
ĮVADAS 


S 1 Descarteso meditacijos kaip filosofinės 
savirefleksijos provaizdis 


Tai, kad šioje garbingoje prancūzų mokslo vietoje galiu kalbėti 
apie transcendentalinę fenomenologiją, dėl tam tikrų ypatingų 
priežasčių mane itin džiugina. Juk didžiausias Prancūzijos mąs- 
tytojas Renė Descartes'as savosiomis meditacijomis suteikė jai 
naujų impulsų, juk kaip tik tų meditacijų studijavimas tiesiogiai 
paveikė jau besirutuliojančios tenomenologijos virtimą nauja 
transcendentalinės filosofijos forma. Tad fenomenologiją beveik 
galima vadinti neo-kartezianizmu, nors, radikaliai išplėtodama 
karteziškuosius motyvus, ji vis delto yra priversta atmesti beveik 
visą žinomą karteziškosios filosofijos turinį. 

Todėl aš galiu jau iš anksto tikėtis jūsų paramos svarstyda- 
mas tuos „Meditationes de prima philosophia“ motyvus, kurie, 
manau, turi nenykstamos reikšmės, ir nurodydamas tuos pa- 
keitimus bei pertvarkymus, iš kurių ir plaukia fenomenologijos 
metodo bei problematikos specifika. 

Kiekvienas pradedantis nuo pradžių filosofas žino savitą 
„Meditacijų“ minčių eigą. Prisiminkime svarbiausiąją jų idėją. 
„Meditacijų“ tikslas yra visiška filosofijos reforma, paverčianti 
filosofiją absoliutaus pagrindo mokslu. Descartes'ui tai reiškia 
atitinkamą visų mokslų reformą. Mat, anot jo, pastarieji yra tik 
nesavarankiški nariai universalaus mokslo, kuris ir yra filosofija. 
Tik per jos sisteminį vienumą jie gali tapti autentiškais (echten) 
mokslais. Tačiau pavidalas, kurį mokslai įgijo istoriškai vystyda- 
miesi, ano autentiškumo jiems nesuteikia — autentiškumo, kuris 


yra būdingas visiškam ir galutiniam pagrindimui, besiremian- 


ĮVADAS 
čiam absoliučiomis įžvalgomis (Einsichten), t. y. įžvalgomis, ku- 
rios nebegali būti grindžiamos kitomis, labiau pirminėmis įž- 
valgomis (zurückgegangen werden kann). Todėl reikalinga 
radikali rekonstrukcija (Neubau), kuri galėtų patenkinti šią 
filosofijos idėją — filosofijos kaip universalios mokslų vienovės 
ano absoliutaus pagrindimo rėmuose.* Šis rekonstrukcijos rei- 
kalavimas Descartes'ui įgyja subjektyviai orientuotos filosofijos 
pavidalą. Toks subjektyvus posūkis atliekamas dviem nepap- 
rastai reikšmingais žingsniais. Pirmiausia, kiekvienas, kas rimtai 
nori tapti filosofu, privalo „kartą gyvenime“ atsigręžti į save ir 
pabandyti sugriauti savyje visus mokslus, kuriuos jis iki šiol lai- 
kė reikšmingais, o po to pabandyti juos vėl atstatyti. Filosofija — 
išmintis (sagesse) — yra visiškai asmeniškas filosofuojančiojo 
dalykas. Ji turi tapti jo išmintimi, išmintimi, kurią jis įgijo pats 
ir įgijo universalumo siekiančiu žinojimu, už kurį jis, remda- 
masis savo paties absoliučiomis įžvalgomis, gali atsakyti nuo pat 
pradžios ir kiekviename žingsnyje. Jei apsisprendžiau gyventi 
siekdamas šio tikslo, t. y. pasiryžau gyventi tuo vieninteliu būdu, 
kuriuo tik ir įmanoma tapti filosofu, tai kartu pasirinkau visiško 
pažintinio neturto pradžios tašką. Žinoma, pirmas dalykas, kurį 
čia turiu atlikti, tai apmąstyti, kokiu būdu galėčiau rasti metodą, 
kuris vestų mane į autentišką žinojimą. Tad karteziškosios me- 
ditacijos neturėtų būti vien privačiu filosofo Descartes'o reikalu 


* Ties šia vieta Husserlio mašinraščio paraštėje yra pastaba: „Priedas“, o 
pridėtame atskirame lapelyje rašoma: „ad 4. Jei kas nors prikištų, esą mokslas, 
filosofija išauga iš mokslinės filosofuojančiųjų bendruomenės bendradar- 
biavimo ir kiekvienoje savosios raidos pakopoje tobulėja tik dėl šio bendra- 
darbiavimo, tai Descartes'as čia tikriausiai atsakytų taip: filosofuodamas pats 
vienas arba vienišas, daugelį dalykų aš gaunu iš kitų, tačiau tai, ką jie laiko 
tiesa, tai, ką jie man pateikia kaip jų požiūriu akivaizdžiai pagrįstą (ežnsichtig 
begriindet) dalyką, man iš pradžių yra vien prielaida. Jei turiu ją iš jų priimti, 
tai privalau ją pateisinti savąja tobula įžvalga. Šitai sudaro mano teorinę au- 
tonomiją — mano ir kiekvieno tikro (echten) mokslininko.“ 

ar juo labiau — vien įtaigia galutinių filosofinių pagrindų litera- 
tūrinio pateikimo forma. Greičiau jos nubrėžia provaizdį būtinų 
kiekvieno nuo pradžių pradedančio filosofo meditacijų, iš kurių 
tik ir gali pirmapradiškai išaugti filosofija.* 

Jei pažvelgsime į tą mūsų dienų žmonių akimis žiūrint tokį 
keistą „Meditacijų“ turinį, pastebėsime, kad jose į filosofuojan- 
tį ego atsigręžiama dar ir kita, gilesne prasme — atsigręžiama į 
grynųjų cogitationes ego. Šį atsigręžimą medituojantysis atlie- 
ka remdamasis iškiliu ir savitu abejonės metodu. Radikaliai 
nuosekliai siekdamas absoliutaus pažinimo tikslo, jis nepripa- 
Žįsta egzistuojant nieko, kas nėra apsaugotas nuo bet kokios 
įmanomos galimybės jo egzistavimu suabejoti. Todėl jis meto- 
diškai kritikuoja viską, kas natūraliame gyvenime yra patiriama 
ir mąstoma kaip tikra, ieškodamas galimybės visais tais dalykais 
suabejoti, ir, atmesdamas viską, kuo suabejoti įmanoma, bando 
atrasti eventualią absoliutaus akivaizdumo sritį. Laikydamiesi 
šio metodo, aptinkame, kad juslinio patyrimo tikrumas, su ku- 
riuo mums duodamas natūralaus gyvenimo pasaulis, neatlaiko 
kritikos, tad pasaulio egzistavimas šioje pradinėje stadijoje turi 
būti laikomas negaliojančiu. Tik save patį, kaip savųjų cogita- 
tiones grynąjį ego, medituojantysis laiko absoliučiai neabejoti- 
nai egzistuojančiu — nepanaikinamu net jei nebūtų šio pasaulio. 
Šitaip redukuotas ego plčtoja savotišką solipsistinį filosofavimą. 
Jis ieško apodiktiškai patikimų būdų, kuriais jo grynojoje vidu- 
jybėje gali pasirodyti objektyvi išorybė. Kaip žinia, šitai atsitin- 
ka pirmiausia aptinkant Dievo egzistavimą ir Jo veracitas, o po 
to, šiomis savybėmis remiantis — objektyviąją gamtą, baigtinių 
substancijų dualizmą, trumpai tariant, metafizikos bei objek- 
tyviųjų mokslų pagrindą ir pačius tuos mokslus. Kaip ir dera, 


* Šios interpretacijos patvirtinimui plg. Lettre de l’auteur „Principia“ ver- 
tėjui (Descartes, Oeuvres). 

visos išvados daromos vadovaujantis principais, kurie yra ima- 


nentiški grynajam ego, įgimti pastarajam. 


S 2 Radikalaus filosofijos atnaujinimo būtinybė 


Tiek Descartes. Dabar klausiame: ar apskritai verta, kritiškai 
tyrinėjant, ieškoti šių minčių amžinosios reikšmės? Ar gali jos ir 
mūsų laikams įkvėpti gyvybės jėgų? 

Kad ir kaip ten būtų, verta dėmesio yra tai, kad pozityvieji 
mokslai, kuriems juk šios meditacijos turėjo suteikti absoliučiai 
racionalų pamatą, taip menkai šiuo pamatu rūpinosi. Tiesa, po 
trejeto šimtmečių spartaus vystymosi, šie mokslai mūsų laikais 
jaučiasi labai stabdomi tos aplinkybės, kad lieka neaiškūs jų 
pagrindai. Tačiau jiems ir į galvą neateina grįžti prie karteziškųjų 
meditacijų ir pabandyti tuos pamatus rekonstruoti. Kita vertus, 
nepaprastai svarbu yra tai, kad šios meditacijos tapo reikšmin- 
gos filosofijai visiškai unikaliu požiūriu, būtent — tuo, kad jose 
grįžtama į grynąjį ego cogito. Iš tikrųjų, Descartes'as davė pra- 
džią visiškai naujo tipo filosofijai: filosofijai, Gai, kun, pakeisdama 
visą filosofavimo stilių, nuo naivaus objektyvizmo radikaliai pa- 
suko transcendentalinio subjektyvizmo link, subjektyvizmo, ku- 
ris, atrodo, vis iš naujo ir vis nesėkmingai bando įgyti užbaigtą 
galutinį pavidalą. Ar tad gali būti, kad šiame nenuilstamame 
siekimė neglūdėtų nenykstama prasmė, ir ar nenurodo jis mums 
didžios, pačios istorijos mums skirtos užduoties, kurią vykdyti 
esame visi pašaukti? 

Šiuolaikinės filosofijos susiskaidymas ir jos bejėgiškas trypi- 
nėjimas verčia susimąstyti. Lyginant su ankstesniaisiais laikais, 
Vakarų filosofijoje nuo praėjusio šimtmečio galime pastebėti 
neabejotiną nuosmukį, kuris itin išryškėja, kai bandome nagri- 


nėti filosofiją mokslų vienovės požiūriu. Tos vienovės pasigen- 

dame ir tikslų, ir problematikos, ir metodo srityse. Kai Naujųjų 
laikų pradžioje religinis tikėjimas vis labiau ėmė virsti negyva 
konvencija, intelektualioji žmonija pakilo naujam tikėjimui — 
tikėjimui autonomiška filosofija ir mokslu. Visa žmonijos kul- 
tūra turėjo vadovautis mokslinėmis įžvalgomis bei būti šių 
įžvalgų apšviesta ir tuo būdu tapti reformuota į naują autono- 
mišką kultūrą. 

Tačiau ilgainiui ir šis tikėjimas prarado autentiškumą ir nu- 
skurdo. Ne be pagrindo. Vieningos ir gyvos filosofijos vietoje 
turime tik iki begalybės augančią, bet beveik jokio vidinio sąry- 
šio neturinčią filosofinę literatūrą; vietoje rimtos prieštaraujan- 
čių viena kitai teorijų diskusijos — teorijų, kurios ginčydamosi 
vis dėlto pripažįsta savo vidinį ryšį, savo pamatinių įsitikinimų 
ir neklystamo tikėjimo tikrąja (wahre) filosofija bendrumą — vie- 
toje viso šito turime tarsi-referavimą it tarsi-kritiką, vien rimto 
vienas-su-kitu ir vienas-kitam filosofavimo regimybę. Mažiau- 
siai čia randame atsakingo abipusio studijavimo, kurį persmelk- 
tų rimto bendradarbiavimo dvasia ir objektyviai reikšmingų re- 
zultatų ieškojimas. „Objektyviai reikšmingų“ reiškia ne ką kita, 
kaip tik su abipusės kritikos pagalba išgrynintų ir jokios kritikos 
nepaisančių rezultatų. Tačiau kaip gali būti įmanomas realus 
studijavimas ir realus bendradarbiavimas, jei esama tiek daug 
filosofų ir beveik tiek pat daug filosofijų? Nors vis dar vyksta 
filosofiniai kongresai, tačiau juose susitinka tik filosofai, bet ne 
filosofijos. Jiems stinga dvasios erdvės vienumo, erdvės, kurioje 
jie galėtų būti kartu, kurioje galėtų daryti vieni kitiems įtaką. 
Gali būti, kad atskirų mokyklų ar krypčių viduje padėtis yra ge- 
resnė; tačiau apie pačių tų filosofijų kaip pavienių darinių ar 
visos filosofinės bendruomenės dabartinę situaciją galima pa- 
sakyti tai, kas tik ką pasakyta. 


Tad ar būdami šioje nelemtoje dabartyje, nesame situacijo- 

je, panašioje į tą, kurioje buvo atsidūręs jaunasis Descartes'as? Ir 
ar ne laikas atgaivinti jo inicijuotą nuo pradžių pradedančio fi- 
losofo radikalizmą, t. y. karteziškai sugriauti neaprėpiama tapu- 
sią filosofinę literatūrą su visa jos didžiųjų tradicijų sampyna, su 
rimtesniais atnaujinimo bandymais, madinga literatūrine veikla 
(kuri orientuojasi į įspūdį, bet ne į studijavimą) ir pradėti nau- 
jas „Meditationes de prima philosophia“? Ar mūsų filosofinės 
situacijos beviltiškumas galiausiai neišplaukia iš fakto, kad šių 
meditacijų spinduliuojami impulsai prarado savąjį pirmapra- 
dį gyvastingumą, prarado jį dėl to, kad išnyko filosofinės savi- 
atsakomybės (Selbstverantwortlichkeit) radikalizmo dvasia? Ar 
tariamai hipertrofuotas galutinio įmanomo beprielaidiškumo 
siekiančios, tikrąja galutinių iš savęs gimstančių evidencijų au- 
tonomija besiremiančios ir todėl absoliučiai savi-atsakingos 
filosofijos reikalavimas nėra autentiškosios filosofijos pagrindi- 
nės prasmės momentas? Gyvybingos filosofijos (/ebensvolle Phi- 
losophie) ilgesys pastaruoju metu pagimdė daugelį „renesansų“. 
Bet ar tikrai vaisingas „renesansas“ neturėtų būti kaip tik tas, ku- 
ris atgaivins karteziškąsias meditacijas: ne jas pasisavindamas, 
bet pirmiausia atskleisdamas giliausią jų grįžimo į ego cogito ra- 
dikalizmo prasmę, o vėliau — parodydamas iš to kylančią jų ne- 
nykstamą vertę? 

Kad ir kaip ten būtų, šitaip ima ryškėti kelias, atvedęs į trans- 
cendentalinę fenomenologiją. 

Dabar norime šiuo keliu eiti kartu, norime, kaip radikaliai 
nuo pradžių pradedantieji filosofai, karteziškai medituoti, ži- 
noma, su didžiausiu kritiniu atsargumu ir pasiruošę (jei reikės, 
net labai radikaliai) keisti senąsias karteziškąsias meditacijas. Čia 
privalome išaiškinti tas pavojingas klaidas, kurias buvo padaręs 
Descartes'as bei jo epocha, ir šių klaidų vengti. 

S 3 Karteziškasis perversmas ir mokslo pagrindimo 
vadovaujamoji tikslo idėja 


Tad vėl pradedame nuo pradžios, kiekvienas sau ir savyje, kaip 
radikaliai nuo pradžių pradedantieji filosofai, būdami pasiryžę 
atmesti visus įsitikinimus, kuriuos ligi šiol laikėme mums reikš- 
mingais, taip pat visus mūsų mokslus. Kaip ir Descartes'ui, pa- 
grindinė mūsų meditacijų idėja tebūnie radikaliai autentiškai 
pagrįstas mokslas ir galiausia — universalus mokslas. Tačiau kaip 
bus dabar, kai nebeturime jokio jau egzistuojančio mokslo, ku- 
riuo galėtume remtis, kaip to autentiškumo pavyzdžiu (juk jo- 
kio egzistuojančio mokslo nepripažįstame kaip galiojančio), kaip 
bus dabar su pačios tos idėjos, t. y. absoliučiai pagrįsto mokslo 
idėjos neabejotinumu? Ar ji yra teisėta tikslo idėja, galimos prak- 
ryti, nekalbant jau apie tai, kad negalime laikyti tikromis jokių 
normų, apibrėžiančių tokias galimybes, ar netgi jokios tariamai 
savaime suprantamos stiliaus formos, kuri turėtų būti būdinga 
autentiškam mokslui kaip tokiam. Juk galiausiai tai reikštų, kad 
prielaida laikome visą logiką kaip mokslo teoriją, tuo tarpu juk 
ir ji turi būti atmesta, kaip atmesti ir visi mokslai. Pats Descar- 
tes'as turėjo prieš akis mokslo idealą — geometriją arba matema- 
tinį gamtamokslį. Šis idealas tapo lemtingu šimtmečio prietaru 
ir, kritiškai neapsvarstytas, nulėmė pačias meditacijas. Descar- 
tes'as laikė iš anksto savaime suprantamu dalyku tai, kad uni- 
versalus mokslas privalo turėti dedukcinės sistemos pavidalą, 
t. y. sistemos, kurioje visa konstrukcija turi remtis dedukciją 


— 


grindžiančiu aksiominiu pamatu. Anot Descartes'o, panašų į 

geometrijos aksiomų vaidmenį, universaliame moksle turi at- 
likti ego absoliutaus savi-tikrumo (Selbstgewiffheit) aksioma 
kartu su šiam ego įgimtais aksiominiais principais, tik tiek, kad 
toks aksiominis pagrindas yra gilesnis negu geometrijos ir rei- 
kalingas tam, kad galėtų dalyvauti ir pastarosios absoliučiame 


* N 


pagrindime. „5 1. | | 
Visa tai negali turėti mums jokios RA Am prade- 
dantieji nuo pradžių, mes dar neturime galiojančio normatyvaus 
mokslo idealo; tokį idealą turėti galėsime tik tada, kai pays ji 
susikursime. Gercen a An o ora UC o 2 
Tačiau bendrasis mokslo absoliutaus jadno uki ne- 
turėtų dėl to nukentėti. Juk jis turi nuolatos (kaip ir karteziško- 
siose meditacijose) motyvuoti mūsų meditacijų eigą ir žingsnis 
po žingsnio įgyti jose vis apibrėžtesnį pavidalą. Tik turime būti 
atsargūs, pasirinkdami būdą, kuriuo kelsime jį kaip tikslą, — 
pirmiausiai neturime suponuoti netgi jo galimybės. Tačiau kaip 
turėtume šį tikslo kėlimo būdą išaiškinti ir kartu jį apdrausti? 
œ Bendrąją mokslo idėją, žinoma, gauname iš faktiškai eg- 
zistuojančių mokslų. Jei, laikydamiesi mūsų radikaliai kritinės 
nuostatos, mes tik spėjame, kad tai yra mokslai, tai iš to, kas 
buvo pasakyta, seka, jog ir jų bendroji tikslo idėja turi mums 
tapti taip pat vien spėjimu. Vadinasi, mes dar nežinome, ar ją 
apskritai įmanoma realizuoti. Tačiau nors ji ir iškyla spėjamo 
dalyko pavidalu, kaip neapibrėžta, išskydusi bendrybė, vis dėlto 
juk ją turime, o kartu su ja turime ir filosotijos idėją, būtent — 
filosofijos, apie kurios realizuojamumą nieko nežinome. Imame 
ją kaip laikiną prielaidą, kuriai bandymo dėlei paklūstame ir 
kuria bandymo dėlei vadovausimės mūsų meditacijose. Medi- 
tuodami svarstome, kaip galima būtų ją mąstyti kaip galimybę, 
o vėliau — kaip galima būtų ją realizuoti. Tiesa, iš pradžių pa- 


tenkame į gana keblią situaciją, tačiau kaip galėtume jos išveng- 

ti, jei norime, kad mūsų radikalizmas neliktų vien tuščiu mostu, 
o taptų veiksmu? Tad kantriai ženkime toliau. 


S 4 Mokslo tikslo prasmės atskleidimas, įsigyvenant 
į ji kaip noeminį fenomeną 


Aišku, kad dabar pirmoji mūsų pareiga bus išryškinti idėją- 
orientyrą (Leitidee), kuri pradžioje sklando mums prieš akis kaip 
neapibrėžta bendrybė. Žinoma, negali būti kalbos apie mokslo 
sąvokos sudarymą palyginamosios abstrakcijos būdu, remiantis 
faktiškai egzistuojančiais mokslais. Juk viso mūsų tyrinėjimo 
prasmė suponuoja, kad mokslai, kaip anie objektyvios kultūros 
faktai, ir mokslai tikrąja ir autentiškąja prasme nėra vienas ir tas 
pat, ir kad pirmuosiuose glūdi tam tikra pretenzija, kuri kaip tik 
negali būti pateisinta vien nurodant faktą, kuris tą pretenziją 
realizuoja. Kaip tik toje pretenzijoje ir glūdi mokslas kaip idėja — 
kaip autentiško mokslo idėja. 

Kaip š šią idėją galima būtų atskleisti ir suvokti? Net jei mums 
ir nevalia užimti jokios išankstinės pozicijos faktiškai egzistuo- 
jančių mokslų reikšmingumo (į kurį jie pretenduoja) atžvilgiu, 
t. y. jų teorijų dalykiškumo ar, atitinkamai, jų teoretizuojančių 
metodų pagrįstumo atžvilgiu, tai juk niekas nekliudo mums 
įsigyventi į jų mokslinius siekius bei mokslinę veiklą ir tuo būdu 
- L — pamatyti, ko jie iš tikro siekia. Deje nuose< 
mums atsiskleis (iš "pradžių t tik preliminariai diferencijuoti) t ik 
rojo Tojo mokslo lo bendrosios tikslo idėjos konstitutyvūs momentai. 

Pirmiausia reikėtų preliminariai išsiaiškinti, kas yra spren- 
dimo veikla (urteilendes Tun) ir pats sprendinys, taip pat — skir- 
tumas tarp tiesioginių ir netiesioginių sprendinių: netiesiogi- 


niuose sprendiniuose glūdi prasminė sąsaja (S/mmbezogenbei:) 

sprendiniuose glūdintis tikėjimas (wrteilender Glaube) suponuoja 
tikėjimą, glūdintį kituose sprendiniuose — suponuoja tuo būdu, 
kad tikima dėl to, kuo buvo patikėta anksčiau; toliau reikėtų iš- 
siaiškinti pagrįstų sprendinių ieškojimo esmę ar, atitinkamai, es- 
mę pagrindžiančių veiksmų, kurie turėtų parodyti sprendinio 
teisingumą (Richtigkeit), tiesą, arba, jei nepasiseka — to sprendi- 
nio neteisingumą, netiesą. Kai turime reikalą su netiesioginiais 
sprendiniais, šis parodymas pats būna netiesioginis — jis remiasi 
anais sprendinio prasmėje glūdinčiais tiesioginiais sprendiniais 
bei konkrečiai aprėpia ir jų pagrindimą. Panorėjus galima ve/ 
sugrįžti prie kartą jau atlikto pagrindimo ar, atitinkamai, tuo pa- 
grindimu parodytos tiesos/ Dėl šios laisvos galimybės kaskart 
realizuoti tiesą, suvokiamą kaip viena ir ta pati, ta tiesa tampa 
nebenusavinamai įgytu dalyku (bleibende Erwerb) arba nuosa- 
vybe ir kaip tokia yra vadinama pažinimu. 

Tuo būdu judėdami į priekį, vis detaliau (čia, žinoma, tik 
bendrais bruožais) išskleisdami pagrindimo ar, atitinkamai, 
pažinimo aktų prasmę, pagaliau atrandame evidencijos idėją. 
Adekvačiame pagrindime sprendiniai pasirodo kaip teisingr, kaip 
atitinkantys dalyką (sti/mmend), t. y. tas pagrindimas yra spren- 
dinio ir sprendinio turinio (dalyko ar, atitinkamai, dalyko padė- 
ties) atitikimas. Tiksliau.tariant, sprendinys yra manymas, o 
apskritai paėmus — vien manymas, laikant, kad kas nors yra tas 
ir tas bei turi tokias ir tokias savybes; sprendinys (tai, apie ką 
sprendžiama) tada yra vien manomas dalykas ar, atitinkamai, 
vien manoma dalykų padėtis: dalyko arba, atitinkamai, dalyko 
padėties manymas (Sach-Meinung, Sachverbalimeinung). Tačiau 
tokio manymo eventuali priešybė gali būti tam tikras išskirtinis 
sprendžiantis manymas — sprendžiant tam tikro dalyko turėji- 


mas-omenyje. Šio tipo manymas vadinamas evidencija. Kitaip 


indų 

negu vien nedalykiškas manymas, evidencijoje dalykas yra pars, 
dalykų padėtis pati yra dabartiška; tad sprendžiantysis suvokia 
ją pačią. Sąmonės pervedimu į atitinkamą evidenciją vien ma- 
nantis sprendimas atsigręžia į pačius dalykus, pačias dalykų pa- 
dėtis. Šis pervedimas turi pliko manymo išpildymo, atitinkančio 
sutapimo (stimmende Deckung) sintezės pobūdį, jis yra eviden- 
tiškas ano ligi tol vien iš tolo manymo įsisąmoninimas (/nnesein). 

Jei taip darysime, tai netrukus ims ryškėti svarbiausi bet kokią 
mokslinę veiklą reguliuojančios tikslo idėjos elementai. Antai 
mokslininkas nori ne vien spręsti, EE ir gristi savo k 
pažinimu jokių kai kurių jis nėra visiškai pagrindęs ir 
kurių atžvilgiu tokiu būdu nėra pateisintas visiškai laisvas grį- 
žimas bet kuriuo metu prie jų pakartotinio pagrindimo. De facto 
šitai gali likti vien plika pretenzija, tačiau tai yra idealus tikslas. 

Tačiau baigiant reikia pabrėžti dar vieną dalyką: sprendinį 
(plačiausia kokio nors būties manymo prasme) ir evidenciją tu- 
rime skirti nuo ikipredikatyvaus sprendinio, ikipredikatyvios 
evidencijos. Predikatyvi evidencija implikuoja ikipredikatyvią. 
Tai, kas manoma (das Gemeinte), arba, atitinkamai, tai, kas aki- 
vaizdžiai pamatyta (Erschaute), įgyja išraišką, ir mokslas apskri- 
tai stengiasi spręsti išreikšdamas savąjį sprendinį (ausdrücklich 
urteilen) ir fiksuoti sprendinį, tiesą kaip išreikštą dalyką. Tačiau 
išraiška gali būti tam tikra prasme geriau ar blogiau prisitaikiu- 
si prie manomojo dalyko ir savi-duotybės (Se/bsigegebene), tad 
jai būdinga ir nuosava predikacijai priklausanti evidencija arba 
neevidencija; tačiau sykiu su kitais momentais ji kartu apibrė- 
žia mokslinės tiesos kaip galutinai pagrįstų ir grindžiančių pre- 
dikatyvių turinių idėją. 

55 Evidencija ir autentiško mokslo idėja 


Medituodami toliau tokiu būdu ir tokia kryptimi, mes, nuo 
pradžių pradedantieji filosofai, sužinome, kad karteziškoji ab- 
soliučiai pagrįsto ir pateisinto mokslo ir galiausia universalaus 
mokslo idėja yra ne kas kita, kaip idėja, kuria nuolatos vado- 
vaujasi visi mokslai siekdami universalumo — nesvarbu, ar fak- 
tiškai ji realizuojama, ar ne. 

Evidencija plačiausia prasme yra būtybės ir kokybiškai 
apibrėžtos būtybės (So-Seiendem) patyrimas, yra „dvasiškai būti 
su pačia būtybe veidas į veidą“ (Es-selbst-geistig-zu-Gesicht-be- 
kommen). Priešybė to, ką parodo ši evidencija, ką parodo pa- 
tyrimas, yra evidencijos negatyvas (arba negatyvi evidencija), o 
tos priešybės turinys yra akivaizdi netiesa (Falschheit. Eviden- 
cija, kurią iš tikro sudaro bet koks patyrimas įprasta siauresne 
prasme, gali būti tobulesnė ar mažiau tobula. Tobula evidenci- 
ja ir jos koreliatas — gryna ir autentiška tiesa — tai idėjos, kurios 
yra duotos kaip imanentiškos bet kokiam pažinimo, manančios 
intencijos išpildymo siekimui arba, atitinkamai, kaip aptinka- 
mos įsigyvenant į tokį siekimą idėjos. Tiesa ir netiesa, kritika ir 
kritinis adekvatumas evidentiškoms duotybėms yra kasdienė 
tema, atliekanti svarbų vaidmenį jau ikimoksliniame gyvenime. 
Tokiam gyvenimui su jo besikeičiančiais ir reliatyviais tikslais 
pakanka ir reliatyvių evidencijų bei tiesų. Tuo tarpu mokslas 
ieško tiesų, kurios, kartą atrastos) yra teisingos visada ir visiems, 
ir reikalauja šioms tiesoms visiškai kitokių, nuosekliai iki galo 
atliktų patvirtinimų. Ir jei mokslas (o tai galiausia jis ir pats turi 
pastebėti) de facto neįstengia realizuoti absoliučių tiesų ir yra 
priverstas vis iš naujo savo tiesas modifikuoti, tai vis dėlto jis 
vadovaujasi absoliučios ir moksliškai autentiškos tiesos idėja ir 


tuo būdu įsigyvena į begalinį šios tiesos siekiančių aproksimaci- 

jų horizontą. Pastarosiomis jis tikisi galėsiąs peržengti kasdie- 
nio pažinimo ir savo paties ribas ¿n infinitum; to paties jis siekia, 
siekdamas pažinimo sisteminio universalumo, nesvarbu, ar tiks- 
las čia būtų konkreti uždara mokslinių tyrimų sritis, ar (kai ke- 
liamas klausimas apie filosofijos galimybę) būtybių apskritai 
visavienybė. Tad intencijos požiūriu, mokslo ir filosofijos idėjai 
priklauso, kad juose būtų tam tikra pažintinė tvarka, pagal ku- 
rią būtų pereinama nuo savyje ankstesnių prie savyje vėlesnių 
pažinimų; tad galiausiai jų idėja reikalauja, kad jų pradžios taš- 
kas ir vystymosi kryptis būtų jų pasirinkti ne savavališkai, o 
remiantis pačių dalykų prigimtimi. 

Tad tuo būdu, per mąslų įsigyvenimą į tai, kas mokslo sie- 
kiniuose turi bendrybės pobūdį, prieš mūsų akis atsiskleidžia 
tuos siekinius (iš pradžių tik apytiksliai) valdančios tikslo idėjos 
pamatiniai elementai, be to, šios tikslo idėjos elementus atsklei- 
džiame nesuponuodami nieko, kas lemtų tų elementų ar taria- 
mai savaime suprantamo mokslo idealo galimybę. 

Čia galima paklausti: o kam apskritai reikia tiek vargti su 
tokiais tyrinėjimais ir teiginiais? Juk jie priklauso bendrajai 
mokslo teorijai arba logikai, kuria čia ir toliau vis vien turėsime 
pasiremti. Tačiau kaip tik tokio savaime-suprantamumo reikia 
saugotis. Prisiminkime, ką jau esame pastebėję, kalbėdami apie 
Descartes'ą: ne tik visus jau egzistuojančius mokslus, bet ir lo- 
giką visuotinio perversmo būdu paskelbiame negaliojančiais. 
Viską, kas gali būti filosofinės pradžios taškas, turime išsikovoti 
patys. Ar iš viso to vėliau rasis autentiškas tradicinės logikos tipo 
mokslas — šito dabar negalime žinoti. 

Šio paruošiamojo darbo (kuris čia greičiau tik nusakytas 
bendrais bruožais, o ne išsamiai aprašytas) rezultatas yra tai, kad 
tapo aišku, jog visiems tolesniems mūsų veiksmams galime fik- 
suoti pirmąjį metodinį principą. Akivaizdu, kad kadangi aš, kaip 

filosofiškai nuo pradžių pradedantysis, siekiu prezumptyvaus 
autentiško mokslo tikslo, negaliu daryti ar laikyti galiojančiu 
jokio sprendinio, kurio nebūčiau pasisėmęs iš evidencijos, iš pa- 
tyrimų, kuriuose kalbami dalykai ar dalykų padėtys yra man 
dabartiški kaip „jie patys“. Žinoma, ir toliau privalau kiekvie- 
ną kartą reflektuoti kiekvieną evidenciją, tikrinti jos apimtį ir 
akivaizdžiai įsitikinti, koks yra jos tobulumo, realios dalyko sa- 
viduotybės (Selbstgebung) laipsnis. Kur šios saviduotybės nėra, 
ten man nevalia reikalauti jokio galutinumo, o bet kokį spren- 
dinį turiu formuluoti geriausiu atveju tik kaip galimą tarpinę 
pakopą pakeliui į ją. 

Kadangi mokslai siekia predikacijų, kurios tobulai ir akivaiz- 
džiu tikslumu (Anpassung) išreiškia tai, kas yra įžvelgta ikipre- 
dikatyviai, tai, savaime aišku, reikia pasirūpinti ir šia mokslinės 
evidencijos puse. ‘Turint galvoje kasdienės kalbos nestabilumą, 
daugiareikšmiškumą | ir nesirūpinimą išraiškos tikslumu, būti- 
na net ten, kur šios kalbos išraiškos priemonės jau yra visuoti- 
nai naudojamos, imtis iš naujo grįsti reikšmes, pasirūpinant pir- 
mapradžiu orientavimu į moksliškai susiformavusias įžvalgas ir 
fiksuojant jas tose reikšmėse. Ir šitai įtraukiame į mūsų nuo šio- 
lei nuosekliai normuojantį metodinį evidencijos principą. 

Tačiau kokia nauda mums iš šio principo ir iš visos ligšioli- 
nės meditacijos, jei ji nesuteiks mums galimybės žengti pirmą 
autentišką žingsnį, t. y. pradėti realizuoti autentiško mokslo idė- 
jos? Kadangi ši idėja reikalauja, kad mokslas turėtų sisteminės 
pažinimų — autentiškų pažinimų — tvarkos pavidalą, tai kaip 
pradžios klausimas kyla klausimas apie savaime pirmus pažini- 
mus, kurie turėtų ir galėtų sudaryti visos hierarchinės absoliu- 
taus pažinimo sąrangos pamatą. Jei tikslą, kurį turime omenyje, 
turi būti įmanoma praktiškai realizuoti, mes turime disponuo- 


ti tam tikromis evidencijomis, kurios jau yra paženklintos to 

pašaukimo ženklu, t. y. tokios, kurias mes, atsikratantys mokslo 
prielaidų ir medituojantys visiškame pažintiniame neturte galė- 
tume atpažinti kaip evidencijas, ankstesnes už bet kokias kitas 
įmanomas evidencijas. Tačiau jei iš jų išaugantis ir jomis pag- 
rįstas mokslo statinys, atitinkantis galutinės (sykiu su šioje idė- 
joje glūdinčia begalybės prezumpcija) pažinimo sistemos idėją, 
apskritai turi turėti kokią nors prasmę, taip pat yra būtina, kad 
šios jų pirmumo evidencijos požiūriu joms būtų būdingas tam 
tikras tobulumas, tam tikra absoliuti garantija (Sicherheit). 


S 6 Evidencijos diferencijavimai. Filosofinis apodiktinės 


ir savaime pirmos evidencijos reikalavimas 


Bet čia, šioje lemiamoje pradžios vietoje, turime medituoda- 
mi įsiskverbti giliau. Reikia išsiaiškinti, ką reiškia kalbėjimas 
apie absoliučią garantiją arba, tai yra tas pat, apie absoliutų 
neabejotinumą. Jis atkreipia mūsų dėmesį į tai, kad kai ima- 
me detaliau aiškintis idėjos lygyje postuluotą (idea! geforder- 
te) evidencijos tobulumą, šis ima diferencijuotis. Dabartinė- 
je filosofinės meditacijos pradžios pakopoje susiduriame su 
bekrašte ikimokslinių patyrimų, daugiau ar mažiau tobulų 
evidencijų begalybe. Netobulumas čia dažniausiai reiškia ne- 
užbaigtumą, vienpusiškumą, santykinį neryškumą, dalykų ar 
dalykų padėties saviduotybės neaiškumą, t. y. tai, kad pa- 
tyrimas nėra laisvas nuo neišpildytų manymų-iš-anksto ( Vor- 
meinungen) ir manymų-sykiu (Mitmeinungen) komponentų. 
Tobulinimas vyksta kaip rišlių (eínstimmigen) patyrimų sin- 
tezės vyksmas, kuriame šie manymai-sykiu įgyja realaus iš- 
pildančio patyrimo pavidalą. Atitinkama tobulybės idėja čia 
būtų adekvačios evidencijos idėja (klausimas, ar jos realizacija 


iš esmės nėra begalinė, gali likti atviras). 

Nors ši idėja nuolatos valdo mokslininko ketinimus, tačiau 
(šitai suvokiame, į tuos ketinimus įsigyvendami) aukštesnį rangą 
jam turi kitokia evidencijos tobulybė, būtent — apodiktiškumas; 
ji gali būti būdinga net ir neadekvačioms evidencijoms. Tai ab- 
soliutus neabejotinumas, suprantamas visiškai apibrėžta ir sa- 
vita prasme, neabejotinumas, kurio mokslininkas reikalauja iš 
visų principų ir kurio aukštesnioji vertė pasireiškia tuo, kad 
būtent šį neabejotinumą mokslininkas stengiasi suteikti savaime 
akivaizdiems pagrindimams, siekdamas pagrįsti tuos pagrindi- 
mus dar kartą ir pagrįsti juos aukštesnėje pakopoje, redukuo- 
damas (durch Rückgang) juos į principus ir tuo suteikti jiems 
aukščiausią apodiktiškumo rangą. Esminį jo pobūdį galima nu- 
sakyti taip: 

Kiekviena evidencija yra pačios būtybės ar šitaip-būtybės (S0- 
seienden) suvokimas (Selbsterfassung) „ji pati“ modusu, su visiš- 
ku įsitikrinimu (Gewifheit) suvokiant tos būtybės buvimą, t. y. 
įsitikrinimu, kuris daro neįmanomą bet kokią abejonę. Tačiau 
tai nereiškia, kad jis daro neįmanomą įsivaizdavimą tokių ap- 
linkybių, kuriose tai, kas akivaizdu, laikui bėgant galėtų tapti 
abejotinu dalyku, kuo nors, kieno buvimas galėtų būti tik regi- 
mybe. Juslinis suvokimas pateikia mums pavyzdžių. Šią atvirą 
abejotinumo galimybę arba, atitinkamai, galimą nebuvimą ne- 
paisant evidencijos galima tačiau visuomet iš anksto atpažinti 
kritiškai reflektuojant tos evidencijos atlikų (Leistung). Tačiau 
apodiktinė evidencija turi tą skiriamąjį bruožą, kad yra ne tik 
įsitikrinimas jai akivaizdžių dalykų ar dalykų padėties buvimu 
(Seinsgewissheit) apskritai, bet sykiu kritine refleksija atskleidžia, 
kad jų nebuvimo negalima net pamąstyti, t. y. iš anksto atmeta 
bet kokią įsivaizduojamą abejonę kaip neturinčią pagrindo. Sy- 
kiu tai kritinės refleksijos evidencijai, o su ja ir buvimui negali- 
mybės įsivaizduoti, kad tai, kas duota su akivaizdžiu įsitikrinimu, 

neegzistuoja, savo ruožtu būdingas šis apodiktiškumo rangas. 
Tai galioja ir bet kokiai aukštesnio laipsnio kritinei refleksijai. 

Čia galime prisiminti karteziškąjį absoliutaus neabejoti- 
numo principą, atmetantį bet kokį įmanomą ir net de facto ne- 
pagrįstą abejojimą, principą, kuris turi tapti autentiško mokslo 
plėtojimo pagrindu. Jei mums medituojant jis mums priaugo 
(ist zugewachsen) aiškesne forma, tai dabar kyla klausimas, ar jis 
gali būti mums naudingas žengiant pirmąjį žingsnį ir kaip gali 
būti naudingas. Remiantis tuo, kas jau buvo pasakyta, kaip pir- 
masis konkretus radikaliai nuo pradžių pradedančios filosofi- 
jos klausimas kyla klausimas, ar galime atskleisti evidencijas, 
kurios (kaip turime dabar sakyti) apodiktiškai implikuoja įžval- 
gą, kad jos kaip savyje pirmos yra ankstesnės už bet kokias kitas 
įmanomas evidencijas ir kad sykiu galima jose įžvelgti, jog jos 
pačios yra apodiktiškos; o jei jos būtų neadekvačios evidencijos, 
tai turėtų turėti bent tam tikrą atpažįstamą apodiktišką turinį, 
tam tikrą egzistencinį turinį (Seinsgehalð, kurį šis apodiktišku- 
mas kartą visiems laikams apdraustų. Tuo tarpu klausimas, kaip 
galima vėliau pereiti prie apodiktiškai apdrausto tolesnio filoso- 
fijos plėtojimo, turi likti cura posterior. 


S7 Pasaulio egzistavimo akivaizdumas nėra 
apodiktiškas; jo įtraukimas į karteziškąjį perversmą 


Klausimas apie savaime pirmas evidencijas, atrodo, nėra sudė- 
tingas. Ar kaip tokia evidencija nepasirodo mums tuojau pat 
pasaulio egzistavimo evidencija? Pasauliui priklauso kasdienės 
veiklos gyvenimas, į jį taip pat apeliuoja bet koks mokslas — 
tiesiogiai — mokslai apie faktus, netiesiogiai, kaip metodo in- 
strumentai, — aprioriniai mokslai. Pasaulio egzistavimas yra toks 
anksčiau už bet ką kita savaime suprantamas dalykas, kad 


23 


PIRMOJI MEDITACIJA 


niekam neateina į galvą jo suformuluoti kaip teiginio. Juk dis- 
ponuojame nenutrūkstamu patyrimo srautu, kuriame tas pa- 
saulis nuolatos stojasi mums prieš akis kaip neabejotinai eg- 
zistuojantis. Tačiau nors šis akivaizdumas pats savaime būtų 
ankstesnis už visus kitus į pasaulį atsigręžusio gyvenimo aki- 
vaizdumus ir ankstesnis už visus įvairių mokslų apie pasaulį 
akivaizdumus (juk tai pastovus šių akivaizdumų pamatas), vis 
dėlto, kai tik imame svarstyti, kokiu mastu šis akivaizdumas, at- 
likdamas tokią funkciją, gali pretenduoti į apodiktinį pobūdį, 
mums tuojau kyla abejones. Ir kai tik įsigiliname į šias abejones, 
pasirodo, kad šis akivaizdumas negali pretenduoti į absoliučiai 
pirmo akivaizdumo privilegiją. O dėl apodiktinio akivaizdumo, 
tai aišku, kad juslinis patyrimas kaip visuma, patyrimas, kurio 
akivaizdumas visuomet jau iš anksto pateikia (vorgegeben) pa- 
saulį, negali, lyg niekur nieko, būti pripažintas kaip aodiktinis 
akivaizdumas, t. y. akivaizdumas, absoliučiai atmetantis gali- 
mybę suabejoti, ar pasaulis tikrai egzistuoja, arba, atitinkamai, 
absoliučiai atmetantis galimybę, kad tas pasaulis neegzistuo- 
ja. Ne tik pavienį patyrimo objektą (Einzelnerfahrenes) galime 
diskvalifikuoti kaip juslių apgaulę, gali atsitikti, kad ir rišli pa- 
tyrimų visuma, kurią aprėpiame kaip vientisą visumą, pasirodys 
esanti regimybė, vadinama riš/iu sapnu. Nuorodą į šiuos gali- 
mus ir pasitaikančius akivaizdumo nukrypimus (Umschläge) 
nederėtų iš karto suprasti kaip galutinę minėto akivaizdumo 
kritiką ir įžiūrėti joje visišką įrodymą to, kad yra įmanoma, jog 
pasaulis neegzistuoja, nepaisant to, kad nuolatos šį pasaulį pa- 
tiriame kaip egzistuojantį. Pripažinsime tik tai, kad siekiant ra- 
dikaliai pagrįsti mokslą, reikia pirmiausia kritiškai ištirti pasau- 
lio patyrimo akivaizdumo galiojimą ir jo apimtį, ir kad todėl 
nedera nekritiškai pripažinti to galiojimo ir apimties kaip ne- 
abejotinų ir betarpiškai apodiktiškų dalykų. Tad nepakanka 

laikyti negaliojančiais visus jau egzistuojančius mokslus ir 
traktuoti juos kaip mums nepriimtinus prie-tarus (Vor-Urteile). 
Turime atimti naivų galiojimą ir iš jų universalaus pagrindo — 
patyrimo pasaulio. Iš natūralaus patyrimo akivaizdumo plau- 
kiantis pasaulio egzistavimas nebegali būti mums savaime su- 
prantamu faktu, bet pats turi tapti vien galiojimo fenomenu. 
Bet jei kelsime tokį reikalavimą, tai ar apskritai dar liks mums 
koks nors būtinis mūsų sprendinių pagrindas, nekalbant jau apie 
akivaizdumus, kuriais galėtume (ir dargi apodiktiškai) pagrįsti 
universalią filosofiją? Argi „pasaulis“ nėra visko, kas apskritai eg- 
zistuoja, visumos vardas? Ar tad nederėtų nebeplėtoti aukščiau 
bendrais bruožais nusakytos pasaulio patyrimo kritikos ir ne- 
betraktuoti jos kaip pirmojo uždavinio? Ar neatsitiks taip, kad 
pasitvirtinus iš anksto nuspėjamam tos kritikos rezultatui, vi- 
sas mūsų darbas nueis niekais? Ber kaip galėtų šitaip atsitikti, jei 
pasaulis galiausiai visiškai prarastų besąlygiškai galutinio mūsų 
sprendinių pamato statusą, o jo egzistavimas suponuotų jau sa- 
vaime pirmesnį egzistencinį pagrindą? 


$ 8 Ego cogito kaip transcendentalinis 
subjektyvumas 


Dabar, sekdami Descartes'u, čia atliksime reikšmingą posūkį, 
kuris, jei bus atliktas teisingai, veda į transcendentalinį subjek- 
tyvumą: atliksime posūkį į ego cogito kaip į apodiktiškai tikrą ir 
galutinį sprendinių pagrindą, kuris turi grįsti bet kokią radikalią 
filosofiją. 

Pasvarstykime. Kaip radikaliai medituojantys filosofai da- 
bar nebeturime nei mums galiojančio mokslo, nei mums egzis- 
tuojančio pasaulio. Užuot tiesiog egzistavęs, t. y. užuot galiojęs 
mums natūraliu patyrime glūdinčio tikėjimo egzistavimu būdu, 

jis mums yra vien pretenzija į egzistavimą. Tai pasakytina ir apie 
visų kitų Aš vidupasaulines egzistencijas, tad iš tikro jei norime 
kalbėti taisyklingai, nebegalime vartoti komunikatyvios dau- 
giskaitos pirmojo asmens. Juk kiti žmonės ar gyvūnai man yra 
tik patyrimo duotybės, kurias turiu jusliškai patirdamas jų fi- 
zinius gyvenamus kūnus (kėrperliche Leiber), juslinio patyrimo 
duotybės, kurių reikšmingumu (Gültigkeit) negaliu pasiremti, 
nes jis yra abejotinas. Atmesdamas Kitus, aš, žinoma, atmetu ir 
visus socialinius bei kultūrinius darinius. Trumpai tariant, ne 
tik fizinių kūnų gamta, bet ir visas konkretus mane supantis gy- 
venamas pasaulis nuo šiol neegzistuoja man niekaip kitaip, tik 
kaip būties fenomenas. Tačiau kad ir kaip būtų su to fenomeno 
egzistencinėmis pretenzijomis, kad ir koks būtų mano galutinis, 
kritikos paruoštas apsisprendimas dėl to ar kito dalyko egzis- 
tavimo ar regimybės, anas fenomenas kaip mano sąmonės fe- 
nomenas juk nėra niekas, o yra būtent tai, kas sudaro sąlygas 
man daryti tokį kritiškai apmąstytą nuosprendį, t. y. tai, kas 
taip pat sudaro sąlygas man atpažinti tai, kas man turi — galuti- 
nai nuspręsto ar galimo nuspręsti — tikro egzistavimo prasmę ir 
galiojimą. Dar daugiau: jei susilaikau (o būdamas laisvas, galiu 
tai daryti ir darau) nuo bet kokio patyrimu pagrįsto tikėjimo 
(Erfabrungsglauben), ir todėl patiriamo pasaulio egzistavimą lai- 
kau negaliojančiu, tai šis mano susilaikymas vis dėlto lieka tuo, 
kuo buvęs ir vis dar tebeegzistuoja sykiu su visu patiriančio gyve- 
nimo srautu. O tas gyvenimas man yra nuolatos čia, nuolatos 
turime reikalą su dabartiškumo lauku, kurį įsisąmoninu jusli- 
niu suvokimu su jo pirmapradžiu originalumu, jį kaip jį patį; 
prisimindamas įsisąmoninu tai vienus, tai kitus patiriamo gy- 
venimo momentus iš naujo, o šitai čia reiškia, suvokiu juos kaip 
pačius praėjusius momentus. Retlektuodamas, kiekvieną akimir- 
ką galiu nukreipti į aną pirmapradį gyvenimą specialų pastebintį 

žvilgsnį, galiu pagauti tai, kas yra dabar, kaip tai, kas yra dabar, 
tai, kas yra praėję — kaip tai, kas yra praėję, pagauti tuos daly- 
kus taip, kaip jie patys savaime egzistuoja. Aš darau šitai kaip 
filosofuojantis ir aną susilaikymą praktikuojantis Aš. 

Pasaulis, kurį patiriame šiuo reflektuojančiu gyvenimu, lie- 
ka man tam tikru būdu tuo pačiu pasauliu — kaip ir anksčiau 
patiriamu pasauliu, turinčiu lygiai tą patį šią akimirką jam bū- 
dingą turinį. Jis ir toliau reiškiasi man lygiai taip pat, kaip ir 
anksčiau, tik tiek, kad kaip filosofinės refleksijos subjektas aš 
nepripažįstu natūralioje nuostatoje glūdinčio tikėjimo jo egzis- 
tavimu, nepaisant to, kad pats šis tikėjimas taip pat egzistuoja 
(mit da ist) ir mano dėmesio žvilgsnis įsisąmonina jį kartu su 
kitkuo (727: erfasst ist). Taip pat yra ir su visais kitais manymo 
išgyvenimais, kurie kartu su patyrimo aktais priklauso manojo 
gyvenimo srautui: su mano neakivaizdžiais vaizdiniais, spren- 
diniais, apsisprendimais, vertybinių laikysenų, tikslų kėlimo ir 
priemonių pasirinkimo aktais ir t. t. Ypač tai pasakytina apie 
pozicijos užėmimo aktus, kurie yra realizuojami minėtuose ma- 
nymo išgyvenimuose su natūraliai nereflektuotai nuostatai bū- 
dinga būtinybe — juos pašalinu kaip tik dėl to, kad jie visuomet 
suponuoja pasaulį, t. y. juose gūdi tikėjimas jo egzistavimu. Ir 
čia filosofiškai reflektuojančio Aš susilaikymas nuo pozicijos 
užėmimo, tokio pobūdžio aktų galiojimo suspendavimas ne- 
reiškia, kad tie aktai dingsta iš akiračio. Būtent jie, tie dabar 
aptariami išgyvenimai, paimti jų konkrečiu pavidalu, yra, pa- 
kartosime tai dar kartą, tai, į ką yra nukreiptas mūsų dėmesio 
žvilgsnis, tik tiek, kad pastebintis Aš, kaip filosofinis Aš, susi- 
laiko nuo sprendimo apie tuos pastebimus dalykus. Sykiu ir visa 
tai, kas šios rūšies išgyvenimuose yra manoma suvokiant kaip 
galiojantį dalyką — atitinkamas sprendinys, atitinkama teorija, 
atitinkamos vertybės, tikslai ir t. t., — visa tai lieka visiškai 

nepaliesta, bet tik taip modifikuojant jų galiojimą, kad jie trak- 
tuojami kaip vien fenomenai. 

Tad šis visuotinis suspendavimas („inhibicija“, „pašalinimas 
iš žaidimo“) galiojimo bet kokių nuostatų (Stellungnahmen) jau 
egzistuojančio objektyvaus pasaulio atžvilgiu, ir pirmiausia — 
atžvilgiu visų būtinių nuostatų (Seinsstellungnahmen) (susijusių 
su būtimi, regimybe, galimu buvimu, įmanomu buvimu, tikėti- 
nu buvimu ir pan.) arba, kaip dar įprasta sakyti, fenomenologinis 
ėroxn, arba, atitinkamai, tas objektyvaus pasaulio suskliaudi- 
mas, nestato mūsų Nieko akivaizdoje. Priešingai, tai, kas einant 
šiuo keliu tampa mūsų nuosavybe, ar tiksliau tariant, kas ati- 
tenka man kaip medituojančiam filosofui, yra mano grynas gy- 
venimas su visais jo grynais išgyvenimais ir visais jo manomais 
objektais — kaip visuma paimta fenomenų (Eenomenologine šio 
žodžio prasme) sritis. Galima sakyti ir taip, kad ėzox1 yra ra- 
dikalus ir universalus metodas, kuris leidžia man suvokti save 
patį kaip gryną Aš kartu su mano grynuoju sąmonės gyvenimu, 
kuriame ir kurio dėka visas objektyvus pasaulis yra man egzis- 
tuojantis pasaulis, pasaulis, kuris egzistuoja būtent taip, kaip jis 
yra man. Viskas, kas yra pasauliška, bet kokia erdvėlaikinė bū- 
tis yra man, t. y. galioja man, galioja todėl, kad aš ją patiriu, 
suvokiu, prisimenu, mąstau apie ją kokiu nors būdu, sprendžiu 
apie ją, vertinu ją, geidžiu jos ir t. t. Descartes'as, kaip Žinia, vi- 
sa tai vadina vienu vardu - cogito. Pasaulis apskritai man yra ne 
kas kita, kaip tik tokiuose cogito suvokimo būdu esantis (bewusst 
seiende) ir man galiojantis pasaulis. Visą (ir bendrąją, ir specia- 
liąją) savo prasmę ir būtinį galiojimą jis gauna vien tik iš tų 
cogitationes. Juose prabėga visas mano į pasaulį nukreiptas gy- 
venimas ( Weltleben), kurio dalis yra ir mano kaip tyrinėjančio 
ir grindžiančio mokslininko gyvenimas. Aš negaliu gyvenimu, 


patyrimu, mąstymu, vertinimu ar veikimu persikelti į kitą pa- 

saulį — kitą, negu tas, kuris iš manęs ir manyje gauna savo prasmę 
ir galiojimą. Kai pakylu virš šio gyvenimo ir susilaikau nuo bet 
kokio būtinio tikėjimo akto, kuris pasaulį tiesiog priima kaip 
egzistuojantį, jei kreipiu mano žvilgsnį vien į patį tą gyvenimą, 
imamą kaip pasaulio suvokimas, tai gaunu save patį kaip grynąjį 
ego sykiu su grynuoju manųjų cogitationes srautu. 

Tad iš tikro pirmesnis už natūralioje nuostatoje priimamo 
pasaulio — pasaulio, apie kurį nuolatos kalbu ir apie kurį tik ir 
galiu kalbėti — egzistavimą, yra egzistavimas grynojo ego ir jo 
cogitationes kaip savaime pirmesnis egzistavimas. Natūralus 
būties pagrindas būtinio galiojimo požiūriu yra antrinis, nes jis 
nuolatos suponuoja transcendentalinį pamatą. Todėl pamati- 
nis fenomenologinis metodas, transcendentalinio ¿rox me- 
todas, kuris veda atgal į tą pamatą, gali būti nusakytas kaip 
transcendentalinė-fenomenologinė redukcija. 


S9 „Aš esu“ apodiktinio 


akivaizdumo ribos 


Dabar kyla klausimas, ar ši redukcija daro įmanomą apodikti- 
nį transcendentalinio subjektyvumo egzistavimo akivaizdumą. 
Tik tada, kai transcendentalinis mano savi-patyrimas yra apo- 
diktinis, jis gali grįsti apodiktinius sprendinius, todėl tik tada 
egzistuoja filosofijos perspektyva, apodiktinių pažinimų siste- 
minio statinio, atremto į savaime pirmą patyrimo ir sprendinių 
lauką. Tai, kad ego sum arba, atitinkamai, sum cogitans turi būti 
išsakoma apodiktiškai, tai, kad tik šitaip suvokus tą teiginį, da- 
rosi įmanoma atsiremti į jį kai į pirmąjį apodiktinį būtinį pag- 
rindą, kaip žinia, pastebėjo jau Descartes'as, kuris juk pabrėžia 
to teiginio ir fakto, jog Aš abejoju suponuoja Aš esu neabejo- 
tinumą. Ir jam rūpi toks Aš, kuris, suspenduodamas patyrimo 

pasaulio, kaip pasaulio, kuriuo galima suabejoti, galiojimą, 
sutelkia savo žvilgsnį į save patį (seiner selbst inne ist). Po šių pa- 
tikslinančių samprotavimų darosi aišku, kad neabejotinumo 
prasmė, su kuria transendentalinė redukcija pateikia ego, tikrai 
atitinka anksčiau mūsų išdėstytą apodiktiškumo sąvoką. Ta- 
čiau tai visiškai nereiškia, kad apodiktiškumo problema, o kar- 
tu ir pirmojo filosofijos pagrindo ir dirvos (Boden) problema 
jau išspręsta. Tuojau pat kyla abejonės. Ar, pavyzdžiui, trans- 
cendentaliniam subjektyvumui nepriklauso neatsiejamas nuo 
jo kaskartinis praeities momentas, kuris yra prieinamas tik pri- 
siminimu? Ir ar gali jis pretenduoti į apodiktinį akivaizdumą? 
Žinoma, būtų neteisinga dėl to reikalauti paneigti teiginio Aš 
esu apodiktiškumą, juk tai būtų įmanoma tik tada, kai argu- 
mentuojant išoriškai apie jį kalbama jam nedalyvaujant (ber 
ste binwegredet), t. y. jo nepastebint (über sie binwegsieht). Vis 
dėlto dabar svarstomo apodiktinio akivaizdumo problema da- 
rosi labai aktuali. 

Prisiminkime mūsų ankstesnį pastebėjimą, kad akivaizdu- 
mo adekvatumas ir apodiktiškumas neprivalo eiti ranka rankon. 
Tikriausiai šis pastebėjimas buvo nukopijuotas nuo transcen- 
dentalinio savi-patyrimo. Šiame patyrime ego prieinamas sau 
pačiam pirminiu būdu. Tačiau tai, kas patiriama tikrai adek- 
vačiai, kiekvieną kartą yra tik to patyrimo branduolys, būtent — 
gyva savi-dabartis (Se/bstzegenwart), kurią išreiškia gramatinė 
sakinio ego cogito prasmė, tuo tarpu anapus šio branduolio 
skleidžiasi tik nepibrėžtai bendras, prezumptyvus horizontas, 
horizontas to, kas iš tikro yra ne-patiriama, nors būtinai yra ma- 
noma-sykiu (Mitgemeintes). Šiai sričiai priklauso dažniausiai vi- 
siškai tamsi mano paties praeitis, bet taip pat nuo to Aš ne- 
atsiejamos transcendentalinės gebos ( Vermögen) ir tuo metu jo 
turimos habitualios savybės (babituellen Eigenheiten). Ir išori- 

nis juslinis suvokimas (kuris juk nėra apodiktiškas) iš tikro yra 
daikto paties suvokimas — jis pats yra štai čia — tačiau šiame štai- 
čia-buvime daiktas pateikia patiriančiajam atvirą, begalinį, 
neapibrėžtai bendrą to, kas iš tikro nėra-pats-patirtas horizon- 
tą, kuris (šitai glūdi jame kaip prezumpcija) gali būti atskleistas 
galimame patyrime. Panašiai transcendentalinio patyrimo apo- 
diktinis akivaizdumas siejasi su manuoju transcendentaliniu 
Aš esu, kuris yra neatsiejamas nuo neapibrėžto atviro horizonto 
bendrybės. Tad nors pažinimo savaime pirmo pagrindo realu- 
mas yra absoliučiai tvirtas, tačiau tai, kas labiau apibrėžia jo būtį 
ir kas gyvame Aš esu akivaizdume dar nėra pats duotas, o yra tik 
kaip prezumpcija. Ši apodiktiniame akivaizdume ko-implikuota 
prezumpcija turi būti (jei keliamas klausimas apie jos išpildy- 
mą) kritiškai patikrinta, taip, kad (galbūt apodiktiškai) būtų 
apibrėžtos jos ribos. Kokiu mastu transcendentalinis Aš gali 
klysti dėl savęs paties ir kaip toli, nepaisant šios galimybės klys- 
ti, siekia absoliutus jos resursų neabejotinumas? Nustatydami 
transcendentalinį ego, mes apskritai atsiduriame pavojingoje 
vietoje, net jei kol kas nekreipsime dėmesio į sunkius apodik- 
tiškumo klausimus. 


S 10 Ekskursas. Descartes 0 nukrypimas nuo 
transcendentalinio posūkio 


Atrodo, taip lengva, sekant Descartes'u, pagauti grynąjį Aš ir jo 
cogitationes. Ir vis dėlto yra taip, tarsi būtume atsidūrę ant sta- 
čios uolos briaunos, kuria ramiai ir saugiai eidami, sprendžia- 
me filosofijos gyvenimo ar mirties klausimą. Descartes'as buvo 
nuoširdžiai pasiryžęs siekti radikalaus beprielaidiškumo ( V?-ru7- 
teilslosigke:t) . Tačiau iš naujausių tyrinėjimų ir ypač iš ponų Gil- 
sono ir Koyre puikių ir gilių studijų sužinome, kiek daug 

scholastikos slapčia ir neatskleistų prietarų pavidalu glūdi Des- 
cartes'o meditacijose. Tačiau ne tik tai; pirmiausia turėtume 
vengti ano jau minėto prietaro, kylančio iš susižavėjimo mate- 
matiniu gamtamoksliu ir kaip senas paveldas darančio įtaką ir 
mums patiems — prietaro, teigiančio, kad po pavadinimu ego 
cogito glūdi apodiktinė aksioma, kuri, susieta su kitomis įrodo- 
momis ir eventualiai indukciškai pagrįstomis hipotezėmis, turi 
atlikti pasaulį dedukciškai aiškinančio mokslo (deduktiv erklū- 
rende Weltwissenschaft) pamato funkciją, nomologinio mokslo, 
ordine geometrico mokslo, panašaus būtent į aną matematinį 
gamtamokslį. Todėl jokiu būdu neleistina savaime supranta- 
mu dalyku laikyti, esą mūsų apodiktiškai gryname ego išsau- 
gome mažą pasaulio dalelę, kaip vienintelį dalyką, kuriuo fi- 
losofuojantis Aš pasaulyje neabejoja, ir kad tada belieka tik 
taisyklingai, pagal tam ego įgimtus principus darant išvadas 
išvesti visą likusį pasaulį. 

Deja, kaip tik taip ir atsitinka, kai Descartes'as padaro ne- 
žymų, tačiau lemtingą posūkį, kuriuo ego paverčiamas substan- 
tia cogitans, atsietu žmogiškuoju mens sive animus ir pagal prie- 
žastingumo principą daromų išvadų pradine grandimi, trumpai 
tariant, posūkį, dėl kurio Descartes'as tampa (čia negalime pa- 
rodyti, kaip ta atsitinka) beprasmiško transcendentalinio realiz- 
mo tėvu. Visa tai yra mums svetima, kai liekame ištikimi mūsų 
saviapmąstymo radikalizmui ir kartu — grynosios intuicijos ar- 
ba akivaizdumo principui, tad nepripažįstame galiojant nieko, 
ko neturime realiai ir pirmiausia visiškai tiesiogiai su ¿rox 
pagalba atsivėrusiame ego cogito lauke, t. y. neteigiame nieko, 
ko patys nematome. Kaip tik čia Descartes as padarė klaidą, ir 
atsitiko taip, kad stovėdamas didžiausio visų laikų atradimo 
akivaizdoje ir net tam tikra prasme tą atradimą atlikdamas, vis 


dėlto nesuvokė jo tikrosios prasmės, t. y. transcendentalinio 

subjektyvumo prasmės, ir todėl neįžengė pro vartus, atverian- 
čius kelią į tikrąją transendentalinę filosofiją. 


S 11 Psichologinis ir transcendentalinis Aš. 
Pasaulio transcendencija 


Jei griežtai laikysiuosi to, kas mano, medituojančiojo žvilgsniui 
atsiveria per laisvą ¿rox patyrimą pasaulio būties atžvilgiu, tai 
pastebėsiu reikšmingą faktą, būtent — kad mano paties ir mano 
gyvenimo buvimo galiojimas lieka nepajudinamas, nepriklau- 
somai nuo to, kaip atrodo pasaulio egzistavimo ar neegzistavi- 
mo reikalai, nepriklausomai nuo to, kaip čia apsispręsčiau. Šis 
tokio ėrox1 dėka man pasiliekantis Aš ir jo Aš-gyvenimas nė- 
ra pasaulio dalis, ir jei sakau: Aš egzistuoju, ego cogito“, tai šitai 
reiškia nebe: „Aš, šis žmogus, esu“. Aš nebeesu žmogus, kuris 
randa save natūraliame savipatyrime ir abstrahuojančiame at- 
siribojime nuo grynų ż¿šorinio, grynai psichologinio savipatyrimo 
turinių, žmogus, kuris randa savo paties grynąjį mens sive animus 
sive intellectus ar, atitinkamai, pačią savyje uždarą ir atribotą sie- 
lą.  Apercipuotas tokiu būdu, aš sykiu su visais kitais žmonėmis 
esame įprasta prasme objektyvių arba pozityviųjų mokslų - bio- 
logijos, antropologijos, taip pat psichologijos tema. Sielos gyve- 
nimas, apie kurį kalba psichologija, visuomet juk būdavo ir yra 
suprantamas kaip sielos gyvenimas pasaulyje. Tą patį, žinoma, 
galima pasakyti ir apie mano paties sielos gyvenimą, kurį patiriu 
ir nagrinėju grynai vidiniame patyrime. Tačiau fenomenologi- 
nis tox), kurio iš filosofuojančio subjekto reikalauja išgrynin- 
tų karteziškųjų meditacijų eiga, suspenduoja objektyvaus egzis- 
tavimo būtinį galiojimą ir kartu pašalina jį iš sprendinių lauko; 
taigi jis taip pat suspenduoja bet kokių kitų objektyviai aper- 
cipuotų faktų būtinį galiojimą, taip pat ir vidinio patyrimo 

faktų. Tad man, medituojančiajam Aš, stovinčiam ir išliekan- 
čiam ¿rox būklėje, nustatrančiam (setzť save vien kaip bet ko- 
kių objektyvių galiojimų bei pagrindų galiojimo pagrindą, ne- 
egzistuoja joks psichologinis Aš, jokie psichiniai fenomenai 
psichologijos prasme, t. y. kaip psichofizinių žmogiškųjų indi- 
vidų sudėtinės dalys. 

Per fenomenologinį ¿roxý aš redukuoju mano Aš, kuris yra 
gamtos dalis, ir mano sielos gyvenimą — manojo psichologinio 
savipatyrimo sritį — į manąjį transcedentalinį-fenomenologinį 
Aš, į transcendentalinio-fenomenologinio savipatyrimo sritį. 
Pasaulis, objektyvus pasaulis, kuris man egzistuoja, kuris visuo- 
met man egzistavo ir egzistuos, vienintelis pasaulis, kuris kada 
nors galėjo man egzistuoti, egzistuoti su visais savo objektais, šis 
pasaulis, kaip jau buvo sakyta, visą savo prasmę ir visą savo būtinį 
galiojimą, kurį jis kiekvieną akimirką man turi, gauna iš manęs 
paties, iš manęs kaip transcendentalinio Aš, atsirandančio kartu 
su transcendentaline-fenomenologine redukcija. 

"Ši to, kas transcendentalu, sąvoka ir koreliatyvi to, kas 
transcendentiška, sąvoka, turi kilti vien iš mūsų filosofinių me- 
ditacijų situacijos. Reikia pastebėti, kad kaip redukuotas Aš nėra 
pasaulio dalis, taip ir atvirkščiai, pasaulis ir bet koks pasauliui 
priklausantis objektas nėra manojo Aš dalis, nėra reališka mano 
sąmonės gyvenimo dalis, juslinių duomenų ar aktų komplek- 
sas, kurį galima būtų reališkai ten rasti. Ši transcendencija 
priklauso tikrajai visko, kas egzistuoja pasaulio ribose, prasmei, 
nors visa tai apibrėžianti prasmė ir būtinis galiojimas gali būti 
gautas ir yra gaunamas tik iš manojo patyrimo aktų, mano kas- 
kartinio vaizdavimosi, mąstymo vertinimo, veiklos — taip pat ir 
eventualiai akivaizdžiai galiojančio egzistavimo prasmė gauna- 
ma iš mano akivaizdumo, mano grindžiančių aktų. Jei tikrajai 
pasaulio prasmei priklauso ši ireališko priklausymo (Bescblossen- 

sein) transcendencija, tai pats tas Aš, kuris nešioja ją savyje kaip 
galiojančią prasmę, kuri savo ruožtu yra būtinai suponuojama, 
turime teisę (kuria jau pasinaudojome) vadinti Aš transcenden- 
taliniu fenomenologine šio žodžio prasme. Šios koreliacijos 
sferoje išaugančias filosofines problemas atitinkamai apibrė- 
žiame kaip transcendentalines-filosofines. 

$12 Pažinimo transcendentalinio pagrindimo idėja 


Dabar mūsų meditacijas reikia plėtoti toliau, kad paaiškėtų vi- 
so to, kas iki šiol buvo parodyta, tikroji nauda. Kokią filosofinę 
naudą aš (karteziškai medituojantysis) galiu turėti iš transcen- 
dentalinio ego? Žinoma, transcendentalinio ego egzistavimas pa- 
žintiniu požiūriu man yra pirmesnis už bet kokį objektyvų. eg- 
zistavimą: tam tikra prasme šis ego yra pamatas ir pagrindas 
(Grund und B Boden), į kurį remdamasis skleidžiasi bet koks 
objektyvus pažinimas. Tačiau ar tas pirmumas reiškia, kad trans- 
cendentalinio ego egzistavimas yra bet kokio objektyvaus pa- 
žinimo pažintinis pagrindas ir įprasta šio žodžio prasme? Klau- 
siame ne todėl, kad ketintume atmesti didžiąją Descartes'o idė- 
ją — bandymą transcendentaliniame subjektyvume ieškoti bet 
kokio mokslo giliausio pagrindimo ir net paties objektyvaus 
pasaulio pagrindimo. Juk kitaip nebūtume pasukę jo (kad ir 
kritiškai modifikuotų) meditacijų keliu. O gal sykiu su karte- 
ziškuoju transcendentalinio ego atradimu mums atsiskleis ir 
nauja pažinimo pagrindimo idėja, būtent — transcendentalinio 
pagrindimo. Ir tikrai, užuot ego cogito pavertę apodiktiškai 
evideritiška prielaida, kuria remdamiesi galėtume tikėtis daryti 
išvadas apie transcendentalinį subjektyvumą, atkreipkime dė- 
mesį į tai, kad fenomenologinis ¿rox (man, medituojančia- 
jam filosofui) atskleidžia tam tikrą visiškai naują, į begalybę nu- 
sitęsiančią patyrimo sferą — naujos rūšies, transcendentalinio 
patyrimo sferą. Jei atsižvelgsime į tai, kad kiekvieną realaus pa- 

tyrimo ir jo bendrųjų modifikuotų išvestinių (juslinio suvoki- 
mo, retencijos, prisiminimo ir t. t.) rūšį atitinka tam tikra grynoji 
fantazija, „tarsi -patyrimas kartu su paraleliniais jo modusais 
(tarsi-jusliniu-suvokimu, tarsi-retencija, tarsi-prisiminimu ir 
t. t.), tai galime tikėtis, kad egzistuoja tam tikras vien grynųjų 
galimybių (grynojo įsivaizduojamumo, fantazuojamumo) sritį 
tyrinėjantis apriorinis mokslas, kuris sprendžia veikiau apie ap- 
riorines galimybes, o ne apie transcendentalines tikrovės sritis, 
ir kartu nustato tikrovės apriorines taisykles. 

Tačiau jei šitaip skubinsime mūsų mintis, kad jos greičiau 
virstų fenomenologiniu mokslu, mokslu, kuris turėtų tapti filo- 
sofija, tuojau pat susidursime su jau anksčiau minėtais sunku- 
mais, susijusiais su pagrindinio metodinio apodiktinės eviden- 
cijos reikalavimo realizavimu. Mat neatsižvelgiant į tai, kokia 
absoliuti būtų ta ego egzistavimo evidencija, jei turime reikalą 
su ja pačia, ji juk nesutampa tiesiogiai su evidencija egzistavimo 
įvairialypių duomenų, kuriuos mums pateikia transcendentali- 
nis patyrimas. Tačiau jei cogitationes, kurie yra duoti transcen- 
dentalinės redukcijos nuostatoje kaip tai, ką jusliškai suvokiame, 
prisimename ir t. t., jokiu būdu negali pretenduoti į absoliučiai 
neabejotino, dabartinio ar praėjusio egzistavimo statusą, tai juk 
gal pasiseks parodyti, kad — net jei teks paisyti tam tikrų apri- 
bojimų, griežtai apibrėžiančių tokių evidencijų (prisiminimo, 
retencijos ir t. t.) sritį — ir Čia, savipatyrimo įvairovės sferoje, 
kurioje yra duotas ego transcendentalinis gyvenimas ir habi- 
tualios savybės, prasiskverbia ego sum absoliuti evidencija. Dar 
tiksliau nusakant dalyką, galbūt reikėtų parodyti, kad ne vien to 
„Aš esu“ identiškumas sudaro absoliučiai neabejotiną trans- 
cendentalinės savipatirties turinį, kad visus pavienius realaus ir 
galimo savipatyrimo duomenis — nors kiekvienam jų atskirai 


paimtam nėra būdingas absoliutus neabejotinumas — persmel- 

kia universali apodiktinė struktūra, kurioje Aš patiria save patį 
(pvz., imanentinė išgyvenimų srauto laikinė forma). Su šia struk- 
tūra, kaip jai priklausantis dalykas, yra susiję tai, kad Aš yra 
apodiktiškai jam pačiam iš anksto nubrėžtas kaip konkretus 
Aš, egzistuojantis kartu su individualiai apibrėžtu nuosavų iš- 
gyvenimų, gabumų, dispozicijų turiniu, kaip patiriamas ob- 
jektas, iš anksto nustatytas tam tikrame horizonte ir prieina- 
mas per galimą, ¿in infinitum tobulinamą ir eventualiai turtinamą 
savipatyrimą. 


S 13 Būtinybė pirmiausia atidėti transcendentalinio 
pažinimo ribų problemas 


Realiai parodyti, kad taip yra, būtų didelis transcendentalinio 
savipatyrimo kritikos uždavinys, kritikos, kuri turėtų atskleisti 
tarpusavyje susipynusias pavienes to patyrimo formas ir iš jų 
universalios sampynos kylančią visuminę atliktų ( Gesammtleis- 
tung). Žinoma, tai būtų aukštesnės pakopos uždavinys, kuris 
jau suponuotų, kad sekdami tam tikra prasme naiviai funkcio- 
nuojančią rišliai besirutuliojančio transcendentalinio patyrimo 
evidenciją, jau esame peržvelgę jo duotybes ir bendrais bruožais 
jas aprašę. 

Mūsų jau atliktas kartezinių meditacijų išplėtimas suteiks 
mūsų tolesniems veiksmams filosofinį (aukščiau nusakyta, kar- 
tezine prasme) pobūdį. Mūsų mokslinės pastangos, kurių bend- 
ras pavadinimas yra transcendentalinė fenomenologija, turės, 
kaip dabar jau matyti, skleistis dviem etapais. 

Pirmajame etape turėsime pereiti tai, kas netrukus atsiskleis 
prieš mūsų akis kaip transcendentalinio savipatyrimo sritis; iš 
pradžių tai bus vien atsidavimas evidencijai, kuri yra būdinga 


šiai sričiai (¿nnewohnende) ir kuri atgaivina ją savo rišlia eiga, tad 

galutinės šios evidencijos ribas nustatančių principų kritikos 
klausimas bus atidėtas vėlesniam laikui. Šioje dar ne visiškai fi- 
losofinėje pakopoje mūsų elgesys primins mums gamtos tyri- 
nėtojo elgesį, jo atsidavimą natūralaus patyrimo evidencijai; jam 
kaip gamtos mokslininkui principinės pažinimo kritikos prob- 
lemos apskritai lieka anapus jį dominančios problematikos ribų. 

Antrąjį fenomenologinio tyrinėjimo etapą sudarytų būtent 
transcendentalinio patyrimo kritika, o vėliau — taip pat trans- 
cendentalinio pažinimo apskritai kritika. 

Į mūsų regėjimo lauką patenka nepaprastai savitas mokslas, 
mokslas apie transcendentalinį subjektyvumą, duotą kaip kon- 
kretybė realiame ir galimame transcendentaliniame patyrime, 
mokslas, kuris yra suprantamas radikaliausia mokslų įprasta 
prasme, t. y. pozityvių, objektyvių mokslų priešybė. Tarp pa- 
starųjų, tiesa, taip pat egzistuoja mokslas apie subjektyvumą, 
bet apie objektyvų, gyvūnišką, priklausantį pasauliui subjekty- 
vumą. Tuo tarpu čia mums rūpi, taip sakant, absoliučiai sub- 
jektyvus mokslas, mokslas, kurio objekto egzistavimas neprik- 
lauso nuo sprendimo apie pasaulio neegzistavimą ar egzistavimą. 
Dar daugiau. Atrodo, kad jo pirmučiausias ir sykiu vienintelis 
objektas yra ir gali būti vien mano, filosofuojančiojo, transcen- 
dentalinis ego. Transcendentalinės redukcijos prasmei, be abe- 
jonės, priklauso tai, kad ji pradžios taške negali pripažinti eg- 
zistavimą ko nors kito, išskyrus ego ir tai, kas jame yra, būtent — 
noetinį-noeminį turinį. Žinoma, iš pradžių ji turi suskliausti 
manojo ego rėmuose pasireiškiantį skirtumą tarp „manęs pa- 
ties“, paimto kartu su mano gyvenimu, mano reiškiniais, mano 
įgytais įsitikinimais dėl neabejotino egzistavimo, mano nuola- 
tiniais interesais ir t. t., ir Kitų, paimtų su jų gyvenimu ir t. t. 
Tad tam tikra prasme ji prasideda kaip grynoji egologija ir kaip 


mokslas, kuris, atrodo, pasmerkia mus solipsizmui, nors tai ir 

transcendentalinis solipsizmas. Tačiau šiuo metu dar visiškai ne- 
įmanoma įžvelgti, kaip išliekant redukcijos nuostatoje kitas ego 
(ne kaip vien pasauliškas fenomenas, o kaip kitas transcenden- 
talinis ego) galėtų būti teigiamas (setzbar) kaip egzistuojantis ir 
tuo būdu galėtų tapti lygiaverte egologijos tema. 

Šios abejonės neturėtų mūsų, nuo pradžių pradedančiųjų fi- 
losofų, trikdyti. Galbūt transcendentalinė redukcija sukelia tik 
pastoviai solipsistinio mokslo regimybę, tuo tarpu nuosekli jos 
realizacija, atitikdama tos redukcijos tikrąją prasmę, veda į trans- 
cendentalinio intersubjektyvumo fenomenologiją, kad jos dė- 
ka išsiplėtotų apskritai transcendentalinės filosofijos pavidalu. 
Ir tikrai pasirodys, kad transcendentalinis solipsizmas tam tik- 
ra prasme yra tik filosofinė pradinė pakopa, bet kaip tokia me- 
todiniais sumetimais turi būti atribota su savo nuosava sritimi, 
atribota tam, kad vėliau galėtume deramu būdu paleisti ja pa- 
grįstą, t. y. priklausančią aukštesne: refleksijos pakopai, trans- 
cendentalinio subjektyvumo problematiką. Tačiau šioje mūsų 
meditacijų vietoje negalime apie tai nieko konkrečiai nuspręs- 
ti; tas pat pasakytina ir apie kitus pradžioje pateiktus pažadus 
(Vordeutungen), kurie tik vėlesnėje šių meditacijų eigoje galės 
atskleisti visą savo reikšmę. 

Kad ir kaip ten būtų, visiškai aiškiai yra nubrėžta esminio ir 
svarbiausio nukrypimo nuo karteziškosios minčių eigos kryptis, 
nukrypimo, kuris ateityje lems visą mūsų meditacijų pavidalą. 
Priešingai negu Descartes'as, mes gilinsimės į transcendentali- 
nio patyrimo begalinio lauko atskleidimą. Karteziškoji eviden- 
cija, t. y. teiginio Ego cogito, ego sum evidencija lieka nevaisinga, 
nes Descartes'as ne tik nesirūpina transcendentalinio ėToxn gry- 
nosios metodinės prasmės išaiškinimu, bet taip pat nepastebi, 
kad būtina atkreipti dėmesį į faktą, jog ego 77 infinitum ir sis- 
temingai gali pats skleistis per transcendentalinį patyrimą ir kad 

sykiu pats ego atsiveria sau kaip visiškai ypatingas ir užbaigtas 
galimo darbo laukas, ypatingas ir savyje užbaigtas, nes, nors jis 
ir yra susijęs su pasauliu kaip visuma ir su visais objektyviaisiais 
mokslais, bet nesuponuoja jų būtinio galiojimo ir tuo būdu yra 
atskirtas nuo visų šių mokslų, bet vis dėlto niekaip su jais ne- 
siriboja. 


S 14 Cogitationes srautas. Cogito ir cogitatum 


Teiginio ego cogito (pastarąjį žodį suprantame pačia plačiausia, 
karteziškąja prasme) transcendentalinės evidencijos svorio cent- 
rą dabar (kai laikome, kad tuo tarpu atidėjome į šalį klausimą 
apie tos evidencijos apodiktiškumo ribas) iš identiško ego per- 
keliame į cogitationes įvairovę, t. y. į tekantį sąmonės gyvenimą, 
kuriame „gyvena“ identiškas (mano, medituojančiojo) „Aš“, ir 
darome tai, neatsižvelgdami į tai, ką šie pasakymai čia gali kon- 
krečiai reikšti. į šį gyvenimą, pvz., į jo juslinį suvokimą, įsivaiz- 
duojančius, teigiančius, vertinančius ar ko nors norinčius ak- 
tus ego visuomet gali nukreipti savo retlektuojantį žvilgsnį, gali 
juos stebėti, skleisti ir aprašinėti jų turinį. 

Būtų didelė klaida teigti, kad ėjimas šia tyrimo kryptimi — 
tai ne kas kita, kaip vien psichologinis aprašymas, atliekamas 
remiantis grynai vidiniu patyrimu, nuosavo sąmonės gyvenimo 
patyrimu, aprašymas, kurio grynumas, žinoma, reikalautų, kad 
viskas, kas yra psichofiziška, būtų palikta nuošaly. Tai būtų di- 
delė klaida, nes grynai aprašomoji sąmonės psichologija, nors 
jos tikroji metodinė prasmė tokio mastu pasimatys tik naujo- 
sios fenomenologijos dėka, vis dėlto nėra pati transcendentalinė 
fenomenologija ta prasme, kuria fenomenologiją čia apibrė- 
žėme kaip tokią per transcendentalinę-fenomenologinę re- 


dukciją. Tiesa, grynoji sąmonės psichologija yra tiksli sąmonės 

transcendentalinės fenomenologijos paralelė, tačiau tuo pat 
metu jos turi būti griežtai viena nuo kitos atskirtos, nes pai- 
niojimas yra būdingas transcendentalinio psichologizmo, 
darančio neįmanomą tikrąją filosofiją, bruožas. Čia turime rei- 
kalą su vienu iš tų, atrodytų, nereikšmingų niuansų, kurie le- 
miamu būdu sąlygoja filosofijos kelius ir klystkelius. Reikia nuo- 
latos pabrėžti, kad visas transcendentalinis-fenomenologinis 
tyrimas privalo besąlygiškai paisyti transcendentalinės reduk- 
cijos principų, redukcijos, kurios nevalia painioti su antropolo- 
gijos srityje atliekamu tyrimo lauko apribojimu vien psichiniu 
gyvenimu. Tad psichologinio ir transcendentalinio-fenomeno- 
loginio tyrimų prasmes skiria bedugnė, nors turiniai, kurie turi 
būti abiejose pusėse aprašinėjami, gali atitikti vienas kitą. Vie- 
noje pusėje turime duotybes, gaunamas iš egzistuojančiu laiko- 
mo pasaulio, būtent — duotybes, traktuojamas kaip žmogaus 
psichinių dispozicijų visuma, tuo tarpu kitoje pusėje negali bū- 
ti nė kalbos apie ką nors panašaus, kai susiduriame su lygiag- 
rečiomis, turinio požiūriu identiškomis duotybėmis, nes čia, fe- 
nomenologinėje nuostatoje, pasaulis galioja ne kaip tikrovė, o 
tik kaip fenomenas. 

Jei pavyko išvengti šios psichologistinės painiavos, susi- 
duriame su dar vienu nepaprastai svarbiu punktu (kuris, be to, 
atitinkamai pakeitus nuostatą, yra labai reikšmingas ir natūra- 
laus patyrimo srityje, autentiškoje sąmonės psichologijoje). Ne- 
dera išleisti iš akių fakto, kad ėToxn, atliktas bet kokio pasaulio 
ribose išsitenkančio egzistavimo, nieko nekeičia tame, kad įvai- 
rialypiai cogitationes, kurie yra nukreipti į pasaulį ir pasauliui 
priklausančius dalykus, tą nukreiptumą turi savyje pačiuose, 
antai štai šio stalo suvokimas ir prieš, ir po ėroxn yra štai šio 
stalo suvokimas. Taigi bet koks sąmonės išgyvenimas apskritai 
yra pats savaime to ir to išgyvenimas, nesvarbu, kaip yra su to 

objekto realaus egzistavimo galiojimu, ir nepaisant to, kad Aš, 
kaip esantysis transcendentalinėje nuostatoje, galiu susilaikyti 
nuo šio ar bet kurios kito galiojimo, kurį aš pripažįstu, būdamas 
natūralioje nuostatoje. 

Tad transcendentalinis pavadinimas ego cogito turi būti iš- 
plėstas, pridedant naują komponentą: tada sakome, kad kiek- 
vienas cogito, kiekvienas sąmonės išgyvenimas mano tą ar kitą 
dalyką ir savyje pačiame turi jį kaip manomą dalyką (Gemeinten), 
savo kaskartinį cogitatum, be to, kiekvienas išgyvenimas daro 
tai savo ypatingu būdu. Namo juslinis suvokimas yra namo ma- 
nymas, arba tiksliau, šio konkretaus namo manymas jusliniam 
suvokimui būdingu būdu, namo prisiminimas yra jo manymas 
prisiminimo modusu, laisvas namo įsivaizdavimas — to namo 
manymas vaizduotei būdingu būdu; predikatyvus sprendimas 
apie namą, kuris, tarkime, jusliško suvokimo būdu (wzbrebmungs- 
mässig) stovi štai (dasteht) priešais mus, mano jį būtent spren- 
dinio modusu, dar kitaip jį mano prie sprendinio pridedamas 
vertinimo aktas ir t. t. Sąmonės išgyvenimai dar yra vadinami 
intencionaliais išgyvenimais, tačiau žodis „intencionalumas“ čia 
reiškia ne ką kita, kaip tik tą bendriausią pamatinę sąmonės 
savybę, kurios dėka sąmonė yra ko nors sąmonė ir kurios dėka 
pasirodydama kaip cogito ji turi savyje savąjį cogitatum. 


S 15 Natūrali ir transcendentalinė refleksija 


Tačiau toliau aiškindami dalyką, turime pridurti, kad būtina 
atskirti żiesiog atliekamą pagaunantį juslinį suvokimą, pri- 
siminimą, sprendimą, vertinimą, tikslo pasirinkimą ir t. t., ir 
refleksijos aktus, kuriuose, kaip naujos pakopos pagaunančiuo- 
se aktuose, mums tik ir atsiskleidžia anie pirmieji, tiesiogiai at- 
liekami aktiniai išgyvenimai. Suvokdami tiesiog, pagauname, 

tarkime, namą, o ne to namo suvokimą. Tik refleksijoje atsi- 
gręžiame į tą suvokimą ir į jam būdingą, juslinio suvokimo 
pobūdį turintį nukreiptumą į namą. Natūralioje kasdienio gy- 
venimo refleksijoje, taip pat psichologijos mokslų refleksijoje 
(t. y. refleksijoje, kurią atliekame psichologiškai patirdami nuo- 
savus psichinius išgyvenimus) stovime ant pasaulio, atrasto kaip 
jau egzistuojantis pasaulis, pagrindo; taip, kaip kasdieniame gy- 
venime sakome: „Matau ten namą“ arba „Prisimenu, kad gir- 
dėjau šią melodiją“ ir t. t. Transcendentalinėje-fenomeno- 
loginėje refleksijoje paliekame šią sritį, taikydami pasaulio 
egzistavimo ar neegzistavimo klausimui visuotinį ėroxn. Taigi 
galima sakyti, jog modifikuotą transcendentalinį patyrimą su- 
daro tai, kad stebime kaskartį transcendentaliai redukuotą co- 
gito ir aprašome jį, tačiau tuo pat metu, kaip reflektuojantys 
subjektai, kartu neatliekame (mitvollzieþhen) natūralaus būties 
pripažinimo (Seinssetzung), kuris glūdi pirmapradiškai atlieka- 
mame tiesioginiame jusliniame suvokime ar kokiame kitame 
cogito, arba, atitinkamai, kurį realiai atliko pasaulyje įsigyvenęs 
Aš. Tačiau sykiu vietoje pradinio išgyvenimo pasirodo iš esmės 
kitoks išgyvenimas; tad galime sakyti, kad refleksija keičia pir- 
minį išgyvenimą. Tačiau šis faktas galioja kiekvienai, taip pat ir 
natūraliai refleksijai. Ji visiškai ir iš esmės keičia ankstesnį nai- 
vų išgyvenimą; šis išgyvenimas netenka pirminio tiesioginio nu- 
kreibtumo moduso — keičia jį kaip tik taip, kad paverčia objektu 
tai, kas iki šiol buvo išgyvenimas ir nebuvo objektiškai suvo- 
kiama. Tačiau refleksijos tikslas juk yra ne pirminio išgyvenimo 
pakartojimas, o jo stebėjimas ir aiškinimas to, ką galima jame 
atrasti. Žinoma, perėjimas į tokio stebėjimo modusą suteikia 
tam tikrą naują intencionalų išgyvenimą, kuris savo intenciona- 
lia savybe atsigręžti atgal į ankstesnįjį išgyvenimą įsisąmonina šį, 
o ne kitą išgyvenimą ir kartais įsisąmonina net akivaizdžiai. 

Būtent einant šiuo keliu darosi įmanomas visas tas (pirmiau- 
sia aprašomasis) patyrimo žinojimas (Erfabrungswissen), kuriam 
esame dekingi už bet kokį įmanomą mūsų intencionalaus gy- 
venimo žinojimą ir pažinimą. Tą patį galima pasakyti ir apie 
transcendentalinę-fenomenologinę refleksiją. Retlektuojančio- 
jo Aš susilaikymas nuo pozicijos dėl egzistavimo (das Nicht-mit- 
machen der Seinsstellungnahme), pozicijos, kuri yra būdinga 
tiesioginiam namo suvokimui, nieko nekeičia tame, kad anas 
refleksijoje vykstantis patyrimas yra būtent patiriantis namo 
suvokimo išgyvenimas su visais jam iki tol priklausiusiais ir jį 
tebeformuojančiais momentais. Tarp jų mūsų pavyzdyje yra 
ir paties suvokimo, traktuojamo kaip srovenantis išgyvenimas, 
momentai ir momentai suvokiamo namo, traktuojamo tik taip, 
kaip jis yra suvokiamas. Tarp jų, viena vertus, nestinga nei (nor- 
maliam) suvokimui būdingo (juslinio suvokimo tikėjimo) bū- 
ties pripažinimo akto (Seinssetzung), atliekamo įsitikrinimo mo- 
dusu, nei, kai svarstome besireiškiančio mano pusę, paprasto 
(schlichten) egzistavimo pobūdžio. Fenomenologiškoje nuos- 
taroje esančio Aš ne-sykiu-darymas (Nicht-mitmachen), susilai- 
kymas yra jo dalykas, o ne suvokimo, kurį jis reflektuodamas 
pagauna, arba, atitinkamai, ne to Aš, kuris natūraliu būdu at- 
lieka juslinio suvokimo aktą. Apskritai paėmus, pats tas su- 
vokimas yra prieinamas tik per atitinkamą refleksiją ir tik jos 
dėka mes apie jį šį tą žinome. 

Tai, kas čia vyksta, galime aprašyti ir taip: jei tą Aš, kuris 
natūraliai atsiduoda pasauliui su visu savuoju patyrimu ir nu- 
grimzta į tą pasaulį visais kitais savo aktais, pavadinsime suin- 
teresuotu Aš, tai tenomenologiškai modifikuotą ir nuolatos šio- 
je modifikacijoje palaikomą nuostatą sudaro tai, kad ji sąlygoja 
tam tikrą to Aš skilimą (/cbspaltung), kuriame virš į pasaulį pasi- 
nėrusio Aš įsitvirtina fenomenologinis Aš kaip nesuinteresuotas 

stebetojas. Kad iš tikro taip yra, žinome vėlgi dėka tam tikro 
naujo refleksijos akto, kuris, kaip transcendentalinis aktas, sa- 
vo ruožtu taip pat reikalauja anos nesuinteresuoto stebėjimo 
nuostatos — stebėjimo, kurio vienintelis interesas yra stebėti ir 
aprašinėti tai, kas pastebėta adekvačiai, vien taip, kaip yra pa- 
stebėta, su pastebėtojo dalyko „kas“ ir „kaip“. 

Šitaip visi į pasaulį atsigręžusio gyvenimo procesai su visais 
jų paprastais ir funduotais egzistavimo pripažinimo aktais bei 
juos atitinkančiais egzistavimo modusais (tokiais, kaip buvimas 
neabejotinu, galimu, tikėtinu, arba gražiu, geru, naudingu ir t. t.) 
tampa prieinami aprašymui be jokių stebėtojo manymų-sykiu 
ar manymųe-iš-anksto. Tik tokiu grynu pavidalu jie gali tapti 
sąmonės kritikos objektu, taip, kaip to būtinai reikalauja filo- 
sofinis mūsų svarstymų tikslas. Prisiminkime filosofijos kaip vi- 
suotinio, iki pat galo apodiktiškai pagrįsto mokslo karteziško- 
sios idėjos radikalumą. Kaip tokia ši idėja būtinai reikalauja 
absoliutaus universalaus mokslo, kuris savo ruožtu turi užtik- 
rinti sau priėjimą prie absoliutaus beprielaidiškumo srities, o 
pasiekti šitai jis gali tik susilaikydamas nuo bet kokių nuostatų 
priėmimo, nuostatų, kurios teiktų pirmenybę tam, kas egzis- 
tuoja. Universalumo siekiantys transcendentalinis patyrimas ir 
transcendentalinis aprašymas šį reikalavimą įgyvendina kaip tik 
dėl to, kad suspenduoja pasaulio patyrimo prietarą, kuris ne- 
pastebimai (kaip pastovus tikėjimas pasaulio egzistavimu) per- 
smelkia visą natūralią nuostatą, ir, suspendavę, absoliučioje, 
nekintamai pastovioje egologinėje būties sferoje, kurią sudaro 
redukuoti į grynuosius beprielaidiškus manymus siekia uni- 
versalumo. Tad fenomenologinio aprašymo tikslas yra tapti 
radikalios ir universalios kritikos pagrindu. Žinoma, pirmiausia 
čia svarbu yra griežtai laikytis absoliutaus beprielaidiškumo ir 


kartu vadovautis jau anksčiau mūsų fiksuotu grynosios evi- 

dencijos principu. Šitai reiškia, kad laikomasi grynųjų trans- 
cendentalinės refleksijos duotybių, kurios todėl turi būti prii- 
mamos tik taip, kaip jos pasirodo paprastoje evidencijoje, ir bū- 
ti apsaugotos nuo bet kokių interpretacijų (Hineindeutungen), 
peržengiančių to, kas duota grynajame stebinyje ribas. 

Jei laikysimės šio metodinio principo ir taikysime jį dvipu- 
sei cogito-cogitatum (gua cogitatum) schemai, tai mums iš pradžių 
atsiskleis bendrų aprašymų sritis, aprašymų, kurie atliekami 
remiantis pavieniais cogitationes aktais, ir atsižvelgiančių į abi 
koreliuojančias puses. Viena vertus, tai bus aprašymai inten- 
cionalaus objekto kaip tokio, paimto jo apibrėžčių požiūriu, 
apibrėžčių, kurios jam yra pri-manomos (zugemeinten) atitinka- 
mose sąmonės atmainose ir su toms apibrėžtims priklausančiais 
modusais, kurie savo ruožtu išryškėja mūsų regėjimo lauke, kai 
kreipiame į juos savo žvilgsnį (tokiais, kaip egzistavimo modu- 
sai: buvimas neabejotinu (gewiss), galimu ar spėjamu ir t. t., arba 
subjektyviai-temporaliniai modusai: buvimas dabartiniu, pra- 
ėjusiu, būsimu). Ši deskriptyvi kryptis vadinama noemine. Jai 
priešinga yra moetinė kryptis. Ji susijusi su paties cogito at- 
mainomis, sąmonės atmainomis, kaip antai juslinis suvokimas, 
prisiminimas, retencija, kartu su joms priklausančiais modali- 
niais skirtumais, tokiais kaip aiškumo ir ryškumo skirtumai. 

Dabar suprantame, kad iš tikro visuotinis ėroxn, taikomas 
pasaulio egzistavimui ir neegzistavimui, nepaverčia to pasaulio 
fenomenologijai prarastu dalyku; juk pasaulis išlieka qua cogi- 
tatum. Ir išlieka ne tik tada, kai turime reikalą su pavieniais 
konkrečiais realiais dalykais, kuriuos vieni ar kiti specialūs są- 
monės aktai mano (gemeinte) ar, tiksliau tariant, iš-=mano (%e- 
rausgemeinte), su dalykais, paimtais būtent taip, kaip jie buvo 
manyti. Nes jų vienas-nuo-kito-atskirtumas (Vereinzelung) yra 
vienas-nuo-kito-atskirtumas vienalyčio universumo viduje, uni- 

versumo, kuris mums visuomet pasireiškia kaip vieningas — net 
tada, kai, bandydami pagauti pavienį dalyką, esame į jį atsigrę- 
žę. Kitaip tariant, jis visuomet yra suvokiamas-sykiu (miítbewusst) 
sąmonės vienybėje, sąmonės, kuri savo ruožtu gali tapti pagau- 
nančia sąmone ir gana dažnai būtent tokia ir tampa. Pasaulis 
kaip visuma tada yra suvokiamas jam būdingu erdvėlaikinės be- 
galybės pavidalu. Nors, keičiantis sąmonei, keičiasi patiriami ar 
kaip kitaip išskiriant juos iš-=manomi pavieniai pasaulio momen- 
tai, tačiau pats pasaulis išlieka kaip vienas, vienintelis universu- 
mas, viso natūralaus gyvenimo egzistuojantis fonas. Nuosekli 
fenomenologinės redukcijos realizacija palieka mums noetinė- 
je pusėje atvirą begalinę grynojo sąmonės gyvenimo sritį, o jos 
noeminio koreliato pusėje - manomą (vermeinte) pasaulį kaip 
tokį. Taigi fenomenologiškai medituojantis Aš gali tapti savęs 
paties nesuinteresuotu stebėtoju ne tik detalių, bet ir visumos po- 
žiūriu, ir tai galioja visoms objektų, kurie jam egzistuoja ir taip, 
kaip jie jam egzistuoja, atmainoms. Akivaizdu, kad galima pasa- 
kyti: kaip gyvenantis natūralioje nuostatoje Aš, esu vienu metu 
ir kiekvieną kartą ir transcendentalinis Aš, tačiau sužinau apie 
tai tik atlikęs fenomenologinę redukciją. Tik ši nauja nuostata 
leidžia man pastebėti, kad visata ir apskritai bet kokia natūra- 
lių būdu patiriama būtybė, egzistuoja man tik kaip su savo kas- 
kartine prasme galiojantis dalykas, kaip cogitatum mano kin- 
tančių ir tame kitime susijusių cogitationes, ir tik kaip tokį aš jį 
laikau galiojančiu (ín Geltung halte). Atitinkamai aš, transcen- 
dentalinis fenomenologas, kaip mano universalių deskriptyvių 
konstatacijų temą (ir pavieniui, ir universalių ryšių požiūriu) 
turiu vien objektus kaip jų suvokimo atmainų koreliatus. 

S 16 Ekskursas. Ego cogito kaip būtinas 
ir transcendentalinės ir „grynosios psichologinės“ 
refleksijos pradžios taškas 


Šie samprotavimai rodo, kad transcendentalinis ego cogito nu- 
rodo į jame esančią atvirą, besiskleidžiančią jo gyvenimo pa- 
vidalu, begalinę pavienių konkrečių išgyvenimų begalybę. Tų 
išgyvenimų su jų kintančiomis (noetinėmis ir noeminėmis) 
struktūromis atskleidimas ir aprašymas nubrėžia pirmą didelį 
uždavinių lauką, kuris, kita vertus, aprėpia tas pačias procedū- 
ras, taikomas išgyvenimų jungimosi ( Verbindung) atmainoms iki 
pat aukščiausios konkretaus ego vienybės. Tuo tarpu pastarasis 
tampa konkrečiu ego, žinoma, tik atvirame begaliniame savo 
vieningai rišlaus intencionalaus gyvenimo ir kaip cogitata jo im- 
plikuotų, suvienytų į visumines sistemas koreliatų, tarp kurių 
yra taip pat ir besireiškiantis pasaulis kaip toks, universalume. 
Pats šis konkretus ego yra universali aprašymo tema, arba, tiks- 
liau sakant: Aš, medituojantis tenomenologas, keliu sau visa api- 
manti savo universalumu uždavinį atskleisti save patį kaip trans- 
cendentalinį ego mano visišku konkretumu, t. y. sykiu su visais 
jame glūdinčiais intencionaliais koreliatais. Šio transcendenta- 
linio atskleidimo paralelė yra, kaip jau buvo minėta, psicholo- 
ginio manęs paties atskleidimo procedūra, t. y. mano grynai 
psichinio egzistavimo, kuris čia yra apercipuojamas natūraliu 
būdu kaip manęs paties sudėtinė dalis, manęs paties, paimto 
kaip psichofizinė (gyvūniška) tikrovė, t. y. kaip natūraliu būdu 
man galiojančio pasaulio dalis. 

Akivaizdu, kad ir transcendentalinė-aprašomoji egologija, 
ir (kaip psichologijos pamatinė disciplina būtinai reikalinga) 
grynoji vidaus psichologija, deskriptyviai (ir tikrai išskirtinai) išau- 
gusi iš vidinio patyrimo, negali turėti kito pradžios taško, kaip 
tik ego cogito. Visų naujaisiais laikais darytų pastangų bergždu- 

mo akivaizdoje, pastangų, kurios buvo nukreiptos į psichologi- 
jos ir fenomenologinio sąmonės mokslo atskyrimą, ši pastaba 
yra nepaprastai svarbi. Kai eidami klaidingu vis dar visagalės 
sensualistinės tradicijos keliu kaip pradžios tašką pasirenkame 
pojūčių teoriją, užtveriame kelia ir į vieną, ir į kitą. Šios teorijos 
rėmuose iš anksto ir taip, tarsi tai būtų savaime suprantamas da- 
lykas, sąmonės gyvenimas aiškinamas (man deutet vorweg) kaip 
išorinio ar (geriausiu atveju) dar ir kaip vidinio fuslumo duoty- 
bių kompleksas, duotybių, kurių susiejimu į visumas paliekama 
rūpintis geštalto kokybėms (Gestaltgualitūten). Norint užbėgti 
už akių atomizmuií, dar prijungiama teorija, pagal kurią tose duo- 
tybėse būtinai jau yra įdėti (fundiert) pavidalai, t. y. teorija, pagal 
kurią visumos yra pirmesnės už dalis. Tačiau tas aprašomasis 
sąmonės mokslas, kuris sykiu yra ir radikaliai nuo pradžių pra- 
dedanti deskriptyvi sąmonės teorija, nepripažįsta šios rūšies duo- 
tybių ar visumų, nebent kaip tam tikrą iš anksto daromą prie- 
laidą. Jos pirmas žingsnis yra grynas ir, taip sakant, dar nebylus 
psichologinis patyrimas, kurį dabar dar tik reikia atvesti iki gry- 
no jo nuosavos prasmės išsakymo. Šis tikrai pirmas išsakymas 
yra karteziškasis ego cogito, pvz., suvokiu — šį namą, prisimenu — 
tam tikrą gatvių susikirtimą ir t. t.; tuo tarpu pirmoji deskrip- 
tyviai duota bendrybė yra cogito ir cogito qua cogitatum perskyra. 
Kokiais atvejais ir kokiomis skirtingomis reikšmėmis galima 
būtų einant toliau pagrįstai atskleisti pojūčių duotybes kaip su- 
dėtines dalis — tai jau konkretaus atskleidimo ir aprašymo dar- 
bas, kurio tradicinė sąmonės teorija nepadarė, tuo pakenkdama 
sau pačiai. Su esminiais metodo klausimais susiję neaiškumai 
nulėmė tai, kad ji visiškai išleido iš akių ne tik nepaprastai pla- 
čią cogitatum qua cogitatum aprašymo tematiką, bet ir pačių 
cogitationes kaip sąmonės atmainų aprašymo tikrąją prasmę bei 


specialius uždavinius. 

S 17 Sąmonės tyrimų dvipusiškumas kaip 
koreliacijos problematikos pasekmė. Aprašymo kryptys. 


Sintezė kaip sąmonės pirminė forma 


Tačiau jei jau pačioje pradžioje aiškiai suvokiame, koks turi būti 
pradžios taškas ir kokia turi būti uždavinių realizavimo kryptis, 
tai transcendentalinėje nuostatoje mums atsiveria reikšmingos 
idėjos-orientyrai, nusakančios tolesnę problematiką. Sąmonės 
tyrimų dvipusiškumas (klausimo apie tapatingą Aš kol kas ne- 
keliame) kyla iš šaltinio, kurį deskriptyviai galima apibūdinti 
kaip neišardomą abipusę priklausomybę tam tikrame sąryšyje, 
kuris sieja sąmonę su sąmone, tik sąmonei būdingame sintezės 
sąryšyje. Jei, tarkime, imu kaip aprašymo temą štai šito kubo 
juslinį suvokimą, tai grynojoje refleksijoje matau, jog sís kubas 
yra tolydžiai duotas kaip įvairialypės, kintančios tam tikru bū- 
du jį atitinkančių apraiškų atmainų įvairovės objektinė vienybė. 
Tų apraiškų srautas savo ruožtu nėra nerišli išgyvenimų seka. 
Greičiau jos teka kaip vienybė sintezės, kuri užtikrina, kad jose 
yra suvokiamas (kaip tai, kas pasireiškia) visuomet vienas ir tas 
pats dalykas. Vienas ir tas pats kubas vieną kartą pasireiškia 
kaip artumo reiškiniai (Naberschbeinungen), kitą kartą — kaip tolio 
reiškiniai (Fernerscheinungen), kaip kintantys „čia“ (Da) ir „ten“ 
(Dort modusai, sudarantys priešybę tam tikro, nors ir nepas- 
tebimo, tačiau nuolatos sykiu-suvokiamo absoliutaus „šičia“ 
(Hier) (kuris yra lokalizuotas sykiu-pasireiškiančiame nuosa- 
vame kūne). Tačiau kiekviena užfiksuota (festgebaltene) kurio 
nors iš tų modusų atmaina, kaip antai kubas šičia artumo sferoje 
(hier in der Nahsphäre), pati savo ruožtu pasirodo esanti kokios 
nors kitos jai priklausančių apraiškų atmainų įvairovės sinteti- 
nė vienybė. Artumo sferoje esantis daiktas tada pasirodo kaip 
tas pats daiktas tai iš vienos, tai iš kitos pusės, „regėjimo perspek- 

tyvos“, taip pat „lytėjimo“, „akustinės“ ir kitos „apraiškų atmai- 
nos“ nuolatos kinta, kaip galime pastebėti atitinkamai nukreip- 
dami dėmesį. Jei tada atkreipsime ypatingą dėmesį į kokį nors 
atskirai paimtą kubo požymį, požymį, kuris pasireiškia, kai jus- 
liškai suvokiame kubą, pavyzdžiui, į paimtą kaip tokį kubo pa- 
vidalą arba atspalvį, arba į patį jo paviršių, ar jo kvadratinę for- 
mą, ar jo spalvą, tai viskas pasikartos iš naujo. Atitinkamą savybę 
visuomet atrasime kaip srovenančių įvazrovių vienybę. Žiūrėda- 
mi tiesiog (geradebin), mūsų pavyzdyje turime prieš akis vieną 
nekintantį pavidalą arba spalvą, tačiau refleksinėje nuostatoje 
vietoj to mums pasirodo atitinkamos apraiškų atmainos — toly- 
džiai vienas po kito prisijungiantys orientacijos, perspektyvos ir 
kt. modusai. Kiekviena tokia atmaina, kaip antai pavidalas ar 
atspalvis, pati savaime taip pat yra kieno nors pavidalo, spalvos 
ir t. t. atvaizdavimas. Antai kiekvienas atskiras cogito suvokia 
savąjį cogitatum ne kaip nediferencijuotą tuštumą, bet kaip tam 
tikrą deskriptyvią įvairovės struktūrą, turinčią visiškai apibrėž- 
tą noetinę-noeminę sandarą, iš jos esmės plaukiančiu būdu ati- 
tinkančią būtent šį, o ne kitą cogitatum. 

Paralelinius ir, kaip matysime iš jų realizacijos, nepaprastai 
toli siekiančius aprašymus bus galima atlikti visiems stebinių 
pagavos (Anschauungen) aktams, vadinasi ir kitiems, negu jusli- 
nis suvokimas, stebėjimo modusams (tokiems, kaip pakartotinai 
akivaizdinantis (nachbveranschaulichende) prisiminimas ar anti- 
cipuojantis-akivaizdinantis laukimas), nes, pavyzdžiui, ir prisi- 
menamas daiktas pasireiškia kaip besikeičiančios pusės per- 
spektyvos ir t. t. Tačiau kad būtų atsižvelgta į stebinių pagavos 
atmainų skirtumus, kaip antai į tai, kas prisiminimo duotybę 
skiria nuo juslinio suvokimo duotybės, turime panagrinėti nau- 
jus aprašymo matmenis. Tačiau tai, kas bendriausia, lieka galio- 


ti kiekvienam apskritai suvokimui tuo mastu, kuriuo jis yra ko 

nors suvokimas. Šis kažkas, šiuo atveju duotas suvokimui in- 
tencionalus objektas kaip toks, yra suvokiamas kaip kintančių 
noetinių-noeminių (ir turinčių, ir neturinčių stebinio pavidalą) 
suvokimo atmainų tapatinga vienybė. 

Dabar, kai jau aprėpėme konkrečių sąmonės aprašymų fe- 
nomenologinio uždavinio sritį, prieš mūsų akis atsiskleidžia tik- 
rai beribės niekados anksčiau ikifenomenologinės refleksijos 
istorijoje netyrinėtų faktų sritys, faktų, kuriuos galėtume api- 
būdinti kaip sintetinės struktūros faktus, suteikiančius noetinį- 
noeminį vienumą ir (traktuojamiems kaip konkrečios sintetinės 
visumos) pavieniams cogitationes, ir cogitationes, kurie yra susiję 
su kitais išgyvenimais. 

Tik nušvietus sintezės procesų specifiką vaisinga tampa nuo- 
roda, kad cogito, intencionalaus išgyvenimo esmė yra „būti ko 
nors suvokimu“. Tad tik šis nušvietimas leidžia mums tinkamai 
pasinaudoti reikšmingu Franzo Brentano atradimu — parodymu, 
jog pagrindinė deskriptyvi psichinių fenomenų charakteristika 
(Grundcharakter) yra intencionalumas, ir tik šis nušvietimas 
realiai atskleidžia deskriptyviosios sąmonės teorijos (ir transcen- 
dentalinės-filosofinės, ir, žinoma, psichologinės) metodo esmę. 


S 18 Identifikacija kaip pagrindinė sintezės forma. 


Visa apimanti transcendentalinio laiko sintezė 


Kai nagrinėjame pagrindinę sintezės formą, būtent — identi- 
fikaciją, pirmiausia ji pasirodo kaip viską valdanti (4//waltendo), 
pasyviai vykstanti sintezė, turinti tolydaus vidinio laiko suvo- 
kimo pavidalą. Kiekvienas i išgyvenimas turi savo nuosavą išgy- 
venimo laikiškumą. Jei turime reikalą su tokiu sąmonės išgy- 
venimu, kuriame kaip cogitatum pasirodo (kaip buvo kubo 


suvokimo atveju) pasaulyje egzistuojantis objektas, tai objektyvų 

laiką, kuris čia pasireiškia, pavyzdžiui, kaip šio kubo laikas, tu- 
rime skirti nuo vidinio paties pasireiškimo laiko (pavyzdžiui, ku- 
bo suvokimo laiko). Tas pasireiškimas teka savo laiko atkarpose 
ir fazėse, kurios savo ruožtu yra tolydžiai kintančios vieno ir to 
paties kubo apraiškos. Jų vienumas yra sintezės vienumas, t. y. 
nėra vien paprastas tolydumą sudarantis cogitationes susiejimas 
(kuris būtų tam tikru mastu išoriškas vieno prisiklijavimas prie 
kito), o yra jų susiejimas į Vieną sąmonę, kurioje konstituojasi 
intencionalaus objekto vienumas kaip daugybės apraiškų at- 
mainų to paties objekto vienumas. Pasaulio, o kartu ir štai šio 
kubo egzistavimas su ėroxn pagalba yra suskliaudžiamas, tačiau 
vienas ir tas pats besireiškiantis kubas ir toliau tebeegzistuoja 
kaip nenutrūkstamai imanentiškas sąmonės sraute plaukiantis 
dalykas, jis yra aprašomas kaip egzistuojantis tame sraute ir ap- 
rašomas kaip vienas ir tas pats. Šis „buvimas sąmonėje“ (/n-Be- 
wusstsein) yra visiškai savitas „buvimas viduje“ (Darinsein), bū- 
tent — tai buvimas viduje ne kaip reališkos sudėtinės dalies, o 
kaip intencionalios sudėtinės dalies, yra ideališkas-buvimas-vi- 
duje (/deell-darin-sein) to, kas yra duota per apraiškas, arba (o 
tai yra vienas ir tas pat) buvimas viduje kaip imanentiškos są- 
monei objektinės prasmės. Sąmonės objektas, išlaikantis savo ta- 
patybę sau pačiam tada, kai ta sąmonė savo sraute jį išgyvena, 
nepatenka į sąmonę iš lauko, bet glūdi joje pačioje kaip prasmė, 
t. y. kaip jos sintezės įntencionali atliktis ( Leistung). 

Vis dėlto tas pats kubas — sąmonės požiūriu tas pats, — taip 
pat gali būti (tuo pačiu metu ar skirtingais laiko momentais) 
suvokiamas atskirtomis viena nuo kitos, iš esmės skirtingomis 
suvokimo atmainomis, kaip antai atskirais jusliniais suvoki- 
mais, prisiminimais, laukimo aktais, vertinimo aktais ir t. t. Tai, 
kas lemia, kad čia turime reikalą su identiškumo suvokimu 


kaip vienalyte sąmone, užklojančia tuos atskirus išgyvenimus 

ir kartu įgalinančia bet kokį to identiškumo žinojimą, vėlgi yra 
sintezė. 

Tačiau galiausiai bet koks suvokimas, kuriame kaip vienaly- 
tis dalykas yra suvokiama tai, kas yra ne-identiška, bet koks dau- 
gio suvokimas, santykio suvokimas ir t. t., yra šia prasme sin- 
tezė, nes tikrasis jo cogitatum (daugis, santykis ir t. t.) yra 
konstituojamas sintetiškai arba, kaip tokiais atvejais sakoma, 
sintaktiškai, ir nesvarbu, ar tą sintaktiškąją atlikų apibūdinsi- 
me kaip grynai pasyvų manajame Aš vykstantį procesą, ar kaip 
jo aktyvumą. Net prieštaravimai, nesuderinamumai yra vėlgi 
kitos rūšies simteziy dariniai. 

Tačiau sintezė persmelkia ne tik kiekvieną atskirai paimtą 
sąmonės išgyvenimą ir ne tik kartkartėmis susieja pavienius iš- 
gyvenimus; priešingai, visas sąmonės gyvenimas, kaip jau buvo 
minėta, yra sintetiškai suvienodintas. Tad šis gyvenimas yra sa- 
votiškas universalus cogito, sintetiškai aprėpiantis visus pavienius 
kaskart sąmonės išgyvenimo fone išsiskiriančius cogito, turintis 
savo universalų cogitatum, kurį įvairiose pakopose funduoja 
atskiri cogitata, ir šis fundavimas čia nėra nuosekliai laike vyks- 
tantis genetinis formavimasis, nes kiekvienas įmanomas atski- 
ras išgyvenimas iš tikro yra tik visuomet jau kaip vienybė su- 
ponuojamos sąmonės visumos fone išsiskiriantis momentas. Šis 
universalus cogitatum yra pats visa apimantis gyvenimas su sa- 
vo atvira begaline vienybe ir visuminiu pobūdžiu. Ir tik todėl, 
kad jis pasireiškia jau visuomet kaip visuminė vienybė, jis gali 
būti nagrinėjamas ypatinguose dėmesio sutelkimu pagaunan- 
čiuose aktuose (aufmerkend-erfassende Akte) ir tapti universalaus 
pažinimo tema. Tos universalios sintezės (kuri yra kitų suvoki- 
mo sintezių galimybės sąlyga) pamatinė forma yra visa apimantis 
vidinis laiko suvokimas. Jos koreliatas yra pats imanentinis lai- 


kas, kurio dėka visi ego išgyvenimai, kuriuos tik įmanoma at- 

rasti reflektuojant, turi pasirodyti mums kaip sutvarkyti laike, 
turintys pradžią ir pabaigą, vienu metu ar vienas po kito sekan- 
tys išgyvenimai — kaip išgyvenimai, pasirodantys pastoviame 
neribotame imanentinio laiko horizonte. Skirtumas tarp laiko 
suvokimo ir paties laiko gali būti išreikštas ir kaip skirtumas 
tarp laiko viduje vykstančių išgyvenimų arba, atitinkamai, to 
išgyvenimo laikine forma, ir jo pasireiškimo temporalinių mo- 
dusų kaip jį atitinkančių ;važroviy. Tačiau kadangi tie būdai, 
kuriais pasireiškia vidinis laiko suvokimas, patys yra żntencio- 
nalūs išgyvenimai ir patys būtinai turi būti refleksijoje pateikti 
kaip laikiniai dalykai, tai čia susiduriame su tam tikra para- 
doksalia esmine sąmonės gyvenimo savybe, būtent — su tuo, kad 
jai būdingas begalinis regresyvumas. Paaiškinti ir suprasti šį fak- 
tą yra nepaprastai sunku. Tačiau kad ir kaip ten būtų, tas faktas 
yra evidentiškas, net apodiktiškai evidentiškas, ir jis nusako tam 
tikrą ego nuostabaus sau-pačiam-buvimo (Fir-sich-selbst-seins) 
aspektą, būtent — čia visų pirma jo sąmonės gyvenimo buvimo- 
į-save-patį-intencionaliai-atsigręžusiu (Awf-sicb-selbst-inten- 


Honal-zuriick-bezogen-seins) pavidalu. 


S 19 Jntencionalaus gyvenimo aktualumas 
ir potencialumas 


Intencionalumo įvairovė yra būdinga kiekvienam į pasaulį 
atsigręžusiam cogito jau vien dėl to, kad šis cogito ne tik suvokia 
pasaulio objektus, bet ir pats kaip cogito yra suvokiamas vidi- 
niame laiko suvokime, ir šios įvairovės neįmanoma tematiškai 
aprėpti, nagrinėjant cogitata vien kaip aktualius išgyvenimus. 
Priešingai, kiekviena aktualybė implikuoja savo potencialybes, 
kurios nera vien tuščios galimybės, o yra galimybės, iš anksto in- 


tencionaliai apibrėžtos kiekvieno aktualaus išgyvenimo turinio 

požiūriu, ir dar turinčios galimybių, kurias Aš gali realizuoti, 
pobūdį. Taigi nurodėme dar vieną esminį intencionalumo bruo- 
žą. Kiekvienas išgyvenimas turi išgyvenimų horizontą, kuris mo- 
difikuojasi kintant sąmonės kontekstui (Bewusstseinzusammen- 
bang) bei pačios sąmonės srauto fazėms ir kuris yra nuorodos į 
patį tą išgyvenimą atitinkančius potencialius sąmonės momen- 
tus (Potentialitūten). Antai kiekvienas išorinis juslinis suvokimas 
sieja iš tikrųjų suvokiamas objekto puses su sykiu-manomomis, 
dar nesuvokiamomis, tik laukiamomis ir kol kas tik su stebiniu 
nesusijusios tuštumos pavidalu anticipuojamomis pusėmis — 
pusėmis, kurios dar tik ateina kaip jusliškai suvokiamos. Tai pa- 
stovus protencijos momentas, kuris kiekvienoje naujoje tekan- 
čio išgyvenimo fazėje įgyja naują prasmę. Be to, jusliniam su- 
vokimui būdingi galimybių horizontai suvokti tą patį dalyką 
kitu būdu, galimybės, kurias galėtume realizuoti, jei, aktyviai 
įsiterpdami, suvokimo eigą pasuktume kita kryptimi, pavyz- 
džiui, jei užuot kreipę akis vienaip, kreiptume jas kitaip, jei ženg- 
tume žingsnį pirmyn arba į šalį ir t. t. Atitinkamame prisimini- 
me ta situacija grįžta, įgydama modifikuotą pobūdį, pavyzdžiui, 
kai suvokiu, kad užuot matęs tas daikto puses, kurias mačiau, 
galėjau taip pat gerai pamatyti kitas puses, žinoma, jei atitin- 
kamai kitaip būčiau kreipęs savo suvokimo veiksmus. Papil- 
dydami vaizdą, pridursime, kad kiekvienas juslinis suvokimas, 
be to, turi savyje dar nuolatinį horizontą antrinių prisiminimų 
(Wiedererinnerungen), kuriuos galima pažadinti iš potencialy- 
bių srities, ir į kiekvieną tokį prisiminimą yra įrašytas kaip ho- 
rizontas tolydus tarpinis intencionalumas galimų (aš aktyviai 
juo realizuoju) tolesnių prisiminimų iki pat aktualiai juslinia- 
me suvokime duoto „dabar“. Čia visur su tomis galimybėmis 
sąveikauja momentai iš tokios sferos kaip Aš galiu ir Aš darau, 
arba, atitinkamai, Galiu daryti kitaip, negu darau dabar, mo- 


DZ 


ANTROJI MEDITACIJA 


mentai, kurie neapriboja nuolat atviros galimybės, kad ši ar kuri 
kita laisvė bus užblokuota. 

Horizontai yra iš anksto nubrėžtų potencialių momentų sis- 
tema. Taip pat sakome, kad galime apklausti (befragen) kiekvieną 
horizontą apie tai, kas jame glūdi, iškelti jo turinį, atskleisti šią 
akimirką ryškėjančius potencialius sąmonės gyvenimo momen- 
tus. Būtent šitaip aktualiame cogito atskleidžiame objektinę pras- 
mç, kuri jame yra manoma implicite, kaip tik tam tikru mastu 
nurodyta (ix einem Grade der Andeutung). Ši prasmė, tas cogita- 
tum gua cogitatum, niekados nepasirodo kaip galutinai duotas 
dalykas (fertig Gegebenes); ji aiškėja tik per aną horizonto iš- 
skleidimą (Auslegung) ir per vis iš naujo pažadinamus horizon- 
tus. Nors pats horizonto apmatas visuomet yra netobulas, tačiau 
jo neapibrėžtume ryškėja apibrėžtumo struktūra. Antai kube daug 
kas lieka atvira, jei kalbėsime apie jo nematomąsias puses, o juk 
jis vis dėlto jau yra suvoktas kaip kubas, o dar specialiai ir kaip 
spalvotas, šiurkštus ir pan. kubas, be to, kiekvienas toks apibrė- 
žimas palieka atvirą tolesnių sukonkretinimų galimybę. Šis at- 
virumas (Offenlassen), užbėgantis už akių realiems konkretes- 
niems apibrėžimams, kurių gali apskritai ir nebūti, yra pačiame 
kaskartiniame duotame suvokime, yra būtent tai, kas sudaro to 
suvokimo Jorizontą. Per realiai besirutuliojantį suvokimą — prie- 
šingai, negu vien anticipuojančiais vaizdiniais besiremiantis aiš- 
kinimas — skleidžiasi ;špi/ dantis, bet sykiu ir naujus atvirybių 
horizontus atskleidžiantis konkretesnis apibrėžimas bei even- 
tualus kitaip-apibrėžimas (Andersbestimmung). 

Kiekvienam suvokimui tuo mastu, kuriuo jis yra ko nors su- 
vokimas, yra būdinga ta esminė savybė, kad ne tik apskritai jis 
gali virsti vis kitokiomis savo paties atmainomis, tuo pat metu 
išsaugodamas tą patį objektą, kuris dėl sintezės vienumo tose at- 


mainose intencionaliai glūdi kaip identiška objektinė prasmė, 

bet ir tai, kad jis gali daryti tai tik horizontų intencionalumo 
būdu. Objektas yra, galima sakyti, identiškumo polius, kažkas, 
kas yra visuomet suvokiama kaip tai, kas turi manomą-iš-anks- 
to ir galimą realizuoti prasmę, kiekvieną sąmonės gyvenimo mo- 
mentą jis yra indeksas, nurodantis noetinį intencionalumą, ati- 
tinkantį jo prasmę, intencionalumą, apie kurį galima klausti ir 
kurį galima eksplikuoti. Visa tai gali būti konkrečiai tyrinėjama. 


S 20 Intencionalios analizės specifika 


Pasirodo, kad sąmonės analizė kaip intencionali analizė yra 
visiškai kas kita, negu analizė įprasta ir natūralia šio žodžio pras- 
me. Kaip jau buvo minėta, sąmonės gyvenimas nėra vien są- 
monės dwotybių visuma ir todėl negali būti analitiškai skaido- 
mas, dalinamas plačiausia šio žodžio prasme į savarankiškus ir 
nesavarankiškus elementus, be to, dalinamas taip, kad vienumo 
formos (geštalto kokybės) būtų priskirtos prie nesavarankiškų 
elementų. Tiesa, pasirenkant tam tikrą tematizuojančio žvilgs- 
nio kryptį, ir intencionali analizė gali vesti (jei šis žodis čia dar 
apskritai tinka) į tokius padalinimus, tačiau jos bendroji spe- 
cifinė funkcija (Leistung) yra visiškai kita — tai atskleidimas po- 
tencialybių, žmp/ikuoty sąmonės aktualybėse, atskleidimas, ku- 
ris iš noemos pusės veda į eksplikaciją (Explikation), išskleidimą 
(Auslegung), išryškinimą (Verdeutlichung) ir eventualiai aiškini- 
mą to, kas sąmonėje yra manoma, kas yra jos objektinė prasmė. 
Intencionali analizė vadovaujasi pamatiniu žinojimu, kad nors 
kiekvienas cogito, kaip suvokimas, plačiausia prasme yra many- 
mo aktas to, kas šiuo aktu manoma, tačiau tas manomas daly- 
kas kiekvieną kartą yra šis tas daugiau (yra dalykas, manomas 
su tam tikru „daugiau“), negu tai, kas šiuo momentu pasirodo 


mūsų akims kaip explicite manomas dalykas (Gemeintes). Mūsų 

pavyzdyje kiekviena suvokimo fazė buvo tik tam tikra objekto 
pusė, objekto, kaip juslinio patyrimo būdu manomo objekto. 
Tas kiekviename suvokime glūdintis anapus-savęs-=manymas 
(Uber-sich-hinaus-meinen) turi būti traktuojamas kaip jo esmės 
momentas. Tuo tarpu tai, kad jis yra ir turi būti manymas-dau- 
giau (Mehrmeinung), parodo tik galimo išryškinimo ( Verdeutli- 
chung) evidencija, o galutinai parodo tik akivaizdaus atskleidimo 
(Entbūllung) galimybės evidencija, atskleidimo, kuris pasirodo 
kaip realus arba galimas toliau-suvokimas (Fort- Wahrnebmens) 
arba kaip galimas prisiminimas, kurį pats galiu sukelti. Feno- 
menologija nėra vien tai, kad naiviai atsiduodama grynajam 
intencionaliam objektui kaip tokiam, kad jis tiesiog stebimas, 
išskleidžiamos jo manomos dalys ir savybės. Tuomet intencio- 
nalumas, sudarantis akivaizdžius ar neakivaizdžius dalyko su- 
vokimo būdus ir patį išskleidžiantį stebėjimą, liktų anoniminiíu 
dalyku. Kitaip tariant, nepasimatytų sąmonės noetinių įvairo- 
vių ir jų sintetino vienumo, kuris padaro, kad apskritai turime 
priėjimą prie vieno intencionalaus objekto, štai šio konkretaus 
tolydžiai manomo objekto, kurį mums per vienijančią atliktį 
(Einbeitsleistung) padiktuoja tų įvairovių esmė ir kurį turime 
tarsi prieš akis kaip taip ir taip manomą. Taip pat užskleista 
liktų ir konstitutyvinė atliktis, kurios dėka galime (jei stebėjimas 
bus tęsiamas kaip sklaida) tiesiogiai rasti arba, atitinkamai, įm- 
plicite manyti ir tik vėliau akivaizdžiai iškelti (anschaulich heraus- 
stellen) tokius momentus, kaip požymis, savybė, dalis, momen- 
tus, kurie yra manomo dalyko kaip tokio eksplikatai. Kai 
fenomenologas tyrinėja kokį nors objektą ir tai, ką tame objek- 
te galima atrasti, vien kaip sąmonės koreliarą, tai nereiškia, kad 
jis nagrinėja ir aprašo jį vien tiesiogiai ir kaip dalyką, kuris tik 
bendrai ir tiesiog susijęs su atitinkamu Aš, su ego cogito, kurio 


cogitatum jis yra; greičiau tenomenologas savo reflektuojančiu 

žvilgsniu įsiskverbia į anonimiškai manantį gyvenimą, atsklei- 
džia atitinkamus sintetinius įvairialypių suvokimo atmainų 
vyksmus ( Verläufe) ir dar giliau besiplėtojančius Aš-pobūdį tu- 
rinčio elgesio (icblichen Verhaltens) modusus, kurie leidžia su- 
prasti buvimą (akivaizdžiai ar neakivaizdžiai) manomą mana- 
jam Aš (für das Ich schlechthin Vermeint-sein); leidžia suprasti, 
kokiu būdu sąmonė — pati savyje ir dėl savo kaskartės intencio- 
nalios struktūros — padaro, kad joje suvokiamas tampa, kaip 
būtent tokia prasmė pasirodo tam tikras egzistuojantis ir tam 
tikru būdu apibrėžtas objektas. Taigi, pavyzdžiui, regimo ob- 
jekto juslinio suvokimo atveju, fenomenologas (laikydamasis 
vien res extensa ir atsiribodamas nuo bet kokių reikšmės pre- 
dikatų) tyrinėja kintančius regimuosius daiktus (Sehdinge) ir ki- 
tus juslinius daiktus (Sinnendinge), atrasdamas juose vieno ir to 
paties res extensa apraiškas. Kiekvieno tokio res extensa atveju jis 
tyrinėja jo besikeičiančias, potencialias ir eventualiai aktualias 
perspektyvas, o po to, jos laikinių duotumo būdų požiūriu, jo 
dar-suvokimo (¿hres Noch-bewusstseins), jo retencinio grimzdi- 
mo į praeitį atmainas, o nagrinėdamas jį su Aš susijusiu aspek- 
tu (żn ichlicher Hinsicht) — modusus, kylančius iš dėmesio aktų 
ir t. t. Čia reikia nepamiršti, kad jusliškai suvokiamų dalykų 
kaip tokių fenomenologinė sklaida nebūtinai turi sietis su to 
objekto jusline eksplikacija pagal jo požymius, vykstančia be- 
sirutuliojančiame jusliniame suvokime; jo tikslas greičiau yra 
iškelti į dienos šviesą tai, kas glūdi ir tik neakivaizdžiai manoma 
cogitatum prasmėje (kaip antai užpakalinė sienelė), vaizduotėje 
sudabartinant potencialius suvokimus, kurie galėtų padaryti 
regimą tai, kas dabar neregima. Tą patį galima pasakyti apie 
bet kurią fenomenologinę analizę. Kaip intencionaliai ji siekia 
anapus pavienių ir pradžios taško funkciją atliekančių išgy- 
venimų: plėtodama koreliuojančius su juo horizontus, ji įkelia 

nepaprastai įvairialypius anoniminius išgyvenimus į tematinį 
lauką, kuriame jau yra tie išgyvenimai, kurie funkcionuoja kaip 
konstitutyvūs atitinkamo cogitatum objektinės prasmės atžvil- 
giu — tad jai rūpi ne tik aktualūs, bet taip pat ir potencialūs 
išgyvenimai, išgyvenimai, kurie yra įmplikuoti, anticipatyviai 
nubrėžti (vorgezeichnet) aktualių išgyvenimų kuriančio inten- 
cionalumo prasmėje ir kurie, kai juos iškeliame į dienos šviesą, 
turi akivaizdų išgyvenimų explicite, iškeliančių neišreikštinę 
prasmę, pobūdį. Tik taip fenomenologas gali suprasti, kokiu 
būdu sąmonės gyvenimo imanentiškume, tam tikrose to nenu- 
trūkstamo sąmonės srauto atmainose gali būti įsisąmoninami 
pastovūs ir stabilūs objektiniai vienetai ir ypač kokiu būdu ta 
nuostabi identiško objekto konstituavimo atliktis duoda rezul- 
tatą kiekvienos atskiros objektų kategorijos atveju, t. y. kaip 
turi atrodyti konstitutyvus sąmonės gyvenimas kiekvienoje 
tokioje objektų kategorijoje, kaip jis atrodo, kai turime reikalą 
su koreliatyviomis, noetinėmis ir noeminėmis vieno ir to paties 
objekto atmainomis. Bet kokiam intencionaliam suvokimui bū- 
dinga horizonto struktūra nurodo fenomenologinei analizei ir 
fenomenologiniam aprašymui visiškai naują metodinį elgesio 
būdą — elgesį, kuris pasireiškia visada, kai sąmonė ir objektas, 
manymo aktas ir prasmė, reali ir ideali tikrovė, galimybė, bū- 
tinybė, regimybė, tiesa, bet taip pat patyrimas, sprendinys, aki- 
vaizdumas ir t. t. pasirodo kaip transcendentalinių (bet taip pat 
ir būdingų autentiškai grynajai psichologijai) problemų rub- 
rikos ir turi būti svarstomos kaip realios ir autentiškos subjek- 
tyvaus „šaltinio“ problemos.* 


* Yra visiškai aišku, kad ši situacija mutatis mutandis pasikartoja ir vidinėje 
psichologijoje ar grynai intencionalioje psichologijoje, apie kurią kalbėdami, jau 
buvome pastebėję, kad ji yra konstitutyvios ir tuo pat metu transcendentali- 
nės fenomenologijos paralelė. Vienintelis radikalus psichologijos atnaujini- 

Žinoma, sąmonės grynosios fenomenologijos galimybė iš 
pradžių atrodo labai abejotina, ypač atsižvelgiant į faktą, kad 
sąmonės fenomenų sritis yra tikra herakleitiškojo srauto sritis. 
Būtų tikrai beviltiška, stengtis taikyti čia objektyviems mokslams 
būdingą sąvokų ir sprendinių sudarymo metodiką. Bandyti są- 
monės išgyvenimą apibrėžti kaip identišką objektą remiantis 
patyrimu, apibrėžti jį taip, kaip apibrėžiamas gamtos objektas — 
galiausiai remiantis prielaida, kad čia įmanoma kaip idėja jo 
identiškų ir pastoviomis sąvokomis pagaunamų elementų ek- 
splikacija — būtų tikra beprotybė. Ne dėl mūsų pažintinių galių 
netobulumo, bet a priori sąmonės išgyvenimuose nėra jokių ga- 
lutinių elementų ar santykių, kurie būtų subsumuoti stabilaus 
sąvokinio apibrėžiamumo idėjai ir kurių atžvilgiu prasmingai 
galima būtų kelti jų artutinio apibrėžimo tvirtomis sąvokomis 
uždavinį. Ir vis dėlto imtencionalios analizės idėja lieka teisėta. 
Intencionalios sintezės sraute, sintezės, kuri kiekvienai sąmonei 
suteikia vienumą ir noetiškai bei noemiškai konstituoja objek- 
tinės prasmės vienius, viešpatauja esmės dėsniams paklūstanti 
tipika, kurią galima išreikšti griežtomis sąvokomis. 


S 21 Jniencionalus objektas kaip 
„Lranscendentalinis orientyras“ 


Bendriausią tipiką, kurioje kaip formoje telpa viskas, kas ypa- 
tinga, žymi mūsų pirmoji bendra schema eg0-cogito-cogitatum. 
Šiai tipikai priklauso bendriausi aprašymai, atlikti laikantis, taip 
sakant, kraštutinio formalaus bendrumo, aprašymai, kuriuos 


mas gali būti grynos intencionalios psichologijos suformavimas. Jos reikalavo 
jau Brentano, kuris, deja, dar neatpažino pagrindinės vienintelio metodo 
prasmės, metodo, kuris tik ir įgalina tokio pobūdžio psichologiją, nes tik jis 
garantuoja jai priėjimą prie jos tikrosios, tikrai neribotos problematikos. 

bandėme apmesti aprašydami intencionalumą, jam priklau- 
sančias sintezes ir t. t. Sukonkretinant šią tipiką ir ją aprašinėjant 
cogitatum pusėje esantis intencionalus objektas dėl supranta- 
mų priežasčių atlieka transcendentalinio orientyro vaidmenį, 
orientyro, kuriuo vadovaudamiesi, atskleidžiame begalinę tipi- 
nę įvairovę galimų cogitationes, kurių galimoje sintezėje glūdi 
tas orientyras kaip tapatybės pobūdį turintis manomas dalykas. 
Juk pradžios taškas būtinai yra kaskart konkrečiame laike tie- 
siog duotas objektas, nuo kurio prasidėdama refleksija eina 
atatupsta link atitinkamos sąmonės atmainos ir toje sąmonėje 
horizonto pavidalu glūdinčių potencialių atmainų ir toliau, link 
tų atmainų, kuriose tas objektas šiaip galėtų būti suvokiamas 
sąmonės gyvenimo vienybėje. Tačiau laikydamiesi šios kraštu- 
tinės, formalios bendrybės, mąstydami objektą apskritai kaip 
cogitatum, objektą, paimtą visiškai laisvai, be jokių jį apribojan- 
čių turinių, ir imdami jį kaip tokią bendrybę, kaip orientyrą, 
pastebime, kad šį objektą atitinkančių galimų sąmonės atmai- 
nų įvairovė — tam tikras visuotinis formalus tipas — suskyla į ga- 
na smarkiai besiskiriančių noetinių-noeminių ypatingų tipų 
seką. Galimas juslinis suvokimas, retencija, prisiminimas, an- 
ticipuojantis laukimas (Vorerwartung), signifikacija, analogi- 
zuojantis pavaizdavimas (Veranschaulichung) — tai vis tokie in- 
tencionalių išgyvenimų tipai, kurie gali būti priskirti bet ku- 
riam įmanomam objektui, lygiai taip pat, kaip tai pačiai grupei 
priklausantys tų išgyvenimų sintetinių sampynų (Verflechtung) 
tipai. Visų jų noetinė-noeminė sandara savo ruožtu skaidosi, 
kai tik sukonkretiname (besondern) tuščią intencionalaus objek- 
to bendrybę. Pirmiausia ypatingybės gali turėti formalių-loginių 
(formalių-ontologinių) ypatingybių pavidalą: tai gali būti to- 
kie „ko nors apskritai“ modusai kaip atskirybė ir galiausiai indi- 
vidas, bendrybė, daugis, visuma, dalykų padėtis, santykis ir t. t. 

Čia taip pat išryškėja radikalus skirtumas tarp realių (plačiąja 
šio žodžio prasme) objektų ir kategorinių objektų: pastarieji nu- 
rodo į operacijas kaip savo kilmės šaltinį, į žingsnis po žingsnio 
atliekamus kuriančius-konstruojančius Aš-veiksmus, tuo tarpu 
pirmieji — į pasyvią, ne-kuriančią sintezę. Kita vertus turime ma- 
terialiosios ontologijos ypatingybes, susijusias su realaus indi- 
vido sąvoka, kurią specifikuoja jai subordinuotos realių sričių 
sąvokos, kaip antai (vien) erdvinis daiktas, gyva būtybė ir t. t., 
sąvokos, kurios toliau specifikuoja paralelines modifikuotas for- 
maliai-ontologines atmainas (reali savybė, reali daugybė, realus 
santykis ir t. t.). 

Kiekvieno tipo, atrasto vadovaujantis šiuo orientyru, noe- 
tinė-noeminė struktūra gali būti apklausta, gali būti sistemiš- 
kai atskleidžiama, gali būti parodomos ją atitinkančios in- 
tencionalaus srauto atmainos, tipiniai horizontai, tai, kas tuose 
horizontuose implikuojama ir t. t. Jei išsaugoma griežta objek- 
to forma arba kategorija, jei išlaikomas jo kintančių suvokimo 
būdų identiškumo akivaizdumas, pasirodo, kad tie būdai, kad 
ir kokie būtų tekantys ir nesugriebiami jų galutiniai elementai, 
nėra atsitiktiniai. Jie yra tvirtai susaistyti struktūrinės tipikos, 
kuri yra nepakeičiamai ta pati, kol objektas išlieka duotas šiai 
sąmonei kaip šios, o ne kitos rūšies objektas ir kol, nesvarbu, 
kaip keisis suvokimo atmainos, jis lieka akivaizdžiai identiškas. 

Būtent sisteminis šios struktūrinės tipikos esmės iškėlimas 
yra tikslas transcendentalinės teorijos, kurią, jei ji laikosi objekto 
bendrybės kaip savojo orientyro, pavadinsime objekto apskri- 
tai transcendentalinės konstitucijos teorija (objekto, kaip atitin- 
kamos kategorijos ar formos, arba, specialiu atveju, srities). Taip 
atsiskleidžia iš pradžių vienas nuo kito atskirtos, įvairios trans- 
cendentalinės teorijos: juslinio suvokimo ir kitų akivaizdžios 


pagavos tipų teorija, sprendinio teorija, valios teorija ir t. t. 

Tačiau jos susijungia į vientisą visumą, kai ima nagrinėti 
bendresnius (4bergreifenden) sintetinius sąryšius — visos jos funk- 
ciškai priklauso formaliai bendrai konstitutyviai objekto ap- 
skritai teorijai, arba, atitinkamai, apskritai galimų objektų kaip 
galimo suvokimo objektų atviro horizonto teorijai. 

Toliau pasirodo transcendentalinės konstitutyvios teorijos, 
kurios jau nebėra formalios ir nagrinėja, pavyzdžiui, erdvinius 
daiktus apskritai, pavienius daiktus arba daiktus visuotiniame 
gamtos sąryšyje, psichofizines būtybes, žmones, socialines bend- 
rijas, kultūros objektus, galiausiai — objektyvų pasaulį kaip vi- 
sumą, paimtą vien kaip galimo suvokimo pasaulį ir traktuoja- 
mą transcendentalistiškai vien kaip transcendentaliniame ego 
sąmonės konstituojamą pasaulį. Visa tai, žinoma, po nuosek- 
liai atlikto transcendentalinio ¿roxy ženklu. Be to, neturėtume 
išleisti iš akių, kad realių ir idealių objektų, kuriuos suvokiame 
kaip objektyvius objektus, tipai yra tik konstitutyvių tyrimų 
orientyrai, tyrimų, išaugančių iš klausimų apie universalią tuos 
objektus atitinkančių galimų sąmonės modusų tipiką. Tą funk- 
ciją atlieka ir grynai subjektyvių objektų tipai, kaip antai bet 
kokie imanentiški išgyvenimai; jie atlieka ją, nes kaip vidinio 
laiko suvokimo objektai, nesvarbu, ar imsime juos pavieniui ar 
susijusius su kitais, turi savo nuosavą konstituciją. Čia visur at- 
siskiria pavieniui ir pačių savaime nagrinėjamų objektinių rū- 
šių (Gegenstandsarten) problemos ir universalumo problemos. 
Pastarosios susiję su ego buvimo ir gyvenimo universalumu, ir 
jo santykiu su koreliatyviu jo objektinių koreliatų universalumu. 
Jei transcendentaliniu orientyru laikysime vienalytį objektyvų 
pasaulį, tai jis nukreips mus į objektyvių suvokimų ir kitokių 
šiuo požiūriu reikšmingų objektyvių akivaizdumo aktų sinte- 
zę, sintezę, kuri persmelkia viso mūsų gyvenimo vienumą ir kuri 


užtikrina, kad šis pasaulis visuomet yra suvokiamas kaip vienis 

ir kaip vienis gali būti tematizuojamas. Tad pasaulis yra univer- 
sali egologinė tema, taip pat, kaip nukreipus žvilgsnį imanencijos 
kryptimi, tokia tema yra ištisas sąmonės gyvenimas su jo ima- 
nentišku laikiškumu. 


S 22 Universalios visų objektų vienybės idėja ir 
y OVJEKVŲĘ J J 
jos konstitutyvaus nušvietimo idėja 


Objektų tipus, kuriuos, kaip reikalauja fenomenologinė re- 
dukcija, traktuojame grynai kaip cogitata, o ne remdamiesi 
mokslinių sąvokų prietarais, aptikome kaip tematiškai rišlių 
transcendentalinių tyrimų orientyrus. Sąmonės konstituojan- 
čios įvairovės — įvairovės, kurios yra arba realiai susietos to, kas 
jose identiška, vienumo sinteze, arba potencialiai gali būti to- 
kia sinteze susietos — nėra tarpusavyje susijusios atsitiktiniu 
būdu, bet kaip tik būdu, kurį diktuoja esmės racijos ir diktuoja 
tokios sintezės galimybės požiūriu. Todėl joms galioja tam tikri 
principai, kurie nulemia, jog fenomenologiniai tyrinėjimai nepa- 
sklinda be tvarkos tarpusavyje nesusijusių aprašymų pavida- 
lu, bet yra sutvarkyti pagal esmės racijas. Kiekvienas dalykas, 
kiekvienas objektas apskritai (taip pat imanentiškas objektas) 
nubrėžia tam tikrą transcendentalinio ego taisyklių struktūrą 
(Regelstruktur). Kaip dalykas, kurį ego daro vaizdiniu (Vorges- 
telltes) ar kaip kitaip suvokia, tas objektas tuojau pat nubrėžia 
tam tikrą universalią taisyklę, pagal kurią jis galėtų būti duotas 
kiroms galimoms suvokimo atmainoms, kurios yra galimos 
pagal esmės nustatytą tipiką. Tas pat, žinoma, tinka apskritai 
viskam, kas gali būti pamąstyta (Erdenkliche), ką galima pa- 
mąstyti kaip objektą (vorgestellt Denkbare). Transcendentalinis 
subjektyvumas nėra intencionalių išgyvenimų chaosas. Bet jis 
nėra ir konstitucijos tipų chaosas; priešingai, kiekvienas tipas 

savaime sutvarko jo sąsają su kokia nors inencionalaus objekto 
rūšimi ar forma. Kitaip tariant, visų objektų ir objektinių tipų, 
kuriuos aš (transcendentaliniu požiūriu — aš, kaip transcen- 
dentalinis ego) galiu pamąstyti, visuma nėra chaosas, bet taip 
pat koreliatyviai nėra chaosas ir objektinius tipus atitinkančių 
begalinių įvairovių tipai, kurie kaskart noetiškai ir noemiškai 
siejasi tarpusavyje pagal sintezės galimybę. 

Visa tai nurodo į universalią konstitutyvią sintezę, kurioje 
tam tikru sutvarkytu būdu funkcionuoja visos sintezės ir kuri 
aprėpia visas realias ir galimas sąmonės atmainas. Taip pat galime 
sakyti, kad čia ima ryškėti grandiozinis uždavinys, kuris ir yra 
transcendentalinės fenomenologijos uždavinys. Šio uždavinio 
esmė sudaro tai, kad visi fenomenologiniai tyrimai, realizuojami 
sisteminės ir visa apimančios tvarkos vienybėje, remiantis jud- 
riu laiptas po laipto plėtojamos visų galimo suvokimo objektų 
sistemos (taip pat ir formalių bei materialių kategorijų sistemos) 
orientyru, būtų vykdomi kaip atitinkami konstitutyviniai tyri- 
mai, tyrimai, kurie šitaip remtųsi griežtai sisteminiu būdu vienas 
kitu ir būtų vienas su kitu susiję. 

Visa tai galima geriau išreikšti sakant, kad čia turime reikalą 
su begaline reguliatyvia idėja ir kad galimo suvokimo galimų 
objektų sistema, kurią galima priimti kaip akivaizdžia antici- 
pacija paremtą prielaidą, pati yra idėja (bet ne koks išgalvotas 
dalykas, ne koks „tarsi“). Ta sistema pateikia mums tam tikrą 
praktinį principą, pagal kurį kiekvieną santykinai uždarą kon- 
stitutyvią teoriją galime sieti su kita ir daryti šitai tolydžiai at- 
skleisdami ne tik tuos horizontus, kurie iš vidaus priklauso są- 
monės objektams, bet ir tuos, kurie nurodo į išorę, į objektinių 
ryšių esmės formas. Žinoma, jau ir šie uždaviniai, kurie mums 
iškyla tada, kai orientyrą apribojame vien iki atskirų objektinių 
tipų, pasirodo nepaprastai sudėtingais uždaviniais ir, tyrinėjant 

giliau, vedančiais į nepaprastai plataus disciplinų lauko, kaip 
matome, pavyzdžiui, erdvinio objekto ar apskritai gamtos kaip 
tokios konstitucijos teorijos atveju, arba gyvų būtybių ir žmo- 
gaus konstitucijos, kultūros konstitucijos apskritai. 

KONSTITUCIJOS PROBLEMATIKA. 
TIESA IR TIKROVĖ 


S 23 Transcendentalinės konstitucijos 
sąvokos patikslinimas, įvedant „proto“ ir 
„ne-proto“ rubrikas 


Iki šiol transcendentalinė konstitucija mums reiškė intencio- 
nalaus objekto apskritai konstituciją. Ji aprėpė visą sritį, kurią 
nubrėžia cogito-cogitatum rubrika. Dabar pabandysime struk- 
tūriškai suskaidyti tą sritį ir parengti tikslesnę konstitucijos są- 
voką. Iki šiol mums nerūpėjo, ar turime reikalą su tikrai egzis- 
tuojančiais, ar neegzistuojančiais (atitinkamai — su įmanomais 
ar neįmanomais) objektais. Tačiau susilaikymas nuo sprendimo 
apie pasaulio (o toliau ir apie kitų jau duotų objektų) egzistavimą 
ar neegzistavimą neturėtų šio skirtumo pašalinti iš mūsų regė- 
jimo lauko. Priešingai, po labai plačiai suprastomis proto ir ne- 
proto rubrikomis, kurios yra tokių rubrikų kaip „egzistavimas“ 
ir „neegzistavimas“ koreliarai, šis skirtumas yra universali fe- 
nomenologijos tema. Pasitelkdami epoche, atlikime redukciją, 
perkeliančią mus į grynojo manymo (cogito) ir to, kas manoma, 
paimto tik kaip manomas dalykas, sferą. Su šiuo pastaruoju — 
t. y. ne su pačiu objektu, bet su objektine prasme — siejasi egzis- 
tavimo ir neegzistavimo predikatai bei jų modalinės atmainos; 
tuo tarpu su pirmuoju, t. y. su pavieniu manymo aktu, siejasi 
tiesos (teisingumo) ir netiesos predikatai, žinoma, suprantant 
juos labai plačia prasme. Šie predikatai nepasirodo tiesiog kaip 
fenomenologinės duotybės, kylančios iš manančio išgyvenimo 
ar, atitinkamai, manomo objekto, nors vis dėlto jie turi savo fe- 


nomenologinį šaltinį. Kiekvieną manomą bet kurios kategorijos 

objektą atitinka sintetiškai tarpusavyje susijusių sąmonės atmai- 
nų įvairovės, kurias galima tyrinėti fenomenologiškai. Taip pat 
tarp jų pasireiškia tos sintezės, kurios kiekvieno atskiro pradinio 
manymo atžvilgiu turi tipišką patvirtinančių sintezių stilių, ir 
ypač evidentiškai patvirtinančių sintezių arba, priešingai, sinte- 
zių, kurios paneigia (aufhebenden) ar, atitinkamai, evidentiškai 
paneigia. Koreliatyviai manomasis objektas čia turi evidentišką 
egzistuojančio ar, atitinkamai, neegzistuojančio objekto pobūdį 
(panaikintos, išbrauktos būties pobūdį). Šie sintetiniai procesai 
yra aukštesnio laipsnio intencionalumai, kurie, kaip proto aktai, 
kuriuos kartu su jų koreliatais gali realizuoti transcendentalinis 
ego, ekskliuzyvios disjunkcijos būdu priklauso kiekvienai ob- 
jektinei prasmei. Protas nėra kokia atsitiktinė, taktinė geba, nėra 
galimų atsitiktinių faktų pavadinimas; priešingai — jis yra uni- 
versali esmės forma, nusakanti transcendentalinio subjektyvu- 
mo apskritai struktūrą. 

Protas nurodo patvirtinimo galimybę, o ši - padarymo evi- 
dentišku (das Evident-machen) ir turėjimo kaip evidentiško (das 
Evideni-haben) galimybę. 

Apie šias pastarąsias turėjome kalbėti jau mūsų meditacijų 
pradžioje, nes su pirmųjų žingsnių naivumu ieškojome tik me- 
todinių orientyrų, t. y. kalbėjome apie jas dar nesiremdami į 
fenomenologinį pagrindą. Dabar jos tampa mūsų fenomeno- 
loginių svarstymų tema. 


S 24 Evidencija kaip saviduotybė ir jos atmainos 


Plačiausia prasme evidencija reiškia intencionalaus gyvenimo 
visuotinį pro-fenomeną — kitaip, negu bet kokia kita sąmonė, 
kuri a priori gali būti tuščia, mananti-iš-anksto, netiesioginė, ne- 


autentiška, evidencija yra visiškai ypatinga sąmonės rūšis, kurioje 

daiktas, dalykų padėtis, bendrybė, vertybė ir t. t. pasirodo, pa- 
teikia save kaip save pačius, galutiniu buvimo kaip „pats čia“ 
(selbst da), buvimo duotu betarpiškai akivaizdžiai, originaliter 
modusu. Manojo Aš atžvilgiu tai reiškia: ne neaiškiai, tuščiu 
manymu-iš-anksto taikyti į ką nors, bet būti prie paties to da- 
lyko, žiūrėti į jį patį, matyti jį patį, įžvelgti (einseben) jį patį. 
Patyrimas įprasta šio žodžio prasme yra atskiras evidencijos 
atvejis. Tiesa, kai kurių objektų atžvilgiu evidencija yra atsitik- 
tinis sąmonės gyvenimo vyksmas, tačiau, kita vertus, jis teikia 
tam tikrą galimybę — būtent tam tikrą tikslą, kurio intencija 
siekia ir kurį ji stengiasi realizuoti viskam, kas jau yra arba bus 
manoma — kartu jis yra esminis pamatinis intencionalaus gyve- 
nimo apskritai bruožas. Kiekviena sąmonė kaip tokia arba pati 
jau turi evidencijos pobūdį, t. y. savo intencionalaus objekto 
atžvilgiu yra patį tą objektą duodanti, arba pačios savo esmės 
verčiama stengiasi pereiti į saviduotybės modusą, t. y. stengiasi 
įgyti patvirtinančių sintezių pavidalą, sintezių, priklausančių 
sferai, kurią apibrėžia „Aš galiu“. Likdami transcendentalinės 
redukcijos nuostatoje galime kiekvienos neaiškios sąmonės pak- 
lausti, ar (ir kokiu mastu) jos manomas objektas atitinka, ar, 
atitinkamai, gali atitikti ją kaip jis pats tokiu būdu, kad tuo pačiu 
metu būtų išsaugota jo tapatybė, arba (tai yra vienas ir tas pat) 
kaip tas suponuojamas objektas, visą laiką išsaugodamas „jis 
pats“ modusą, turėtų atrodyti, jei tuo pačiu metu tai, kas dar 
yra anticipuojama neapibrėžtu būdu, taptų apibrėžta. Patvir- 
tinimas tame procese gali virsti savo priešybe — vietoje to, kas 
buvo manoma pasirodant kaip jis pats, gali pasirodyti (taip pat 
„jis pats“ modusu) koks nors kitas objektas, kuris sugriauna ano 
manytojo objekto poziciją ir pastarasis įgyja niekybės pobūdį. 
Ne-buvimas yra tik viena paties buvimo, įsitikrinimo bu- 


vimu modalumo rūšis, kuriai logikoje dėl tam tikrų priežasčių 

teikiamas pirmumas. Tačiau plačiausia prasme evidencija yra ne 
tik buvimo ir ne-buvimo sąvokų koreliatyvi sąvoka. Ji modali- 
zuojasi dar ir kaip kitų paprasto buvimo modalinių atmainų 
atitikmuo, tokių kaip buvimas galimu, buvimas tikėtinu, abejo- 
tinu, taip pat tų atmainų, kurios kyla iš jausmų bei valios sferos, 
kaip antai buvimas vertingu ir buvimas geru. 


$ 25 Tikrovė ir guasi-tikrovė 


Be to, visi šie skirtumai dar suskyla į tam tikrus lygiagrečius 
skirtumus. Taip atsitinka dėl tam tikros opozicijos, persmelkian- 
čios kiaurai visą sąmonės sferą ir atitinkamai visas egzistavimo 
atmainas — tikrovės ir fantazijos (tarsi-tikrovės) opozicijos. Pa- 
starosios pusėje randasi nauja bendra galimybės sąvoka, pa- 
kartojanti visus egzistavimo modusus, pradedant nuo paprasto 
įsitikrinimo buvimu (Seinsgewifheit) ir juos modifikuojant bei 
suteikiant jiems grynos mąstomybės (kai mąstome sau, tarsi tai 
egzistuotų) pobūdį. Ir padaro šitai remdamasi grynai įsivaiz- 
duojamos me-:ikrovės modusais, sudarančiais tikrovės (buvimo 
kuo nors tikru, buvimo kuo nors tikrai tikėtinu, buvimo kuo 
nors tikrai abejotinu, niekiniu ir t. t.) priešingybę. Atitinkamai 
tuo pačiu būdu atsiskiria vienas nuo kito tokie sąmonės modu- 
sai, kaip pozicionalumas ir guasi-pozicionalumas („tarsi“, fanta- 
zavimas — nors, beje, ši sąvoka pernelyg daugiareikšmė). Jų ypa- 
tingas atmainas atitinka nuosavos objektų, kuriuos ji mano kaip 
egzistuojančius kiekvieną savu būdu, evidencijos atmainos, taip 
pat potencialiai ryškėjančios tų objektų pavertimo akivaizdžiais 
perspektyvos. Čia atrandame ir tai, kas paprastai vadinama aiš- 
kinimu (Klärung), padarymu aiškiu. Tai visuomet reiškia tam 
tikrą padarymo evidentišku modusą, sintetinio kelio, vedančio 
nuo neaiškaus manymo į atitinkamą prieš-;-vaizdinant stebinį 

(vorverbildlichenden Anschauung), inscenizavimo procesą, t. y. 
vedančio į stebinį, kuriame implicite glūdi tokia prasmė, kad jei 
pasiektume jį kaip tiesioginį, save duodantį stebinį, tai jis pa- 
tvirtintų tą manymą jo buvimo prasmės požiūriu. Šio patvirti- 
nančio išpildymo prieš-;-vaizdinantis stebinys neduoda kaip 
savo rezultato realizuojančios buvimo evidencijos, tačiau duoda 
atitinkamo turinio buvimo galimybės evidenciją. 


S 26 Tikrovė kaip evidentiško patvirtinimo koreliatas 


Šiomis trumpomis pastabomis nusakėme pirmiausia formalias 
bendrąsias intencionalios analizės problemas ir su tuo susijusius, 
labai jau plačius ir sunkius tyrinėjimus, kurių objektas yra for- 
maliųjų-loginių pagrindinių sąvokų bei aukščiausių principų 
fenomenologinis šaltinis. Bet ne vien tai. Šie tyrinėjimai padeda 
mums suprasti tą reikšmingą faktą, kad anų sąvokų formaliai 
loginė bendrybė nurodo į universalų taisyklingumą, kuris val- 
do sąmonės gyvenimą apskritai, taisyklingumą, kuris vieninte- 
lis padaro, kad tiesa ir tikrovė mums turi ir gali turėti prasmę. 
Iš tikro tai, kad objektai plačiausia prasme (realūs daiktai, iš- 
gyvenimai, skaičiai, dalykų padėtys, dėsniai, teorijos ir t. t.) yra 
mums tai, kas egzistuoja, iš pradžių nereiškia nieko, kas būtų 
susiję su evidencija, o reiškia tik tai, kad tiems objektams būdin- 
gas tam tikras galiojimas man, kitaip sakant — tai, kad jie egzis- 
tuoja santykyje su mano sąmone kaip jos cogitata, kurie kiek- 
vienas yra suvokiamas įsitikrinusio tikėjimo (gewissen Glaubens) 
poziciniu modusu. Tačiau taip pat žinome, kad turėjome atmes- 
ti tą galiojimą tuojau pat, jei tik evidentiškos patvirtinančios 
tapatumo sintezės kelias atvestų prie neatitikimo tam, kas yra 
duota evidentiškai, ir kad dėl tikrovės galime būti tikri tik per 
evidentiško patvirtinimo sintezę, kuri pateikia autentišką ir tik- 

rą tikrovę kaip ją pačią. Yra aišku, kad tiesą ar, atitinkamai, tik- 
rą objektų tikrovę galime gauti tik iš evidencijos, ir tik ji užtik- 
rina, kad tikrai egzistuojantis, tikras, teisėtai galiojantis objek- 
tas, nesvarbu, kokios formos ar rūšies, tampa mums prasmingas, 
tampa prasmingas su visais savo apibrėžtumais, kurie jam prik- 
lauso kaip tai, kas mums turi jo tikrosios šitaip-būties (Sosein) 
pavadinimą. Visi įgaliojimai plaukia būtent iš ten, iš paties mū- 
sų transcendentalinio subjektyvumo, bet kokia įmanoma adek- 
vacija randasi kaip iš mūsų kylantis patvirtinimas, yra sintezė, 
kurią realizuojame mes patys, mumyse yra galutinis transcen- 
dentalinis pamatas. 


§ 27 Habitualios ir potencialios 
evidencijos funkcionavimas konstituojant prasmę 
„egzistuojantis objektas“ 


Žinoma, nei manomojo objekto kaip tokio ir apskritai tapatybė, 
nei realiai egzistuojančio objekto tapatybė nėra realus tekančio 
evidencijos bei patvirtinimo išgyvenimo komponentas. Vis dėl- 
to, čia turime reikalą su tam tikra imanencija — su idealia ima- 
nencija, kuri nurodo į naujus, priklausančius čia esminiu būdu 
galimų sintezių ryšius. Kiekviena evidencija nustato (stiftet) ma- 
nyje tam tikrą pastovią savastį (Habe). Prie pačios pamatytos 
tikrovės galiu nuolatos vis iš naujo grįžti, grįžti eidamas gran- 
dinėmis naujų evidencijų, kurios yra pirminės evidencijos res- 
titucija. Taip, pavyzdžiui, yra su imanentinių duotybių evi- 
dencijomis — antai galiu grįžti prie jų akivaizdžių antrinių 
prisiminimų grandinės pavidalu, prisiminimų, kuriems būdin- 
ga atvira begalybė, kurią kaip potencialų horizontą sukuria 
suvokimas „Aš visuomet galiu vel...“ Be tokių galimybių mums 


neegzistuotų jokia pastovi ir nekintanti būtis, joks idealus ar 

realus pasaulis. Kiekvienas šis pasaulis egzistuoja mums tik dėl 
evidencijos ar, atitinkamai, dėl prielaidos, kad galima ką nors 
padaryti evidentišką ir pasiektą evidenciją pakartoti. 

Iš to išplaukia, kad pavienė evidencija dar nesukuria mums 
jokio pastovaus egzistavimo. Viskas, kas yra, egzistuoja „savai- 
me“ (plačiausia šio žodžio prasme) ir išsaugo save priešpriešoje 
su atskirai paimtų pavienių aktų atsitiktiniu egzistavimu, kuris 
yra egzistavimas man; panašiai kiekviena tiesa (ta plačiausia pras- 
me) yra „tiesa savaime“. Tad ta plačiausia „buvimo savaime“ pras- 
mė nurodo į evidenciją, bet ne kaip į išgyvenimo faktą, o į tam 
tikrą potencialybę, kylančią iš transcendentalinio Aš ir jo gy- 
venimo, pirmiausia į begalinės daugybės manymų potencialybę, 
manymų, sintetiškai susijusių su vienu ir tuo pačiu objektu, ta- 
čiau dar susijusių ir su tų manymų patvirtinimo potencialybe, 
t. y. su potencialiomis evidencijomis, kurias galima be galo kar- 
toti kaip išgyvenimų faktus. 


§ 28 Prezumptyvi pasaulio patyrimo evidencija. 
Pasaulis kaip tobulos patyrimo 
evidencijos koreliatyvi idėja 


Kitu, žymiai komplikuotesniu būdu evidencija gali nurodyti į 
begalybę evidencijų, susijusių su tuo pačiu objektu. Taip at- 
sitinka tada, kai savo objektą ji priveda iki saviduotybės tam 
tikru iš esmės vienpusišku būdu. Taip atsitinka tada, kai turi- 
me ne ką kitą, kaip būtent tokią evidencijų visumą, kurios dė- 
ka tiesiogiai akivaizdžiai mums yra „štai čia“ (42 ísł realus ob- 
jektyvus pasaulis, yra ir kaip visuma, ir kaip tie ar kiti pavieniai 
daiktai. Šį pasaulį ir jo objektus atitinkanti evidencija yra išori- 
nis patyrimas ir kaip esmės būtinybę reikia evidentiškai supras- 


ti tai, kad šios rūšies objektams neįmanomas joks kitas savi- 

duotybės būdas. Kita vertus, vis dėlto reikia matyti ir tai, kad 
šiai evidencijos atmainai yra būdingas iš jos esmės plaukiantis 
tam tikras vienpusiškumas, tiksliau tariant, tam tikras įvairialy- 
pis horizontas, kurį sudaro neišpildytos bet reikalaujančios 
išpildymo anticipacijos, kitaip sakant, pliko manymo turiniai, 
nurodantys į atitinkamas potencialias evidencijas. Šis evidenci- 
jos netobulumas tobulinamas, kai realizuojami sintetiniai pe- 
rėjimai nuo evidencijos prie evidencijos, bet būtinai tokiu būdu, 
kad jokia įmanoma tokio tipo sintezė netampa galutinai su- 
formuotu dalyku kaip adekvati evidencija, priešingai — ji nuolat 
atneša neišpildytus manymus-iš-anksto ir manymus-sykiu. 
Sykiu visuomet lieka tokia galimybė, kad tikėjimas buvimu, įsi- 
skverbiantis į anticipuojantį aktą, neprisipildys ir kad tai, kas 
pasirodo „jis pats“ modusu, neegzistuoja arba yra kas nors kita. 
Tačiau išorinis patyrimas čia yra vienintelė patvirtinanti jėga, 
nors, žinoma, tik tol, kol nenutrūkstamai tekėdama pasyviu ar 
aktyviu būdu, turi rišlumo sintezės pavidalą. Tai, kad pasaulio 
buvimas sąmonės atžvilgiu (net darant savi-duotybiškos evi- 
dencijos prielaidą) yra būtent šiuo būdu transcendentiškas ir bū- 
tinai transcendentišku išliekantis dalykas, nieko nekeičia tame, 
kad būtent sąmonės gyvenimas yra ta vieta, kurioje kaip su są- 
mone neatsiejamai susijusi konstituojasi bet kokia transcen- 
dencija, vieta, kuri būdama pasaulio suvokimu, turi savyje taip 
pat ir nuo jos neatsiejamą prasmę „pasaulis“ bei prasmę „štai šis 
realiai egzistuojantis pasaulis“. Tik patyrimo horizontų at- 
skleidimo procedūra galiausiai yra tai, kas išaiškina pasaulio tik- 
rovę ir jo žranscendenciją bei toliau parodo, kad jų neįmanoma 
atskirti nuo transcendentalinės sąmonės, konstituojančios pras- 
mç ir buvimo realumą. Nuorodos į rišlias tolesnių galimų paty- 
rimų begalybes, nuorodos, kurių pradžios taškas yra kiekvienas 
į pasaulį nukreiptas patyrimas, kuriame realiai egzistuojantis ob- 

jektas gali turėti prasmę tik kaip sąmonės sistemoje manomas 
arba galimas manyti vienetas, kuris būtų duotas kaip jis pats to- 
buloje patirtinėje evidencijoje, žinoma, reiškia, kad realus tam 
pasauliui priklausantis objektas, o juo labiau pats šis pasaulis, 
yra begalinė idėja, nurodanti į galimų rišlių patyrimų begaly- 
bes — yra tobulos patyrimo evidencijos, visiškos galimų patyri- 
mų sintezės idėjos idėja-koreliatas. 


S 29 Materialių ir formalių ontologijų regionai kaip 
evidencijų transcendentalinių sistemų indeksai 


Dabar aiškėja didingi ego ar, atitinkamai, jo sąmonės gyveni- 
mo transcendentalinės savisklaidos (Se/bstawslegung) uždaviniai, 
iškylantys iš šiame ego ar jo sąmonės gyvenime steigiamų (set- 
zenden) ar galimų steigti objektų. Tikro egzistavimo ar tiesos 
(su visais modalumais) rubrikos kiekvienam manomam objek- 
tui ar objektui, kurį aš kaip transcendentalinis ego kada nors 
galėsiu manyti, reiškia tam tikrą realių ir galimų cogitationes be- 
galinės įvairovės struktūrinį susiaurinimą, cogitationes, kurie yra 
su juo susiję ir kurie tuo būdu apskritai gali būti tarpusavyje 
susieti per tapatybės sintezės vienumą. Realiai egzistuojantis ob- 
jektas tų įvairovių ribose nurodo į tam tikrą specialią sistemą, su 
juo susijusių evidencijų sistemą, kurios sudaro tokią sintetinę 
visumą, kad jos susijungia į vieną (kas žino, gal ir begalinę) bend- 
rą evidenciją. Tai būtų viena absoliučiai tobula evidencija, kuri 
galiausiai pateiktų objektą, viską, kas šis objektas yra, pateik- 
dama kaip jį patį, ir kurios sintezėje viskas, kas ją funduojančio- 
se pavienėse evidencijose yra neįvykdyta anticipuojanti intencija, 
taptų adekvačiai įvykdyta. Ne realiai tokią evidenciją pagamin- 
ti — kiekvieno objektyviai realaus objekto atveju tai būtų be- 
prasmiškas tikslas, nes, kaip jau buvo sakyta, absoliuti evidencija 

tokio objekto atžvilgiu yra tik idėja — bet išaiškinti visas jos es- 
mės struktūros ar, atitinkamai, jos idealią begalinę sintezę siste- 
miškai sudarančių begalybės matmenų esmės struktūros vidines 
struktūras yra visiškai konkretus ir milžiniškas uždavinys, kurio 
tema yra realiai egzistuojančių objektų transcendentalinė kon- 
stitucija griežtąja šio žodžio prasme. Šalia formaliai bendrų ty- 
rimų, kurie laikosi formaliai loginės (formaliai ontologinės) ob- 
jekto apskritai sąvokos (t. y. tyrimų, kurie nekreipia dėmesio į 
materialias įvairių ypatingų objektų kategorijų specifikacijas), 
dar turime ir plačiai pasklidusią šios rūšies konstitucijos prob- 
lematiką, konstitucijos, kuri yra konstitucija aukščiausių objek- 
tų, bet jau nebe formaliai loginių kategorijų (regionų): taip pat 
regionų, kurie patenka į „objektyvaus pasaulio“ rubriką. Būti- 
nai reikalinga gamtos konstitucijos teorija, fizinės gamtos, duotos 
kaip nenutrūkstamai egzistuojančios gamtos ir visuomet šiuo 
požiūriu suponuojamos, žmogaus konstitucijos teorija, žmonių 
visuomenės, kultūros ir t. t. Kiekviena tokia rubrika apibrėžia 
plačią discipliną, kurioje įmanomos įvairios tyrimo kryptys, 
atitinkančios naiviai traktuojamas dalines ontologines sąvokas 
(kaip antai reali erdvė, realus laikas, realus priežastingumas, 
realus daiktas, reali savybė ir t. t.). Žinoma, čia visur turime 
reikalą su atskleidimu intencionalumo, implikuoto pačiame 
patyrime kaip transcendentaliniame išgyvenime, su sisteminiu 
išskleidimu (pereinant į galimą išpildančią evidenciją) anticipa- 
tyviai nubrėžiančių (vorzeichnenden) horizontų, su vis nauju 
naujų horizontų išskleidimu, horizontų, kurie vis iš naujo ir 
pagal tam tikrą stilių išnyra iš senųjų horizontų. Tačiau visa tai 
daroma nuolat tyrinėjant intencionalias koreliacijas. Šitaip iš- 
ryškėja nepaprastas sintetiškai suvienyto konstituojančių evi- 
dencijų ryšio struktūros sudėtingumas. Jis išryškėja tada, kai 
svarstome viso to dalyko objektinį aspektą, pavyzdžiui, kai at- 

kreipiame dėmesį į objekto fundavimo procesą neobjektyvių 
(grynai subjektyvių) objektų pakopose, procesą, kurį sudaro ki- 
limas aukštyn pradedant nuo žemiausio objektinio pamato. Šio 
pamato funkciją visuomet atlieka imanentinis laikiškumas, gy- 
venimas, plaukiantis srautu, konstituojantis save savyje pačiame 
ir sau — gyvenimas, kurio konstitutyvus nušvietimas yra pirmi- 
nio laiko suvokimo, konstituojančio savyje laikines duotybes 
(zeitliche Daten), teorijos tema. 

PATIES TRANSCENDENTALINIO EGO 
KONSTITUCIJOS PROBLEMŲ IŠPLĖTOJIMAS 


S 30 Transcendentalinis ego neatsiejamas 
nuo savo išgyvenimų 


Objektai yra man ir jie yra man tai, kas yra, tik kaip realios ir 
galimos sąmonės objektai. Jei šis teiginys turi būti šis tas daugiau, 
negu tuščios kalbos ir tuščių spekuliacijų tema, tai reikia pa- 
rodyti, kas iš esmės yra tas buvimas-man ir tas kokybiškai 
apibrėžtas buvimas (S0-se/2), ar, atitinkamai, su kokia ir kaip 
struktūruota sąmone čia turime reikalą, ką čia gali reikšti ga- 
limybė ir t. t. Šitai padaryti įmanoma tik pasitelkus konstitu- 
tyvinį tyrimą — pirmiausia anksčiau nusakyta plačiąja prasme, 
vėliau — siauresne, tik ką aprašyta prasme. Šiame tyrime, žino- 
ma, reikia laikytis vienintelio įmanomo metodo, kurio reikalau- 
ja intencionalumo ir jo horizontų esmė. Jau iš parengiamųjų ir 
užduoties prasmės link vedančių analizių aiškiai matyti, kad 
transcendentalinis ego (jo psichologinė paralelė yra siela) yra tai, 
kas yra tik santykyje su intencionaliais objektais. Tačiau šiam 
ego būtinai priklauso ir tie objektai, kurie egzistuoja, o kaip su 
pasauliu susijusiam ego, jam priklauso ne tik tie objektai, ku- 
riuos randame jo nuosavoje imanentinio laiko sferoje, kurioje 
viskas yra adekvačiai patvirtinama, bet ir pasauliui priklausantys 
objektai, kurie yra duoti tik neadekvačiu, tik tariamai eviden- 
tišku išoriniu patyrimu, ir kurių egzistavimą įrodo tik to paty- 
rimo eigos rišlumas. Tad esminė ego ypatybė yra tai, kad jis turi 
intencionalumo sistemas (taip pat rišlias sistemas), kurios iš 
dalies skleidžiasi jame, o iš dalies — anticipatyviai nubrėžiančių 


(vorzeichnenden) horizontų pavidalu, ir kad jis turi jas kaip 

pastovias potencialybes, kurias gali atskleisti. Kiekvienas ob- 
jektas, kurį ego kada nors turėjo omenyje, apie kurį mąstė, kurį 
vertino, su kuriuo ką nors darė (behandelte), taip pat kiekvie- 
nas objektas, kurį jis įsivaizdavo ar galėjo įsivaizduoti, nurodo į 
savo nuosavą koreliatyvią sistemą ir pats egzistuoja tik kaip tos 
sistemos koreliatas. 


S 31 Aš kaip tapatus išgyvenimų polius 


Tačiau dabar turime atkreipti dėmesį į vieną didelį mūsų dės- 
tymo trūkumą. Pats ego yra tai, kas egzistuoja sau tolydžioje 
evidencijoje, vadinasi, jis yra tai, kas nuolatos konstituoja save 
kaip egzistuojantį. Iki šiol palietėme tik vieną šios savikonsti- 
tucijos pusę, pastebėjome tik tekantį kaip srauto dalis cogito. 
Tačiau ego pagauna save ne tik kaip srovenantį gyvenimą, bet ir 
kaip tą Aš, kuris išgyvenu (erlebe) vieną ar kitą dalyką, tą Aš, 
kuris vieną ar kitą cogito pergyvenu kaip tas pats. Iki šiol do- 
mėdamiesi intencionaliu sąmonės santykiu su savo objektu, 
cogito santykiu su cogitatum, atskleidėme tik tą sintezę, kuri po- 
liarizuoja realios ir galimos sąmonės įvairoves aplink tapačius 
objektus, t. y. poliarizuoja jas objektų kaip polių požiūriu, kaip 
sintetinius vienius. Dabar atsiduriame akivaizdoje antros po- 
liarizacijos, antros sintezės rūšies akivaizdoje, sintezės, kuri ap- 
rėpia visas pavienes cogitationes įvairoves sau būdingu būdu, 
būtent — kaip įvairoves, priklausančias vienam tapačiam Aš, 
kuris visuose sąmonės išgyvenimuose gyvena kaip sąmoningai 
aktyvus ir sąmoningai patiriantis Aš ir kuris tais išgyvenimais 
yra susietas su visais objektiniais poliais. 

S 32 Aš kaip babitualybių substratas 


Vis dėlto reikia pastebėti, kad šis centruojantis Aš nėra tuščias 
tapatybės polius (kaip nėra tuščias polius ir nė vienas objektas), 
tačiau yra tai, kas dėl taisyklingumo, kuriuo vyksta transcen- 
dentalinė genezė, su kiekvienu išspinduliuotu aktu, susijusiu su 
nauja objektine prasme, įgyja naują nuolatinę savybę. Jei, pa- 
vyzdžiui, kokiame nors sprendimo akte pirmą kartą sprendžiu, 
kad yra kas nors ir yra toks ir toks, tai nors tas nepatvarus aktas 
išnyksta, tačiau aš pats esu ir lieku nuo to laiko tokiu Aš, kuris 
ką nors tokiu ir ne kitokiu būdu nusprendė; išlieku atitinkama- 
me įsitikinime. Visa tai tačiau nėra vien tai, kad tą aktą prisi- 
menu ar galiu vėliau jį prisiminti. Juk galiu tai padaryti net tada, 
kai tuo tarpu atsisakiau savojo įsitikinimo. Nubrauktas jis ne- 
bėra mano įsitikinimas, tačiau iki pat to momento nuolatos buvo 
tokiu. Kiek ilgai jis man turi galią, tiek ilgai galiu prie jo grįžti 
daug kartų pasikartojančiais aktais ir visuomet atrasti jį kaip ma- 
no, kaip habitualiai nuosavą įsitikinimą ar, atitinkamai, rasti 
save patį kaip Aš, kuris yra kokiu nors dalyku įsitikinęs, apib- 
rėžtas to pastovaus babitus kaip išliekantis (verbarrendes) Aš. Tas 
pat yra būdinga bet kokiai kitai sprendimų rūšiai, sprendimų, 
daromų vertybių ir valios srityje. Ką nors nusprendžiu, akto iš- 
gyvenimas praeina, tačiau apsisprendimas lieka ir lieka neprik- 
lausomai nuo to, ar nugrimztu į gilų miegą, kuris paverčia mane 
visiškai pasyviu, ir nepriklausomai nuo to, ar gyvenu kitos rū- 
šies aktais. Apsisprendimas išlaiko savo galiojimą ir koreliaty- 
viai — ir toliau esu štai šiuo dėl to ar kito dalyko apsisprendusiu 
Aš, esu juo tol, kol neatsisakysiu ano apsisprendimo. Jei mano 
apsisprendimas susijęs su tam tikru užbaigiančiu veiksmu, tai 
šiuo užbaigimu jis nėra panaikinamas, o toliau galioja atliktumo 


modusu — aš ir toliau esu prie savo veiksmo. Tuo tariu aš pats, aš, 

kuris pasilieku su nepajudinama valia, pasikeičiu, kai nubrau- 
kiu, atšaukiu savo apsisprendimus arba veiksmus. Žinoma, 
atsispyrimas laikui, laikinė trukmė šios rūšies su Aš susijusių 
apibrėžčių ir joms būdingas kitimo būdas neapsiriboja vien 
vidinio laiko nenutrūkstamu pripildymu išgyvenimais, lygiai 
taip pat, kaip liekantis būtyje Aš nėra, kaip savo pastovių apib- 
rėžčių polius, joks išgyvenimas ar išgyvenimų kontinualumas, 
nors jis visuomet yra savo habitualiomis apibrėžtimis susietas 
su tuo išgyvenimų srautu. Konstituodamas save nuosavos akty- 
vios genezės procese kaip tapatingą pastovių subjekto savybių 
substratą, Aš konstituoja save taip pat kaip pastovų ir išliekantį 
asmeninį Aš — asmeninį plačiausia prasme, kuri leidžia kalbėti 
tuo pačiu būdu ir apie asmenis žemesnio, negu žmogus laipsnio. 
lykas ir turi savo nuosavus kitimo modusus (kitimo veikiant ak- 
tyvių pozicijų modalumams, tarp jų zš6raukimo arba neigimo, 
jų galiojimo panaikinimo), tai Aš tokiuose kitimuose išsaugo 
viską persmelkiančio tapatybės vienumo pastovų stilių, išsaugo 
asmens pobūdį. 


S 33 Aš kaip monados visiška konkretybė ir jo 


savikonstitucijos problema 


Kadangi turime atkreipti dėmesį į visa tai, be ko Aš negali eg- 
zistuoti kaip konkretus Aš, tai Aš kaip tapatybės polių ir ha- 
bitualių apibrėžčių substratą skiriame nuo ego, paimto visoje 
konkretybėje, ego, kurį nusakysime Leibnizo terminu „monada“. 
Ego gali būti konkretus tik tekančioje jo gyvenimo pavidalų 
įvairovėje ir joje manomų objektų ar objektų, kurie šiam ego 
kartais konstituojasi kaip egzistuojantys objektai. Žinoma, kai 


turime reikalą su pastaraisiais, kiekvienas nuolatinio egzistavi- 

mo ir buvimo kuo nors (So-seins) pobūdis yra koreliatai konsti- 
tuojančio save pačiame Aš poliuje pozicijos užėmimo (Stellung- 
nahme) habitualybių koreliatai. 

Šitai reikėtų suprasti taip. Kaip ego aš turiu tam tikrą mane 
supantį ir nuolatiniu būdu 722n-egzistuojang aplinkinį pasau- 
lį, o jame turiu reikalą su man egzistuojančiais objektais, kurie 
egzistuoja man nuolatiniame tarpusavio diferencijavime kaip 
objektai, kuriuos arba žinau, arba tik anticipuoju kaip žinomus. 
Šie pirmieji, pirmąja žodžio prasme egzistuojantieji man objek- 
tai, tampa tuo, kas jie yra, pirminio jų įgijimo procese, t. y. pir- 
minio žinių pasisavinimo procese, dėka eksplikacijos atskiruo- 
se stebiniuose (Sonderanschauungen) to, kas anksčiau niekados 
nebuvo stebėjimo objektas. Šitaip per mano sintetinį aktyvumą 
konstituojasi objektas, turintis išplėtotą prasmės pavidalą, pras- 
mės, kuri jį apibrėžia kaip :27, kas sudaro jo daugybės savybių ta- 
patybę, tad konstituojasi objektas, tapatingas sau pačiam ir pats 
save apibrėžiantis savo įvairialypėse savybėse. Šis man būdingas 
būties steigties ir būties išsklaidos (Seinsauslegung) aktyvumas 
steigia tam tikrą manojo Aš habitualizmą, kuris padaro, kad aš 
visam laikui įsigyju objektą kartu su jo apibrėžtimis. Šios rūšies 
išliekantys įsigyti dalykai konstituoja mano aktualų, man pažįs- 
tamą pasaulį kartu su jo dar nepažintų objektų horizontu, t. y. 
objektų, kuriuos dar galima įgyti, kurie yra iš anksto anticipuo- 
ti per aną jau žinomą formalią objektų struktūrą. 

Egzistuoju sau pačiam ir esu sau nuolatos duotas kaip aš pats 
patyrimo evidencijoje. Šitai galioja transcendentaliniam ego 
(nors, lygiagrečiai, ir grynosios psichologijos ego) ir galioja bet 
kuria to ego prasme. Kadangi paimtas monadinėje konkretybė- 
je jis aprėpia visą savo realų ir potencialų sąmoningą gyvenimą, 
tai aišku, kad šio monadinio ego esmės fenomenologinės iš- 
sklaidos problema (jo savikonstitucijos problema) turi aprėpti 

visus konstitutyvius klausimus apskritai. Toliau paaiškėja, kad 
šios savikonstitucijos fenomenologija sutampa su fenomeno- 


logija kaip tokia. 


S 34 Principinis fenomenologinio metodo išplėtojimas. 
Transcendentalinė analizė kaip eidetinė analizė 


Dėstydami mokymą apie Aš kaip aktų polių ir kaip habitualių 
apibrėžčių substratą, jau esame palietę (ir net svarbiausiame taš- 
ke) fenomenologinės genezės problematiką, kartu ir genetinės 
fenomenologijos pakopą. Prieš išsiaiškindami tikslesnę jos 
prasmę, turime vėl apmąstyti fenomenologinį metodą. Pagaliau 
reikia įtvirtinti pamatinę metodinę įžvalgą, kuri, jei vieną kartą 
ją sugriebsime, persmelks visą transcendentalinės fenomeno- 
logijos (o remiantis natūraliu pagrindu — tikrosios bei grynosios 
vidaus psichologijos) metodiką. Tik tam, kad būtų lengviau įeiti 
į fenomenologiją, prabylame apie tai taip vėlai. Norėjome, kad 
nepaprastai turtinga naujos rūšies atradimų bei problemų įvai- 
rovė iš pradžių veiktų aprengta paprastesniu paprasto empirinio, 
nors ir vien transcendentalinės patirties steroje vykstančio ap- 
rašymo rūbu. Tuo tarpu eidetinio aprašymo metodas reiškia visų 
tokio pobūdžio aprašymų perkėlimą į naują principinį matmenį, 
kuris, jei įvestume jį iš pradžių, tik sukeltų didesnių sunkumų, 
tuo tarpu po to, kai atlikta daugybė empirinių aprašymų, jį su- 
vokti darosi lengva. 

Transcendentalinės redukcijos metodas veda mus, kiekvie- 
ną karteziškai medituojantįjį, atgal į mūsų transcendentalinį ego, 
žinoma, į šį faktiškai egzistuojanti ego, vieną ir vienintelį abso- 
liutų ego, paimtą su šiuo atveju jam priklausančiu konkrečiu 
monadiniu turiniu. Aš pats, kaip būtent toks ego, medituoda- 


mas toliau aptinku deskripryviai pagaunamus ir intencionaliai 

išplėtojamus tipus, žingsnis po žingsnio intencionaliai atskleis- 
damas savąją monadą, galiu eiti toliau čia atsiveriančiomis pa- 
grindinėmis kryptimis. Dėl suprantamų priežasčių mano ap- 
rašymuose dažnai pasitaikydavo tokių pasakymų kaip „esmės 
būtinybė“ arba „esminis“, kuriuose pasireiškia apibrėžti, tik fe- 
nomenologijos išaiškinti ir sąvokomis suskaidyti aprioriškumai. 

Tai, kas čia mums rūpi, tuojau pat bus paaiškinta pavyz- 
džiais. Imkime kokį nors intencionalaus išgyvenimo tipą: jusli- 
nį suvokimą, retenciją, prisiminimą, teigimą, išgyvenimą-kai- 
kas-nors-patinka (An-etwas-gefallen-haben), siekimą ir pan., ir 
panagrinėkime jį pagal jo intencionalios atlikties rūšį, t. y. kaip 
eksplikuotą ir aprašytą tiek noezės, tiek noemos aspektu. Tai 
galėtų reikšti (būtent taip iki šiol tai supratome), kad čia ima- 
me faktinių reiškinių tipus, reiškinių, besireiškiančių faktiškai 
egzistuojančio transcendentalinio ego ribose, ir kad tokiu atveju 
transcendentaliniai tų reiškinių aprašymai turėtų turėti empiri- 
nę prasmę. Tačiau mūsų aprašymas nejučiomis laikėsi tokios 
bendrybės, kad nepriklausomai nuo to, kaip yra su empiriniais 
faktais transcendentalinio ego ribose, šio aprašymo rezultatai ne- 
buvo paliesti šios empirinės prasmės. 

Išsiaiškinkime šią situaciją ir padarykime, kad ji taptų me- 
todiniu požiūriu vaisinga. Pradėdami nuo štai šio stalo juslinio 
suvokimo kaip pavyzdžio, atlikime visiškai laisvą ir bet kuria 
kryptimi vykstančią variaciją, bet tik taip, kad pats juslinis su- 
vokimas liktų ko nors suvokimu — ko nors, nesvarbu, kas tai 
būtų. Šį veiksmą galime pradėti visiškai laisvai vaizduotėje pa- 
keisdami (umfingieren) to objekto pavidalą, jo spalvą ir t. t., ir 
išsaugodami kaip tapatų dalyką tik jo pasireiškimą kaip kaž- 
ko duoto jusliniu suvokimu. Kitaip tariant, susilaikydami nuo 
jo egzistencinio galiojimo pripažinimo, transtormuojame jo su- 


vokimo taktą į gryną galimybę, vieną iš daugybės visiškai /a:sva7 

pasirenkamų grynų galimybių, su sąlyga, kad tai bus grynos jus- 
linio suvokimo galimybės. Tikrą juslinį suvokimą tarsi perke- 
liame į to, kas nerealu, sritį, į „tarsi“ sritį, sritį, kurioje aptinka- 
me grynas galimybes, apvalytas nuo visko, kas sietų jas su bet 
kokiais faktais apskritai. O dėl pastarųjų, tai pridursime, kad 
stengiamės, kad tos galimybės nebūtų susaistytos jokių ryšių su 
steigiamu-sykiu faktiškai egzistuojančiu ego, bet būtų išsau- 
gotos kaip visiškai laisvos vaizduotės įmanomybė — taip, kad 
galėtume jau iš pat pradžių pasirinkti kaip pradžios pavyzdį 
įsiskverbimo su vaizduotės pagalba į juslinio suvokimo išgyve- 
nimą aktą, atmesdami bet kokį ryšį su visu kitu mūsų faktiniu 
gyvenimu. Šitaip gautas bendrasis „suvokimo“ tipas tarsi sklan- 
do ore — absoliučiai grynų fantazijos įmanomybių sferoje. 
Išlaisvintas nuo bet kokio faktiškumo, jis tampa juslinio suvoki- 
mo eidosu, kurio ideali apimtis yra visi idealiter galimi jusliniai 
suvokimai, paimti kaip grynos įmanomybės. Tada suvokimo 
analizės yra esmės analizės, visos išvados, kurias padarėme apie 
sintezes, priklausančias juslinio suvokimo tipui, apie horizon- 
tus to, kas yra potencialu, išsaugo, nesunku pastebėti, esmiškai 
apibrėžtą galiojimą visko, kas gali būti sukurta tokiame laisva- 
me varijavime, atžvilgiu, t. y. visų įmanomų pamąstyti juslinių 
suvokimų atžvilgiu. Kitaip sakant, išsaugau jiems absoliučioms 
esmėms būdingo visuotinumo galiojimą, jie yra esmės būtinu- 
mas, galiojantis kiekvienam laisvai pasirinktam individualiam 
atvejui, tad galioja ir kiekvienam faktiniam jusliniam suvoki- 
mui, nes kiekvienas faktas gali būti pamąstytas kaip vien gry- 
nosios galimybės atvejis. 

Kadangi variacija čia vadiname evidentišką variaciją, t. y. 
variaciją, kuri pateikia galimybes kaip galimybes grynoje in- 
tuicijoje ir kaip jas pačias, tai tų galimybių koreliatas yra in- 
tuityvus ir apodiktiškas bendrybės suvokimas. Tuo tarpu pats 

eidosas yra pamatyta bendrybė ar, atitinkamai, bendrybė, kurią 
įmanoma pamatyti, gryna ir besąlygiška bendrybė, t. y. tai, kas 
pagal jo intuityviai suvokiamą prasmę nėra sąlygota jokio fak- 
to. Jis yra pirminis bet kokių sąvokų, paimtų kaip žodžių reikš- 
mės, atžvilgiu, sąvokų, kurios, kaip grynosios sąvokos, turi būti 
sudaromos taip, kad jį atitiktų. 

Jei koks nors individualiai pasirinktas tipas tuo būdu iške- 
liamas iš savo lygmens (Milieu) empiriškai-faktinio transcen- 
dentalinio ego ribose ir perkeliamas į grynųjų esmių sferą, tai 
šitai nereiškia, jog išnyksta jo vidiniai intencionalūs horizon- 
tai, nurodantys į tam tikrą sistemą, kurią galima atskleisti ego 
ribose, sistemą, kurios dalis yra tas tipas — tik tiek, kad anie 
horizontai patys tampa eidetiniais horizontais. Kitaip sakant, 
turėdami reikalą su eidetiškai grynu tipu, judame jau nebe fak- 
tinio ego ribose, o ego, paimto kaip eidosas, ribose; tai reiškia, 
kad bet kokia tikrai grynos galimybės konstitucija, galimybė, 
kuri yra viena iš daugelio grynųjų galimybių, implikuoja kaip 
jos vidinį horizontą galimą grynąja žodžio prasme ego, gryną, 
pasireiškiančią kaip mano faktinio ego galimybės atmainą (Mo- 
eglichkeitsabwandlung). Jau pačioje pradžioje egzistavo galimy- 
bė mąstyti šį ego kaip laisvai varijuojamą dalyką ir iškelti uždavi- 
nį esmės požiūriu ištyrinėti eksplicitinę transcendentalinio ego 
apskritai konstituciją. Būtent taip iš pradžių ir darė naujoji fe- 
nomenologija; todėl visi iki šiol nagrinėti aprašymai ar, atitin- 
kamai, mūsų tyrinėti bandymai nubrėžti problematiką iš esmės 
buvo jų pirminio eidetinio pavidalo perkėlimas atgal į empiri- 
nės tipizacijos pavidalą. Tad jei fenomenologiją suvokiame kaip 
evidentišką-apriorinį mokslą, išplėtotą grynai laikantis eideti- 
nio metodo, tai visi jos ribose atliekami eidetiniai tyrimai negali 
būti mums niekas kita, kaip tik bandymas atskleisti universalų 
transcendentalinio ego apskritai eidosą, kuris aprėpia kaip ga- 

limybes visas mano faktiškai egzistuojančio Aš išvestines, taip 
pat patį šį Aš. Tad eidetinė fenomenologija atlieka universalaus 
a priori tyrimus, 4 priori, be kurio neįmanoma mintyse įsivaiz- 
duoti nei manęs paties, nei kokio kito transcendentalinio Aš. O 
kadangi bet kokia esmės būdinga bendrybė turi nesunaikina- 
mo dėsnio vertę, tai galima taip pat sakyti, kad ši fenomenolo- 
gija ieško universalių esmės dėsnių, kurie kiekvienam faktiniam 
teiginiui apie tai, kas transcendentalu, iš anksto nubrėžtų jo ga- 
limą prasmę kartu su jos priešybe — beprasmybe. 

Vis dar liekant karteziškai medituojančiu ego, vadovaujantis 
filosofijos kaip absoliučiai griežtai pagrįsto universalaus moks- 
lo idėja, mokslo, kurio galimybę bandymo dėlei pasiėmiau kaip 
pagrindą, atlikus pastaruosius svarstymus man tampa eviden- 
tiška, kad pirmiausia turiu realizuoti grynai eidetinę fenome- 
nologiją ir kad tik joje randasi ir gali rastis pirmoji filosofinio 
mokslo realizacija — „pirmosios filosofijos“ realizacija. Ir nors at- 
likus transcendentalinę redukciją mano tikrasis interesas kryps- 
ta į mano grynąjį ego, į štai šio faktiškai egzistuojančio ego at- 
skleidimą, vis dėlto šis atskleidimas gali tapti autentiškai moks- 
lišku atskleidimu tik grįžtant (unter Rekurs) prie apodiktinių 
principų, kuriais jis remiasi, t. y. prie tų principų, kurie apibrė- 
žia ego kaip tokį apskritai, prie esmei būdingų bendrybių ir 
būtinybių, kurios garantuoja fakto susiejimą su jo racionaliais 
pagrindais, su jo grynos galimybės pagrindais, sykiu jo su- 
mokslinimu (logizavimu)* Taigi mokymas apie grynąsias ga- 
limybes „savaime“ yra pirmesnis už mokymą apie tikrovę ir tik 


* Reikia tačiau nepamiršti, kad pereinant nuo manojo ego prie ego 
apskritai nesuponuojame tos tikrovės ar galimybės srities, kurią sudaro Ki- 
ti. Eidetinio objekto „ego“ sritis yra nustatoma manojo ego savęs varijavimo 
pagalba. Ne kitus, o tik save patį kuriu fantazijoje kaip turintį kitas apibrėžtis 
(als wäre ich anders). 

jis daro pastarąją apskritai galimą kaip mokslą. Tad šitaip pa- 
kylame iki metodologinio evidentiškai pagrįsto suvokimo, 
kad eidetinė intuicija šalia transcendentalinės redukcijos yra 
pagrindinė bet kokių specialių transcendentalinių metodų for- 
ma ir kad abi jos nustato visą teisėtą transcendentalinės feno- 
menologijos prasmę. 


§ 35 Ekskursas į eidetinę vidaus psichologiją 


Dabar turime peržengti uždarą mūsų meditacijų ratą, kuris ap- 
riboja mus vien transcendentalinės fenomenologijos lauku, nors 
ir čia nesusilaikysime nepastebėję, kad visas tik ką atliktų pa- 
matinių svarstymų turinys liks (išskyrus nežymias modifikacijas, 
kurios, tiesa, panaikina jų transcendentalinį pobūdį) nepakitęs, 
nes remdamiesi natūraliu pasaulio tyrimu sieksime sukurti psi- 
chologiją, traktuojamą kaip pozityvus mokslas, o tai darydami, 
pirmiausia sieksime sukurti tam tikrą būtiną jai ir savaime pir- 
mą psichologiją, kuri grynu būdu semiasi iš vidinio patyrimo, 
grynai intencionalią psichologiją. Tada konkretų transcenden- 
talinį ego atitiks paimta kaip konkretus žmogaus Aš, tik savyje 
ir sau suvokiama siela, siela kartu su jai būdinga poliarizacija: 
mano habitualios apibrėžtys, mano charakterį konstituojančios 
savybės ir Aš kaip jų polius. Transcendentalinės eidetinės fe- 
nomenologijos vietoje pasirodys grynas eidetinis mokslas apie 
sielą, kuris tyrinės gryną eidosą „siela“, vis dėlto palikdamas 
neapklaustą eidetinį sielos horizontą. Tačiau klausimo apie šį 
horizontą iškėlimas atvertų jai kelią į savo pačios pozityvumo 
įveikimą, t. y. kelią, kuris veda ją į virtimą absoliučia fenome- 
nologija, transcendentalinio ego fenomenologija, ego, kuris jau 
nebeturi jokio horizonto, kuris galėtų vesti anapus jo transcen- 
dentalinės būties ir kartu suteiktų jam santykinumo pobūdį. 

S 36 Transcendentalinis ego kaip galimų išgyvenimo 
formų universumas. Iš esmės dėsnių plaukiantis 
išgyvenimų komposibilumo reguliavimas koegzistencijos 
ir sukcesyvumo santykiuose 


Jei po naujo reikšmingo transcendentalinės fenomenologijos 
idėjos suformulavimo, jos traktavimo eidetinio metodo šviesoje 
dabar vėl grįšime prie klausimo apie fenomenologijos proble- 
matikos atskleidimą, tai, žinoma, darysime šitai tam, kad toliau 
eidami jau laikytumėmės vien grynai eidetinės fenomenologijos, 
kurios rėmuose transcendentalinio ego ir jo transcendentalinės 
empirijos atskirų duotybių faktas turi vien grynųjų galimybių 
pavyzdžių reikšmę. Taip pat ir problemas, kurias jau atskleidė- 
me, nuo šiol traktuosime kaip eidetines problemas, pripažin- 
dami, kad pavyzdžiais remiantis pademonstruota jų eidetinio 
išgryninimo galimybė visais atvejais tapo realizuota. Tikrai sis- 
teminio konkretų ego kaip tokį apibrėžiančių esmės aplinky- 
bių (Wesensbestūnde) atskleidimo idealaus reikalavimo paten- 
kinimas ar, atitinkamai, tikrai sisteminės problematikos ir sis- 
teminio tyrimo išjudinimas yra nepaprastai sunkus dalykas. Tik 
pastarajame dešimtmetyje ėmė ryškėti šio sistematikos idėjos, 
pirmiausia del to, kad pavyko prasiskverbti prie specifinių trans- 
cendentalinio ego konstitucijos klausimų. Transcendentalinį 
ego kaip tokį apibrėžiantis universalus 4 priori yra esmės forma, 
aprėpianti begalinę daugybę kitų formų, galimo, aktualaus ir 
potencialaus gyvenimo apriorinių tipų kartu su tame gyvenime 
konstituojamų objektų, kurie konstituojami kaip realiai egzis- 
tuojantys. Tačiau vieningai galimame ego, kuris yra kaip galimy- 
bė pasireiškianti mano faktinio Aš atmaina, ne visi tipai, kurie 
paimti atskirai yra įmanomi, gali būti kompos:bilūs, jie nėra iš- 
dėstyti bet kaip eilės tvarkos ar laiko požiūriu. Jei kuriu kokią 

nors mokslinę teoriją, tai mano sudėtinga protinė veikla ir jos 
racionalumo persmelktas atitikmuo būtyje nubrėžia tam tikrą 
esmės tipą, kuris nėra įmanomas kiekvienoje pasireiškiančioje 
kaip galimybė manojo ego atmainoje, o yra įmanomas tik tokio- 
je atmainoje, kuri yra protingo ego atmaina, protingo specialia 
šio žodžio prasme — tokia, kuri pasirodo tada, kai ego supasaulėja 
esmės formos „žmogus“ (animal rationale) pavidalu. Kai maną- 
jį faktinį teoretizavimą eidetiškai tipizuoju, tai aš pats (suvokiu 
tai, ar ne) esu save patį kovarijavęs (habe mich selbst mitvariiert), 
bet ne bet kaip, o pagal koreliatyvaus eidetinio tipo „protinga 
būtybė“ nubrėžtus eidetinius rėmus. Žinoma, neįmanoma yra 
ir tai, kad galėčiau pamąstyti apie būtent dabar atliekamus ar 
netrukus galimus atlikti teoretizavimo veiksmus kaip apie bet 
kaip perstumiamus mano gyvenimo vienumo ribose; ir šį dėsnį 
galima taip pat perkelti į to, kas eidetiška, sritį. Mano (trans- 
cendentaliai redukuoto) vaikystės gyvenimo bei jo konstitutyvių 
galimybių eidetiškas traktavimas sudaro tam tikrą tipą, kurio 
atžvilgiu tipas „mokslinis teoretizavimas“ gali pasirodyti kaip 
tolesnis jo išplėtojimas, bet ne kaip tai, kas priklausytų tam pa- 
čiam kaip ir jis sąryšiui (Zusammenhang). Šios rūšies apribojimai 
kyla iš tam tikros apriorinės universalios struktūros, universa- 
lių ir galiojančių kaip esmė koegzistencijos ir sukcesijos egolo- 
giniame laike dėsnių. Kas iš intencionalių išgyvenimų, konsti- 
tuotų vienių ar Aš habitualių apibrėžčių bepasirodytų manajame 
ego (ar, eidetiškai žiūrint, ego kaip tokiame), viskas turi savo 
laikiškumą ir jo požiūriu dalyvauja universalaus laikiškumo 
formų sistemoje, laikiškumo, su kuriuo sau save konstituoja 


kiekvienas įmanomas ego. 

S 37 Laikas kaip bet kokios egologinės genezės 


universali forma 


Komposibilumą valdantys esmės dėsniai (faktiškai — buvimą- 
kartu arba buvimą-vienas-po-kito ar tokio buvimo galimybę 
reguliuojančios taisyklės) yra priežastingumo plačiausia šio žo- 
džio prasme dėsniai — dėsniai, nustatantys „jei-tai“ santykius. 
Vis dėlto patartina čia vengti natūralistinių prietarų užteršto pa- 
sakymo „priežastingumas“ ir, taikant transcendentalumo (taip 
pat grynosios psichologijos) sferai, kalbėti apie motyvaciją. Iš- 
gyvenimų, kurie sudaro transcendentalinio ego būties turinį, 
universumas yra komposibilus tik kaip vieninga srauto forma, į 
kurią visos atskirybės pačios įsikomponuoja kaip tekančios. Tad 
net ši bendriausia forma, aprėpianti visų atskirų konkrečių iš- 
gyvenimų bei darinių, kurie konstituojasi jų sraute, formas, jau 
yra kiekvienu atskiru atveju viską rišančios ir viską valdančios 
motyvacijos forma. Apie šią formą taip pat galime pasakyt, kad 
ji yra universalios genezės formalus dėsnis, pagal kurį vis iš nau- 
jo ir tam tikros noetinės-noeminės tekančių duorybės modu- 
sų struktūros rėmuose praeitis, dabartis ir ateitis konstituojasi 
kaip vienis. Tačiau šios formos rėmuose gyvenimas vyksta kaip 
motyvuotas atskirų konstituojančių atlikčių bei įvairialypių 
motyvacijų ir motyvavimo sistemų, kurios pagal bendruosius 
genezės dėsnius sudaro universalios ego genezės vienumą, at- 
mainų srautas. Sau pačiam ego konstituojasi, taip sakant, istorijos 
vienyje, ir jei sakėme, kad ego konstitucijoje glūdi visi bet ko- 
kių jam egzistuojančių (imanentiškų ir transcendentiškų, idealių 
ir realių) objektų konstituavimai, tai dabar reikia pridurti, kad 
konstitucinės sistemos, kurias ego gali aktualizuoti ir kurios są- 
lygoja tai, kad vienas ar kitas objektas ar objektų kategorija ego 
akyse virsta galiojančiais vienetais (Geltungseinbeiten), pačios yra 

įmanomos tik genezės, turinčios dėsnio pobūdį, rėmuose. Be 
to, jas čia saisto tam tikra universali genetinė forma, kuri įgalina 
konkretaus ego (monados) egzistavimą kaip vienio, kaip jo spe- 
cialaus būties turinio požiūriu komposibilaus dalyko. Tai, kad 
man egzistuoja gamta, kultūros pasaulis, žmonių pasaulis su jo 
socialinėmis formomis ir t. t., reiškia, jog man egzistuoja atitin- 
kamų patirčių galimybės — patirčių, kurias kiekvieną akimirką 
galiu pradėti ir laisvai tęsti, laikydamasis tam tikro sintetinio 
stiliaus, nepriklausomai nuo to, ar būtent šią akimirką tuos ob- 
jektus realiai patiriu ar ne. Toliau tai reiškia, kad egzistuoja kaip 
priešais mane atsiveriančios galimybės tuos objektus atitinkan- 
tys kiti sąmonės modusai, dar neapibrėžto manymo aktai ir kiti 
panašūs išgyvenimai, ir kad eidami tam tikru iš anksto nubrėž- 
tu patyrimo tipo keliu aprinkame tarp tų modusų išpildymo ar 
nusivylimo galimybių. Čia turime reikalą su tvirtai išplėtotu 
habitualumu — išplėtotu ir pasisavintu per esmės dėsniams pa- 
klūstančią tam tikros rūšies genezę. 

Čia galime prisiminti nuo seno gerai žinomas erdvės, laiko, 
daikto, skaičiaus ir t. t. vaizdinių psichologinio šaltinio prob- 
lemas. Fenomenologijoje jos pasirodo kaip transcendentali- 
nės problemos ir, žinoma, turi intencionalių problemų prasmę, 
būtent — problemų, priklausančių universalios genezės proble- 
matikai. 

Tačiau pasiekti galutinę eidetinės fenomenologijos proble- 
matikos bendrybę, o kartu ir galutinės genezės problematiką, 
yra nepaprastai sunku. Radikaliai nuo pradžių pradedantį fe- 
nomenologą nori nenori saisto faktas, kad pradžios tašku jis pa- 
sirenka save patį. Transcendentalinėje nuostatoje jis susitinka 
save kaip ego, o vėliau — kaip tam tikrą ego apskritai, kuris per 
sąmonės aktus jau disponuoja pasauliu, ir šis pasaulis įkūnija 


mums visiems žinomą ontologinį tipą ir aprėpia gamtą, kultūros 

darinių pasaulį (mokslą, dailiuosius menus, techniką ir t. t.), 
aukštesnio laipsnio asmeninius darinius (Personalitaeten) (val- 
stybę, Bažnyčią ir t. t.). Iš pradžių suformuota fenomenologija 
yra statinė fenomenologija, jos aprašymai yra analogiški apra- 
šymams, kuriuos aptinkame natūralinėje istorijoje ir kurie at- 
seka pavienius tipus ir daugių daugiausia juos tik sistemiškai 
sutvarko. Universalumo požiūriu paimto ego universalios ge- 
nezės ir laiko formavimo ribas peržengiančios genetinės struk- 
tūros klausimai kol kas lieka nuošaly, nes juk iš tikro tai yra 
aukštesnės pakopos klausimai. Tačiau net jei juos ir iškelsime, 
tai šitai bus padaryta tam tikrame aprėžiančiame suvaržyme 
(Bindung). Mat iš pradžių net ir esmę liečiantys svarstymai, ku- 
rių tema yra ego apskritai, judės lauke, kurį ribos ta aplinkybė, 
kad šiam ego jau egzistuoja kažkoks konstituotas pasaulis. Tai 
būtina pakopa; tik atskleisdami formas, kurias įgyja čia vyks- 
tančios genezės dėsniai, galime sugriebti būtent šioje vietoje 
bendriausios eidetinės fenomenologijos galimybes. Joje ego va- 
rijuoja save taip laisvai, kad net nebesilaiko idealios, bet vis dėl- 
to susiaurinančios tyrimo lauką prielaidos, būtent — kad jo esmė 
reikalauja, jog jam būtų konstituotas tam tikras pasaulis, turin- 
tis mums savaime suprantamą ontologinę struktūrą. 


S 38 Aktyvi ir pasyvi genezė 


Dabar, jei paklausime savęs kaip galimų su pasauliu susijusių 
subjektų apie universaliai reikšmingus konstitutyvios genezės 
principus, tai pastebėsime, kad jie skirstomi į dvi pagrindines 
formas — į aktyvios ir pasyvios sintezės principus. Aktyvioje ge- 
nezėje Aš funkcionuoja per specifinius, pirmuoju asmeniu at- 
liekamus aktus (/cb-akte) kaip produkuojantis, konstitutyvus 
Aš. Čia atrandame visas praktinio proto veiklos rūšis, praktinio 

proto plačiausia prasme, kuria praktiniu laikytinas ir loginis 
protas. Logoso sferai yra būdinga tai, kad pirmuoju asmeniu at- 
liekami aktai (Zch-akte), kuriuos subendruomeninimas ( Verge- 
meinschaftung) susieja į sociumą (kurio transcendentalinę pras- 
mę dar reikės atskleisti), jungiasi įvairialypėmis specifinio akty- 
vumo sintezėmis ir remdamasis jau duotais objektais (duotais 
anticipuojančio duotumo suvokimo būdu) pirminiu būdu kon- 
stituoja naujus objektus. Šie tada pasirodo sąmonei kaip pro- 
duktai (Erzeugnisse). Taigi koligavimo aktu yra sukuriama aibė, 
skaičiavimo aktu — skaičius, dalijimo aktu — dalis, predikavimo 
aktu — predikatas ar, atitinkamai, predikatyvi dalykų padėtis, 
sprendimo aktu — išvada ir t. t. Taip pat ir bendrybės pirminė 
sąmonė yra tam tikros rūšies aktyvumas, kuriame bendrybė 
konstituojasi kaip objektas. Manojo Aš pusėje del to konstituo- 
jasi tam tikra pastovi nenutrūkstamo galiojimo habitualybė, 
galiojimo, kuris nuo šiol priklauso konstitucijai objekto kaip 
to, kas manajam Aš tiesiogiai ir betarpiškai egzistuoja, t. y. kaip 
objektas, prie kurio galima nuolat grįžti, grįžti arba vis iš naujo 
atliekamais produkavimo aktais, kuriuos lydi sintetinis dar kar- 
tą kategoriniu stebėjimu duotas tapatybės suvokimas, arba sin- 
tetiškai su tuo suvokimu susijusiu neryškiu (vagen) suvokimu. 
Šios rūšies objektų (tokių kaip, pvz., kultūros objektai) trans- 
cendentalinė konstitucija, atsižvelgiant į tai, kad joje dalyvau- 
ja intersubjektyvūs aktyvumo subjektai, suponuoja ankstesnę 
transcendentalinio intersubjektyvumo konstituciją, apie kurią 
kalbėsime vėliau. 

Kaip jau buvo minėta, aukščiau išvystytos šios rūšies akty- 
vumo formos, proto specifine prasme bei koreliuojančių su juo 
proto darinių formos, kurioms visoms būdingas irealumas (/dea- 
lių objektų pobūdis), negalima laikyti kuo nors tiesiog prik- 
lausančiu kiekvienam konkrečiam ego kaip tokiam. Tai rodo 

jau vien mūsų vaikystės prisiminimai. Visiškai kitaip dalykai 
atrodys, kai imsime žemiausias pakopas, kuriose turime reikalą 
su patyrimu besiremiančiu pagavimu, skaidymu to, kas patiria- 
ma, į jo atskiras sudėtines dalis, tų dalių siejimu į visumą, vienų 
dalių susiejimu su kitomis ir pan. 

Kaip bebūtų, kiekvienas šios aktyvumo rūšies darinys būti- 
nai suponuoja kaip savo žemiausią pakopą iš pradžių pateikian- 
tį pasyvumo sluoksnį; tad laikydamiesi šio darinio orientyro 
aptinkame konstituciją, kuri realizuojasi per pasyvią genezę. Tai, 
ką savo gyvenime aptinkame, taip sakant, gatavu pavidalu, ap- 
tinkame kaip tai, su kuo susiduriame kaip su tiesiog esančiu 
daiktu (daiktu, abstrahuotu nuo bet kokių dvasinių bruožų, ku- 
rie daro jį, pvz., plaktuku, stalu, meno dirbiniu), yra duota pa- 
syvaus patyrimo sintezėje, duota su „jis pats“ pirmapradiškumu. 
Šitokiu pavidalu tai yra duota (vorgegeben) dvasios veiklai, kuri 
pirmiausia pasireiškia aktyviu sugriebimu. 

Kai ta dvasios veikla realizuoja savo sintetines atliktis, patei- 
kianti jam visą materiją pasyvi sintezė nenutrūkstamai tęsiasi. 
Pasyviame stebėjime iš anksto duotas daiktas ir toliau reiškiasi 
vienalyčiuose stebiniuose ir nepriklausomai nuo to, kokiu mas- 
tu jį čia modifikuotų eksplikavimo, atskirų dalių ar požymių 
sugriebimo aktai, jis šio aktyvumo eigoje visą laiką yra iš anks- 
to duotas dalykas; nuolatos skleidžiasi vienalyčiai vizualiniai ar 
taktiliniai suvokimo vaizdai, kurių, be abejo, pasyvioje sintezė- 
je pasireiškia vienas ir tas pats daiktas, vienas pavidalas ir t. t. 
Tačiau kaip tik ši sintezė būtent kaip tos formos sintezė turi 
savo joje pasirodančią (sich bekundende) istoriją. Nuo esmės ge- 
nezės priklauso tai, kad Aš, ego, gali patirti daiktus ir patirti 
juos jau iš pirmo žvilgsnio. Beje, šitai galioja ne tik fenomeno- 
loginei, bet ir psichologinei genezei įprasta šio žodžio prasme. 
Ne be pagrindo sakoma, kad ankstyvoje vaikystėje turėjome 


98 


KETVIRTOJI MEDITACIJA 
mokytis matyti daiktus ir kad šios rūšies patyrimai turėjo būti 
genetiškai pirmesni už bet kokius kitus daiktų suvokimo būdus. 
Iš anksto pateikiantis (vorgebende) suvokimo laukas ankstyvojoje 
vaikystėje dar neturi nieko, kas paprastame žiūrėjime (Ansehen) 
galėtų būti eksplikuota kaip daiktas. Tačiau negrįždami atgal į 
pasyvumo plotmę ir nesiremdami psichologijai būdingais vi- 
diniais psichofizinių reiškinių stebėjimais, galime, gali medituo- 
jantis ego, įsiskverbdamas į pačių patyrimo fenomenų intencio- 
nalų turinį, į daiktų patyrimo ir visų kitų šios rūšies fenomenų 
turinį, atrasti intencionalias nuorodas, kurios veda mus jų isto- 
rijos link, o po to atpažinti tuose fenomenuose išvestinius pavi- 
dalus (Nacbgestalten) kitų tenomenų, kurie yra pirmesni už šiuos 
ir susiję su jais esmės nustatytu būdu (net jei jų neįmanoma 
susieti su tuo pačiu konstituotu objektu), fenomenų, kurie vė- 
lesniųjų atžvilgiu yra tam tikri preliminariniai pavidalai (Vor- 
gestalten). Tačiau čia iš karto susiduriame su vis naujų sintezių 
pasyvaus formavimo (Bildung) esmės dėsningumais, formavimo, 
kuris iš dalies anticipuoja, o iš dalies aprėpia bet kokį formavimą. 
Toliau aptinkame pasyvią genezę daugelio apercepcijų, kurios 
čia pasirodo kaip pastovūs išliekantys savo habitualybėse da- 
riniai, kurie įeidami į aktualybės sferą padaro, kad centrinio Aš 
atžvilgiu suformuoti ir iš anksto duoti objektai ima tą Aš žadin- 
ti ir motyvuoti. Šios pasyvios sintezės (kuri aprėpia ir aktyvios 
sintezės atliktis) dėka Aš visuomet yra apsuptas objektų. Netgi 
tai, kad viskas, kas pažadina mane kaip jau ž$p/ėtotg ego, yra 
apercipuojama kaip objektas, kaip pažintinių apibrėžčių sub- 
stratas, net tai priklauso šios sintezės įtakos sferai. Mat šitai yra 
jau iš anksto žinoma galima tikslo forma (Zze/form), kurios link 
skleidžiasi eksplikacijos galimybės, eksplikacijos kaip supažin- 
dinančios (bekannt machenden), kaip tokios, kuri konstituoja 
objektą kaip pastovią nuosavybę, kaip tai, kas nuolatos yra pa- 

siekiama: o ši forma yra iš anksto suprantamas dalykas būtent 
kaip iš genezės išaugantis rezultatas — ji pati nurodo atgal į pro- 
cesą, kuris ją pirmapradiškai nustatė (Urstifiung). Viskas, ką ži- 
nome, nurodo į pirmapradžio susipažinimo (Kennenlernen) ste- 
rą; juk net tai, ką vadiname nežinomais dalykais, turi žinomo 
dalyko struktūrinę formą, kuri apibrėžia jį kaip objektą, tiksliau 
tariant, erdvinio daikto, kultūros objekto, įrankio ir t. t. formą. 


S 39 Asociacija kaip pamatinis pasyviosios 
genezės principas 


Universalus pasyvios genezės principas, galiojantis konstituci- 
jai visų tų objektų, kurie sudaro iš anksto duotą pradinę aktyvaus 
formavimo medžiagą, vadinasi asociacija. Tiesą sakant, asocia- 
cija yra intencionalumo rubrika (77:e/), yra tai, ką kaip tokį ga- 
lima atskleisti, aprašant jos pirminius pavidalus, ir kieno inten- 
cionalioms atliktims galioja esmės dėsniai, paaiškinantys bet 
kokią pasyvią sintezę — ir išgyvenimų, paimtų kaip imanentinio 
laiko objektai, ir bet kokių realių gamtos objektų, egzistuojan- 
čių objektyvaus erdvėlaikinio pasaulio ribose. Asociacija yra 
pagrindinė transcendentalinės fenomenologijos sąvoka (pana- 
šiai kaip ir psichologijoje, sudarančioje tenomenologijos parale- 
lę - grynai intencionalioje psichologijoje). Tradicinė asociacijos 
ir asociacijos dėsnių sąvoka, nors jau nuo Hume'o laikų ji buvo 
siejama daugiausiai su grynojo psichinio gyvenimo sąryšiais, yra 
tik atitinkamų autentiškų intencionalių sąvokų natūralistinis 
iškraipymas. Dėka fenomenologijos, kuri labai vėlai atrado pri- 
ėjimą prie asociacijų tyrimo sferos, ši sąvoka įgijo visiškai naują 
pavidalą, iš esmės kitokią apimtį, atsižvelgiančią į naujas pama- 
tines formas, apimtį, kuri, be kita ko, aprėpia ir juslinių duoty- 
bių koegzistencijos ir sukcesijos konfigūracijos reiškinį. Feno- 

menologiškai evidentiška, nors tradicijos vergai to ir nepastebi, 
kad asociacija nėra vien empirinių dėsningumų, kurie valdo sie- 
loje pasireiškiančių duotybių jungimąsi, pavadinimas, nėra 
kažkas panašaus į tradicinį psichikos viduje veikiančios gra- 
vitacijos įvaizdį, bet yra pavadinimas, ir dargi labai platus pa- 
vadinimas intencionalios, pagal esmės dėsnius vykstančios ego 
konstitucijos, yra įgimto a priori sritis, t. y. a priori, be kurio ego 
kaip toks būtų neįmanomas. Tik genezės fenomenologijoje ego 
tampa suprantamas kaip begalinė, universalios genezės vienu- 
mo susaistyta sistema, kurią sudaro sintetiškai tarpusavyje susiju- 
sios atliktys — sistema, kuri vystosi pakopomis, kurių kiekviena 
be išimties turi paklusti universaliai pastoviai laikiškumo formai, 
kadangi ji pati skleidžiasi nenutrūkstamoje, pasyvioje ir visiš- 
kai universalioje genezėje, aprėpiančioje iš esmės ir viską, kas 
yra nauja. Ši hierarchinė struktūra išlieka išplėtotame ego kaip 
pastovi apercepcijos formų sistema, vadinasi, ir kaip sistema 
konstituotų objektų formų, tarp kurių randame ir objektyvaus, 
turinčio pastovią ontologinę struktūrą universumo formą, ir pats 
šis išsilaikymas (SžcĄ-erbalten) yra tik genezės forma. Visame 
tame pavienis faktas yra iracionalybė, tačiau ir jis yra įmanomas 
tik aprioriškumo formų sistemoje, kuriai priklauso dėl to, kad 
jis yra egologinis faktas. Nereikia tačiau pamiršti, kad fakto ir jo 
iracionalumo sąvokos pačios yra struktūrinės sąvokos, priklau- 
sančios konkretaus 2 priori sistemai. 


S 40 Perėjimas prie transcendentalinio 
idealizmo klausimo 


Atrodo, kad redukuojant fenomenologijos problematiką į 
problemas, išsitenkančias po vieninga bendra galimos sąmonės 
objektų (statinės ir genetinės) konstitucijos rubrika, fenomeno- 

logija įgyja teisę nusakyti save ir kaip transcendentalinę paži- 
nimo teoriją. Sugretinkime šią mūsų prasme transcendentalinę 
teoriją su tradicine pažinimo teorija. 

Pastarosios problema yra transcendencija. Net tada, kai ji, 
kaip įprasta empirinė pažinimo teorija, remiasi paprasta psicho- 
logija, net tada ji nenori būti vien pažinimo psichologija, bet 
nori būti mokslu, aiškinančiu principinę pažinimo apskritai ga- 
limybę. Jos problema išauga iš natūralios nuostatos ir šios nuo- 
statos laikomasi tą problemą svarstant. Likdamas čia, aptinku 
save kaip žmogų pasaulyje, o sykiu kaip tą, kuris šį pasaulį kar- 
tu su manimi pačiu patiria ir moksliškai pažįsta. Dabar sakau 
sau: viskas, kas man egzistuoja, yra man dėka mano pažįstančios 
sąmonės aktų, yra man tai, ką patiriu patyrimu, tai, ką mąstau 
mano mąstymu, ką teoretizuoju mano teoretizavimu, tai, ką 
įžvelgiu mano įžvelgimu. Jei pripažįstu, kad egzistuoja toks da- 
lykas kaip intencionalumas, tai turiu pripažinti: intencionalu- 
mas kaip svarbiausia mano psichinio gyvenimo savybė reiškia 
savitą, būdingą man kaip ir kiekvienam žmogui jo grynosios 
psichinės vidujybės požiūriu savybę, kurią jau Brentano iškėlė 
kaip žmogaus empirinės psichologijos centrą. Šiam pradžios 
taškui būdingas kalbėjimas pirmuoju asmeniu yra ir lieka na- 
tūralios nuostatos kalbėjimu, kaip ir visa tolesnė problemati- 
kos plėtotė, ji neperžengia duoto pasaulio ribų. Tad kalbama, ir 
tai visiškai suprantama, kad viskas, kas žmogui egzistuoja, kas 
egzistuoja man ir galioja man, egzistuoja ir galioja tik mano pa- 
ties sąmonės gyvenimo rėmuose, gyvenimo, kuris visuose pa- 
saulio suvokimuose ir visose mokslo atliktyse visuomet lieka pas 
save (bei sich selbst verbleibi). Visos perskyros, kurias išvedu tarp 
adekvataus (echten) ir klaidinančio (łriügender) patyrimo, o pa- 
starojo ribose — tarp egzistavimo ir iliuzijos, išsitenka pačioje 


mano sąmonės sferoje, lygiai taip pat kaip ir perskyros, kurias 

atlieku aukštesnėje pakopoje tarp įžvalgaus ir neįžvalgaus mąs- 
tymo, tarp to, kas yra æ priori būtina, ir to, kas beprasmiška, 
tarp to, kas empiriškai teisinga (Richtige) ir kas neteisinga. „Evi- 
dentiškai tikra“, „logiškai būtina“ (Zenknotwendig), beprasmiš- 
ka“, „logiškai įmanoma“, „tikėtina“ ir t. t. — visa tai yra vien 
mano sąmonėje pasirodančios tų ar kitų intencionalių objektų 
charakteristikos. Kiekvienas pagrindimas, kiekvienas tiesos ar 
būties įrodymas ištisai vyksta manyje, o jo rezultatas yra tam 
tikra charakteristika, kuri atsiranda kiekvieno mano cogito kiek- 
viename cogitatum. 

Čia iškyla didelė problema. Tai, kad, likdamas savosios 
sąmonės ribose, mane determinuojančių motyvacijų sąryšyje, 
aptinku dalykus, dėl kurių esu tikras (Gewifheiten), ir net ap- 
tinku saistančias (zwingende) evidencijas, yra suprantama. Bet 
kaip visas šis imanencijoje vykstantis sąmonės gyvenimo žais- 
mas gali įgyti objektyvią reikšmę? Kaip evidencija (clara et dis- 
tincta perceptio) gali pretenduoti į šį tą daugiau, negu buvimą 
vien manyje esančia sąmonės charakteristika? Tai yra (atmetus 
tikriausiai ne tokį jau bereikšmį pasaulio buvimo galiojimo iš- 
jungimą) Descartes'o problema, kuri turėjo būti išspręsta pasi- 
telkiant dieviškąjį veracitas. 


S 41 Autentiškas fenomenologinis „ego cogito“ savęs 
išskleidimas kaip „transcendentalinis idealizmas“ 


Ką apie tai gali pasakyti fenomenologijos transcendentalinis 
savęs apmąstymas? Nieko kito, kaip tik tai, kad visa ši proble- 
ma yra beprasmė, kad tai nesąmonė, į kurią turėjo patekti pats 
Descartes'as, nes prasilenkė su autentiška jo paties pasiūlytos 
redukcijos prasme, redukcijos į sferą to, kas yra neabejotina, t. y. 
prasilenkė su tuo, ką mes pavadintume autentiška jo transcen- 

dentalinio epoche ir redukcijos į grynąjį ego prasme. Tačiau dar 
grubesnė yra plačiai paplitusi pokarteziškoji nuostata, igno- 
ruojanti karteziškąjį epoche, grubesne būtent dėl to, kad šį epoche 
ignoruoja. Tad klausiame, kas yra tas Aš, kuris gali teisėtai kelti 
tokio pobūdžio transcendentalinius klausimus? Ar galiu juos kel- 
ti kaip žmogus, gyvenantis natūralioje nuostatoje ir ar likdamas 
tokiu žmogumi galiu rimtai klausti (ir dargi klausti transcen- 
dentaliai): kokiu būdu tai, kas mano sąmonėje pasireiškia kaip 
evidencijos išgyvenimas, gali turėti objektyvią reikšmę? Juk aper- 
cipuodamas save kaip gyvenantis natūralioje nuostatoje žmo- 
gus, jau iš karto turiu priešais save apercipuotą erdvinį pasaulį 
ir save patį kaip šioje erdvėje esantį, erdvėje, kurioje atrandu ir 
tam tikrą „ne-manyje“ (Ausser-mir). Ar pasaulio apercepcijos 
teisėtumas nėra tai, ką suponuoja jau pats klausimo kėlimas, 
suponuoja ta prasme, kad jau iš anksto glūdi to klausimo pras- 
mėje, tuo tarpu tik atsakymas į šį klausimą galėtų suteikti teisę 
pripažinti ką nors objektyviai galiojančiu? Akivaizdu, kad rei- 
kia sąmoningai atlikti fenomenologinę redukciją, kad galėtu- 
me pagauti tą Aš ir tą sąmonės gyvenimą, nuo kurių pradėdami 
galėsime iškelti transcendentalinį klausimą, transcendentalinio 
pažinimo klausimą. Tačiau jei užuot paviršutiniškai realizavę fe- 
nomenologinį epoche, imamės sistemingu savęs apmąstymu ir 
kaip gryną ego atskleisti savo ištisą sąmonės lauką, sužinome, 
kad viskas, kas šiam ego egzistuoja, yra tai, kas jame pačiame 
konstituojasi, ir toliau — kad kiekviena egzistavimo rūšis (taip 
pat ir kiekviena, kurią kokia nors prasme apibūdiname kaip 
transcendentinę) turi savo ypatingą konstituciją. Transcenden- 
cija bet kuriuo pavidalu yra imanentiškas, ego viduje save kon- 
stituojantis būties charakteris. Kiekviena įmanoma prasmė, 
kiekviena įmanoma būtis, nesvarbu, ar ji nusakoma kaip ima- 
nentiška ar kaip transcendentiška, patenka į transcendentalinio 

subjektyvumo sritį kaip subjektyvumo, kuris konstituoja prasmę 
ir būtį. Beprasmiška yra norėti sugriebti tikrosios būties univer- 
sumą, kaip dalyką, esantį už galimo suvokimo, galimo pažinimo, 
galimos evidencijos universumo ribų, dalyką, kurį su pirmuoju 
tik išoriškai sieja sustabarėjęs (starres) dėsnis. Abu universumai 
esmiškai tarpusavyje susiję, o tai, kas esmiškai tarpusavyje susiję, 
yra vienas dalykas — vienas vienintelėje absoliučioje transcenden- 
talinio subjektyvumo konkrerybėje (Konkretion). Jei šis subjek- 
tyvumas yra galimos prasmės universumas, tai bet koks „užribis“ 
(Ausserhalb) yra beprasmybė. Tačiau ir kiekviena beprasmybė 
yra prasmės atmaina, o jos beprasmiškumas yra įžvelgiamas (¿n 
der Etnsehbarkeit). Tai, ką pasakėme, nėra tiesa vien tik faktiškai 
egzistuojančiam ego ir tam, kas jam yra faktiškai egzistuojantys 
dalykai, kartu su juose glūdinčia atvira daugybės kitų ego įvai- 
rove ir tų ego realizuojama konstitucija. Kalbant tiksliau: jei 
(kaip tai būna faktiškai) manyje, transcendentaliame ego, yra 
transcendentaliai konstituoti kiti ego ir mums visiems bendras 
objektyvus pasaulis, kurį konstituoja iš manęs tos pirmosios 
konstitucijos būdu išauganti intersubjektyvi transcendentalinė 
bendruomenė, tai viskas, kas buvo pasakyta, galioja ne tik paties 
vien faktinio ego atžvilgiu ir štai šio faktiškai egzistuojančio 
pasaulio atžvilgiu bei šios faktinės intersubjektyvios bendruo- 
menės, kuri įgyja prasmę ir būties galiojimą manajame subjek- 
tyvume, atžvilgiu. Juk manajame ego vykstantis fenomenologinio 
savęs išskleidimas (Se/bstauslegung), visų manyje vykstančių kon- 
stitucijų ir visų egzistuojančių man objektų išskleidimas būtinai 
įgyja metodinį apriorinio savęs išskleidimo pavidalą — apriorinio 
faktų aptikimo ir jų įrikiavimo į atitinkamą grynųjų (eidetinių) 
galimybių universumą. Tad su mano faktiškuoju ego jis yra su- 
sijęs tik tiek, kiek pastarasis yra viena iš grynų galimybių, kurias 
ego gali įgyti laisvai save permąstydamas (perfantazuodamas), 

sykiu jis (kaip eidetinis) galioja šių mano kaip ego apskritai ga- 
limybių universumui, bet kokio „kitaip-buvimo“ (Anderssein) 
galimybių; todėl jis galioja ir kiekvienam įmanomam su šiomis 
mano galimybėmis koreliatyvios atmainos pavidalu susijusiam 
intersubjektyvumui, taip pat pasauliui, mąstomam kaip šiame 
intersubjektyvume intersubjektyviai konstituotas pasaulis. Tad 
autentiška pažinimo teorija turi prasmę tik kaip transcenden- 
talinė-fenomenologinė teorija, kuri užuot turėjusi reikalą su be- 
prasmėmis išvadomis, vedančiomis nuo tariamos imanencijos 
prie tariamos transcendencijos (kokių nors tariamai iš principo 
nepažinių „daiktų savaime“ transcendencijos), turi reikalą vien 
su sisteminiu aiškinimu pažinimo atlikties, kurioje imanencija 
ir transcendencija turi būti iš esmės suprastos kaip intencionali 
atliktis. Būtent tokiu būdu bet kokia pačios būtybės (realios ar 
idealios) rūšis tampa suprantama kaip šioje atliktyje konstituo- 
tas transcendentalaus subjektyvumo darinys. Šis suprantamumo 
tipas yra aukščiausia įmanoma racionalumo forma. Visos iškrai- 
pytos būties interpretacijos kyla iš naivaus aklumo, trukdančio 
pamatyti horizontus, sykiu-apibrėžiančius būties prasmę, ir iš 
aklumo, trukdančio pamatyti atitinkamus tame glūdinčio im- 
plicitinio intencionalumo uždavinius. Kai tie horizontai pama- 
tomi ir suvokiami, randasi universali fenomenologija, traktuo- 
jama kaip nuolatinėje evidencijoje ir konkretybėje atliekama ego 
savisklaida. Tiksliau tariant, pirmiausia tai bus savisklaida siau- 
rąja prame, savisklaida, kuri sistemiškai parodo, kokiu būdu ego 
konstituojasi kaip egzistuojantis savaime ir sau, kaip turintis sa- 
vo nuosavą esmę, o antra, kaip savisklaida plačiąja prasme, ku- 
ri, remdamasi pirmuoju punktu, parodo, kaip ego, remdamasis 
šia nuosava esme, konstituoja ir 44 kita, tą, kas yra objektyvu, ir 
tuo būdu apskritai viską, kas gali jam kokiu nors būdu galioti 
kaip Aš ribose egzistuojantis Ne-Aš. 

Šioje sisteminėje konkretybėje atlikta fenomenologija eo ipso 
yra iranscendentalinis idealizmas, nors ir visiškai nauja šio žo- 
džio prasme; tai ne psichologinis idealizmas ir jokiu būdu ne 
idealizmas, besiremiantis sensualistiniu psichologizmu, ne idea- 
lizmas, kuris iš beprasmių juslinių duotybių bando išvesti pras- 
mingą pasaulį. Tai nėra Kanto idealizmas, kuris tiki, kad galima 
palikti nebent kaip ribinę sąvoką, vietos daiktų savaime pasau- 
lio galimybei*, tai būtų idealizmas, kuris yra ne kas kita, kaip 
tik konkrečiai sisteminio egologinio mokslo pavidalu atliekama 
mano nuosavo ego savisklaida, ego, traktuojamo kaip bet kokio 
įmanomo pažinimo subjektas, savisklaida, atliekama atžvilgiu 
kiekvienos tokios būties prasmės, kuri padaro, kad būtis gali 
turėti man, manajam ego, būtent kokią nors prasmę. Šis idea- 
lizmas nėra argumentacinių žaidimų padarinys, prizas, kurį 
galima laimėti dialektiniame ginče su realizmu. Tai realiu darbu 
pasiekiama prasmės sklaida, taikoma bet kokiam būtybės tipui, 
būtybės, kurią aš, ego, galiu bet kada pamąstyti, ir ypač taikoma 
duotai man pradžioje realiame paryrime gamtos, kultūros, pa- 
saulio apskritai transcendencijai. Tą patį galima pasakyti taip: 
tai sisteminė paties konstituojančio intencionalumo savisklai- 
da. Tad šio idealizmo įrodymas yra pati fenomenologija. Tik 
tam, kas klaidingai supranta giliausią intencionalaus metodo 
prasmę arba transcendentalinės redukcijos metodo prasmę, ar- 
ba abiejų prasmę, gali kilti noras atskirti fenomenologiją ir trans- 
cendentalinį idealizmą: kas tampa šio pirmojo nesusipratimo 
auka, tas negali suvokti net pačios autentiškos intencionalios 
psichologijos (ir joje glūdinčios intencionalios-psichologinės 


* Manojo Aš atžvilgiu šis pasaulis reikštų mitiniu būdu jam priklausantį 
Aš patį savaime. Tačiau kantiškojo transcendentalizmo jokiu būdu nejma- 
noma transformuoti į čia apmąstomą fenomenologinį transcendentalinės 
filosofijos variantą, net jei pašalintume iš jo šios rūšies teoriją. 

pažinimo teorijos) specifinės esmės, lygiai taip pat jis negali su- 
vokti to, kad ji yra pašaukta tapti tikrai mokslinės psichologijos 
pagrindine ir esmine dalimi. Tačiau tas, kas nesuvokia transcen- 
dentalinės-fenomenologinės redukcijos esmės bei jos rezultatų, 
dar yra nugrimzdęs transcendentaliniame psichologizme, tas dar 
painioja paraleles, kurios kyla iš nuostatos pakeitimo esminės 
galimybės: painioja intencionalią psichologiją ir transcenden- 
talinę fenomenologiją, tampa vidinio prieštaravimo, glūdinčio 
natūraliu patyrimu besiremiančios transcendentalinės filosofi- 
jos sąvokoje, auka. 

Mūsų meditacijos jau pasistūmėjo taip toli, kad pavyko pa- 
siekti tam tikrą evidenciją galutinio tikslo, kurį turi pasirinkti 
filosofija, norinti būti transcendentaline-fenomenologine fi- 
losofija, klausimu ir, atitinkamai, to, kas mums realiai ir poten- 
cialiai egzistuoja, universumo ir kas vienintelės galimos inter- 
pretacijos tikslumu apibrėžia tą prasmės universumą, klausimu, 
būtent — stiliaus, kurį reprezentuoja transcendentalinis-teno- 
menologinis idealizmas. Šioje evidencijoje glūdi ir supratimas, 
kad po preliminariai apmesto vaizdo (Vorzeichnung) atsiverian- 
ti prieš mus darbų begalybė — mano, medituojančiojo ego, sa- 
visklaida pagal konstituojantįjį ir tai, kas konstituojama — kaip 
atskirų meditacijų grandinė įsijungia į vienos vienalytės, sinte- 
tiškai besiplėtojančios meditacijos universalius rėmus. 

Ar galime čia sustoti ir visa kita palikti specialiems svarsty- 
mams? Ar pasiekta evidencija su jos preliminariai apmesta tiks- 
lo prasme jau pakankama, ar preliminarus apmatas yra taip iš- 
plėtotas, kad pripildytų mus gilaus tikėjimo filosofija, kuri kyla 
iš šio medituojančio savisklaidos metodo — pripildytų tokiu 
mastu, kad galėtume imtis šios filosofijos kaip mūsų gyvenimo 
tikslų ir su džiugiu įsitikinimu galėtume kibti į darbą? Žinoma, 
negalime pamiršti, kad net taip paviršutiniškai apžvelgdami tai, 

kas mumyse, kiekviename manyje, medituojančiajame ego, yra 
konstituota kaip pasaulis, kaip būties universumas apskritai, 
turime prisiminti Kitus ir jų konstitucijas. Su svetimų konsti- 
tuojančių aktų pagalba aktų, kurie konstituojasi mano paties 
savastyje (Selbst), konstituojasi man (apie tai jau kalbėjome) 
mums visiems bendras pasaulis. Savaime aišku, čia patenka ir 
filosofijos konstitucija, filosofijos, bendros murs visiems, kurie 
kartu medituojame — pagal idėją vienos vienintelės Philosophia 
perennis. Bet ar mūsų evidencija — fenomenologinės filosofijos 
ir fenomenologinio idealizmo kaip vienintelės galimybės evi- 
dencija — liks nepajudinama, ar išliks ana evidencija, dėl kurios 
išsaugojome visišką aiškumą ir tikrumą, išsaugojome tol, kol, 
atsiduodami mūsų iš meditacijų imamų intuicijų eigai, išsakė- 
me jose pasirodančias esmės būtinybes ( Wėesensnotwendigkeiten)? 
Ar nesusvyruos ji dėl to, jog metodinio preliminaraus apmato 
neišplėtojome tokiu mastu, kad jis garantuotų Kitų egzistavi- 
momums (nepaprastai savitos, visi tai jaučiame) galimybės 
bendrųjų esminių bruožų supratimą ir to egzistavimo pobūdžio 
tikslesnį suvokimą, taip pat su šiuo klausimu susijusių proble- 
mų išsklaidą? Jei karteziškosios meditacijos, kurių ėmėmės, turi 
būti mums, gimstantiems filosofams, tikru ¿vadu į filosofiją ir 
kaip būtina praktinė idėja jos tikrovę grindžiančia pradžia (pra- 
džia, kuriai tad priklauso ir evidencija kelio, kuris konstituoja- 
mas kaip ideali būtinybė ir kuriuo turi vykti begalybę realizuo- 
jantis darbas), tai mūsų pačių meditacijos turi eiti taip toli, kad 
šiuo tikslo ir kelio požiūriu neliktų jokių neaiškumų. Jos priva- 
lo taip, kaip ir anos senosios karteziškosios meditacijos, iki galo 
atskleisti filosofijos tikslo idėjoje glūdinčią universalią proble- 
matiką (kurią mums sudaro konstitucijos problematika); o tai, 
savo ruožtu, implikuoja, kad jos privalo maksimaliai, bet sykiu 


ir kaip griežtai apibrėžtą bendrybę atskleisti tikrąją universalią 

būtybių apskritai ir jų universalių struktūrų prasmę — kaip 
bendrybę, kuri tik ir įgalina ontologinių uždavinių realizaciją į 
konkrečią visumą susietos fenomenologinės filosofijos pavida- 
lu, o vėliau — filosofinio mokslo apie faktus pavidalu, nes būtybė 
filosofijai (o sykiu ir koreliatyviems fenomenologiniams tyri- 
mams) yra praktinė idėja — teoriškai apibrėžiančio darbo bega- 


lybės idėja. 

TRANSCENDENTALINĖS BŪTIES SFEROS 
ATSKLEIDIMAS KAIP MONADOLOGINIO 

INTERSUBJEKTYVUMO SFEROS 


§ 42 Svetimybės patyrimo problemos kaip atsakymo 
į solipsizmo priekaištą ekspozicija 


Dabar mūsų naujosiose meditacijose atsižvelkime į vieną, at- 
rodytų, labai reikšmingą priekaištą. Jis susijęs su tokiu svarbiu 
klausimu, kaip transcendentalinės fenomenologijos pretenzija 
jau iš karto būti transcendentaline filosofija, t. y. pretenzija į tai, 
kad su transcendentaliai redukuoto ego rėmuose skleidžiamos 
konstitutyvios problematikos ir teorijos pagalba ji gali išspręsti 
objektyviai egzistuojančio pasaulio transcendentalines prob- 
lemas. Jei aš, medituojantysis Aš, pasitelkęs fenomenologinį 
epoche, redukuoju save į mano absoliutų transcendentalinį ego, 
tai ar tuo būdu aš netampu solus ipse ir ar nelieku tokiu tol, kol 
po fenomenologijos rubrika atlieku nuoseklią savisklaidą? Ar fe- 
nomenologijos, kuri norėtų išspręsti objektyvaus egzistavimo 
problemas ir jau iš anksto būti filosofija, nereikėtų traktuoti kaip 
paženklintos transcendentalinio solipsizmo ženklu? 

Pasvarstykime detaliau. Transcendentalinė redukcija sieja 
mane su grynųjų mano sąmonės išgyvenimų srautu ir su vie- 
netais, kuriuos konstituoja tų išgyvenimų aktualybės ir po- 
tencialybės. Juk atrodo savaime suprantama, kad tokie viene- 
tai yra neatsiejami nuo manojo ego ir kartu priklauso pačiai jo 
konkretybei. 

Bet kaip tada yra su kitais ego, kurie juk nėra vien mano 
vaizdiniai ar vien mano įsivaizduoti dalykai ( Vorgestelltes), nėra 


vien sintetiniai galimo pasitvirtinimo (Bewährung) manyje vie- 

netai, o pagal pačią jų prasmę yra būtent Kiti. Tad ar nebuvo- 
me neteisingi transcendentaliniam realizmui? Galbūt jam stin- 
ga tik fenomenologinių pagrindų, bet iš principo jis yra teisus 
tuo požiūriu, kad jis ieško kelio, vedančio iš ego imanencijos į 
Kito transcendenciją. Ar kaip fenomenologai galime padaryti 
ką nors daugiau, kaip tik, eidami jo nurodytu keliu, sakyti, jog 
manajame ego imanentiškai konstituota gamta ir pasaulis ap- 
skritai yra tik mano vaizdiniai, už kurių slypi savaime egzistuo- 
jantis pasaulis, į kurį ir reikia ieškoti kelio, ir kad kartu jau pats 
klausimas apie tikrai transcendentalinio pažinimo galimybę ir 
pirmiausia apie galimybę to, kad iš manojo absoliutaus ego iš- 
einu prie kitų ego, kitų, kurie juk kaip kiti iš tikro neegzistuoja 
manyje, o yra tik manyje duoti suvokimo būdu. Ar šis klausimas 
gali būti keliamas grynai fenomenologiškai? Ar nėra iš pat pra- 
džių savaime suprantama, kad mano transcendentalinio pa- 
žinimo laukas neperžengia mano transcendentalinio patyrimo 
ir to, kas jame sintetiškai glūdi, ribų — ar nėra savaime supran- 
tama, kad visa tai kaip vienį (72 ežms) apibrėžia ir užkloja mano 
paties transcendentalinis ego? 

Tačiau gali būti, kad šis samprotavimas nėra visiškai korek- 
tiškas. Prieš pasisakydami už tokį požiūrį ir už jame panaudotas 
„savaime-suprantamybes“ ir prieš leisdamiesi į dialektinę argu- 
mentaciją bei „metatizinėmis“ save vadinančias hipotezes, kurių 
tariama galimybė galiausiai gali pasirodyti esanti visiška nesą- 
mone, būtų labai pravartu pirmiausia konkrečiu darbu siste- 
miškai spręsti ir plėtoti fenomenologinės sklaidos uždavinį, 
iškylantį tada, kai pasirodo alter ego fenomenas. Turime užtik- 
rinti sau įžvalgą į eksplikuotą ir implikuotą intencionalumą, 
kuriame, remdamasis transcendentaliniu ego, pasirodo ir pa- 
sitvirtina alter ego. Turime ištirti, kokiuose intencionaliuose 


aktuose, kokiose sintezėse, kokiose motyvacijų sistemose for- 

muojasi alter ego prasmė ir kur ta prasmė po rišlaus Kito pa- 
tyrimo rubrika pasirodo kaip egzistuojanti ir savaip pasitvirti- 
nanti kaip „štai ji pati“ (als selbst da bewährt). Juk tie patyrimai 
ir jų atliktys yra mano fenomenologinės sferos transcendenta- 
liniai faktai — kaip kitaip, jei tik ne klausdamas apie juos, galė- 


čiau visapusiškai išskleisti prasmę tų, kurie egzistuoja kaip Kiti? 


S 43 Noeminis-ontinis Kito duotybės būdas 
kaip Kitų patyrimo konstitutyvinės teorijos 
transcendentalinis orientyras 


Iš pradžių transcendentalinis orientyras man yra Kitas, paim- 
tas taip, kaip jis man tiesiog pasirodo, kai įsigilinu į jo noeminį- 
ontinį turinį (kaip į tai, kas sudaro vien manojo cogito atitik- 
menį, koreliatą, kurio labiau detalizuotą struktūrą dar reikės 
atskleisti). Jau to turinio savitume bei įvairovėje pasimato feno- 
menologijos uždavinio įvairiapusiškumas ir sudėtingumas. An- 
tai patirdamas Kitus, kaip realiai egzistuojančius, aš patiriu juos 
besikeičiančiomis, rišliomis patirtinėmis įvairovėmis pirmiau- 
siai kaip pasaulyje esančius objektus, kurie nėra vien gamtos 
daiktai (nors iš dalies patiriu juos ir šiuo būdu). Juk jie yra pati- 
riami ir kaip psichiškai valdantys kiekvienam jų priklausan- 
čius gamtinius gyvenamus kūnus. Šitaip savitai susipynę su tais 
gyvais kūnais kaip psichofiziniai objektai jie yra pasaulyje. Kita 
vertus, patiriu juos ir kaip to pasaulio subjektus, patiriančius tą 
patį pasaulį, kurį patiriu ir aš pats, patiriu kaip subjektus, kurie 
savuoju patyrimu aprėpia ir mane, aprėpia tada, kai patiriu šį 
pasaulį ir tuos Kitus pasaulyje. Taip eidamas toliau šia kryptimi 
galiu noemiškai išplėtoti ir kitus dalykus. 

Kad ir kaip būtų, manyje, mano transcendentaliai redukuo- 
to gryno sąmonės gyvenimo viduje, patiriu pasaulį kartu su eg- 

zistuojančiais jame Kitais ir, pagal to patyrimo prasmę, patiriu 
ne kaip mano, taip sakant, privatų sintetiškai suvienytą darinį, 
o kaip pasaulį, kuris yra mano atžvilgiu svetimas, yra intersub- 
jektyvus, egzistuojantis kiekvienam ir prieinamas kiekvienam 
per savo objektus. Ir vis dėlto kiekvienas disponuoja savo asme- 
niškais patyrimais, turi savo nuosavą reiškinių ir besireiškiančių 
vienetų sferą, savo nuosavą pasaulio fenomeną, nepaisant, kad 
tas patiriamas pasaulis pats tuo pačiu metu yra ir tai, kas egzis- 
tuoja savaime, kas yra priešinama visiems jį patiriantiems sub- 
jektams ir tų subjektų pasaulio fenomenams. 

Kaip galima šitai paaiškinti? Turiu nesvyruodamas pripa- 
žinti, kad bet kokia prasmė, kurią man turi ar gali turėti bet ku- 
ri būtybė, tiek jos „kas“, tiek jos „yra ir yra tikrai“ požiūriu yra 
mano intencionaliame gyvenime glūdinti ar, atitinkamai, iš to 
gyvenimo išauganti prasmė, išauganti iš jo konstitutyvių sin- 
tezių, aiškėjanti ir atsiskleidžianti man rišlaus pasitvirtinimo sin- 
tezėse. Tad norint pateikti pagrindą atsakymams į bet kurį ga- 
limą klausimą, kurį galima iškelti ir kuris apskritai turi prasmę, 
ar net norint žingsnis po žingsnio iškelti patį klausimą ir jį 
spręsti, reikia pradėti nuo atviro ir implikuoto intencionalumo 
sisteminės plėtotės, intencionalumo, kuriame Kitų egzistavimas 
darosi (macht sich) man ir atsiveria man savo tikruoju (rechtma- 
essige) turiniu, tai yra išpildymo turiniu (Erfue/ungsgebalė). 

Tad iš pradžių problema formuluojama kaip speciali prob- 
lema, būtent — kaip Kitų man-buvimo-čia (Für-mich-da) prob- 
lema, kaip transcendentalinės Svetimybių patyrimo (Fremder- 
fahrung) teorijos, vadinamojo zsijautimo (Einfueblung), tema. 
Tačiau greitai paaiškėja, kad tokios teorijos apimtis yra žymiai 
didesnė, negu atrodė iš pirmo žvilgsnio, kad ši teorija sykiu yra 
ir objektyvaus pasaulio transcendentalinės teorijos pamatas, 
kuris grindžia tą teoriją visą ir ištisai (ganz und gar), ir ypač ob- 

jektyviosios gamtos požiūriu. Juk pasaulio egzistavimo prasmei 
ir ypač gamtos, objektyvios gamtos egzistavimo prasmei prik- 
lauso, kaip jau buvo minėta, buvimas-kiekvienam (Fūr-Jeder- 
mann-da), kaip tai, kas nuolatos manoma-sykiu, kai kalbame 
apie objektyvią tikrovę. Be to, patiriamam pasauliui priklauso 
objektai, turintys dvasios predikatus, kurie savo ištakomis ir 
prasme nurodo į subjektus, paprastai į vienas kitam svetimus 
subjektus bei jų aktyviai konstituojančius intencionalius aktus: 
antai visi kultūros objektai (knygos, įrankiai bei kiti įvairaus 
pobūdžio dirbiniai ( Werke) ir t. t.), kurie sykiu implikuoja pa- 
uirtinę buvimo-kiekvienam prasmę (scilicet kiekvienam, kuris 
priklauso tam tikrai kultūros bendruomenei, kaip antai Euro- 
pos kultūros, ar eventualiai siauriau — prancūzų kultūros ir t. t.). 


S 44 Transcendentalinio patyrimo redukcija 
į savumo sferą 


Jei nagrinėjame transcendentalinę konstituciją ir sykiu svetimų 
subjektų transcendentalinę prasmę, o toliau — prasmės univer- 
salų sluoksnį, kuris, spinduliuodamas iš tų objektų tik ir įgali- 
na objektyvaus pasaulio egzistavimą man, tai čia nagrinėjama 
svetimų objektų prasmė dar negali būti objektyvių, pasaulyje 
egzistuojančių Kitų prasme. Jei norime čia elgtis taisyklingai 
(richtig), turime kaip pirmą metodinį reikalavimą iškelti tai, kad 
pirmiausia transcendentalios universalumo sferos ribose būtų 
atliktas savitas temos epoche. Laikinai išjungiame iš temų lauko 
viską, apie ką dabar klausiame, t. y. nekreipiame dėmesio į vi- 
sas intencionalių išgyvenimų, tiesiogiai ar netiesiogiai susijusių 
su svetimu subjektyvumu, konstitutyvias atliktis ir pirmiausia 
aprėžiame to aktualaus ir potencialaus intencionalumo visumi- 


nės sistemos ribas, intencionalumo, kuriame ego konstituoja 

savyje tai, kas jam yra sava (Eigenbezt) ir kuriame šis ego kon- 
stituoja sintetiškai, neatsiejamai su juo susijusius ir todėl jo sa- 
vumui priklausančius vienetus. 

Redukcija į mano transcendetalinę savumo sferą arba į ma- 
no transcendentalinį konkretų „Aš-pats“, redukcija, atliekama 
abstrahuojantis nuo viso to, ką transcendentalinė konstitucija 
pateikia (ergibt kaip svetimybę, čia įgyja neįprastą prasmę. Na- 
tūralioje pasauliškumo nuostatoje randu atskirtus vieną nuo kito 
ir turinčius priešpriešos pavidalą (ín Form der Gegenueber): mane 
ir Kitus. Abstrahuodamasis nuo Kitų — įprasta žodžio „abstrak- 
cija“ prasme — lieku vienas. Tačiau šios rūšies abstrakcija nėra 
radikali, šios rūšies „vienatvė“ (A//ei/n-sein) dar nieko nekeičia na- 
tūralioje pasaulio prasmėje — kiekvienam-suvokiamume (Fir- 
Jedermann-erfabrbar), prasmėje, kuri prilimpa (anbaftet) ir prie 
traktuojamo kaip gamtos dalis Aš ir kuri neišnyktų net tada, jei 
visuotinis maras paliktų pasaulyje tik mane vieną. Tuo tarpu 
transcendentalinėje nuostatoje, o sykiu ir aukščiau nusakytoje 
konstitucinėje abstrakcijoje mano — medituojančiojo — ego su 
savo transcendentaliniu savitumu nepasirodo kaip paprastas 
žmogaus Aš, redukuotas į paprastą koreliatyvų fenomeną, su- 
darantį pasaulio visuminio fenomeno dalį. Greičiau čia turime 
reikalą su redukcija į tam tikrą esmiškai apibrėžtą struktūrą, ap- 
rėžiančią universalios konstitucijos lauką, konstitucijos, kurioje 
ego, kaip konstituojantis objektyvų pasaulį ego, gyvena. 

Tai, kas man, kaip ego yra specifiškai sava (Eigene), mano 
kaip monados konkreti būtis, tai, kas egzistuoja tik manyje pa- 
čiame ir man pačiam uždarame savume, aprėpia bet kokį (taigi 
ir į svetimybę nukreiptą) intencionalumą, tik tiek, kad metodi- 
niais sumetimais jos sintetinė atliktis (svetimybės tikrumas man) 
iš pradžių turi būti tematiškai atmesta (zusgeschalrei). Šiame iš- 
skirtiniame intencionalume konstituojasi nauja būties prasmė, 

kuri peržengia mano monadinio ego ribas jo savume (Sebsteigen- 
þeit), čia konstituojasi ego, kuris nėra Aš-pats, o yra kažkas, kas 
mano nuosavame Aš, mano monadoje atsispindi. Tačiau tas an- 
trasis ego nėra tiesiog egzistuojantis čia (schlechthin da), nėra 
autentiškai (eigentlich) duotas pats, bet yra konstituojamas kaip 
alter ego, ir be to, pasakyme „alter ego“ kaip momentas nusaky- 
tas ego esu Aš pats su savo savumu. Kitas savo konstituota pras- 
me nurodo į mane, kitas yra mano paties atspindys, ir vis dėlto 
jis nėra atspindys tikrąja šio žodžio prasme, jis yra mano paties 
analogas, tačiau vėlgi analogas įprasta prasme. Tad jei pirmiau- 
sia aprėžiama tai, kas yra ego savumas, ir žvilgsniu aprėpiama 
bei artikuliuojama jo apimtis (ne tik išgyvenimų, bet ir nuo jo 
konkrečiai neatsiejamų galiojimo vienetų (Geltungseinbeiten) po- 
žiūriu), tai tęsiant toliau tenka klausti, kaip manasis ego gali 
savo savumo viduje po „svetimo patyrimo“ rubrika konstituoti 
būtent svetimybę — t. y. konstituoti ją kaip turinčią tokią pras- 
mę, kuri tai, kas konstituota, išmeta iš paties prasmes konstituo- 
jančio konkretaus Aš-pats turinio (Bestand), konstituoti kaip 
kažką panašaus į jo 27a/0gą? Iš pradžių šis klausimas liečia bet 
kokius alter ego, tačiau vėliau jis taikytinas viskam, kas jų dėka 
įgyja tam tikrą prasmę, trumpai tariant, taikytinas objektyviam 
pasauliui tikrąja ir pilna prasme. 

Ši problematika bus aiškesnė, jei apibūdinsime ego savumo 
sferą (Eigensphaere des ego) ar, atitinkamai, eksplikuosime tą ab- 
straktų epoche, kuris leidžia šią sferą aptikti. Teminis atmetimas 
konstitutyvių svetimybės patyrimo atlikčių, taip pat atmetimas 
bet kokių kitų su svetimybe susijusių sąmonės atmainų dabar 
nereiškia vien tik fenomenologinio epoche, atliekamo atžvilgu 
būties galiojimo, kuris naiviai pripažįstamas tam, kas svetima, 
pripažįstamas visam tam, kas, kaip objektyvus dalykas betar- 


piškai ir tiesiog mums egzistuoja. Juk transcendentalinė nuo- 

stata yra ir lieka tuo, kas čia visuomet yra suponuota, tuo, kas 
daro, kad viskas, kas iki šiol mums tiesiog egzistavo, dabar trak- 
tuojama vien kaip fenomenas, kaip numanoma ir pasitvirtinan- 
ti prasmė, paimta vien tuo būdu, kuriuo kaip galimų atskleisti 
konstitutyvių sistemų koreliatas ji įgijo ir įgyja mums būties 
prasmę. Būtent šiam atskleidimui ir prasmės išaiškinimui da- 
bar ruošiamės pasitelkdami naujos rūšies epoche, o konkrečiau — 
vėliau pateikiamu būdu. 

Kaip besilaikantis transcendentalinės nuostatos, iš pradžių 
aš bandau mano transcendentalinės patirties horizonto ribose 
atskirti :4/-kas-mano-nuosava (das Mir-Eigene). Tai yra, sakau 
sau pirmiausia, :47-kas-nesvetima (Nicht-Fremdes). Pradedu nuo 
to, kad su abstrakcijos pagalba išlaisvinu tą patyrimo horizontą 
nuo visko, kas yra svetima apskritai. Transcendentaliniam pa- 
saulio fenomenui priklauso tai, kad jis yra tiesiog duotas rišlia- 
me patyrime; tada, peržvelgiant jį, reikia atkreipti dėmesį į tai, 
kokiu būdu jame pasirodo svetimybė, sykiu-apibrėždama-pras- 
mę, kad po to abstrahuojantis pašalinti (auszuhalten) ten, kur 
tik ji tą prasmę sykiu-apibrėžia. Taigi iš pradžių abstrahuoja- 
mės nuo to, kas žmonėms ir gyvūnams suteikia jų specifinę 
prasmę, taip sakant, Aš-pobūdžio (/cb-artigen) būtybių prasmę, 
o toliau — nuo visų tų fenomenologinio pasaulio apibrėžčių, ku- 
rių prasmė nurodo į Kitus kaip į Aš-subjektus ir juos kaip to- 
kius suponuoja. Antai šitaip atmetame visus kultūrinius pre- 
dikatus. Tad galime sakyti, kad abstrahuojamės nuo visko, kas 
turi svetimos dvasios pobūdį (Fremdgeistigen) ir pasirodo kaip tai, 
kas mus dominančioje svetimybėje įgalina jos specifinę prasmę. 
Negalima pamiršti ir reikia abstrahavimo būdu pašalinti ir bu- 
vimo aplinkiniu pasauliu kiekvienam (Umwelilichkett fur Jeder- 
mann) charakterį — ne tik tiems Kitiems, kurie yra sykiuduoti 


konkrečiame laike realiame patyrime — buvimo-kiekvienam ir 

prieinamumo-kiekvienam charakterį, charakterį to, kad dalykas 
gali liesti ar gali neliesti kiekvieną jo gyvenime ir jo siekimuose, 
charakterių, kurie būdingi kiekvienam fenomenų pasaulio ob- 
jektui ir sudaro jo svetimybę. 

Čia konstatuojame svarbų dalyką. Kaip minėtosios abstrak- 
cijos rezultatas mums lieka tam tikras vienalytis rišlus fenome- 
no „pasaulis“ sluoksnis, sudarantis nuolatos rišliai besiplėto- 
jančio pasaulio patyrimo transcendentalinį koreliatą, be to, tai, 
kad liekame vien jo ribose, nepaisant mūsų abstrakcijos, visiškai 
nekliudo nuolatos judėti į priekį patirtiniame stebėjime (erfah- 
rende Anschauung). Šio vienalyčio sluoksnio būdingas bruožas 
yra tai, kad jis esmiškai yra funduojantis sluoksnis; tai reiškia, 
kad, žinoma, negaliu patirti svetimybės ir kartu disponuoti „ob- 
jektyvaus pasaulio“ prasme, sykiu realiai nepatirdamas to sluoks- 
nio, tuo tarpu atvirkščias atvejis yra galimas. 

Panagrinėkime detaliau tos mūsų abstrakcijos rezultatą, t. y. 
tai, ką ji mums palieka. Pasaulio fenomene, kuris man pasireiš- 
kia kaip objektyvaus dalyko prasmę turintis pasaulis, atsiskiria 
tam tikras gilesnis sluoksnis ( Unterschicht) — priklausančios man 
kaip mano savastis (eigenheitliche) „gamtos“ sluoksnis, kurį reikia 
kruopščiai skirti nuo paprastos „tiesiog gamtos“ (bloßer Natur 
schlechthin), t. y. gamtos, kuri yra gamtos tyrinėtojo tema. Tie- 
sa, ši pastaroji taip pat pasirodo abstrahuojant, būtent — abstra- 
huojantis nuo visko, kas psichiška, ir nuo tų objektyvaus pa- 
saulio predikatų, kurie kyla iš to, kas asmeniška. Tačiau tai, ką 
šitaip abstrahuodamas gauna gamtos tyrinėtojas, yra sluoksnis, 
priklausantis objektyviam pasauliui (transcendentalinėje nuo- 
statoje — objektinei prasmei „objektyvusis pasaulis“), sluoksnis, 
kuris pats sudaro objektyvų sluoksnį, panašiai kaip savo ruožtu 
objektyvu yra tai, nuo ko abstrahuojamasi (objektyvi psichika, 
objektyvūs kultūros predikatai ir t. t.). Tačiau juk mūsų ab- 

strakcijoje visiškai išnyksta tokia prasmė kaip „objektyvumas“, 
kuri priklauso viskam, kas egzistuoja pasaulio ribose, priklauso 
kaip tam, kas yra konstituota intersubjektyviai, ką gali patirti 
kiekvienas ir t. t. Taigi mano savumo (Eigenbež:) sferai prik- 
lauso apvalyta nuo bet kokios svetimo subjektyvumo prasmės 
„grynosios gamtos“ prasmė, kuri taip pat prarado ir aną „kiek- 
vienam“ charakterį ir todėl negali būti jokiu būdu interpretuo- 
jama kaip išabstrahuotas paties pasaulio sluoksnis ar, atitinka- 
mai, to pasaulio prasmės sluoksnis. Tada tarp šios gamtos fizinių 
kūnų (Körper), traktuojamų kaip mano savumai (eigenbeizlich), 
atrandu mano paties kūną, kuris vienintelis išsiskiria tuo, kad 
nėra vien fizinis kūnas (Körper), bet yra gyvenamas kūnas (Leib), 
yra vienintelis abstrakcijos būdu gauto mano pasaulio sluoks- 
nio objektas, kuriam, remdamasis patyrimu, priskiriu pojūčių 
laukų (Empfindungsfelder) turėjimą, laukų, kurie priklauso jam, 
nors priklauso įvairiais būdais (lytėjimo pojūčių laukas, šilumos- 
šalčio laukas ir t. t.). Mano gyvenamas kūnas yra vienintelis 
objektas, kuriame (in dem) tiesiogiai darau ką noriu (schalte und 
walte) ir kiekvienu atskiru atveju (72 Sonderbeit) valdau kiekvie- 
ną jo organą — kinestetiškai liesdamas rankomis (mit den Hän- 
den), matydamas akimis ir t. t., aš atlieku ir galiu kiekvieną kartą 
iš naujo atlikti suvokimo aktus, be to, tos mano organų kineste- 
zės Čia vyksta „darau“ modusais ir paklūsta mano „aš galiu“ dės- 
niams. Toliau, paleisdamas į darbą tas kinestezes, aš galiu ką 
nors stumti, perkelti iš vietos į vietą ir t. t. ir to dėka mano kūnu 
(leiblich) paveikti. Atlikdamas aktyvus suvokimo aktus, patiriu 
(arba galiu patirti) visą gamtą, o joje — savo gyvenamo kūnišku- 
mo (Leiblichkeit) steras, kurias tame suvokime atrandu kaip 
grįžtamai su manimi susietas (zurueckbezogen). Šis susiejimas 
tampa įmanomas dėl to, kad su vienos rankos pagalba (mittels) 
galiu užčiuopti kitą, su tos kitos pagalba — užčiuopti akį ir t. t., 

ir be to, visa tai vyksta tuo būdu, kad funkcionuojantis organas 
turi tapti objektu, o objektas — funkcionuojančiu organu. Pana- 
šiai yra ir tada, kai turime reikalą su visuotinai galimu pirminiu 
poveikiu gamtai, o toje gamtoje — įgyvenamam kūnui, poveikiu, 
kurio subjektas yra taip pat tas kūnas, kuris tad yra su savimi 
susijęs ir praktiškai. 

Mano gyvenamo kūno (Leibes), redukuoto į tai, kas yra man 
sava (eigenheitlich reduzierten), atskleidimas (Herausstellung) jau 
yra objektyvaus fenomeno „Aš kaip šis žmogus“ savitos (eigen- 
beitlichen) esmės atskleidimo dalis. Kai redukuoju kitus žmo- 
nes į tai, kas man sava (eigenheitlich reduziere), gaunu man prik- 
lausančius jų fizinius kūnus (eigenbeitliche Körper), kai kaip 
žmogų redukuoju save patį, tai gaunu mano gyvenamą kūną ir 
mano selą, arba, kitaip sakant, mane kaip psichofizinį vienį, ku- 
riame yra asmeniškas Aš, veikiantis tame gyvenamame kūne, o 
su to kūno pagalba veikiantis išoriniame pasaulyje, Aš, kuris pa- 
tiria to pasaulio poveikį ir kuris šitaip, nuolatinio tokių unika- 
lių Aš-pobūdį bei gyvenimo pobūdį turinčių ryšių su fiziniu 
gyvenamu kūnu (kvoerperlichen Leib) dėka yra apskritai konsti- 
tuotas kaip psichofiziškas vienis. Atlikęs tokį apvalymą, kuris 
išorinį pasaulį, gyvenamą kūną ir psichofiznį vienį redukuoja į 
tai, kas man yra sava (eigenbeitliche Reinigung), atsikračiau ma- 
nojo Aš natūralios prasmės, atsikračiau tuo būdu, kad atsky- 
riau bet kokią šio Aš prasmės sąsają su galimais „mums“ ir „mes“ 
ir bet kokiu mano priklausymu pasauliui natūralia šio žodžio 
prasme. Vis dėlto tame, kas sudaro mano dvasinę savastį (Ef- 
genheit), aš esu tapatingas mano įvairialypių grynųjų išgyvenimų 
Ašpolius, mano pasyvaus ir aktyvaus intencionalumo išgyve- 
nimų ir visų iš jo nustatytų (gestifteten) ir galimų nustatyti (zu 
stifienden) habitualybių. 

Taigi šio savito abstraktaus svetimybės prasmės išskyrimo 

dėka mums liko tam tikros rūšies pasaulis, į savastį redukuota 
(eigenbeitlich reduzierte) gamta, o kartu su ja — per fizinį 
gyvenamą kūną (körperlichen Leib) įterptas (eingeordnet) psicho- 
fizinis Aš su gyvenamu kūnu ir siela bei asmeniniu Aš, liko vien 
šio redukuoto pasaulio unikumai (Einzigartigkeiten). Žinoma, 
predikatai, kurie savo prasmę gauna iš to Aš, taip pat yra tame 
pasaulyje, kaip antai vertybiniai ar kūrinius nusakantys pre- 
dikatai ( Wert- und Werkpraedikate). Tad visa tai yra kuo ma- 
žiausia pasauliška natūralia šio žodžio prasme (todėl nuolatos 
vartojamos kabutės), o yra vien tik tai, kas mano pasaulio pa- 
tyrime yra man sava (Eigene), kas visur ir kiaurai persmelkia tą 
patyrimą ir kas jame pasirodo kaip tai, kas vieningai akivaiz- 
du ir rišlu (einheitlich anschaulich Zusammenhaengenede). Tad 
tai, ką šiame savastingame (eigenbeitlichen) pasaulio fenomene 
skiriu kaip jo dalis, yra konkrečiai vieninga (konkret einig), šitai 
matyti ir iš to, kad ir erdvėlaikinė forma (bet tik tokia, kuri yra 
atitinkamai redukuota į mano savastį) taip pat priklauso to re- 
dukuoto pasaulio fenomenui, taip pat redukuoti „objektai“ 
(„daiktai“, „psichofizinis Aš“ ir t. t.) yra vienas šalia kito (a2us- 
sereinander). Tačiau čia susiduriame su vienu keistu faktu — su 
evidencijų grandine, kuri būtent savo sąryšiu kelia paradokso 
įspūdį. Ištrindami (Ab66/endung) svetimybę, palikome nepalies- 
tą visą mano psichinį gyvenimą, štai šio psichofizinio Aš gyve- 
nimą, taip pat ir šį mano gyvenimą, kuriame patiriu pasaulį, 
vadinasi, nepažeidėme mano realaus ir galimo svetimybės ( Frem- 
dem) patyrimo. Tad mano psichinei būčiai taip pat priklauso 
visa man egzistuojančio pasaulio konstitucija, o toliau — ir tos 
konstitucijos suskirstymas į sistemas, konstituojančios tai, kas 
sava (Ergenbeitliches), ir tai, kas svetima (Fremdes). Tad aš pats, 
redukuotas žmogaus-Aš (Menschen-Ich) (psichotizinis Aš), esu 
konstituotas kaip pasaulio dalis, kartu su įvairialypiais anapus- 

manęs (Ausser-mir), tačiau tai aš pats mano siekoje konstituoju 
visa tai ir intencionaliai nešioju savyje. Jei apskritai paaiškėtų, 
kad visa tai, kas yra konstituota kaip mano savastis (vadinasi, ir 
redukuotas pasaulis), priklauso konkrečiai konstituojančio sub- 
jekto esmei kaip jo neatsiejama vidinė apibrėžtis, tai saviekspli- 
kacijoje (Se/bstexplikation des Ich) tas Aš atrastų savo nuosavą 
pasaulį kaip tą, kas yra jo viduje, kita vertus, šis Aš, perbėgdamas 
pasaulį tiesiogiai, atrastų jame save patį, kaip to pasaulio išory- 
bių (Ausserlichkeiten) narį, ir todėl turėtų nustatyti ribą tarp savęs 
ir išorinio pasaulio. 


S 45 Transcendentalinis ego ir 
savastingai redukuota saviapercepcija 
kaip psichbofizinis žmogus 


Pastarąją meditaciją, kaip ir visas kitas meditacijas, mes atlikome 
transcendentalinės redukcijos nuostatoje, t. y. medituodamas 
elgiausi kaip transcendentalinis ego. Dabar kyla klausimas: koks 
yra santykis tarp manęs kaip žmogiškojo Aš, redukuoto į vien 
tai, kas sava, priklausančio taip pat redukuotam pasaulio feno- 
menui, ir manęs, kaip transcendentalinio ego? Šį pastarąjį gau- 
name suskliausdami visą objektyvų pasaulį ir visus kitus (taip 
pat idealius) objektus. Tai per jį suvokiau save kaip transcen- 
dentalinį ego, kuris savo gyvenimu konstituoja viską, kas man 
vienu ar kitu atveju yra objektyvu, tai jis yra bet kokių kon- 
stitucijų Aš, egzistuojantis savo aktualiuos ir potencialiuose 
išgyvenimuose bei savo Aš-pobūdį turinčiose (žcblichen) habi- 
tualybėse ir konstituojantis jose tiek viską, kas yra objektyvu, 
tiek save patį, kaip tapatų ego. Tad galime sakyti, kad konstita- 
vęs egzistuojantį man pasaulį kaip fenomeną ir koreliatą, kurio 
konstituciją kaip tas ego judėdamas į priekį tęsiu toliau, kartu 

atlikau (kaip žmogiškas, asmeniškas Aš įprasta šio žodžio 
prasme) tam tikrą savęs paties apercepciją, vykstančią atitinka- 
mose konstitutyviose sintezėse ir suteikiančią man pasaulyje 
egzistuojančio dalyko charakterį (verweltlichende), apercepcijos, 
kurią nuolatos laikau galiojančia ir nuolatos plėtoju. Viskas, kas 
transcendentaliniu būdu yra man, kaip šiam galutiniam ego, 
yra sava, šio supasaulinimo ( Verweltlichung) dėka įžengia į mano 
sielą kaip tai, kas psichiška. Savo tyrinėjimuose jau susidūręs su 
ta supasaulinančia apercepcija, nuo sielos kaip fenomeno ir kaip 
žmogaus fenomeno dalies galiu grįžti prie manęs paties, trak- 
tuojamo kaip visa apimantis, absoliutus transcendentalinis ego. 
Redukuodamas mano objektyvaus pasaulio fenomeną į tai, kas 
man yra sava (Eigenberiliches), kas priklauso transcendentali- 
niam ego, ir pridurdamas visa tai, ką šalia to kokiu nors būdu 
atrandu kaip man priklausantį dalyką ir kas po aukščiau ap- 
tartos redukcijos nebegali turėti savyje nieko, kas būtų svetima, 
galiu visą tą manojo ego savasties sferą vėl atrasti redukuotame 
pasaulio fenomene, atrasti kaip tai, kas yra mano sielos savastis, 
tik tiek, kad kaip mano pasaulio apercepcijos komponentas ši- 
tai Čia yra transcendentaliniu požiūriu antrinis dalykas. Jei lai- 
kysimės galutinio transcendentalinio ego ir to, kas jame konsti- 
tuota, universumo, tai pastebėsime, jog jam būdingas yra viso 
jo transcendentalinio patyrimo lauko betarpiškas padalijimas į 
jo savasties sferą — sykiu su jo pasaulio patyrimo rišliu sluoksniu, 
kuriame żštrinta bet kokia svetimybė — ir svetimybės sferą. Tačiau 
bet koks svetimybės suvokimas priklauso tai pirmajai sferai, ku- 
riai taip pat priklauso ir visi tos svetimybės pasireiškimo būdai. 
Viskas, ką transcendentalinis ego konstituoja tame pirmajame 
sluoksnyje kaip Ne-svetimybę — kaip savas (Eigenes) — iš tikro 
priklauso (šitai reikės dar parodyti) jam kaip jo paties konkre- 


čios esmės komponentas ir yra neatsiejama nuo jo konkretaus 

egzistavimo. Tačiau tos savasties (Eigenen) ribose ir su jos pa- 
galba jis konstituoja objektyvų pasaulį, kaip jam svetimos būties 
universumą ir pirmiausia — svetimybę alter ego modusu. 


S 46 Savastingumas kaip išgyvenimų srauto 
aktualybių ir potencialybių sfera 


Iki šiol mano savasties (Mir-Eigenen) pamatinę sąvoką api- 
būdinome tik netiesiogiai — kaip tai, kas yra ne-svetimybė 
(Nichtfremdes), kuri savo ruožtu remiasi Kito sąvoka, t. y. šią są- 
voką suponuoja. Tačiau norint šios sąvokos prasmę išaiškinti, 
svarbu išplėtoti ir pozityvią tos savasties ar, atitinkamai, ego ma- 
no savastyje charakteristiką. Ankstesnio paragrafo paskutiniuo- 
se sakiniuose ši charakteristika buvo tik nužymėta. Pradėkime 
nuo bendresnių dalykų. Kai mūsų patyrimo lauke koks nors 
konkretus objektas išsiskiria (26heb:) kaip savaime egzistuojan- 
tis dalykas ir kai į jį nukrypsta pagavos pobūdį turintis (erfas- 
sende) mūsų dėmesio žvilgsnis, tai šioje paprastoje pagavoje anas 
objektas pasisavinamas (wird zugeeignet) tik kaip empirinio ste- 
bėjimo neapibrėžtas objektas. Apibrėžtu ir toliau save apibrė- 
žiančiu objektu jis tampa tolesniame patyrime, kuris vykdomas 
tam tikro patyrimo forma, patyrimo, apibrėžiančio ir iš pradžių 
išskleidžiančio (auslegend) objektą vien iš jo paties, grynos ek- 
splikacijos forma. Savo artikuliuotame sintetiniame judėjime 
pirmyn jis remiasi objektu, kuris tolydžioje akivaizdžioje (ans- 
chaulichen) identifikacijos sintezėje yra duotas kaip sau pačiam 
tapatus dalykas ir atskirų stebinių (Sonderanschauvngen) gran- 
dinėje plėtoja tam objektui būdingas vidines apibrėžtis ( Bestim- 
mtheiten). Tos apibrėžtys pirmiausiai (wrspruenglich) išnyra šia- 
me procese kaip tokios apibrėžtys, kuriose objektas, pats tas 
tapatingas objektas, egzistuoja savaime kaip tai, kas jis yra, bū- 

tent — egzistuoja savaime ir sau, ir kuriose jo tapatinga būtis 
skleidžiasi atskiromis savybėmis (besonderen Eigenheiten) — tuo, 
kas jis yra kaip ypatingybė (¿n Sonderheit. Šis nuosavos esmės 
(eigenwesentliche) turinys yra iš anksto anticipuojamas tik bend- 
ru pavidalu ir tik horizontų požiūriu. Pirmapradiškai (tokių 
prasmių kaip vidinis, nuosavos esmės požymis, speciali dalis, 
savybė) konstituojasi tik per eksplikaciją. 

Pritaikykime tai, kas pasakyta. Kai transcendentalinėje re- 
dukcijoje retlektuoju save, transcendenralinį ego, tampu sau 
duotas suvokimo būdu (wehrmaebmungsmaessig) kaip šis ego, 
duotas sugriebiančio suvokimo būdu (in erfassenden Wahrneh- 
mung). Taip pat pastebiu, kad, nors ir ne sugriebimo būdu, vis 
dėlto buvau jau anksčiau kažkuo sau ¿š anksto duotu, kaip kažkas 
originaliai akivaizdžiai nuolatos iš anksto duotas (kaip kažkas 
suvoktas plačiąja šio žodžio prasme). Tačiau tai esu aš su visuo- 
met atviru neribotu mano dar neatskleistų vidinių galimybių 
horizontu. Ir tai, kas man yra sava (mein Eigenes), atsiskleidžia 
man per eksplikaciją ir iš jos atlikčių gauna savo pirminę pras- 
mę. Tai atsiskleidžia pirmapradiškai į mane patį atgręžtame 
patiriančiame-eksplikuojančiame žvilgsnyje, nukreiptame į 
suvokimo būdu (ir net apodiktiškai) duotą „Aš esu“ bei jo laikui 
atsparią tapatybę sau pačiam, tapatybę, kuri išlieka (verbarrende) 
tolydžioje ir vieningoje savipatyrimo (Selbsterfahrung) tapaty- 
bėje sau pačiam. Šio tapatingo dalyko nuosavai esmei (Eigenwe- 
sentlichbes) yra būdinga tai, kad ji yra to dalyko realus ir galimas 
eksplikatas — yra tai, kame aš išskleidžiu mano paties tapatų 
egzistavimą, išskleidžiu, kaip tai, kas jis yra su visom detalėm 
(in Sonderheiten), kas jis yra savaime. 

Čia reikia pastebėti štai ką: nors teisėtai kalbu apie savęs su- 
vokimą (Selbstwabrnebmung), būtent — mano konkretaus ego 
suvokimą, tačiau tai nereiškia, kad čia yra taip, kaip išskleidžiant 

(bei Auslegung) suvokimo būdu duotą regimąjį daiktą: visuomet 
judu autentiškų atskirų suvokimų (eżgentlichen Sonderwahrneh- 
mungen) ribose ir tuo būdu gaunu vien iš suvokimų plaukiančius 
eksplikatus ir nieko daugiau. Juk pirmas mano nuosavos esmės 
būties horizonto eksplikacijos momentas yra tai, kad aš susidu- 
riu su mano imanentišku laikiškumu, o kartu — su mano buvi- 
mu atviros išgyvenimų srauto begalybės forma ir su visų tame 
sraute vienaip ar kitaip glūdinčių savastybių (Eigenheiten) for- 
ma, savybių, kurioms priklauso ir pats tas mano eksplikavimas. 
Vykdamas gyvoje dabartyje, tas eksplikavimas gali autentiško 
suvokimo būdu (eigentlich wabrnehbmungsmaessig) atrasti tik tai, 
kas gyvai-dabartiškai teka. Pirmapradiškiausias būdas, kuriuo 
jis gali atskleisti man mano paties praeitį, yra prisiminimas ( W7e- 
dererinnerung). Ir nors visą laiką esu sau duotas originaliter, ir 
nors galiu toliau judėti eksplikuodamas tai, kas priklauso ma- 
no nuosavai esmei (Eigenwesentliches), vis dėlto šis eksplikavimas 
dažniausiai realizuojamas tuose sąmonės aktuose, kurie nėra 
atitinkamų mano nuosavai esmei priklausančių momentų su- 
vokimai. Tik taip gali būti man prieinamas mano paties sąmo- 
nės srautas, kuriame aš gyvenu kaip tapatingas Aš — gali būti 
man prieinamas pirmiausiai per jo aktualybes, o po to — per 
potencialybes. Visos „Aš galiu“ arba „Aš galėčiau paleisti į dar- 
bą tą ar kitą išgyvenimų seriją“ rūšies galimybės, tarp jų ir to- 
kios galimybės kaip „Aš galiu pažvelgti pirmyn arba atgal“, „ga- 
liu atskleisdamas mano laikiškos būties horizontą įsiskverbti į 
jį“, žinoma, priklauso man kaip mano nuosava esmė. 

Išsklaida (Auslegung) yra originali tada, kai tą, kas patiriama, 
ji skleidžia remdamasi originaliu savi-patyrimu ir atveda (bring?) 
iki tos saviduotybės, kuri čia yra kiek įmanoma pirmapradiš- 
kiausia. Šioje išsklaidoje prasikala transcendentalinio savęs 


suvokimo (Aš esu) apodiktinė evidencija, nežiūrint to, kad čia 

turime reikalą su aukščiau aptartu apribojimu. Tiesiog apo- 
diktiškoje evidencijoje per savi-sklaidą (Selbstauslegumg) at- 
skleidžiu tik universalias struktūrines formas, kuriose egzistuo- 
ju kaip ego, t. y. formas, kuriose esu (ir tik ir galiu būti) kaip ego 
esmiško universalumo požiūriu (ín wesensmėffiger Universalitūn). 
Tarp tų formų randame (šalia kitų) buvimo būdą, turintį pavi- 
dalą nuolatinės savo nuosavų išgyvenimų savikonstitucijos kaip 
laikiškų išgyvenimų universaliame laike ir t. t. Šiam universa- 
liam apodiktiškam 4 priori su jo neapibrėžta (bet galima apib- 
režti) bendrybe priklauso ir kiekviena singuliarinių egologinių 
duotybių išsklaida, kaip antai tokia tikra (gew7sse) (nors ir ne- 
tobula) mano paties praeities prisiminimo evidencija. Dalyva- 
vimas apodiktiškume pasimato formos dėsnyje, kuris ir pats yra 
apodiktiškas: kiek regimybės, tiek būties (kurią regimybė pa- 
slepia, falsifikuoja) — būties, apie kurią būtent todėl galima klaus- 
ti, kurios galima ieškoti ir kurią galima rasti, einant anticipaty- 
viai nubrėžtu keliu, net jei tai bus tik artėjimas prie jos visiškai 
apibrėžto turinio. Šis pastarasis kartu su jo, kaip kiekvieną kartą 
ir su visomis dalimis bei momentais tvirtai (fest) identifikuojamo 
dalyko prasme pats yra a priori galiojanti idėja. 


S 47 Pilnai monadinei savastingumo konkretybei 
priklauso ir intencionalus objektas. Imanentinė 
transcendencija ir primordialinis pasaulis 


Aišku, kad tai, kas priklauso mano kaip ego nuosavai esmei 
(Eigenwesentliche) — ir tai yra nepaprastai svarbu — aprėpia ne 
tik išgyvenimų srauto aktualybes bei potencialybes, bet ir kon- 
stitutyvias sistemas bei konstituotus vienius (šiuos pastaruosius 
tik su tam tikrais apribojimais). Būtent — ten, kur (ir tuo mastu, 


kuriuo) konstituotas vienis yra neatsiejamas nuo pačios ori- 

ginalios konstitucijos ir sudaro su ja neišardomą konkrečią 
vienybę, ten ir konstituojantis suvokimas, ir suvokta būtybė 
priklauso mano konkrečiai savasčiai (Selbsteigenheit). 

Tai galioja ne tik jusliniams duomenims (Data), kurie, jei 
traktuosime juos vien kaip pojūčių duomenis, kaip iįmanentinės 
laikiškybės (immanente Zeitlichkeiten) konstituojasi manojo ego 
rėmuose, kaip man pačiam priklausantys dalykai, greičiau tai 
galioja ir visoms taip pat man pačiam priklausančioms habi- 
tualybėms, kurios, prasidėdamos nuo mano nustatančių aktų, 
konstituojasi kaip pastovūs įsitikinimai, kaip tokie įsitikinimai, 
kuriuose aš tampu pastoviai vienaip ar kitaip įsitikinęs ir kurių 
dėka, būdamas poliariniu Aš (specialia prasme — paprastu Aš- 
poliumi), įgyju savo specifines Aš-pobūdį turinčias apibrėžtis. 
Kita vertus, šiai sričiai priklauso ir transcendentiniai objektai, 
kaip antai 7šorinio juslumo objektai, juslinių apraiškų būdų įvai- 
rovių vienybės — žinoma, jei kaip ego čia kreipiu dėmesį tik į tai, 
kas, kaip besireiškianti erdvinė objektyvybė tikrai originaliai, 
kaip nuo jų konkrečiai neatsiejamą dalyką konstituoja mano 
nuosavas (se/bsteigene) juslumas, — mano nuosavos apercepci- 
jos. Tuojau pat matome, kad šiai sferai priklauso ir visas pasau- 
lis, kurį anksčiau redukavome, atmesdami svetimybės prasmės 
komponentus, ir kad todėl jį galima teisėtai laikyti pozityviai 
apibrėžtų konkrečių ego turinių dalimi, kaip to ego savastį. Ne- 
kreipdami dėmesio į žsijautimo, svetimybės patyrimo intencio- 
nalią atliktį, mes gauname gamtą ir gyvenamą kūniškumą, ku- 
rie, tiesa, konstituojasi kaip turintys erdvinio objekto pobūdį ir 
išgyvenimų srauto atžvilgiu franscendentiškas vienis, tačiau ir 
kaip paprasta galimo patyrimo objektyvybių įvairovė, kai šis 
patyrimas yra grynai mano paties gyvenimas, o tai, kas jame 
patiriama, yra ne kas kita, kaip tik nuo šio gyvenimo ir jo po- 


tencialybių neatsiejama sintetinė vienybė. 

Taigi aiškėja, kad konkrečiai traktuojamas ego turi savo 
savasties (Se/bs:-eigenen) universumą, kurį galima atskleisti su 
apodiktinio (ar bent iš pradžių tam tikrą apodiktinę formą nu- 
brėžiantį) originalios jo apodiktinio ego sum išsklaidos pagal- 
ba. Šios originalios sferos (originalios savi-sklaidos sferos) viduje 
atrandame ir transcendentalinį pasaulį, išauganų per redukciją 
į savo savastį (savastį dabar iškelta pozityvia prasme), išaugantį 
iš intencionalaus fenomeno „objektyvus pasaulis“: juk visa tai, 
kas iškyla priešais mūsų akis kaip franscendentiškos regimybės, 
fantazijos, grynosios galimybės ar eidetiniai objektai — visa tai 
taip pat priklauso šiai sričiai, jei tik redukavome tuos dalykus į 
mūsų savastį. Tai sritis to, kas yra man esmiškai sava, to, kas aš 
esu savyje visa konkretybe, arba, kaip dar galime sakyti, mano 
monada. 


S 48 Objektyvaus pasaulio transcendencija 
kaip aukštesnės pakopos transcendencija, priešingai, 
negu primordialinė transcendencija 


Tai, kad mano nuosava esybė (Ežgenwesen) apskritai gali man 
būti kontrastuojama su kuo nors kitu, arba kad aš, kuris esu, 
galiu suvokti dalyką, kuriuo aš pats nesu, svetimą man dalyką — 
šitai suponuoja, kad ne visi mano suvokimo būdai priklauso tai 
sferai, kurios modusai yra mano savimonės modusai. Kadangi 
reali būtis pirmapradiškai konstituojasi per patyrimo rišlumą, 
tai kaip savi-patyrimo ir jo rišlumo sistemos (t. y. to, kas sudaro 
ego nuosavybę, savisklaidos sistemos) priešprieša mano nuosa- 
vame Aš-pats (Selbst) turi egzistuoti kitos į rišlumo sistemas su- 
sigrupavusios patirtys, ir dabar kyla klausimas, kaip turėtume 
suprasti tai, ego turi savyje tokius naujoviškus intencionalumus 
ir gali jas vis iš naujo kurti, suteikdamas joms būties prasmę, 

kuria jos jo paties nuosavą būtį visiškai transcenduoja. Kaip gali 
man realiai egzistuojanti būtybė, kuri kaip tokia nėra vien kaip 
nors manoma, bet manyje rišliai pasitvirtinanti — kaip gali ji 
būti kas nors kita, negu, taip sakant, mano konstitutyvios 
sintezės susikirtimo taškas? Ar, būdamas neatsiejamai ir kon- 
krečiai su ta sinteze susijęs dalykas, jis yra mano nuosavybė (E7- 
genes)? Tačiau jau net neapibrėžčiausio, tuščiausio svetimybės 
manymo galimybė yra problemiška, jei yra tiesa, kad kiekvie- 
nas toks suvokimo būdas iš esmės savo atskleidimo galimybes, 
savo pervedimą į išpildančius ar nuviliančius patyrimus gauna 
iš manomo dalyko ir net suvokimo genezėje nurodo atgal į to- 
kių ar panašių manomų dalykų patyrimus. Sverimybės (Ne-Aš) 
patyrimo faktas pasirodo kaip objektyvaus pasaulio patyrimas 
ir taip pat kaip Kitų (Ne-Aš „kito Aš“ pavidalu), ir reikšmingas 
šių patyrimų savumo redukcijos (eigenheitliche Reduktion) re- 
zultatas buvo tai, kad ji iškėlė tą intencionalų gilesnį sluoksnį 
(Unterschicht), kuriame redukuotas pasaulis įrodo save (zur Aus- 
weisung kommt) kaip imanentinį transcendentą. Manajam Aš 
svetimo (ichfremden), mano konkrečiai nuosavo Aš atžvilgiu 
išorinio (bet jokiu būdu ne išorinio natūraliai-erdvine prasme) 
pasaulio konstitucijos tvarkoje pirmoji, primordžalinė trans- 
cendencija (arba pasaulis), kuri, nežiūrint jos idealumo, kaip sin- 
tetinė begalinės mano potencialybių sistemos vienovė, vis dar 
yra mano nuosavo konkretaus buvimo kaip ego elementas. 
Dabar reikia išsiaiškinti, kokiu būdu aukštesniame, tunduo- 
tame sluoksnyje pasireiškia tas autentiškos, konstitutyviai antri- 
nės objektyvios transcendencijos prasmės suteikimas, ir dar kaip 
patyrimas. Čia mums rūpi ne laike vykstančios genezės atsklei- 
dimas, o statinė analizė. Objektyvus pasaulis man visuomet yra 
jau užbaigtas, jis yra mano gyvai besitęsiančio objektyvaus pa- 


tyrimo duotybė, taip pat ir kaip tai, kas išlaiko habitualų ga- 

liojimą net ir tada, kai patyrimo jau nebėra. Čia mums rūpi 
apklausti patį tą patyrimą ir atskleisti intencionalios jame funk- 
cionuojančio prasmės teikimo atmainas, kuriose tas prasmės 
teikimas gali reikštis kaip patyrimas ir pasitvirtinti kaip eviden- 
cija to, kas turi nuosavą, galimą išskleisti esmę, kuri nėra mano 
nuosava esmė arba kuri negali būti įjungta į mano nuosavą es- 
mę kaip jos sudėtinė dalis, nors vis dėlto joje gali įgyti prasmę ir 
pasitvirtinimą. 


S 49 Kito patyrimo intencionalaus išskleidimo 
eigos preliminarinė apybraiža 


Prasmė „objektyvus pasaulis“ konstituojasi daugeliu pakopų ir 
remiasi į mano pirmordialinio pasaulio pamatą. Pirmiausiai rei- 
kia išskirti K7:0 arba Kitų apskritai konstitucijos pakopą, t. y. už 
mano konkretaus buvimo savimi (Eigensein) (mano, kaip pri- 
mordialinio ego) esančių ego pakopą. Kartu su tuo ir dėl to susi- 
daro visuotinis prasmės susisluoksniavimas kaip mano pri- 
mordialinio pasaulio antstato, procesas, kurio dėka tas pasaulis 
tampa tam tikro apibrėžto objektyvaus pasaulio reiškiniu, pa- 
saulio, kuris yra vienas ir tas pats visiems ir kuriame esu ir aš 
pats. Todėl savaime pirma svetimybė (pirmasis /Ve-Aš) yra ki- 
tas Aš. Ir šitai konstitutyviai įgalina naują begalinę svetimybės 
sritį, objektyvią gamtą ir objektyvų pasaulį apskritai, kuriam 
priklauso visi Kiti ir priklausau aš pats. Iš šios konstitucijos, ku- 
ri kyla iš grynųjų Kitų (kuriems dar nera būdinga jokia iš pa- 
saulio paimta prasmė), išplaukia tai, kad tie K7ti (jie yra Kiti 
man) nėra pavieniai, o kad greičiau jie (žinoma, mano savumo 
sferoje) konstituoja tam tikrą Aš-bendruomenę, aprėpiančią ma- 
ne patį, bendruomenę, vienas su kitu ir vienas kitam egzistuo- 


jančių Aš, galiausiai monadų bendruomenę, būtent kaip tokią, 

kuri (su jos bendruomenišku-konstituojančiu intencionalumu) 
konstituoja vieną ir tą patį pasaulį. Šiame pasaulyje vėlgi pasi- 
rodo visi Aš, bet pasirodo su objektyvuojančia apercepcija, tu- 
rėdami prasmę žmonės ar, atitinkamai, psichofiziniai žmonės 
kaip pasaulio objektai. 

Transcendentalinis intersubjektyvumas per šį suvisuome- 
ninimą įgyja intersubjektyvią savumo sferą, kurioje jis intersub- 
jektyviai konstituoja objektyvų pasaulį ir tuo būdu kaip trans- 
cendentalinis Mes jis yra subjektyvumas šio pasaulio atžvilgiu, 
taip pat žmonių pasaulio atžvilgiu, žmonių pasaulio, kurio pa- 
vidalu jis pats save objektyviai realizuoja. Jei čia vėl atskirsime 
intersubjektyvią savumo sferą ir objektyvų pasaulį, tai juk ga- 
lėsiu (nes save pat; kaip ego dedu intersubjektyvumo pamatu, 
intersubjektyvumo, kuris yra konstituotas iš mano nuosavos es- 
mės šaltinių) pažinti, kad objektyvus pasaulis tos sferos ar, ati- 
tinkamai, jos intersubjektyviai nuosavos esmės netranscenduo- 
ja tikrąja šio žodžio prasme, o greičiau yra (einwoþnt) joje kaip 
jos imanentinis transcendentas. Tiksliau tariant, objektyvus 
pasaulis, paimtas kaip idėja, kaip intersubjektyvaus patyrimo 
idealus koreliatas, patyrimo, kuris idealiu požiūriu yra ir gali 
būti nuolatos rišliai realizuojamas — intersubjektyviai subend- 
rinto patyrimo koreliatas — pagal savo esmę yra susijęs su inter- 
subjektyvumu (kuris taip pat yra konstituotas kaip idealus be- 
galinis neribotumas), kurio pavieniai subjektai turi vienas kitą 
atitinkančias ir tarpusavyje suderintas konstitucines sistemas. Iš 
to plaukia, jog objektyvaus pasaulio konstitucija pagal savo es- 
mę suponuoja monadų harmoniją, joje glūdinčią atskirose mo- 
nadose realizuojamų konstitucijų harmoningą vienumą ir ati- 
tinkamai — visose pavienėse monadose harmoningai vykstančią 
genezę. Tačiau tai nėra monadinės harmonijos metafizinė su- 
bstrukcija, lygiai taip pat, kaip ir pačios monados nėra metafizi- 

nė išmonė ar hipotezė. Greičiau visa tai savaime pasirodo kaip 
intencionalių esamybių (Bestände) išskleidimo momentas, esa- 
mybių, kurios glūdi pačiame mums egzistuojančio pasaulio fak- 
te. Čia reikia dar kartą pabrėžti tai, kas jau ne kartą buvo pa- 
brėžta, būtent — kad šitaip nusakytos idėjos nėra fantazijos ar 
kokio nors „tarsi“ atmainos, o yra dalykai, kurie konstituciškai 
atsiskleidžia kartu su visu objektyviu patyrimu ir turi savo pa- 
teisinimo nuosavus būdus ir savo moksliškai aktyvią formuotę 
(Ausgestaltung). 

Tai, ką tik ką pateikėme, yra preliminarinis žvilgsnis į inten- 
cionalios išsklaidos laipsnišką plėtojimą, išsklaidos, kurią turime 
atlikti, jei norime vieninteliu įmanomu būdu išspręsti transcen- 
dentalinę problemą ir tikrai realizuoti fenomenologijos trans- 
cendentalinį idealizmą. 


S 50 Netiesioginis svetimybės patyrimo 
intencionalumas kaip „prezentacija“ 
(analoginė 1percepcija) 


Tikri ir iš tiesų nemenki sunkumai prasideda tada, kai, susido- 
roję su įžanginio etapo klausimu, etapo, kuris transcendentali- 
niu požiūriu yra nepaprastai svarbus, t. y. susidoroję su primor- 
dialinės sferos duotybių apibrėžimo ir suskaidymo klausimu — 
žengiame pirmąjį iš aukščiau minėtų žingsnių kelyje į objek- 
tyvaus pasaulio konstitucijos klausimą, žingsnį Kito link. Šie 
sunkumai kyla transcendentalinio svetimybės patyrimo aktų 
aiškinimo sferoje, jie kyla tuo mastu, kuriuo šiame patyrime pa- 
sirodantis Kitas dar neturi prasmės „žmogus“. 

Patyrimas yra originalo suvokimas (Originalbewufftsein) ir 
tikrai, kai patiriame kitą žmogų, sakome, kad Kitas stovi prieš 
mus kžniškai (leibhafzig). Kita vertus, šis kūniškumas visiškai 

netrukdo mums pripažinti, jog iš tikro pats kito Aš nepasirodo, 
nepasirodo jo išgyvenimai, pačios tos apraiškos, kurias jis pati- 
ria, nepasirodo nieko, kas sudaro pačią jo nuosavą esmę. Jei toks 
pasirodymas būtų įmanomas, jei tai, kas apibrėžia šio Kito nuo- 
savą esmę būtų mums tiesiogiai prieinama, tai ji sudarytų vien 
mano paties esybės momentą, tad ir pats Kitas niekuo nesiskir- 
tų nuo manęs. Čia būtų panašiai kaip su gyvenamu kūnu (Leid), 
kuris būtų redukuojamas vien į fizinį kūną (Körper), fizinį kūną, 
kuris yra vien tik vienetas, konstituojamas mano realių ir gali- 
mų patyrimų ribose ir priklausantis mano primordialinei sfe- 
rai, kaip vien manojo jus/umo darinys. Čia turi būti tam tikras 
inrencionalumo tarpiškumas (Mirtelbarkeir), intencionalumo, 
kuris kyla nuo žemiausio sluoksnio, nuo visuomet ir nuolatos 
funkcionuojančio primordialinio pasaulio pamatinio sluoks- 
nio, sudarančio kažko „sykiu čia“ esančio vaizdinio pagrindą (ein 
Mit da vorstellig macht), kažko, kas vis dėlto nėra dabar čia ir 
niekados negali tapti tokiu „pats-čia“. Tad turime reikalą su sa- 
votišku sykiu-sudabartinimu (Mit-gegewūrtig-machen), savotiška 
aprezentacija. 

Tokia aprezentacija yra jau išoriniame patyrime, kur auten- 
tiškai matoma priekinė daikto pusė nuolatos ir būtinai apre- 
zentuoja ir daikto užpakalinę pusę ir anticipatyviai priskiria tam 
daiktui ir tam tikrą daugiau ar mažiau apibrėžtą turinį. Tačiau 
nežiūrint to, tai negali būti būtent tos rūšies aprezentacija, kuri 
ko-konstituoja jau primordialinę gamtą; mat jai būdinga pa- 
sitvirtinimo atitinkamoje išpildančioje prezentacijoje (kai užpa- 
kalinė pusė tampa priekine puse) galimybė, tuo tarpu tos rūšies 
aprezentacijoje, kuri turėtų perkelti mus į kitą originalumo sfe- 
rą, tokios galimybės 2 priori nėra. Tad kokiu būdu mano paties 
primordialinėje steroje gali būti motyvuota kito sferos apre- 
zentacija ir kartu motyvuota K7:0 prasmė? Ir kaip ta motyvacija 

gali būti patirta realiai kaip patirtis, kaip nurodo jau pats žodis 
„prezentacija“ (ko nors suvokimas kaip esančio sykiu)? Bet ne 
bet koks antrinio sudabartinimo aktas gali šitai atlikti. Šitai gali 
padaryti tik toks aktas, kuris yra susipynęs su dabartinimo 
(Gegenwiūrtigung) aktu, autentišku saviprezentacijos aktu; ir tik 
remdamasis šiuo aktu, jis gali turėti aprezentacijos pobūdį, pa- 
našiai kaip daikto patyrime jusliškai suvokiamas buvimas (Da- 
sein) motyvuoja jusliškai suvokiamą „buvimą-sykiu“ (Mžrdasezn). 

Kaip autentiško (eigeni/iche7) juslinio suvokimo pamatas 
(Untergrund) mums pasirodo nuolatos besirutuliojantis primor- 
dialiai redukuoto pasaulio (paimto su aukščiau aprašytu suskai- 
dymu (G/iederung)) suvokimas, kuris yra įjungtas į ego savivokos 
bendruosius rėmus. Dabar kyla klausimas, į ką iš to suvokimo 
turime atkreipti ypatingą dėmesį, kokiu būdu šioje sferoje vyks- 
ta motyvacijos procesas, kokiu būdu atsiskleidžia tikrai nepap- 
rastai sudėtinga faktiškai čia pasireiškiančios aprezentacijos 
intencionali atliktis? 

Pirmą nuorodą mums gali suteikti žodžio „Kitas“ prasmė — 
„kitas aš“; tas alter čia reiškia alter ego, o tas ego, kuris čia impli- 
kuotas, esu aš pats, konstituotas mano paties primordialinio sa- 
vastingumo (Ergenbe:t) viduje, būtent — kaip unikalus psicho- 
fizinis vienetas (kaip primordialinis žmogus) kaip asmeninis Aš, 
tiesiogiai valdantis mano vienintelį ir nepakartojamą gyvą kūną 
ir netiesiogiai darantis įtaką ir tam, kas vyksta primordialinės 
aplinkos pasaulyje; be to, konkretaus intencionalaus gyvo kūno 
subjektas, su savimi pačia ir su pasauliu susijusios psichikos sfe- 
ros subjektas. Visa tai, paimta išaugančio iš patiriančio gyveni- 
mo tipizacijos požiūriu ir pasisavinta savo tėkmės ir rišlių visumų 
susidarymo formų požiūriu, yra pateikta mūsų dispozicijai. Ko- 
kiuose nepaprastai sudėtinguose intencionalumuose šitai kon- 


stituojasi — to, tiesą sakant, neištyrėme, šis klausimas sudaro at- 

skirą didelių tyrimų sluoksnį, tyrimų, kurių dar nepradėjome ir 
negalėjome pradėti. 

Dabar tarkime, kad mūsų juslinio suvokimo srityje pasiro- 
do kitas žmogus. Primordialiai redukavę šį faktą, galėsime sakyti: 
mano primordialinės gamtos juslinio suvokimo srityje pasiro- 
do tam tikras fizinis kūnas, kuris, kaip primordialiai redukuotas 
fizinis kūnas, žinoma, yra tik momentas, apibrėžiantis mane pa- 
tį (manentinis transcendentas). Kadangi toje gamtoje ir tame 
pasaulyje mano kūnas yra vienintelis fizinis kūnas, kuris yra ir 
gali būti pirmapradiškai konstituotas kaip gyvenamas kūnas 
(funkcionuojantis organas), tai pasirodantis ten fizinis kūnas 
(kuris juk yra suvokiamas kaip gyvenamas kūnas) turi šią pras- 
mç gauti iš aperceptyvaus perkėlimo iš mano gyvenamo kūno 
tokiu būdu, kuris daro neįmanomą tikrai tiesioginį ir kartu 
primordialinį specifinių gyvenamo kūno predikatų įrodymą 
(Ausweisung), įrodymą per autentišką juslinį suvokimą. Nuo pat 
pradžių yra aišku, kad tik tam tikras mano primordialinės sfe- 
ros viduje pasirodantis panašumas, siejantis aną fizinį kūną su 
mano fiziniu kūnu, gali sudaryti 22a/ogizuojančio ano pirmojo 
fizinio kūno suvokimo (Auffassung) kaip kito gyvenamo kūno 
motyvacijos pagrindą. 

Tad čia būtų tam tikra supanašinanti apercepcija, bet kaip 
tik todėl jokiu būdu ne analoginis sprendinys. Apercepcija nėra 
sprendinys, nėra mąstymo aktas. Kiekviena apercepcija, kuria 
mes vienu žvilgsniu suvokiame ir pastebėdami sugriebiame (mit 
einem Blick auffassen und gewabrend erfassen) iš anksto duotus 
objektus, kaip antai iš anksto duotą kasdienį pasaulį, kuria tie- 
siog suprantame jo prasmę kartu su jo horizontais, intenciona- 
liai nurodo atgal į tam tikrą pirminę steigą (Urstiftunę), kurioje 
pirmą kartą konstituojamas panašią prasmę turintis objektas. 
Taip pat ir šio pasaulio daiktai, kurių nepažįstame, apskritai 

paėmus, yra pažįstami jų tipo požiūriu. Panašų (nors ir ne šį čia 
esantį) daiktą esame jau anksčiau matę. Taip kiekviename kas- 
dieniame patyrime glūdi pirmapradiškai įsteigtos (gestzfftete) ob- 
jektinės prasmės analogizuojantis perkėlimas į naują atvejį, į ob- 
jekto anticipuojantį suvokimą (Auffassung) kaip panašią prasmę 
turinčio objekto. Kur yra tokia išankstinė duotybė, ten yra ir šis 
perkėlimas, be to, tai, kas pasirodo tolesniame patyrime kaip 
tikrai naujas prasmės momentas, gali savo ruožtu funduoti tur- 
tingesnės prasmės išankstinę duotybę. Vaikas, kuris jau mato 
daiktus, pradeda, pavyzdžiui, pirmą kartą suprasti žirklių tiks- 
linę prasmę ir nuo to momento be vargo ir iš pirmo žvilgsnio 
suvokia žirkles kaip tokias; tačiau, žinoma, daro šitai ne išplėtoto 
atgaminimo, sugretinimo ar sprendimo dėka. Tačiau būdas, ku- 
riuo iškyla apercepcijos, būdas, į kurį jos toliau intencionaliai 
atgal nurodo (per savo prasmę bei prasmės horizontus), į savo 
genezę, gali būti labai įvairus. Šioms apercepcijoms yra būdin- 
ga sluoksninė struktūra, kurios pavidalas visuomet atitinka 
sluoksniuotą objekto prasmės struktūrą. Tad vis dėlto galiausiai 
grįžtame prie radikalaus apercepcijų padalinimo į tas, kurios (jų 
genezės požiūriu) priklauso vien primordialinei sferai, ir tas, ku- 
rios pasirodo sykiu su alter ego prasme ir kurios, aukštesnio laips- 
nio genezės dėka, papildo senąją prasmę naujosios antstatu. 


551 „Poravimas“ kaip asociatyviai konstituojantis 
svetimybės patyrimo komponentas 


Jei turėtume dabar apibūdinti to analogizuojančio suvokimo 
specifiką, suvokimo, kurio dėka fizinis kūnas, pasimatantis ma- 
no primordialinės sferos ribose kaip kažkas, kas yra panašus į 
mano nuosavą fizinį gyvenamą kūną (Leib-Korper) ir todėl taip 
pat suvokiamas kaip gyvenamas kūnas, tai čia pirmiausia su- 

siduriame su tuo, kad čia piminiu būdu steigiantis (urstiftende) 
originalas visuomet yra gyvai dabartiškas (/ebendig gegenwärtig), 
tad pati pirminė steiga visą laiką yra gyvoje veikiančioje eigoje 
(in lebendig wirkendem Gang); ir antra, čia susidurtume su sa- 
vybe, kurią kaip būtiną jau pažįstame iš anksčiau, būtent — tai, 
kad tai, kas anos analogizavimo dėka yra aprezentuota, niekados 
negali realiai tapti prezencija, t. y. negali tapti autentišku jusli- 
niu suvokimu. Su pirmąja savybe yra glaudžiai susiję tai, kad 
ego ir alter ego visuomet yra duoti per pžrmapradį poraviną. 
Poravimas, konfigūruotas pasirodymas kaip pora, o toliau — 
ir kaip grupė, daugis, yra universalus transcendentalinės (o ly- 
giagrečiai ir intencionalios-psichologinės) sferos fenomenas; čia 
pat reikia pridurti, kad iki tos vietos, iki kurios tas poravimas 
yra aktualus dalykas, iki tos vietos tęsiasi ir ta nepaprastai keista 
gyvame aktualume išliekančios analogizuojančio suvokimo pir- 
mapradės steigties rūšis, kurią mes jau išskyrėme kaip pirmąją 
svetimybės patyrimo ypatybę, kuri tačiau nėra vienintelė savybė, 
apibūdinanti šio pobūdžio patyrimo specifinę prigimtį. 
Pirmiausiai išsiaiškinkime esmę, apibūdinančią poravimo 
procesą (ar, atitinkamai, daugio sudarymo procesą) kaip tokį. 
Tai šios rūšies pasyvios sintezės pirmapradė forma, kurią, prie- 
šingai, negu identifikacijos sintezę, nusakysime kaip asociaciją. 
Poruojančią asociaciją galima apibūdinti nurodant tam tikrą 
elementariausią atvejį, kai sąmonės vienybėje du duomenys 
(Daten) yra duoti kaip akivaizdžiai atskirti vienas nuo kito (in 
Abgehobenheit anschaulich), šios sąmonės pagrindu sudaro tam 
tikrą panašumo vienybę, formuodami pastarąją (ir šitai plau- 
kia iš jų esmės) grynojo pasyvumo steroje, t. y. nepriklausomai 
nuo to, ar tai yra pastebima, ar ne — tad, sudarydami tą vienovę, 
visuomet yra konstituoti kaip pora. Jei tų duomenų yra daugiau, 


negu du, tai, funduota pavieniuose poravimo aktuose, konsti- 

tuojasi fenomeniškai vieninga grupė, daugis (Mehrheit). Anali- 
zuodami smulkiau, susiduriame su čia esmiškai atsirandančia 
intencionalia sankaba ( Übergreifen), kuri atsiranda genetiškai (ir 
su būtinybe, plaukiančia iš esmės) ten, kur poras sudarantys 
duomenys yra suvokiami kaip vienalaikiai ir kaip išskirti (26- 
geboben); konkrečiu atveju čia turime reikalą su gyvu tų duo- 
menų tarpusavio žadinimu, pereinant vienas į kitą, jų objekti- 
nių prasmių viena kitos užklojimu. Šis užklojimas gali būti arba 
visiškas, arba dalinis; jam būdingas pakopiškumas, kurio riba 
yra lygybė. Kaip šio proceso arliktis suporuotuose duomenyse 
įvyksta prasmės perkėlimas, t. y. vieno apercepcija pagal kito 
prasmę, apercepcija, kuri veikia tol, kol tame, kas patiriama, rea- 
lizuojami prasmės momentai nenukeliamame kito suvokime. 
Tuo atveju, kuris mus čia ypatingai domina, atveju, kai ego 
asocijuoja ir apercipuoja alter ego, poravimas pirmą kartą įvyksta 
tada, kai Kitas įžengia į mano juslinio suvokimo lauką. Aš kaip 
primordialinis psichofizinis Aš nuolatos esu išskiriamas iš ma- 
no primordialinio juslinio suvokimo lauko, nepriklausomai nuo 
to, ar pats kreipiu į save dėmesį ir atsigręžiu į save kokioje nors 
mano veikloje, ar ne. Atskiru atveju (72 besonderen) nuolatos 
yra čia ir yra jusliškai išskirtas mano gyvenamas fizinis kūnas, ta- 
čiau taip pat su primordialiniu pirmapradiškumu bei specifine 
gyvenamo kūniškumo prasme. Jei dabar mano primordialinė- 
je sferoje išsiskirdamas pasirodo fizinis kūnas, kuris yra panašus 
į manąjį, t. y. yra taip sudarytas, kad jis turi sudaryti su manuoju 
fenomeninį poravimą, tai darosi visiškai aišku, kad tas fizinis 
kūnas turi tuojau pat perimti iš mano kūniškumo sferos gyve- 
namo kūno prasmę, perimti per prasmės poslinkį, kuris čia 
įvyksta. Bet ar ši apercepcija tikrai yra tokia skaidri — paprastas 
perkėlimas, toks pats, kaip ir kituose panašaus pobūdžio aktuo- 
se? Kas šį gyvenamą kūną daro kitu gyvenamu kūnu, o ne 

antruoju nuosavu gyvenamu kūnu? Aišku, kad čia svarbu yra 
tai, kas buvo apibūdinta kaip antrasis pagrindinis nagrinėja- 
mosios apercepcijos pobūdis, būtent — tai, kad iš perimtos spe- 
cifinio gyvenamo kūniškumo prasmės nieko negali būti origi- 
naliai realizuota mano primordialinėje sferoje. 


S 52 Aprezentacija kaip patyrimo būdas, turintis 
savo nuosavą pasitvirtinimo stilių 


Tačiau dabar mums iškyla sunki problema: paaiškinti, kaip to- 
kia apercepcija gali būti įmanoma ir kodėl ji nėra tuojau pat 
anuliuojama? Kaip atsitinka, kad, kaip rodo faktai, perkelta pras- 
mė yra perimama su tam tikru būties galiojimu (Seinsgeltung), 
privalomu kaip aname fiziniame kūne esančių psichinių apib- 
režčių turinys, o sykiu tos apibrėžtys juk niekados negali pa- 
sirodyti kaip jos pačios primordialinės sferos (kuria vienintele 
disponuojame) originalumo srityje? 

Panagrinėkime intencionalią situaciją smulkiau. Aprezen- 
tacija, kuri pateikia tai, kas Kitame nėra originaliter prieinama, 
yra susipynusi su originalia prezentacija (jo fizinio kūno kaip 
mano savastingai duotos gamtos dalis). Tačiau šioje sampynoje 
svetimas fizinis gyvenamas kūnas ir svetimas jį valdantis Aš yra 
duoti vieningo transcenduojančio patyrimo būdu. Kiekvienas 
patyrimas yra nutaikytas į (75: angelegt) tolesnius patyrimus, ku- 
rie išpildo ir patvirtina aprezentuotus horizontus, jie turi savyje 
potencialiai pasitvirtinančias rišlaus tolesnio patyrimo sintezes, 
jie turi jas neakivaizdžių (unanschaulicben) anticipacijų pavidalu. 
O dėl svetimybės patyrimo, tai yra aišku, kad jo išpildanti ir 
pasitvirtinanti tąsa gali vykti tik per sintetiškai rišliai besirutu- 
liojančias naujas aprezentacijas ir per tą būdą, kuriuo šios ap- 


rezentacijos savo buvimo galiojimą (Seinsgeltung) gauna iš ryšio, 

kuris sieja jas su motyvaciniais ryšiais, su nuolatos joms prik- 
lausančiomis, bet kintančiomis savastingomis prezentacijomis. 

Kaip nuorodos orientacijai dėl atitinkamo aiškinimo galėtų 
pakakti tokio teiginio: patirtas svetimas gyvenamas kūnas pasi- 
rodo tam tikrame tolydžiame procese, atsiskleidžia tikrai kaip 
gyvenamas kūnas tik per savo kintantį, tačiau nuolatos vidujai 
rišlų elgesį (Gebaren), kuris yra tokio pobūdžio, kad turi savo fizi- 
nę pusę, aprezentatyviai nurodančią į tai, kas yra psichiniai da- 
lykai, į psichiškumą, kuris turi dabar tapti įvykdytas ir tuo bū- 
du pasirodyti originaliame patyrime. Ir šitaip nuolatinėje elgesio 
kaitoje nuo vienos tazės prie kitos. Būtent tada, kai šiame el- 
gesyje kas nors nesisieja, gyvenamas kūnas yra patiriamas kaip 
gyvenamo kūno regimybė. 

Šios rūšies pasitvirtinančiu originaliai neprieinamų dalykų 
prieinamumu remiasi egzistuojančios svetimybės pobūdis. Tai, 
ką visuomet galima sudabartinti ir įrodyti, esu aš pats, ar, atitin- 
kamai, priklauso man pačiam, kaip mano nuosavybė (Ežgenes). 
Tai, ką per šitai patiriu anuo funduotu primordialiai neišpildo- 
mo patyrimo būdu, kas originaliai savęs neduoda, bet nuosek- 
liai patvirtina save kaip nuorodą, yra svetimybė. Tad ją galime 
mąstyti tik kaip savastingumo (Eigenbeitlichemn) analogą. Savo 
prasmės konstitucijos dėka jis būtinai pasirodo kaip mano pir- 
miausiai suobjektinto Aš žmtenczonali modifikacija, kaip mano 
primordialinio pasaulio modifikacija; tuo tarpu Kitas fenome- 
nologiškai pasirodo kaip mano Aš-pats modifikacija (vas Aš-pats 
šį pobūdį „mano“ įgyja atitinkamai per būtinai dabar pasirodan- 
tį kontrastuojantį poravimą). Yra visiškai aišku, kad sykiu ana- 
logizuojančioje modifikacijoje yra aprezentuota visa tai, kas 
priklauso šio Aš konkretumui pirmiausia kaip jo primordialinis 
pasaulis, o po to kaip visas konkretus ego. Kitaip tariant, mano 


monadoje aprezentatyviai konstituojasi kita monada. 

Panašiai yra — kad padarytume pamokomą palyginimą — 
mano savasties (Ezgenbei:) viduje, būtent — jos gyvoje dabarties 
sferoje, mano praeitis yra duota tik per prisiminimą, ir jame ji 
yra apibūdinama kaip praėjęs dalykas, kaip mano praėjusi da- 
bartis, vadinasi, kaip tai, kas turi intencionalios modifikacijos 
pobūdį. Patirtinis tos praeities kaip tam tikros modifikacijos pa- 
sitvirtinimas vyksta būtinai rišliose prisiminimo sintezėse ( Wže- 
dererinnerung); tik tokiu būdu praeitis kaip tokia yra patvir- 
tinama. Kaip mano prisimenama praeitis žranscenduoja mano 
gyvą dabartį kaip pastarosios modifikacija, taip aprezentuota 
svetima būtis transcenduoja mano paties būtį (dabartine gryna 
ir labiausiai pamatine (untersten) primordialinio savastingumo 
(Eigenbeilichen) prasme). Abiem atvejais modifikacija glūdi pa- 
čioje prasmėje kaip tos prasmės momentas, ji yra ją konstituo- 
jančių aktų koreliatas. Kaip mano gyvoje dabartyje, vidinio su- 
vokimo srityje, mano nuosava praeitis konstituojasi pasirodančių 
dabarties lauke rišlių prisiminimo aktų dėka, taip ir mano pri- 
mordialinėje sferoje, manojo ego sferoje, per joje funkcionuo- 
jančius aprezentacijos aktus, kuriuos motyvuoja tos sferos tu- 
rinys, gali būti konstituotas svetimas ego, t. y. ši konstitucija 
vyks naujo tipo sudabartinimuose (Vergegenwūrtigungen), su- 
dabartinimuose, kurie kaip koreliatą turi visiškai naujovišką 
modifikatą. Žinoma, kol aš stebiu sudabartinimus mano au- 
tentiškoje sferoje, tol šiai sferai priklausantis centruojantis Aš 
esu identiškas Aš-pats. Tačiau bet kokiai svetimybei, tuo mastu, 
kuriuo ji išsaugo jai sykiu priklausantį aprezentuotą konkrety- 
bės horizontą (mitzugebėrigen apprūsentierten Konkretionsho- 
rizont), priklauso aprezentuotas Aš, kuriuo nesu aš pats, o yra 
mano modifikatas, kitas Aš. 

Tikrai pakankama noematinių svetimybės patyrimo sąryšių 
išsklaida, kuri yra besąlygiškai būtina, norint iki galo išaiškinti 

šio patyrimo konstitutyvią atliktį, atliktį, kurią ji realizuoja per 
konstitutyvią asocijaciją, dar nesibaigia tuo, ką iki šiol atsklei- 
dėme. Čia dar reikalingas tam tikras papildymas, kurio dėka 
galėsime pasieki tą tašką, kur, remdamiesi aptiktomis žiniomis, 
galėsime evidentiškai parodyti objektyvaus pasaulio konstitu- 
cijos galimybę ir apimtį, ir kur sykiu galėsime visiškai nuskaid- 
rinti transcendentalinio-fenomenologinio idealizmo esmę. 


S 53 Primordialinės sferos potencialybės ir jų 
konstitutyvinė funkcija svetimybės apercepcijoje 


Mano fizinio kūno pobūdį turintis gyvenamas kūnas (mein kör- 
perlicher Leib) turi jam būdingą tam tikro centrinio Čia (Hien 
duotybės būdą; bet kokiam kitam fiziniam kūnui, tad ir Ķito 
fiziniam kūnui, yra būdingas modusas Ten. Šio Ten orientacija 
gali laisvai kisti dėl mano kinestezių. Taigi mano paties primor- 
dialinėje sferoje orientacijos kitimo procese tuo pačiu metu kon- 
stituojasi tam tikra viena erdvinė gamta, ir ji konstituojasi in- 
tencionaliame sąryšyje ( Bezogenheit) su mano juslinio suvokimo 
būdu funkcionuojančiu mano gyvenamu kūniškumu. Tai, kad 
fizinis gyvenamas kūnas yra suvoktas ir yra suvokiamas kaip tai, 
kas egzistuoja erdvėje šalia kitų fizinių kūnų, suvokiamas kaip 
bet kuris kitas judantis ir gamtai priklausantis fizinis kūnas, yra 
akivaizdžiai susiję su tam tikra galimybe, būtent — ta, kurią iš- 
reikšime tokiais žodžiais: laisvai transtormuodamas mano ki- 
nestezes, ir ypač judėjimo aplink ką nors (Herumgehens) ki- 
nestezes, galiu tokiu būdu keisti savo padėtį, kad priešais mane 
atsivertų galimybė bet kokį Ten paversti tam tikru Čia, t. y. 
galimybė savo kūnu užimti bet kokią vietą erdvėje. Tai reiškia, 
kad, jusliškai suvokdamas iš čia, aš matyčiau tuos pačius daik- 
tus, tik tiek, kad jie man būtų duoti kitais reiškimosi būdais 


144 


PENKTOJI MEDITACIJA 


(Erscheinungsweisen), tokiais, kuriuos sąlygotų Mano-paties- 
buvimas-ten. Dar kitaip sakant, kiekvienam daiktui konsti- 
tutyviai priklauso ne tik vien mano dabartinio suvokimo :š čia 
sistemos, bet, žinoma, ir atitinkamos sistemos, realizuojamos 
pakeičiant vietą, kai atsiduriu Ten. Taip pat yra ir kiekvieno ki- 
to Ten atveju. 

Ar pačios šios, apibūdintos kaip asociatyvios mano gamtos 
primordialinės konstitucijos sąsajos (Zusammnhänge) arba, tiks- 
liau tariant, tarpusavio priklausomybės (Zusammengebėrigkei- 
ten), kurios pačios turi asociacinių sąsajų pobūdį, nėra esmiš- 
kai svarbios, norint išsiaiškinti svetimybės patyrimo asociatyvią 
atliktį? Juk aš apercipuoju Kitą ne tiesiog kaip mano paties dub- 
likatą, t. y. ne su manąja ar panašia į manąją originalia sfera, 
sykiu — su erdviniais reiškimosi būdais, kurie yra būdingi man 
iš manojo Čia, bet, žiūrint atidžiau, su tokiais, kokius aš pats 
turėčiau, jei atsidurčiau Ten ir Ten būčiau. Toliau, Kitas yra 
apercipuojamas aprezentatyviai kaip tam tikro primordiali- 
nio pasaulio Aš, ar, atitinkamai, kaip tam tikros monados Aš, 
monados, kurioje jo kūnas yra konstituotas absoliutaus Čia 
modusu, pirmapradiškai konstituotas ir patirtas būtent kaip 
centras, iš kurio anas Aš funkcionuodamas valdo (als Funktio- 
szentrum fiir sein Walten). Fizinis kūnas, kuris pasirodo mano 
monadinėje sferoje, kaip kažkas, pasirodantis Ten modusu, kū- 
nas, kuris yra apercipuojamas kaip svetimas gyvenamas fizinis 
kūnas (Leibkėrper), kaip alter ego gyvenamas kūnas (Leib), šioje 
aprezentacijoje nurodo į jį patį, fizinį kūną, kuris yra tas pats, 
kurį savo nuosavoje monadinėje sferoje patiria Kitas, bet tik 
pateiktas Čia modusu. Tačiau visa tai atliekama konkrečiai su 
visu konstitutyviu intencionalumu, kurį implikuoja būtent toks 
minėto fizinio kūno duotybes būdas, charakteris, su kuriuo jis 


pasirodo Kitam. 

S 54 Svetimybės patyrimo aprezentacijos 
prasmės eksp lžkacija 


Tai, kas tik ką buvo parodyta, žinoma, nurodo į būdą, kuriuo 
vyksta Kiro modusą konstituojanti asociacija. Ši asociacija nė- 
ra betarpiška. Fizinis kūnas, kuris yra mano primordialinio 
pasaulio dalis (fizinis kūnas, kuris vėliau pasirodo beesąs Kito 
fizinis kūnas), man yra fizinis kūnas modusu Ten. Ši asociacija 
netunkcionuoja betarpiškai. Fizinis kūnas, kuris yra mano 
primordialinio aplinkinio pasaulio dalis (kuri vėliau taps Kito 
kūnu), yra man fizinis kūnas 722 modusu. Jo reiškimosi: būdas 
nesiporuoja per tiesioginę asociaciją su tuo reiškimosi būdu, 
kuris šiuo metu tikrai būdingas mano gyvenamam kūnui (bū- 
dingas Ci2 modusu), bet reprodukryviai pažadina panašią ap- 
raišką, kuri priklauso mano gyvenamo kūno kaip erdvėje esančio 
fizinio kūno konstitucijai. Jis primena mano kūnišką išvaizdą, 
jei aš būčiau ten. Nors žadinimas netampa prisiminimu-vaizdi- 
niu, vis dėlto ir čia įvyksta poravimas. Jis apima ne tik iš pradžių 
pažadintą mano fizinio kūno reiškimosi būdą, bet ir patį tą kūną 
kaip šio ir kitų žinomų jo pasireiškimo būdų sintetinę vienybę. 
Taip tampa įmanoma ir pagrįsta supanašinanti apercepcija, ku- 
rioje išoriškas ten esantis fizinis kūnas gauna iš manojo fizinio 
kūno analogišką gyvenamo kūno prasmę, o toliau — gyvenamo 
kūno kaip tam tikros pasaulio dalies prasmę, kuris yra mano 
primordialinio pasaulio analogas. Šios ir anos iš asociacijos iš- 
augusios apercepcijos bendrasis stilius gali būti taip aprašytas: 
sykiu su asociaciniu apercepciją funduojančių duomenų užden- 
gimu (Deckung) randasi daugiapakopė asociacija. Jei pirmas 
duomuo yra viena iš tam tikro intencionalaus objekto apraiš- 
kų atmainų — objekto, kuris yra daugybės apraiškų sistemos, 
pažadinamos per asociaciją indeksas, apraiškų, kuriose jis pats 

gali pasirodyti — tai antrasis duomuo papildomai prijungiamas 
tam, kad taip pat būtų ko nors apraiška, būtent — objekto, kuris 
yra ano objekto analogas, apraiška. Tačiau tai nereiškia, kad dau- 
gybė ir jos vienumas, vždengiantys (überschobene) tą analoginį 
objektą, tiesiog tik papildytų jį apraiškų atmainomis, kurios 
priklauso anai sferai; greičiau tai pats tas suvokiamas kaip ana- 
logas objektas, ar, atitinkamai, indeksuojama jo apraiškų siste- 
ma, prisitaiko analogijos būdu prie anos analoginės apraiškos, 
kuri sukelė visos tos sistemos pasirodymą. Bet koks per atstumą 
vykstantis prasmių viena kitos uždengimas (Pern-iiberschbiebung), 
kuris yra asociacinio poravimo rezultatas, sykiu yra susilydy- 
mas, o tame susilydyme, jei tik neatsiranda kokia nors nesutai- 
komybė, yra vienos prasmės sulyginimas (Angleichung) su kita. 

Dabar grįždami prie mus dominančio alter ego apercepcijos 
atvejo, galime įsitikinti, kad savaime aišku, jog tai, kas čia iš ano 
esančio Ten fizinio kūno pusės yra aprezentuota mano primor- 
dialiniame aplinkos pasaulyje, nėra mano psichika ir apskritai 
nėra joks mano savumo sferai priklausantis dalykas. Aš esu kū- 
niškai čia, aplink mane orientuoto pasaulio centras. Kartu visas 
mano primordialinis savastingumas kaip monada turi „čia“ 
turinį, o ne kokio nors ar net ano apibrėžto „ten“ turinį, kuris 
virsta vienaip ar kitaip atliekamu Aš galiu ir darau. Vienas tu- 
rinys nesuderinamas su kitu, jie negali būti sykiu. Tačiau tuo 
mastu, kuriuo svetimas fizinis kūnas, esantis „ten“, poruojan- 
čios asociacijos būdu susiejamas su mano fiziniu kūnu, kuris 
yra „čia“ ir tuo mastu, kuriuo (būdamas duotas jusliniam su- 
vokimui) tampa aprezentacijos branduoliu, sykiu esančio ego 
patyrimo branduoliu, — pats tas ego pagal visą prasmę teikian- 
čią asociacijos eigą būtinai turi būti aprezentuotas kaip sykiu 
esantis ego „ten“ modusu (taip, kaip būtų, jei aš būčiau ten). 
Mano nuosavas ego kuris yra duotas nuolatinėje savivokoje, 

dabar yra aktualus su savojo „čia“ turiniu. Tad ego, kurį aš ap- 
rezentuoju, yra kas kita, negu mano nuosavas ego. Koegisten- 
cijos primordialinis nesuderinamumas yra nugalimas fakto, kad 
mano pirmapradis ego konstituoja aną kitą negu jis pats ego 
aprezentatyvios apercepcijos būdu, apercepcijos, kurios speci- 
fika yra ta, kad ji niekados nereikalauja ir niekados neleidžia 
išpildymo per prezentaciją. 

Taip pat lengva yra suprasti būdą, kuriuo šios rūšies svetimo 
subjekto aprezentacijos aktas nuolatiniame veiksmingos aso- 
ciacijos judėjime pirmyn pateikia vis naujus aprezentatyvius 
turinius, t. y. paverčia pažinimu besikeičiančius kito ego turi- 
nius: kita vertus, nesunku suvokti, kokiu būdu per susipynimą 
su nuolatine prezentacija ir per reikalavimus, kuriuos tai pre- 
zentacijai laukimo modusu kelia asociacija, tampa įmanomas 
nuoseklus (konsequente) tų turinių pasitvirtinimas. Pirmą apib- 
rėžtą turinį turi, žinoma, pateikti (4z/4e2) Kito kūniškumo (Le76- 
lichkeit) ir jo specifinės kūniškos elgsenos (Gebabens) suprati- 
mas: to kūno narių supratimas kaip liečiančių, taip pat funkcio- 
nuojančių per ko nors stūmimą, rankų, ėjime funkcionuojančių 
kojų, regėjime funkcionuojančių akių ir t. t. Čia Aš yra apib- 
rėžiamas tik kaip Aš, kuris būtent šiuo būdu valdo kūną, o jo 
pasitvirtinimas vyksta nenutrūkstamai jau žinomu mums būdu; 
būtent taip apibrėžtas jis lieka tol, kol visa primordialiai mato- 
mų man juslinių vyksmų stilistinė forma (Szi/form) yra priversta 
nuolatos atitikti mano paties kūniško funkcionavimo stilistinę 
formą, kurios tipas man jau yra pažįstamas. Toliau, žinoma, pri- 
einame ¿sijautimą į tam tikrus aukštesnės psichinės sferos turinius. 
Taip pat ir jie indeksuojasi kūnų dėka ir nukreiptoje į pasaulį 
išorinėje elgsenoje, kaip antai elgsenoje, kurioje pasireiškia pyk- 
tis, džiaugsmas etc. — žinoma, per analogiją su mano paties elg- 
sena panašiose aplinkybėse. Aukštesnieji psichiniai reiškiniai, 


148 


PENKTOJI MEDITACIJA 

egzistuojantys įvairiausiais pavidalais ir su ta įvairove pasisavi- 
nami, patys vėlgi turi savo nuosava sintetinių sąryšių (Zusam- 
menhänge) stilių ir savo nuosavą formų stilių, formų, kuriomis 
jie vyksta ir kurias galima suprasti remiantis asociacijomis su 
mano paties stiliumi, kurio apytikslė tipika man yra empiriškai 
prieinama. Kiekvienas pasisekęs įsiskverbiančio supratimo 
(Einverstehen) aktas, įsiskverbiančio į Kito vidujybės sferą, duo- 
da rezultatą ir kaip aktas, atveriantis naujų asociacijų ir naujų 
supratimo galimybių lauką; ir atvirkščiai — kadangi kiekvienas 
poruojančios asociacijos aktas yra abipusis aktas, jis atskleidžia 
man mano paties sielos gyvenimą pagal panašumą ir kitonišku- 
mą, ir, išskirdamas jame naujus dalykus, daro jį vaisingą nau- 
joms asociacijoms. 


S 55 Monady subendruomeninimas ir pirmoji 
objektyvybės forma: intersubjektyvi gamta 


Vis delto svarbiau yra išsiaiškinti prasmę tam tikros įvairiuose 
lygmenyse besiskleidžiančios bendruomenės, kuri tuoj pat kyla 
iš svetimybės patyrimo, kyla tarp manęs, primordialinio psi- 
chofizinio Aš, kuris valdo mano primordialiniame gyvenama- 
me kūne ir valdo šiuo kūnu, viena vertus, ir aprezentuotai pati- 
riamu Kitu: o žiūrint konkrečiau ir radikaliau — tarp mano ir jo 
monadinių ego. Pirmas dalykas, kuris yra konstituotas bend- 
ruomenės pavidalu ir sudaro visų kitų intersubjektyvių bend- 
ruomeniškumų (Gemeinschaftlichkeiten) pamatą, yra gamtos 
bendrumas (Gemeinsamkeit), gamtos, kurioje randame ir sve- 
timus gyvenamus kūnus kartu su svetimais psichofiziniais Aš, 
suporuotus su nuosavu psichofiziniu Aš. Kadangi svetimas 
subjektyvumas išauga per aprezentaciją viduje mano nuosavo ir 
tik savos esmės sąlygoto (Eigenwesentlichbkeit) subjektyvumo, iš- 

auga su kito subjektyvumo prasme ir galiojimu, tai paprastai iš 
pradžių norisi čia matyti tamsią problemą: kaip apskritai čia 
gali rastis koks nors subendruomeninimas, net tas pirmasis, ku- 
rio forma yra vienas visiems mums bendras pasaulis. Svetimas 
gyvenamas kūnas, pasirodantis mano primordialinėje sferoje, iš 
pradžių yra tik fizinis kūnas, esantis mano primordialinėje gam- 
toje, mano aktų sintetinis vienetas, t. y. tai, kas yra neatsiejama 
nuo manęs paties kaip mano nuosavas, mano esmę nusakantis 
momentas. Jei tas fizinis kūnas funkcionuoja aprezentuodamas, 
tai vieningas su juo mano sąmonės objektu tampa tam tikras 
Kitas, iš pradžių suvokiamas sykiu su jo gyvenamu kūnu, kuris 
jam yra duotas tokia apraiškos atmaina, kurią apibrėžia jo ab- 
soliutus „čia“. Bet kaip atsitinka, kad apskritai galiu kalbėti apie 
tą patį erdvinį kūną, kūną, kuris mano primordialinėje sferoje 
pasirodo modusu „ten“, tuo tarpu jo primordialinėje sferoje ir 
jam pačiam yra duotas apraiškomis modusu „čia“? Ar abiejų tų 
primordialinių sferų — mano, kuri man, kaip ego, yra originali 
sfera, ir jo, kuri man yra aprezentacijos sfera — neskiria bedug- 
nė, kurios iš tikro neįstengiu peržengti ir kurios peržengimas 
juk reikštų, kad pasiekėme originalų ir neaprezentuojantį Ki- 
to patyrimą? Tačiau jei apsistosime prie faktinio, t. y. kiekvie- 
ną akimirką galimo realizuoti Svetimojo patyrimo (Fremderfah- 
rung), tai pastebėsime, kad jusliškai matomas fizinis kūnas yra 
patiriamas tiesiogiai kaip Kito fizinis kūnas, o ne vien kaip Kito 
nuoroda; ar šis faktas nėra mįslė? 

Kaip atsitinka, kad mano originalios sferos fizinis kūnas ir 
kito ego fizinis kūnas, kuris juk konstituotas visiškai atskirai, 
yra identifikuojami, kito ego fizinis kūnas, kuris, kai jis identifi- 
kuojamas, yra vadinamas tapatingu Kito gyvenamu kūnu? kaip 
apskritai gali šitai atsitikti? Bet ar ši mįslė nekyla tik tada, kai 
abi originalumo sferos jau tapo viena nuo kitos atskirtos — at- 

skyrimo, kuris suponuoja, kad Svetimo patyrimas jau atliko savo 
darbą? Kadangi čia neklausiame apie šio tipo patyrimo genezę 
laike, genezę, kuri parodo, kad jos pamatas yra ankstesnis ma- 
nęs paties patyrimas, tai, žinoma, tik preciziškas išskyrimas in- 
cencionalumo, kurį galima realiai aptikti Svetimojo patyrimo 
akte, ir tik parodymas (Nacbweisung) jo esmėje glūdinčių mo- 
cyvacijų gali išspręsti šią mįslę. Aprezentacija kaip tokia, sakė- 
me anksčiau, suponuoja tam tikrą prezentacijos branduolį. Tas 
branduolys yra neoriginalaus sudabartinimo aktas, per asocia- 
cijas susietas su prezentacijos aktu, su autentiško juslinio suvo- 
kimo aktu, tačiau tokiu, kuris su suminėtais aktais yra susiliejęs 
į specifinę suvokimo-sykiu (Mitwabrnehmung) funkciją. Kitaip 
cariant, jis susiliejęs su jais taip, kad sujungti sykiu vieno suvo- 
kimo funkcijoje, suvokimo, kuris vienu metu ir prezentuoja, ir 
aprezentuoja, ir vis dėlto sudaro paimtam kaip visuma objektui 
jo egzistavimo čia ir paties (Se/bs:dasein) suvokimą. Noematiniu 
požiūriu objekte, kuris reiškiasi „paties-čia“ modusu, reikia skirti 
tai, kas tame suvokime yra autentiškai suvokiama, ir tai, kas yra 
tam tikras perteklius to, kas jame autentiškai nėra suvokta, bet 
vis delto egzistuoja-sykiu. Tad kiekvienas šio tipo suvokimas yra 
cransscenduojantis suvokimas, jis nustato kaip patį-čia daugiau, 
negu kiekvieną kartą padaro realiai prezentyvų. Šis tipas rep- 
rezentuoja bet kurį išorinį suvokimą, pavyzdžiui, namo suvo- 
kimą (priekinė siena — užpakalinė siena); tačiau bendriausiais 
bruožais mūsų aprašymas liečia iš esmės kiekvieną suvokimą ar 
net kiekvieną apskritai evidenciją, jei tik prezentavimą suprasime 
platesne prasme. 

Jei pritaikysime šias bendras žinias svetimybės suvokimo 
atvejui, tai ir čia turėsime pastebėti panašų dalyką, būtent — kad 
tas suvokimas gali aprezentuoti Kitą tik todėl, kad jis prezen- 
tuoja, kad ir čia aprezentacija gali rastis tik anoje funkcijų ben- 

drumoje (Funktionsgemeinschajė) su prezentacija. Tačiau tai reiš- 
kia, kad tai, ką ji prezentuoja, iš anksto turi priklausyti to paties 
objekto vieniui, objekto, kuris čia yra aprezentuotas objektas. 
Kitaip tariant, nėra ir negali būti taip, kad fizinis kūnas, kuris 
priklauso mano primordialinei sferai ir kuris man nurodo į tam 
tikrą kitą Aš (o kartu ir visiškai kitą negu manoji primordialinę 
sferą arba kitą ego, paimtą kaip konkretybė), galėtų aprezentuo- 
ti egzistavimą ir egzistavimą-sykiu taip, kad tas primordialinis 
erdvinis kūnas čia neįgytų kitam ego priklausančio fizinio kū- 
no prasmės, t. y. (pagal visos asociacinės-aperceptyvios atlikties 
esmę) svetimo gyvenamo kūno prasmę, o iš pradžių — vien sve- 
timo gyvenamo fizinio kūno prasmę. Tad nėra taip, tarsi mano 
primordialinės sferos „ten“ esantis fizinis kūnas būtų koks nuo 
svetimo gyvenamo tizinio kūno atskirtas dalykas, tarsi jis būtų 
vien savotiškas savo analogo signalas (signalas aiškiai neįmano- 
moje motyvacijoje) ir, be to, tarsi asociacijos ir aprezentacijos 
sklaidoje mano primordialinė gamta ir aprezentuota Kito gam- 
ta būtų visiškai atskirti, taip par, kaip būtų atskirti mano kon- 
kretus ego ir Kito konkretus ego. Greičiau šiai mano sferai prik- 
lausantis gamtinis fizinis kūnas, esantis „ten“, poruojančios 
asociacijos su mano fiziniu gyvenamu kūnu bei jį psichofiziš- 
kai valdančiu Aš dėka aprezentuoja mano primordialiai kon- 
stituotoje gamtoje kitą Aš. Čia jis pirmiausiai aprezentuoja tai, 
kad tas kitas Aš valdo šį kūną „ten“ ir netiesiogiai valdo jam 
jusliškai pasireiškiančią gamtą — tą pačią gamtą, kuriai priklau- 
so pats tas fizinis kūnas ir kuri yra mano paties primordialinė 
gamta. Tai ta pati gamta, tik duota per kitas apraiškų atmainas, 
duota taip, kaip būtų duota, jei aš būčiau ten, svetimo gyvenamo 
fizinio kūno vietoje. Fizinis kūnas yra tas pats kūnas, kuris yra 
man duotas kaip „ten“ esantis dalykas, o jam — kaip „čia“, kaip 


centrinis fizinis kūnas, ir visa „mano“ gamta yra ta pati, kaip ir 

Kito gamta, taigi ji konstituojasi mano primordialinėje sferoje 
kaip mano įvairialypių duotybės būdų tapatinga vienovė — kaip 
vienovė, išsauganti tapatybę besikeičiančiose objektų padėty- 
se aplink mano gyvenamą kūną, kuris sudaro savotišką nulinį 
kūną, absoliutaus „čia“ kūną, tapatingą vienovę kitų, dar tur- 
tingesnių įvairovių, įvairovių, kurios, kaip kintančios įvairių jus- 
linių apraiškų atmainos, yra kaip kintančios perspektyvos susi- 
ję su kiekviena atskira orientacija, nesvarbu, ar kalbėtume apie 
„Čia“, ar apie „ten“, ir visiškai ypatingu būdu priklauso mano 
gyvenamam kūnui, kuris yra neatsiejamas nuo ano absoliutaus 
„čia“. Visa tai man pasižymi savastingumo originalumu, origi- 
nalumu to, kas man yra tiesiogiai prieinama per manęs paties 
išsklaidą. Kito aprezentacijoje visos sintetinės sistemos su visais 
jų apraiškų būdais, t. y. su visais galimais suvokimais bei jų 
noeminiais turiniais, yra tos pačios; tik tikri suvokimai ir juose 
realizuojami duotybės būdai, o iš dalies ir realiai suvokiami ob- 
jektai nėra tie patys, o yra tai, ką galima suvokti būtent iš „ten“, 
suvokti tokiu būdu, kokiu galima suvokti esant „ten“. Panašiai 
yra ir su apskritai viskuo, kas yra savastinga ir svetima, ir ten, kur 
pirmapradė išsklaida vyksta ne jusliniame suvokime. Neturiu 
antros aprezentuotos originalumo sferos su antra gamta ir ant- 
ru gyvenamu fiziniu kūnu (paties Kito gyvenamu fiziniu kū- 
nu), duotu šioje gamtoje, ir todėl neprivalau klausti, kaip vėliau 
padarau taip, kad mano gamtą ir Kito gamtą suvokiu kaip tos 
pačios objektyvios gamtos reiškimosi būdus. Priešingai, mano 
primordialinės gamtos ir sudabartintos Kito gamtos tapatumą 
nusakanti prasmė yra tai, ką padaro (berste/li) jau pati aprezen- 
tacija bei jai kaip aprezentacijai būtina vienybė kartu su ja sykiu- 
funkcionuojančia prezentacija (kurios dėka man apskritai eg- 
zistuoja Kitas, o to pasėkoje — ir jo konkretus ego). Tad visiškai 


teisėtai Ši aprezentacija yra vadinama Svetimo suvokimu, o 

toliau — objektyvaus pasaulio suvokimu, suvokimu, kad Kitas 
žiūri į tą patį, į ką Žiūriu ir aš ir t. t., nors šis suvokimas vyksta 
(abspeili) vien mano savastingumo sferoje. Pastaroji aplinkybė 
visiškai nepaneigia to, kad jo intencionalumas transcenduoja 
mano savastingumą (E7genhei2), vadinasi, kad manasis ego savyje 
konstituoja kitą ego, ir konstituoja kaip egzistuojantį. Tai, ką aš 
realiai manau, nėra vien ženklas ar vien analogas, nėra atvaizdas 
kokia nors natūralia prasme, o yra Kitas; tuo tarpu tai, kas kar- 
tu su juo yra su realiu originalumu suvokiama, tas „ten“ esantis 
fizinis kūniškumas (netgi vien to kūniškumo paviršius) yra Kito 
fizinis kūnas, tik tiek, kad matomas iš mano vietos ir iš tos pu- 
sės yra, pagal svetimų objektų suvokimo prasmės konstituciją, 
gyvenamas fizinis kūnas, kuriuo remiasi man iš esmės origina- 
liu suvokimu neprieinama siela, kuri su tuo fiziniu kūnu sudaro 
vienos psichofizinės realybės vienovę. 

Kita vertus, šio Kito suvokimo intencionali esmė — Kito, 
kuris taip, kaip ir aš pats nuo šiol egzistuoja jau dabar objek- 
tyviame pasaulyje — suponuoja, kad realizuodamas juslinio su- 
vokimo aktus, galiu susidurti su ta perskyra, kuri skiria mano 
primordialinę sferą nuo vien neoriginaliai sudabartinamos Kito 
sferos, kad atitinkamai galiu suvokti savitą to noeminio dvi- 
sluoksniškumo specifiką ir atskleisti pasireiškiančius čia aso- 
ciatyvaus intencionalumo sąryšius. Iš patyrimo kylantis feno- 
menas „objektyvi gamta“ turi ne tik primordialiai konstituotą 
sluoksnį, bet ir kitą — aprezentavimo patiriant Svetimąjį sluoks- 
nį; šis dvipusiškumas pirmiausia susijęs su svetimu fiziniu gy- 
venamu kūnu, kuris yra, taip sakant, savaime pirmasis objektas, 
kaip svetimas žmogus yra konstitucijos požiūriu savaime pir- 
masis žmogus. O dėl tų pirmapradžių objektyvumo fenomenų, 
tai Čia situacija aiški: jei atmes ime svetimo patyrimą, tai turėsiu 
tik apatinę, vien įžvalgai prieinamą, prezentatyvią svetimo fizinio 

kūno konstituciją mano primordialinės sferos viduje; jei tą pa- 
tyrimą priimsime, tai gausiu aprezentatyviai duotą ir sintetiš- 
kai uždengtą prezentatyviu sluoksniu tą patį gyvenamą kūną 
(kaip jis yra duotas pačiam Kitam) bei tolesnius jam egzistuo- 
jančius galimus duotybės būdus. 

Lengva suprasti, kad Kito suvokimo aktuose kiekvienas 
gamtos objektas, kurį patiriu ar galiu patirti jo apatiniame 
sluoksnyje, iš čia gauna aprezentatyvų sluoksnį (kuris jokiu bū- 
du netampa eksplicitiškai stebimu), duotą sintetinėje tapatumo 
vienybėje su man primordiališkai originaliai duotu sluoksniu: 
tas pats gamtos objektas su galimais duotybės Kitam būdais. 
Tai mutatis mutandis kartojasi toliau konstituojamoms dau- 
giapakopėms konkretaus objektyvaus pasaulio pasaulybėms 
( Weltlichkeiten), tuo pavidalu, kuriuo jos mums yra — kaip žmo- 
nių ir kultūros pasaulis. 

Čia reikia atkreipti dėmesį į tai, kad pavykusios Svetimojo 
apercepcijos prasmėje glūdi tai, kad Kito pasaulis, Kitų pasau- 
lis, kuris konstituojasi pagrindu apraiškų, kuriomis jie dispo- 
nuoja, turi būti patiriamas iš karto būtent kaip tas pats pasaulis, 
kuris konstituojasi ir mano apraiškų sistemose, o tai savo ruožtu 
reiškia, kad mūsų apraiškų sistemos yra tapačios. Tačiau yra ge- 
rai žinoma, kad egzistuoja toks dalykas kaip nemormalumai (Ab- 
normalitäten): aklumas, kurtumas ir pan., tad apraiškų sistemos 
niekados nėra absoliučiai tapatingos ir gali rastis skirtumai tarp 
ištisų sluoksnių (jei ne tarp visų sluoksnių). Tačiau nenorma- 
lumas pirmiausiai turi konstituotis kaip toks, o ši konstitucija 
gali būti realizuota tik remiantis tuo, kas yra normalu ir kas yra 
už ją ankstesnis dalykas. Ši situacija savo ruožtu nurodo naujus 
uždavinius, kurie skleidžiasi naujame objektyvaus pasaulio 
konstitucinės kilmės fenomenologinės analizės etape, pasaulio, 


kuris egzistuoja mums tik mūsų pačių nuosavų prasmę kurian- 

čių šaltinių dėka ir kuris kitaip egzistuoti mums negali ir negali 
turėti mums prasmės. Savo egzistavimą tas pasaulis gauna iš 
rišlaus pasitvirtinimo kartą jau atliktos aperceptyvios kon- 
stitucijos, pasitvirtinimo, kuris realizuojasi per besirutuliojantį 
patiriantį gyvenimą, per tęsimą nuoseklaus ir vis iš naujo besi- 
kuriančio (taip pat galimų pazzisy būdu) rišlumo. Šis rišlumas 
taip pat išlaikomas per apercepcijų transtormavimą (Umbs/- 
dung), atskiriant jose tai, kas normalu, nuo to, kas yra anomalija 
(ir kas yra to, kas normalu intencionali modifikacija), ar, atitin- 
kamai, dėka konstitucijos naujų vienetų, kurie susidaro tų ano- 
malijų pokyčiuose. Anomalijų problematikai priklauso taip pat 
ir animališkumo (Tierbeit) problema bei aukštesniųjų ir žemesnių- 
jų gyvūnų pakopos. Lyginant su gyvūnu, žmogus konstitucijos 
požiūriu yra normalus atvejis, panašiai kaip aš pats esu konsti- 
tutyviai pirmapradė visų žmonių norma. Konstituoti gyvūnai 
man yra jų esmės požiūriu tarsi anomaliniai mutantai (Ab- 
wandlungen) to, kas man apibūdina žmogų, net jei ir gyvūnų 
pasaulyje galima būtų savo ruožtu atskirti tai, kas normalu, ir 
tai, kas yra anomalija. Čia visą laiką turime reikalą su intencio- 
naliomis modifikacijomis, kurių liudijimą atrandame pačioje 
prasmės struktūroje. Visa tai, žinoma, reikalauja žymiai giles- 
nės fenomenologinės išsklaidos, tačiau mūsų tikslams pakaks ir 
tokios bendrybės. 

Po šių aiškinimų jau nebėra jokia mįslė tai, kaip aš manyje 
galiu konstituoti kitą Aš ir, keliant klausimą radikaliau, kaip ma- 
no monadoje galiu konstituoti kitą monadą, ir be to taip, kad 
to, kas manyje konstituojama, patirčiau būtent kaip kažką Kita 
(Anderes); ir kartu nebėra jokia mįslė tai, kas neatsiejama nuo 
to, kas aukščiau pasakyta, būtent — kokiu būdu sugebu kon- 
stituotą manyje gamtą sutapatinti su gamta, kurią konstituoja 
Kitas (arba, kalbant, kaip čia būtina, griežčiau: su gamta, kuri 

yra konstituota manyje, kaip tai, ką konstituavo Kitas). Tas sin- 
tetinis identifikavimas visiškai nėra kokia didesnė mįslė, negu 
bet kuris kitas identifikavimas, vadinasi, ir kiekvienas toks iden- 
tifikavimas, kuris neperžengia mano paties originalumo sferos 
ribų ir kurio dėka bet kokia objektinė vienybė, prasiskverbda- 
ma pro antrinių sudabartinimų terpę, įgyja man prasmę ir gauna 
egzistuojančio dalyko pobūdį. Panagrinėkime vieną pamokantį 
pavyzdį ir sykiu pasinaudokime juo tam, kad išryškintume vie- 
ną mus toliau vedančią idėją — ryšio ( Verbindung), kuris kon- 
stituojasi sudabartinimo terpėje, idėją. Kokiu būdu mano nuo- 
savas išgyvenimas įgyja man egzistuojančio išgyvenimo prasmę 
ir galiojimą, egzistuojančio su savo tapatingu laikiniu pavidalu 
ir savo tapatingu laikiniu turiniu? Originalas praėjo (ist dahin), 
tačiau pakartotinuose sudabartinimuose grįžtu prie jo vis iš nau- 
jo ir darau šitai su evidencija galiu šitai daryti nuolat. Šie karto- 
jami aktai evidentiškai patys sudaro tam tikrą seką (Nacbei- 
nander), patys yra vienas nuo kito atskirti. Tačiau tai nekliudo 
identifikacijos sintezei, kuri susieja juos evidentiniame tapatingo 
dalyko suvokime, dalyko, kuriame glūdi tas pats nepakartoja- 
mas laikinis pavidalas, pripildytas to paries laikinio turinio. Va- 
dinasi, „tas pats“ čia, kaip ir visur kitur, reiškia vienas nuo kito 
atskirtų išgyvenimų tapatingą intencionalų objektą, kuris to- 
dėl yra jiems imanentiškas vien tik kaip ireališkas dalykas. Kitas 
savaime labai svarbus atvejis yra konstitucija objektų, kurie yra 
idealūs griežtąja šio žodžio prasme, kaip antai idealių logikos 
objektų konstitucija. Gyvoje daugianarėje (vielgliedigen) mąsty- 
mo akcijoje sukuriu tam tikrą darinį, kokią nors teoremą, kokį 
nors skaičių darinį. Kitą kartą pakartoju tas operacijas, prisi- 
mindamas ankstesniąsias. Tuojau pat ir esmės dėsnių nustatytu 
būdu randasi identifikacijos sintezė ir randasi iš naujo kiekvieną 


kartą, kai tik pagal savo norą tai kartoju: čia identifikuojama 

identiškai ta pati teorema, identiškai tas pats skaičių darinys, tik 
tiek, kad tie objektai pakartojant sukuriami arba (o tai yra tas 
pat) pakartojant pateikiami su evidencija. Mano visuomet jau 
konstituoto išgyvenimų srauto ribose, nuo gyvos dabarties fa- 
zės iki kiekvieną kartą pasireiškiančios praeities fazių ( Vergan- 
genbeiten), reiškiasi sintezė, kuri eidama per sudabartinančių 
antrinių prisiminimų terpę, sudaro tam tikrą ryšį tarp minėtų 
fazių. Taigi gauname nepaprastai reikšmingos idealių objektų 
transcendentalinės problemos sprendimą, idealių specifine pras- 
me. Jų antlaikiškumas pasireiškia kaip visalaikiškumas (A//ze7r- 
lichkeit), kaip kūrimo ir iš naujo atkūrimo aktų, kuriuos galima 
atlikti bet kuriuo momentu, koreliatas. Šalia objektyvaus pa- 
saulio su jo objektyviu laiku ir jo objektyviais žmonėmis kaip 
galimais mąstymo subjektais konstitucijos, ši situacija, kaip 
matome, liečia ir savaip objektyvuojamus idealius darinius ir jų 
objektyvų visalaikiškumą, kartu aiškėja kontrastas, kurį pasta- 
rieji sudaro su objektyviais realiais objektais, objektais, kurie 
individualizuojasi per vietą erdvėje ir laike. 

Dar kartą grįždami prie mūsų nagrinėto svetimų subjektų 
patyrimo atvejo, pastebėsime, kad tas patyrimas realizuoja sa- 
vo sudėtingoje sandaroje panašų, įtarpintą sudabartinimo są- 
ryšį (Verbindung) tarp besirutuliojančio nenutrūkstamai gyvo 
manojo konkretaus ego paryrimo (paimto kaip grynai pasyvus 
pasirodymas sau pačiam) — patyrimo, kuris nubrėžia mano pri- 
mordialinės sferos ribas — ir joje sudabartinamos svetimos sfe- 
ros ribas. Šitai jis padaro per primordialiai duoto gyvenamo 
fizinio kūno identifikuojančią sintezę su tuo pačiu, bet aprezen- 
tuotu kitoje apraiškos atmainoje kūnu ir skleisdamasis iš šio 
taško per identifikuojančią sintezę tos pačios gamtos, kuri yra 
duota bei patvirtinta ir primordialiai (grynu jusliniu originalu- 


mu), ir aprezentatyviai. Taigi tampa pirmapradiškai įsteigtas 

manojo Aš (ir mano konkretaus ego apskritai) koegzistavimas 
su svetimu Aš, mano intencionalaus gyvenimo koegzistavimas 
su jo intencionaliu gyvenimu, mano realybės su jo realybe, trum- 
pai tariant, tampa pirmapradiškai įsteigta bendra laiko forma, ir 
tuo būdu kiekvienas primordialinis laikiškumas savaime įgyja 
vien su pavieniu subjektu susijusios objektyvaus laiko apraiškos 
būdo prasmę. Čia pasirodo, koks neišardomas (nes esmiškai su- 
sijęs su pasaulio ir jo laiko konstitucija) dalykas yra konstitutyviai 
tarpusavyje susijusių monadų laikinė bendruomenė. 


S 56 Intermonadologinės bendruomenės aukštesnių 
pakopų konstitucija 


Taigi išaiškinome subendruomeninimo pirmosios ir žemiausios 
pakopos esmę, subendruomeninimo, kuris aprėpia mane, man 
primordialinę monadą ir monadą, kuri konstituojasi manyje 
kaip svetimas dalykas, t. y. kaip savaime egzistuojantis dalykas, 
monadą, kurią galiu sau įrodyti (ausweisen) tik aprezentatyviai. 
Tai, kad Kiti konstituojasi kaip Kiti manyje, yra vienintelis įma- 
nomas būdas, kuriuo jie gali turėti man egzistuojančių ir apib- 
rėžtai egzistuojančių (soseiende) dalykų prasmę bei galiojimą; jei 
šitai jie gauna iš nuolatinio pasitvirtinimo šaltinių, tai, turiu šitai 
pripažinti, jie egzistuoja realiai, nors tik kaip turintys prasmę, 
su kuria jie yra konstituoti, kaip monados, kurios egzistuoja 
savaime būtent tokiu būdu, kokiu aš pats sau egzistuoju, bet, be 
to, egzistuojantys ir tam tikroje bendruomenėje, vadinasi (aš 
pakartoju pabrėždamas jau anksčiau pavartotą pasakymą), su- 
siję su manimi pačiu kaip konkrečiu ego, kaip monada. Žino- 
ma, jie yra reališkai (7ee//) atskirti nuo mano monados, atskirti 
tuo mastu, kad joks reališkas ryšys neperneša jų išgyvenimų į 
mano išgyvenimų plotmę ir kartu apskritai neperneša nieko, 

kas sudaro jų monadų nuosavą esmę, to, kas sudaro mano mo- 
nados nuosavą esmę, plotmę. Šį atskyrimą atitinka realus (real) 
atskyrimas, kuris vyksta pasaulio ribose, mano psichinio egzis- 
tavimo atskyrimas nuo analogiško Kito egzistavimo, kuris pa- 
teikia save (sich darstellt) kaip erdvinis dalykas per objektyvų 
gyvenamų kūnų erdvinį charakterį. Kita vertus, ta pirmapradė 
bendruomenė nėra niekas. Net jei kiekviena monada reališkai 
yra absoliučiai uždaras vienetas, tai irealus intencionalus kitos 
monados įsiskverbimas (Hineinreichen) į mano primordiališku- 
mą nėra toks irealus, kaip įsiskverbimas sapnuojant (Hinein- 
getrūumtsein), kaip buvimas-įsivaizduotu paprastos fantazijos 
būdu. Būtybė čia yra intencionalioje bendruomenėje su kita bū- 
tybe. Tai iš esmės savitas sąryšis ( Verbundenheit), tikra (wirkliche) 
bendruomenė, ir kaip tik ta, kuri transcendentaliai daro įmano- 
mą pasaulio, žmonių ir daiktų pasaulio būtį. 

Po to, kai išaiškinome pirmąją suvisuomeninimo pakopą bei 
(o tai beveik tas pat) objektyvaus pasaulio pirmąją konstituciją, 
kuri kyla iš primordialinio pasaulio sferos, aukštesnių pakopų 
aiškinimas santykinai nėra toks sunkus. Ir nors, atsižvelgiant į 
visapusiško išplėtojimo tikslus, yra būtini nepaprastai platūs šių 
aukštesnių pakopų tyrimai, aprėpiantys įvairiausią problema- 
tiką, čia mums pakaks bendrais bruožais nubrėžtų pamatinių 
kontūrų, kurie yra visiškai suprantami, remiantis tuo pagrindu, 
kurį gavome. Pradėdamas nuo savęs paties, konstitucijos po- 
žiūriu esančio pirmaprade monada (konstitutiv der Urmonade), 
pasiekiu monadas, kurios man yra kitos ar, atitinkamai, Kitus, 
kaip psichofozinius subjektus. Tai reiškia, kad gaunu juos ne 
kaip tai, kas tik stovi priešais mane kaip gyvenamas kūnas ir yra 
susijęs su mano psichofiziniu egzistavimu (kuris juk apskritai ir 
suprantamu būdu yra centrinis narys net ir suvisuomenintame 


aprašytosios pakopos pasaulyje dėka būtino orientuoto būdo, 

kuriuo tas pasaulis yra jam duotas) tik per asociacinį poravimą. 
Priešingai, žmonių bendruomenės prasmėje ir žmogaus pras- 
mėje, žmogaus, kuris net kaip izoliuotas nešioja savyje savo kaip 
bendruomenės nario prasmę) šitai pasakytina ir apie gyvūnų 
bendruomenę), glūdi tai, kad aš ir Kiti esame vienas su kitu su- 
sieti ryšiu, kuris suponuoja mano egzistavimo objektyvuojan- 
tį sulyginimą (Gleichstellung) su visų kitų subjektų egzistavimu, 
sulyginimą, kuris sąlygoja objektyvuojantį mano egzistavimo su- 
lyginimą su bet kurio Kito egzistavimu: aš ir bet kuris kitas kaip 
žmonės tarp kitų žmonių. Jei savuoju supratimu persikeliu į Ki- 
tą (in ihm einverstebhend), giliau įsiskverbsiu į horizontą to, kas 
yra jo savastis, tuojau pat aptiksiu tam tikrą aplinkybę, būtent — 
kad taip, kaip jo fizinis gyvenamas kūnas (Körperleib) yra mano 
suvokimo lauke, taip mano gyvenamas kūnas yra jo suvokimo 
lauke, ir kad jis bendrais bruožais suvokia mane tiesiog kaip jo 
atžvilgiu Kitą tokiu pačiu būdu, kokiu aš suvokiu jį kaip kitą, 
negu aš. Taip pat pastebiu, kad Daugelis patiria vienas kitą kaip 
Kitus, todėl galiausiai pastebiu, kad kiekvieną Kitą galiu patirti 
ne tik kaip Kitą, bet ir kaip tą, kuris yra susijęs su savo Kitais ir 
eventualiai, iteraciškai suprantamu tarpiškumu — ir su manimi 
pačiu. Taip pat yra aišku, jog žmonės gali būti apercipuoti tik 
kaip žmonės, kurie susiduria su Kitais ir su dar Kitais ne tik 
tikrovėje, bet ir galimybėje, ir savo nuožiūra. Tad atviru būdu 
begalinė gamta tampa tokia gamta, kuri aprėpia ir atvirą žmo- 
giškų esybių aibę; kalbant bendriau, gyvų esybių (Animalien) 
aibę, niekam nežinomu būdu pasklidusių neribotoje erdvėje, 
žmonių, kurie yra suvokiami kaip galimos tarpusavio ryšių ben- 
druomenės subjektai. Žinoma, kiekvieną tokią bendruomenę 
atitinka transcendentalinėje konkretybėje paralelinė monadų 
bendruomenė, kurią nusakome kaip transcendentalinį inter- 


subjektyvumą. Jis yra (tikriausia šito nereikia nė sakyti) dalykas, 

konstituotas vien manyje, medituojančiame ego, konstituotas 
mano intencionalių išgyvenimų šaltiniuose, tačiau kaip toks, ku- 
ris kiekvienoje konstituotoje su modifikuotu Kīzto pobūdžiu 
monadoje yra konstituotas kaip ta pati bendruomenė, tik kon- 
stituotas kitokia subjektyvių apraiškų atmaina, ir konstituotas 
kaip turintis savyje tą patį objektyvų pasaulį. Žinoma, manyje 
pačiame transcendentaliai konstituoto pasaulio esmei (panašiai 
kaip pasaulio, kuris yra konstituotas bet kurioje monadų bend- 
ruomenėje, kurią aš tik galiu pamąstyti) priklauso tai, kad tas 
pasaulis būtinai yra ir žmonių pasaulis, kad yra daugiau ar ma- 
žiau tobulai kiekvieno pavienio žmogaus sieloje konstituotas 
(innerseelisch konstitutert) dalykas, konstituotas kiekvieno atski- 
ro žmogaus intencionaliuose išgyvenimuose, jo intencionalumo 
potencialiose sistemose, kurios, sudarydamas psichinio gyvenimo 
visumą, pačios savo ruožtu yra konstituotos kaip jau egzistuo- 
jantis pasaulyje dalykas. Psichiniu objektyvaus pasaulio konsti- 
tuavimu vadinu, pavyzdžiui, mano realų ir galimą pasaulio pa- 
tyrimą, kuriame veikiu kaip Aš, kuris patiria save kaip žmogų. 
Šis patyrimas yra daugiau ar mažiau tobulas dalykas, bet jis vi- 
suomet turi neapibrėžtą atvirą horizontą. Šiame horizonte kiek- 
vienas Kitas yra skirtas kiekvienam žmogui, kaip fizinis, psi- 
chotizinis, vidinis-psichinis (i22enpsychisch) dalykas, sudarantis 
atvirai neribotą sritį to, prie ko geriau ar blogiau (nors dažniau 
blogiau) galima prasibrauti. 


S 57 Vidinės-psichbinės ir 
egologinės-transcendentalinės išsklaidos 


lygiagretumo išaiškinimas 


Iš čia yra nesunku paaiškinti būtiną paraleliškumą tarp vidinės- 


psichinės (žnneseelische) ir egologinės-transcendentalinės iš- 

sklaidos, paaiškinti faktą, apie kurį jau anksčiau kalbėjome, 
būtent — kad grynoji siela yra monados viduje vykstanti jos pa- 
čios saviobjektyvacija, kurios įvairios pakopos yra iš esmės 
plaukiančios būtinybės, apibrėžiančios apskritai galimybę, kad 
tai monadai egzistuoja kitos monados. 

Su šiuo faktu yra susiję tai, kad a priori kiekviena transcen- 
dentalinė-fenomenologinė analizė ir teorija — taip pat ir tik ką 
bendrais bruožais nubrėžta objektyvaus pasaulio transcenden- 
talinės konstitucijos teorija — gali būti realizuota taip pat natū- 
raliu pagrindu, realizuota ignoruojant transcendentalinę nuos- 
tatą. Perkelta į šio transcendentalinio naivumo sferą, ji tampa 
vidaus psichologijos teorija (innenpsychologische Theorie). Eide- 
tiniu ir empiriniu požiūriu grynąją psichologiją, t. y. psicho- 
logiją, kuri atskleidžia vien sielos intencionalią nuosavą esmę 
(Eigenwesen), konkretaus žmogiškojo Aš esmę, atitinka transcen- 
dentalinė fenomenologija, ir atvirkščiai. Tačiau šitai dar reikia 
įžvelgti transcendentaline įžvalga. 


S 58 Aukštesniųjų intersubjektyvių bendruomenių 
intencionalios analitikos problematikos suskirstymas. 
Aš ir aplinkos pasaulis 


Žmonijos konstitucija, ar, atitinkamai, konstitucija tokios bend- 
ruomenės, kuri geriausiai išreiškia žmonijos esmę, dar nesibaigia 
tuo, kas jau padaryta. Tačiau savaime aišku, kad pradėdami nuo 
bendruomenės tik ką atskleista prasme, galime lengvai suprasti 
galimybę tų Aš-aktų, kurie per aprezentuojančio svetimų sub- 
jektų patyrimo terpę įsiskverbia (bineinreichen) į kito Aš sferą, 
ar net specifinių aš-asmeninių (¿chlich- personalen) aktų galimybę, 
aktų, turinčių socialinių aktų pobūdį ir sukuriančių bet kokią as- 
meninę žmonių komunikaciją. Kruopščiai išstudijuoti tuos ak- 

tus bei jų įvairialypius pavidalus ir, remiantis tomis studijomis, 
transcendentaliai išaiškinti bet kokių visuomeniškumo formų 
esmę yra nepaprastai svarbus uždavinys. Kartu su autentiškų, 
socialiniu subendruomeninimu, objektyvaus pasaulio ribose 
kaip ypatingos rūšies dvasiniai objektai konstituojasi įvairios 
socialinės bendruomenės, sudarančios tam tikrą hierarchiją. 
Kai kurios jų yra ypatingi tipai, turintys aukštesnės pakopos asme- 
nybių pobūdį. 

Toliau čia reikėtų panagrinėti problemas, kurios yra neat- 
siejamos nuo aukščiau nurodytos problematikos ir sudarančios 
savotišką jos koreliatą: specifiškai žmogiškos, būtent — kultūri- 
nės aplinkos konstitucijos problemas, aplinkos, kuri yra kiek- 
vieno žmogaus ir kiekvienos žmonių bendruomenės aplinkinis 
pasaulis, bei tos aplinkos (tiesa, riboto) objektyvumo problemas. 
Tai ribotas objektyvumas, tačiau pasaulis kaip konkretybė gali 
būti duotas man ir apskritai bet kuriam kitam subjektui tik to- 
kiu pavidalu, kaip kultūros pasaulis, kurio prasmę galima nu- 
sakyti kaip „kiekvienam prieinamo pasaulio“ prasmę. Bet kaip 
tik šis prieinamumas nėra besąlygiškas (šitai paaiškėja tuojau 
pat, kai tik nuodugniau išskleidžiame jo prasmę). Ir tas besąly- 
giškumas plaukia iš konstitucijos esmės principų (aus konsti- 
tutiven Wesensgriūnden). Tuo jis akivaizdžiai skiriasi nuo abso- 
liučiai besąlygiško prieinamumo Kiekvienam, prieinamumo, 
kuris esmiškai priklauso gamtos, gyvenamo kūniškumo ir kartu 
psichofizinio žmogaus (traktuojamo čia kaip tam tikra bendry- 
bė) konstitutyviai prasmei. Žinoma, besąlygiškos visuotinybės 
sfera (kaip pasaulio konstitucijos esmę apibrėžiančios formos 
koreliatą) aprėpia dar ir tai, kad kiekvienas mūsų a priori gy- 
vename toje pačioje gamtoje, gamtoje, kurią kiekvienas mūsų 
būtinu savo gyvenimo subendruomeninimu su Kitu, indi- 


vidualia ir subendruomeninta veikla bei gyvenimu pavertė 

kultūros pasauliu, suformavo pasaulį su žmogui reikšmingais 
dalykais — net jei tai bus labai primityvi jo pakopa. Tačiau šitai 
nei faktų, nei apriorinių principų požiūriu neatmeta to, kad 
žmonės, gyvenantys viename ir tame pačiame pasaulyje, eg- 
zistuoja labai menkai susieti kultūrinės bendruomenės arba ap- 
skritai už tos bendruomenės ribų ir kaip tik todėl konstituoja 
įvairias kultūrines aplinkas (kulturelle Umwelten) kaip konkre- 
čius gyvenamus pasaulius (Lebenswelten), kuriuose veikdamos 
ir patirdamos poveikį gyvena santykinai ar absoliučiai izoliuo- 
tos bendruomenės. Kiekvienas žmogus pirmiausia (tik kaip 
branduolį ir su neatskleistu horizontu) supranta savo konkrečią 
aplinką ar, atitinkamai, savo kultūrą, būtent kaip žmogus, prik- 
lausantis tą aplinką istoriškai formuojančiai bendruomenei. 
ties, kuri sykiu sąlygoja ir dabarties supratimą, yra iš principo 
įmanomas Kiekvienam, kas priklauso tai bendruomenei, įma- 
nomas su tam tikru vien jam įmanomu pirmapradiškumu, ku- 
ris yra užsklęstas kitos su pirmąja tam tikru ryšiu susietos bend- 
ruomenės Žmonėms. Svetimo pasaulio žmones jis supranta 
pirmiausia būtinai kaip žmones apskritai, žmones, apskritai 
priklausančius żam tikram kultūros pasauliui; pradėdamas nuo 
šio elementaraus susipratimo, jis turi žingsnis po žingsnio for- 
muoti tolesnes susipratimo galimybes. Pradėdamas nuo bend- 
riausių dalykų supratimo, tik dabar jis gali užtikrinti sau vis pla- 
tesnių dabarties sluoksnių pakartotinį supratimą, o per tuos 
sluoksnius — istorinės praeities, kuri savo ruožtu padeda atskleis- 
ti dabartį, pakartotinį supratimą. 

Bet kokios rūšies pasaulių konstitucija, pradedant nuo 
nuosavo išgyvenimų srauto su jo atviru būdu begalinėmis įvai- 
rovėmis ir baigiant objektyviu pasauliu su jo įvairiomis objek- 
tyvizacijos pakopomis, paklūsta orientuotos konstitucijos 

dėsniams. Antai, kaip matėme, ir kultūros pasaulis yra duotas 
orientuotai nulinio nario ar, atitinkamai, asmeniškumo (Perso- 
nalitit) atžvilgiu. Čia Aš ir mano kultūra yra primordialiniai 
dalykai bet kurios svetimos kultūros atžvilgiu. Man ir mano kul- 
tūros bendrininkams (Kulturgenossen) pastaroji yra prieinama 
tik per savotišką svetimybės patyrimą, savotišką įsijautimą į sve- 
timą kultūros žmogiškumą (Kulturmenschheit) ir jo kultūrą, o ir 
šis įsijautimas reikalauja savų intencionalių konstitucijos tyrimų, 
konstitucijos, kuri įvairiose pakopose, bet vienos plačiausiai su- 
prantamos prasmės rėmuose suponuoja pirminius ir antrinius 
dalykus. Primordialiniai dalykai įsiterpia į antriniu būdu kon- 
stituotą pasaulį — įsiterpia su nauju prasmės sluoksniu — vi- 
suomet taip, kad orientuotuose duotybės būduose jie tampa 
centriniu nariu. Šis pasaulis kaip pasaulis būtinai yra duotas kaip 
būties horizontas, kurį galima pasiekti ir sistemingai (geordnet 
atskleisti, pradedant nuo to centrinio nario. Taip yra jau tada, 
kai turime reikalą su pirmuoju, imanentiniu pasauliu, kurį vadi- 
name išgyvenimų srautu. Jis kaip „buvimo vienas kito išorėje“ 
sistema (System der Aufereinander) yra duotas su orientacija 
aplink primordialiai besikonstituojančią gyvą dabartį, iš kurios 
yra prieinama viskas, kas imanentiniame laikiškume yra už jos 
ribų. Panašiai ir mano psichofizinis gyvenamas kūnas primor- 
dialinės (mūsų specifine prasme) sferos viduje yra centrinis na- 
rys gamtos atžvilgiu, gamtos kaip pasaulio, kuris konstituojasi 
tik per to kūno valdymą (durch sein Walten). Panašiu būdu mano 
psichofizinis gyvenamas kūnas yra primordialinis objektyvaus 
pasaulio konstitucijos atžvilgiu, pasaulio, kuris yra „vienas-kito- 
išorėje“ pasaulis. Ir čia jis yra orientuoto duotybės būdo centrinis 
narys. Jei primordialinis (mūsų specifine prasme) pasaulis pats 
tampa objektyvaus pasaulio centru, tai šitai atsitinka dėl to, kad 
ši visuma objektyvuojasi taip, kad ji nesukuria jokio naujo „vie- 

nas-kito-išorėje“. Tuo tarpu svetimybės pasaulio (Fremdwelt) 
įvairovė yra duota su orientacija į mano pasaulio įvairovę, t. y. 
yra tam tikras pasaulis, nes konstituojasi kartu su jai imanen- 
tišku, visiems bendru objektyviu pasauliu, kurio erdvėlaikinė 
forma sykiu funkcionuoja ir kaip forma, per kurią turi būti pri- 
einama pati ta įvairovė. 

Grįždami prie mūsų jau nagrinėto kultūros atvejo, turime 
pastebėti, kad ir jis, kaip kultūros pasaulis, yra duotas su tam 
tikra orientacija, yra duotas tam tikrame visuotinės gamtos bei 
jos erdvėlaikinės formos fone, formos, kurioje ta gamta yra 
prieinama ir kuri turi funkcionuoti kartu (mitzufungieren), kad 
kultūros darinių įvairovė ir pati kultūra būtų prieinamos (ftir 
die Zugänglichkeit. Tad matome, jog ir kultūros pasaulis yra 
duotas su tam tikra orientacija, susiejančia jį su jo nuliniu nariu 
ar, atitinkamai, su jo nulinį tašką sudarančia aukštesnio laipsnio 
asmenybe. Aš ir mano kultūra čia pasirodome kaip primordia- 
liniai dalykai kiekvienos svetimos kultūros atžvilgiu. Ši kultūra 
yra man ir mano kultūros bendrininkams (Kulturgenossen) 
prieinama tik tam tikra svetimybės patyrimo aktų atmaina, tam 
tikros rūšies įs/jautimu į žmones, kurie toje svetimoje kultūroje 
gyvena, ir į pačią jų kultūrą. Ir ši įsijautimo rūšis reikalauja in- 
tencionalių tyrimų. 

Tačiau čia turime atsisakyti smulkesnio šio prasmės sluoksnio 
tyrinėjimo, sluoksnio, kuris žmogiškumo ir kultūros pasauliui 
kaip tokiems suteikia jų specifinį pobūdį ir kuris tuo būdu pa- 
verčia juos pasauliais, kuriems suteiktos specifiškai dvasinės 
apibrėžtys. Konstitutyvios išsklaidos, kurias atlikome, išryški- 
no intencionalius motyvacinius ryšius, iš kurių išauga konstitu- 
tyviai rišlus žemutinis visiškos pasaulio konkretybės sluoksnis, 
kuris mums lieka, kai abstrahuojamės nuo visų apibrėžčių, ku- 


rios kyla iš objektyviosios dvasios sferos. Turime (behalten) visą 

gamtą, kaip jau savyje konkrečiai vieningai konstituotą, o toje 
gamtoje — jai priklausančius (einbezogen) žmonių ir gyvūnų gy- 
venamus kūnus, nekreipdami dėmesio į psichinio gyvenimo 
konkretumo pilnatvę, nes žmogiškasis egzistavimas kaip toks 
per sąmonę yra susietas su egzistuojančio praktinio aplinkos pa- 
saulio kaip pasaulio, kuris jau iš anksto turi žmogui reikšmin- 
gus predikatus, o ši sąsaja suponuoja tų predikatų psichologinę 
konstituciją. 

Tai, kad kiekvienas toks pasaulio predikatas randasi iš laike 
vykstančios genezės, būtent — genezės, kuri yra įsišaknijusi žmo- 
gaus veikloje ir buvime veikiamam, įrodinėti nereikia. Faktas, 
kad tokie predikatai kyla iš atskirų subjektų ir kad jiems bū- 
dingas intersubjektyvus galiojimas to, kas nuolatos priklauso 
bendram gyvenamam pasauliui, atitinkamai suponuoja, jog 
žmonių bendruomenė — ir ji pati, ir kiekvienas atskirai paimtas 
žmogus — pačiu savo gyvenimu yra panardinta į tam tikrą kon- 
kretų aplinkos pasaulį, jog jie yra susiję su tuo pasauliu tiek sa- 
vo veikla, tiek buvimu veikiamais. Suponuoja, jog visa tai jau 
yra konstituota. Žinoma, šioje nuolatinėje žmogau gyvenimo 
kaitoje keičiasi ir patys žmonės, keičiasi kaip asmenys, tuo mas- 
tu, kuriuo jie atitinkamai turi įgyti vis naujas habitualias savy- 
bes. Čia labai aiškiai pasimato plati statinės ir genetinės kon- 
stitucijos problematika, pastarosios problematika — kaip dalis 
mįslingosios universalios genezės problematikos. Antai, asme- 
nybės požiūriu, tai ne tik asmens charakterio vienumo statinės 
konstitucijos problema, vienumo, priešinamo įvairovei įsteig- 
tų (gestifteter) ir vėl panaikintų (aufgeþobener) habitualybių, bet 
ir genetinės konstitucijos, kuri veda mus atgal prie įgimto cha- 
rakterio paslapties. 

Čia turėtų pakakti to, kad parodėme tik šios aukštesnės pa- 
kopos problematikos konstitutyvaus pobūdžio metmenis ir tuo 


168 


PENKTOJI MEDITACIJA 


būdu padarėme suprantama tai, kad sisteminėje tramscenden- 
talinės-fenomenologinės apodiktinio ego sklaidoje galiausiai tu- 
rėtų atsiskleisti ir transcendentalinė pasaulio prasmė, turi atsi- 
skleisti su visa jos konkretybe, su kuria šis pasaulis yra mūsų, 
visiems mums bendras, nuolatos egzistuojantis gyvenamas pa- 
saulis. Tai pasakytina ir apie visus specialiuosius aplinkų pa- 
vidalus (umweltliche Sondergestalten), kuriuose mūsų pasaulis 
pasirodo mums pagal kiekvieno mūsų išsiauklėjimą bei išsivys- 
tymo laipsnį ar atitinkamai, pagal mūsų priklausomybę tai ar 
kitai tautai, tai ar kitai kultūrai. Čia visur viešpatauja tam tikra 
esmės dėsnių diktuojama būtinybė ar, atitinkamai, tam tikras 
esmės nubrėžtas stilius, kurio būtinumo šaltinis yra transcen- 
dentalinis ego, o toliau — šiame ego atsiskleidžiantis transcen- 
dentalinis intersubjektyvumas, t. y. transcendentalinės motyva- 
cijos ir transcendentalinės konstitucijos esminiai pavidalai. Jei 
mums pavyksta atskleisti tuos šaltinius, tas apriorinis stilius įgy- 
ja aukščiausio rango (Dignität) racionalų paaiškinimą — rango, 
kuris būdingas galutiniam, transcendentaliniam suprantamumui. 


S 59 Ontologinė eksplikacija ir jos vieta konstitucinės 
transcendentalinės fenomenologijos visumoje 


Per mūsų tikslą realizuojančios analizės tarpusavyje susijusias 
dalis, o iš dalies ir per ranka rankon su jomis einantį tam tikros 
neišvengiamos naujos problematikos kontūrus ir formą, kuria 
ši problematika turėtų būti sutvarkyta, gavome filosofiniu po- 
žiūriu pamatinę (grundlegende) įžvalgą. Pradėdami nuo tiesiog 
duoto patyrimo pasaulio (Eyfabrungswelt) ir — pereinant į eide- 
tinę nuostatą — nuo patyrimo pasaulio apskritai, mes atlikome 
(haben geübt) wranscendentalinę redukciją, t. y. atsigręžėme į 
transcendentalinį ego, kuris konstituoja savyje viską, kas yra iš 

pradžių duota, ir visas išvestinės (nachfolgenden) duotybės at- 
mainas, ar, atitinkamai, į eidetinį savęs pavertimą (Se/bstabwand- 
lung) transcendentaliniu ego apskritai. 

Taigi šį ego suvokėme kaip ego, kuris savyje patiria pasaulį, 
ego, kuris įrodo pasaulį jo rišlumu ( Welt in Einstimmigkeit aus- 
weisendes). Eidami šios konstitucijos ir jos egologinių pakopų 
keliu, išryškinome visiškai naujo 2 priori sferą, būtent — su kon- 
stitucija susijusio 2 priori. Išmokome šioje sferoje skirti ego au- 
tokonstituciją, kurioje ego konstituojasi pats sau, konstituojasi 
tuo, kas nusako jo primordialinę nuosavą esmę ir visų įvairiose 
pakopose išsidėsčiusių svetimybių konstituciją iš nuosavos es- 
mės (Eigenwesentlichkeit) šaltinių. Viso to rezultatas yra mano 
nuosavame ego vykstančios visuminės konstitucijos ( Gesamtkon- 
stitution) su jos esmės forma universali vienovė, konstitucijos, 
kurios koreliatas yra objektyviai egzistuojantis pasaulis, kuris yra 
visuomet jau duotas ir duotas pastoviu būdu tiek man pačiam, 
tiek kiekvienam kitam ego apskritai, pasaulis, kuris toliau for- 
muojasi prasmės sluoksniais ir formuojasi mano koreliatyviai 
aprioriniu formos stiliumi. Ir pati ši konstitucija yra a priori. 
Realizuodami to radikaliausio ir nuoseklaus plėtojimo to, kas 
jau intencionaliai glūdi manajame ego bei mano esmės atmai- 
nose (Wėsenwabwandlungen) ir intencionaliai jose motyvuojasi, 
atskleidžiame tai, kad visuotinė faktinė duoto objektyvaus pa- 
saulio struktūra, jo sandara kaip paprasta (blofe) gamta, kaip 
gyvūnija, kaip žmogiškumas, įvairių pakopų socialumas ir kul- 
tūra labai plačiu mastu ir tikriausiai daug plačiau, negu įsten- 
geme įžvelgti, yra esmės būtinybė (Wesensnotwendigkeit). Su- 
prantama ir būtina viso to pasekmė yra neišvengiamai būtinas 
uždavinys — apriorinė realaus pasaulio ontologija, uždavinys, 
kuris iš tikro yra reikalavimas atskleisti šio pasaulio universalu- 


mo pamatą sudarantį a priori, nors, kita vertus, tai vienpusiškas 

ir galutine prasme nebūtinai filosofiškas uždavinys. Mat šios 
rūšies ontologinis 2 priori (kaip gamtos, gyvūnijos, socialumo ir 
kultūros 4 priori) nors ir suteikia ontiniam faktui, faktiniam pa- 
sauliui su jo arsitiktinybėmis, tam tikro santykinio suprantamu- 
mo, su kuriuo turime reikalą tada, kai akivaizdi buvimo-tokiu 
(Soseins) būtinybė išplaukia iš esmės dėsnių, tačiau tai nėra filo- 
sofinis, t. y. transcendentalinis, suprantamumas. Tiesa, filosofija 
reikalauja tokių aiškinimų, kurie remiasi galutinėmis ir konkre- 
čiausiomis iš esmės plaukiančiomis būtinybėmis, tačiau pasta- 
rosios yra tik tokios būtinybės, kurios atsižvelgia į bet kokio 
objektyvaus pasaulio įsišaknijimą transcendentaliniame subjek- 
tyvume, t. y. leidžia pasaulį suprasti konkrečiai kaip konstituo- 
tą prasmę. Ir tik tie aiškinimai leidžia pastebėti aukščiausius ir 
galutinius klausimus, kuriuos galima kelti net ir tokiu būdu 
suprastam pasauliui. 

Fenomenologijos sėkmė jau pirmojoje jos raidos fazėje bu- 
vo tai, kad jos taikytas grynosios, bet sykiu eidetinės intuicijos 
metodas vedė ją į sukūrimą naujos ontologijos, esmiškai kitokios 
negu neakivaizdžiomis loginėmis sąvokomis operavusios XVIII 
amžiaus ontologijos, arba (o tai vienas ir tas pat) vedė į sukūrimą 
sistemos specialiųjų mokslų, kylančių tiesiog iš konkretaus ste- 
bėjimo (grynosios gramatikos, grynosios logikos, grynosios tei- 
sės teorijos, esmės teorijos, traktuojančios intuityviai patiriamą 
gamtą ir t. t.) ir juos visus aprėpiančios bendrosios objektyvaus 
pasaulio ontologijos. Šiuo požiūriu niekas nekliudo pradėti iš 
karto visiškai konkrečiai nuo mus supančio pasaulio, kuriame 
mes, žmonės, gyvename, ir nuo pačių žmonių kaip būtinais ry- 
šiais su tuo pasauliu susijusių subjektų, pradėti nuo (grynai in- 
tuityvaus) ištyrimo nepaprastai turtingo ir niekad iki šiol neat- 
skleisto a priori, kuris sudaro šios rūšies aplinkos pasaulio kaip 


tokio pamatą, taip pat šio a priori pasirinkimo kaip pradžios 

taško sisteminiam išskleidimui struktūrų, kurios apibrėžia žmo- 
gaus egzistavimo (Daseins) bei pasaulio sluoksnius, kurie per šį 
egzistavimą atsiskleidžia kaip jo koreliatai. Tačiau tai, ką čia tie- 
siogiai gauname (nors tai ir sudaro tam tikro a priori sistemą), 
filosofiškai suprantamu (aukščiau aptarta prasme) ir iš galutinių 
supratimo šaltinių kylančiu a priori tampa tik tada, kai at- 
skleidžiama būtent konstitucijos problematika kaip specifiškai 
filosofinė pakopa, kai tuo būdu natūralus pažinimo pagrindas 
pakeičiamas transcendentaliniu. Tai reiškia, kad viskas, kas na- 
tūralu, kas tiesiogiai iš pradžių duota, dabar tampa iš naujo pa- 
statyta su nauju pirmapradiškumu ir nustoja būti tuo, kas in- 
terpretuojama tik atgaline data kaip tai, kas yra jau galutinai 
privaloma. Tai, kad iš eidetinės intuicijos kylanti veikla ( Ver- 
fahren) apskritai nusakoma kaip fenomenologinė ir kad ši veik- 
la reikalauja filosofinės reikšmės, yra grindžiama vien tuo, jog 
bet kokia autentiška intuicija nurodo į konstitutyvų kontekstą 
(daf im konstitutiven Zusammenhang jede echte Intuition ihre 
Stelle bat). Todėl bet kuri ontologinė konstatacija apie prin- 
cipinių (aksiominių) pamatų sferą, konstatacija, realizuojama 
remiantis intuicija ir pozityviai, yra būtinas (net a priori plot- 
mėje) parengiamasis darbas ( Vorarbeit), kurio rezultatas turi tap- 
ti tik orientyru, kurio laikantis atskleidžiama visa konstitutyvi 
konkretybė tiek noetiniu, tiek noeminiu aspektu. Kiek daug 
reikšmingų ir visiškai naujų dalykų šis posūkis į konstitutyvius 
dalykus atskleidžia, parodo mūsų tyrimų monadologiniai re- 
zultatai (net jei nekreipsime dėmesio į kartu su juo vykstantį 
prasmės horizontų atskleidimą, horizontų, kurie slypi ontinėje 
pusėje ir kurių ignoravimas esmiškai apriboja apriorinių kon- 
statacijų vertę ir daro nepatikimą jų taikymą). 

S 60 Mūsų atliktos svetimybės patyrimo išsklaidos 
metafiziniai rezultatai 


Tai metafiziniai rezultatai, jei tiesa, kad metafiziniu dera vadin- 
ti galutinį būties pažinimą. Bet čia mums mažiausiai rūpi meta- 
fizika įprasta šio žodžio prasme — tas istorinės raidos iškraipytas 
metafizikos pavidalas, kuris nieko bendra neturi su ta prasme, 
su kuria metafizika iš pradžių buvo įsteigta kaip pirmoji filosofija. 
Grynai intuityvus, konkretus ir apodiktinis būdas, kuriuo fe- 
nomenologija įrodo savo tiesas, atmeta bet kokias metafizines 
avantiūras, bet kokį spekuliacijos besaikiškumą. 

Imkime kai kuriuos mūsų merafizinius rezultatus, sykiu pri- 
dėdami iš jų plaukiančias išvadas. Yra æ priori aišku, jog manasis 
ego, man pačiam apodiktiškai duotas Aš, yra vienintelis dalykas, 
kurį galiu absoliučiai apodiktiškai pripažinti kaip esantį, jis gali 
egzistuoti kaip patiriantis pasaulį ego tik būdamas bendruome- 
nėje su kitais, panašiais į jį ego ir egzistuodamas kaip monada 
bendruomenės narys, bendruomenės, kuri jam duota tam tikru 
į jį patį orientuotu būdu. Nuoseklus objektyvaus patirtinio pa- 
saulio savęs įrodymas (Sic4-2usweisen) implikuoja nuoseklų kitų 
monadų savęs-įrodymą kaip egzistuojančių monadų. Ir arvirkš- 
čiai, jokios monadų aibės neįmanoma pamąstyti kitaip, kaip tik 
eksplicitiškai ar implicitiškai subendruomenintų monadų aibės; 
o šitai reiškia, kad negaliu tos aibės pamąstyti kitaip, kaip tik 
aibės monadų, kuri savyje konstituoja objektyvų pasaulį ir tame 
pasaulyje pati save — kaip gyvą ar ypač kaip žmogišką būtybę — 
suerdvina, sulaikina, realizuoja. Monadų egzistavimas-sykiu 
(Zusammensein), jų paprastas buvimas-kartu (Zugleichsein) bū- 
tinai reiškia buvimą-kartu laike, tad ir buvimą-sulaikintomis 
(Verzeitlicht-sein) realaus laikiškumo pavidalu. 

Prie viso to prisideda dar kiti nepaprastai reikšmingi re- 

zultatai. Ar įmanoma pamąstyti (ar galiu aš, kuris tai sako, ir 
kiekvienas, kurį galiu mąstyti kaip tai sakanų), kad koegzistuotų 
vienas šalia kito keletas vienas nuo kito atskirtų, t. y. viena su 
kita nesusietų, monadų aibių, kurių kiekviena, atitinkamai, kon- 
stituotų nuosavą pasaulį, kaip antai du vienas nuo kito be galo 
atskirtus pasaulius, dvi begalines erdves ir du erdvėlaikius? Aiš- 
ku, kad čia, užuot turėję pamąstomą dalyką, turime nesąmonę. 
Žinoma, kiekviena tokia monadų grupė, sudarydama intersub- 
jektyviai susietų monadų vienybę, intersubjektyvumo vienybę, 
a priori turi savo nuosavą, visiškai kitaip atrodantį pasauli. Ta- 
čiau tada tie abu pasauliai būtinai yra tik tų intersubjektybių 
bendruomenių aplinkos pasauliai ( Umwelten) ir vien aspektai 
vieno ir vieningo objektyvaus pasaulio, kuris yra jiems bend- 
ras. Šie intersubjektyvumai neskraido ore. Kaip tai, ką aš mąstau, 
jie kartu su manimi, kuris kaip pirmapradė monada ( Urmonade) 
juos konstituoja (ar, atitinkamai, su manimi, kuris konstituoja 
juos kaip galima savęs paties atmaina), sudaro tam tikrą būtiną 
bendriją. Tad jie iš esmės priklauso vienai visuotinei bend- 
ruomenei, aprėpiančiai ir mane patį ir susiejančiai į viena visas 
monadas bei jų grupes, kurias įmanoma pamąstyti kaip koeg- 
zistuojančias tarpusavyje. Tad iš tikro gali egzistuoti tik viena 
monadų bendruomenė, visų koegzistuojančių monadų bend- 
ruomenė ir, atitinkamai, tik vienas objektyvus pasaulis, vienas 
objektyvus laikas, viena objektyvi erdvė, tik viena gamta, dar 
daugiau — turi egzistuoti tik viena tokia gamta, jei tiesa, kad 
manyje yra padėtos (angelegt sind) struktūros, kurios implikuoja 
kitų monadų tarpusavio buvimą-sykiu. Daugiausia, kas įma- 
noma, yra tai, kad įvairios monadų grupės ir įvairūs pasauliai 
gali būti susiję tokiu būdu, kokiu su mumis yra susiję monadų 
grupės, (galbūt) priklausančios mums neregimoms žvaigždžių 


sistemoms — tai yra grupės, kurias sudaro tokios gyvos būtybės, 

kurios neturi jokio aktualaus kontakto su mumis. Jų pasauliai 
tačiau yra aplinkos pasauliai su atvirais, bet uk faktiškai, tik 
atsitiktinai jiems neatskleidžiamais horizontais. 

Šio monadologinio pasaulio vienatinumo prasmė ir viena- 
tinumas įgimto jam objektyvaus pasaulio turi būti teisingai su- 
prastas. Leibnizas, žinoma, teisus, kai sako, kad galima įsivaiz- 
duoti be galo daug monadų ir monadinių grupių, bet iš to vi- 
siškai neišplaukia, kad visos tos galimybės yra komposibilios, jis 
teisus ir tada, kai teigia, kad egzistuoja galimybė sukurti be galo 
daug pasaulių, bet kaip tik dėl to, kad jie yra inkomposibilūs, 
negalima sukurti kelių pasaulių vienu metu. Čia reikia pastebėti, 
kad pirmiausia galiu mane patį, tą apodiktinį faktinį ego, min- 
tyse laisvai varijuodamas pakeisti (in freier Variation umdenken) 
ir tuo būdu gauti mano paties galimybių atmainų sistemą, at- 
mainų, kurių kiekvieną paneigia kiekviena kita ir tas ego, kuriuo 
iš tikro esu. Tai sistema, kurią galima nusakyti kaip apriorinio 
inkomposibilumo sistemą. Toliau, manojo „aš esu“ faktas leidžia 
man iš anksto nustatyti, ar man egzistuoja kitos monados, ir jei 
egzistuoja, tai kokios. Tas monadas galiu tik susitikti; juk ne- 
galiu sukurti tų, kurie turi man egzistuoti. Jei mintyse paverčiu 
save grynąja galimybe, tai ta galimybė savo ruožtu taip pat yra 
taisyklė, nustatanti, kokios monados man egzistuoja kaip kitos, 
negu ji pati. Eidamas šiuo keliu, atrandu, kad kiekviena mona- 
da, kuri turi konkrečios galimybės galią, savimi nubrėžia tam 
tikrą rišlų universumą, tam tikrą uždarą m2onady pasaulį, ir kad 
du monadų pasauliai yra taip pat inkomposibilūs, kaip manojo 
ir apskritai bet kurio įmanomo, mintyse suponuojamo ego dvi 
išvestinės galimybės. 

Iš šių rezultatų ir iš į juos vedančių tyrimų eigos galime įsi- 
tikinti, kaip prasmę įgyja tie klausimai (nesvarbu, kaip į juos 
bus atsakyta), kurie tradicinės metafizikos požiūriu turėjo būti 

už bet kokio mokslo ribų. Tokios yra problemos, kurias jau 
anksčiau aptarėme. 


S 61 Tradicinė „psichologinės kilmės“ problema ir jos 
Jenomenologinis išaiškinimas 


Žmonių ir gyvūnų pasaulyje susiduriame su mums pažįstama 
gamtamoksline psichofizinės, fiziologinės ir psichologinės ge- 
nezės problematika. Ji aprėpia, be kita ko, ir psichinio gyvenimo 
genezės problemą. Ši problema mums kyla tada, kai svarstome 
vaiko vystymąsi, kurio ribose kiekvienas vaikas turi susiformuo- 
ti sau savo pasaulio vaizdinį (Weltvorstellung). Apercepcijos sis- 
tema, kurioje pasaulis vaikui egzistuoja kaip realaus ir galimo 
patyrimo karalystė ir kurioje jis yra visuomet jau duotas (vorge- 
geben ist), turi dar tik konstituotis vaiko psichikai besivystant. 
Objektyviai žiūrint, vaikas ateina į pasaulį; kaip prasideda jo 
psichinis gyvenimas? 

Šis psichofizinis arėjimas-;-pasaulį kelia klausimą apie indi- 
vido kūniškai-organišką (grynai biologinį) vystymąsi ir apie fi- 
logenezę, kurios paralelė savo ruožtu yra psichologinė filoge- 
nezė. Bet ar tai nėra nuoroda į atitinkamus transcendentalinių 
absoliučių monadų sąryšius, nes juk žmonės ir gyvūnai psichi- 
kos požiūriu yra monadų saviobjektyvacijos? Ar visame tame 
neturėtų išryškėti rimtesnės konstitutyvinės fenomenologijos 
kaip transcendentalinės filosofijos esmes liečiančios problemos 
( Wesensprobleme)? Genetinės problemos, būtent — pirmosios ir 
labiausiai pamatinės pakopos problemos, — iškilo jau labai pla- 
čiu mastu realių fenomenologijos darbų lauke. Ta pamatinė pa- 
kopa — tai, žinoma, manojo ego su jo primordialine nuosava 
esme (Eigenwesentlichkest). Čia turime reikalą su vidinio laiko 


suvokimo konstitucija bei visa fenomenologine asociacijos teo- 


176 


PENKTOJI MEDITACIJA 


rija, tuo tarpu tai, ką manasis primordialinis ego atranda atlik- 
damas pirminę akivaizdžią savisklaidą, tiesiogiai yra perkeliama 
į bet kurį kitą ego remiantis esme. Tiesą sakant, šioje pakopoje 
dar nekeliamos aukščiau aptartos generatyvinės problemos, gi- 
mimo ir mirties bei generacijų ryšio tarp gyvų būtybių proble- 
mos. Šios problemos, žinoma, priklauso aukštesnei problemų 
pakopai ir reikalauja tokio didžiulio žemesniųjų pakopų iš- 
sklaidos darbo, kad dar ilgai negalės tapti darbinėmis proble- 
momis. Tačiau atliekamų darbų lauke reikėtų aiškiau nubrėžti 
dar kitas plačias problemų (tiek statinių, tiek genetinių) sritis, 
kurios leidžia mums labiau susisieti su filosofijos tradicija. Mū- 
sų sisteminiai intenciniai aiškinimai (Klžrungen), atlikti sveti- 
mų subjektų patyrimo aktų atžvilgiu ir objektyvaus pasaulio 
konstitucijos atžvilgiu, realizuojasi pagrindu, kurį mums sutei- 
kia transcendentalinė nuostata, primordialinės sferos struk- 
tūrinių artikuliacijų pagrindu, kur susidūrėme jau su tam tikru 
pasauliu — primordialiniu pasauliu. Priėjimą prie šio pasaulio 
užtikrinome sau pradėdami nuo konkretaus pasaulio, traktuo- 
jamo kaip fenomenas, ir atlikdami specifinę primordialinę to 
pasaulio redukciją į tai, kas yra mums sava — į imanentinių trans- 
cendentų pasaulį. Tas pasaulis aprėpė visą gamtą, redukuotą į 
vien man priklausančią gamtą, mano grynajame juslume kon- 
stituotą gamtą, tačiau sykiu aprėpiant ir atitinkamai redukuo- 
tus psichofizinį žmogų bei jo sielą. O dėl gamtos, tai čia turime 
ne vien tokius dalykus kaip regimi daiktai, lytimi daiktai ir t. t., 
bet ir tam tikra prasme ištisus daiktus, kaip priežastinių savy- 
bių substratus, paimtus kartu su jų universaliomis erdvės bei 
laiko formomis. Žinoma, konstitutyviai aiškinant objektyvaus 
pasaulio būties prasmę, pirmoji problema yra išsiaiškinti šal- 
tinį tos primordialinės gamtos ir primordialinių kūno ir sielos 


vienių kilmę, jų kaip imanentinių transcendentų konstituciją. 


177 


PENKTOJI MEDITACIJA 


Šios problemos sprendimas reikalauja nepaprastai plačių ty- 
rinėjimų. Vis iš naujo kyla klausimai apie erdvės, laiko ir daikto 
vaizdinių psichologinį šaltinį, klausimai, kuriuos pastarajame 
šimtmetyje taip dažnai kėlė rimčiausi Fiziologai ir psichologai. 
Kol kas nepavyko paaiškinti šio reiškinio, nors didieji projektai 
buvo pažymėti reikšmingais jų autorių antspaudais. 

Tačiau grįždami nuo tų klausimų prie problematikos, kurią 
išskyrėme ir kuri įkomponuota į hierarchinę fenomenologi- 
jos pakopų sistemą, visiškai evidentiškai pastebėsime, kad visa 
šiuolaikinė psichologija, kaip ir visa šiuolaikinė pažinimo teorija, 
nesuvokė nei psichologiškai, nei transcendentaliai suformuluo- 
tų problemų tikrosios prasmės, būtent — nesuvokė, kad tai yra 
intencionalios (statinės ir genetinės) išsklaidos problemos. To 
neįstengė padaryti net tie, kas priėmė Brentano teoriją, kurioje 
psichiniai fenomenai traktuojami kaip intencionalūs išgyvenimai. 
Buvo nesuprasta intencionalios analizés specifinė prigimtis bei 
tie bendrieji uždaviniai, kurie iškyla, kai imame tyrinėti sąmonę 
kaip tokią jos noeminiu ir noetiniu aspektu, nesuprasta iš prin- 
cipo naujos rūšies metodika, kuri yra būtina, norint tuos užda- 
vinius išspręsti. Nei fizika, nei fiziologija negali visiškai nieko 
pasakyti apie „erdvės, laiko ir daikto vaizdinių psichologinį šal- 
tinį“, nieko čia pasakyti negali ir išoriškų bei indukciškai api- 
bendrinamų faktų srityje besiskleidžianti eksperimentinė ar 
neeksperimentinė psichologija. Tai yra tik intencionalios feno- 
menų konstitucijos problemos, fenomenų, kurie yra mums duo- 
ti iš anksto (vorgegeben) kaip orientyrai (specialiais atvejais jų 
išankstinei duotybei pasiekti eventualiai gali būti pasitelktas ir 
pagalbinis eksperimentas), tačiau klausti apie juos galima tik 
taikant intencionalų metodą ir apklausiant psichikos konsti- 
tucijos universalius sąryšius. Koks universalumas čia turimas 


omenyje, pakankamai aiškiai rodo sisteminis vienalytis konsti- 

tucijų sąryšis, konstitucijų, kurios išskleidžia (entfælte manojo 
ego vienumą pagal tai, kas yra jam sava, ir tai, kas svetima. Fe- 
nomenologija reiškia ir esminę psichologijos reformą. Pagal šią 
reformą, didesnę tokios psichologijos tyrinėjimų dalį sudaro 
apriorinė ir grynoji (t. y. apvalyta nuo visko, kas yra psicho- 
fiziška) intencionali psichologija. Tai ta pati psichologija, apie 
kurią jau ne kartą esame minėję, kad pakeitus natūralią nuos- 
tatą transcendentaline, joje įvyksta „kopernikiškasis posūkis“: ji 
įgyja visiškai naują transcendentalinio požiūrio į pasaulį pras- 
mę ir įspaudžia ją visose fenomenologinėse-psichologinėse 
analizėse. Tik ši nauja prasmė yra tai, kas padaro, kad ši nauja 
psichologija gali būti panaudota svarstant transcendentalinius- 
psichologinius klausimus, ir tik ji susieja ją net su transcenden- 
taline metafizika. Būtent čia glūdi galutinis transcendentalinio 
psichologizmo paaiškinimas ir jo įveikimas, psichologizmo, ku- 
ris suklaidino ir suparalyžiavo visą šiuolaikinę filosofiją. Tad tai, 
kas pasakyta ir apie transcendentalinę fenomenologiją, ir apie 
lygiagrečią jai intencionalią psichologiją (traktuojamą kaip 
pozityvus mokslas), akivaizdžiai nubrėžė tam tikrą pamatinę 
struktūrą, kurios rėmuose galima atskirti vieną nuo kitos dvi ly- 
giagrečių eidetinių-psichologinių tyrinėjimų kryptis: tą, kurioje 
mus domina intencionali sielos konkrečios nuosavos esmės 
apskritai išsklaida, ir tą, kurioje mums rūpi toje sieloje konsti- 
tuojamos svetimybės intencionalumo išsklaida. Pirmąją tyrinė- 
jimų sferą sudaro svarbiausia ir pamatinė pasaulio vaizdinio in- 
tencionalios išsklaidos dalis, tiksliau tariant, žmogaus sieloje 
pasirodančio egzistuojančio pasaulio fenomeno išsklaidos, pasau- 
lio, kaip universalaus patyrimo pasaulio: jei tą patyrimo pasaulį 
redukuosime į primordialiai konstituotą pasaulį, konstituotą 
vienoje vienintelėje atskirai paimtoje sieloje, tai jis nebebus pa- 


saulis kiekvienam, nebūdamas tuo, kas savo prasmę gauna per 

subendruomenintą žmogiškąjį patyrimą, o bus vien individua- 
liai psichinio, visų pirma mano paties patiriančio gyvenimo in- 
tencionalus koreliatas, kuris kyla iš hierarchiškai sutvarkytų ir 
tam gyvenimui priklausančių prasmės darinių primordialinio 
originalumo. Tyrinėjant šiuos darinius, intencionali eksplikacija 
turi konstitutyviai išaiškinti primordialinį fenomenų pasaulio 
branduolį, kurį gali pasiekti kiekvienas iš mūsų, žmonių, o pir- 
miausia, kiekvienas psichologas, kuris aukščiau aprašytu būdu 
išjungia tuos prasmės momentus, kurie suteikia svetimybės po- 
būdį. Jei šio primordialinio pasaulio ribose abstrahuosimės nuo 
to, kas jame pasirodo redukuotu pavidalu kaip psichofizine bū- 
tybė „Aš-žmogus“, gausime grynąją primordialinę gamtą, kaip 
gamtą, kuri konstituojasi mano paties grynajame juslume. Čia 
iškyla psichologinės patirtinio pasaulio kilmės svarbiausia prob- 
lema (Urproblem) — daikto fantomo arba juslinio daikto kartu su 
jo sluoksniais (regimas daiktas ir pan.) bei tų sluoksnių sinteze 
kilmės problema. Šis daiktas (visuomet primordialinės reduk- 
cijos rėmuose) yra duotas kaip vien juslinių apraiškų atmainų 
bei jų sintezių vienumas. Daikto fantomas su jo sintetiškai tar- 
pusavyje susietomis artimo daikto ir tolimo daikto atmainomis 
dar nėra primordialinės psichinės sferos realus daiktas, nėra 
daiktas, kuris, priešingai, nors jau ir yra čia, tačiau vis dėlto kon- 
stituojasi aukštesnėje pakopoje kaip priežastinis daiktas, kaip 
priežastingai determinuotų savybių tapatingas substratas (subs- 
tancija). Substanciškumas ir prežastingumas, žinoma, yra aukš- 
tesnės pakopos konstitucijos problemos. Juslinio daikto bei jo 
esmės požiūriu pamatinių erdviškumo ir ervėlaikiškumo kon- 
stitucijos problema ir yra tik ką minėta problematika, kuri ap- 
rėpia vien aprašomuosius daiktų apraiškų (išvaizdų (Aparenzen), 
perspektyvinių aspektų) sintetinių sąryšių tyrimus, ir aprėpia 
šiuos tyrimus vienpusiškai; kita pusė yra tų reiškinių intencio- 

nalus grįžtamasis susiejimas (Rūckbeziebung) su tunkcionuo- 
jančiu gyvenamu kūnu, kuris savo ruožtu turi būti aprašytas jo 
savikonstitucijos bei išskirtinės jo apraiškų konstitutyvios sis- 
temos ypatybės požiūriu. 

Taip judant į priekį kyla vis naujos deskriptyvios išsklaidos 
problemos, kurios visos turi būti sistemingai išnagrinėtos, nors 
čia rimtai svarstyti galime tik primordialinio pasaulio kaip rea- 
lybių pasaulio konstitucijos problemas, o jose — tik didžiąsias 
erdvės ir laiko, kaip pasauliui priklausančių momentų, kon- 
stitucijos problemas. Kaip parodė šių problemų išplėtojimas, 
jau tai sudaro milžinišką tyrimų sritį, o tai tik pilnos gamtos 
fenomenologijos žemutinė pakopa, gamtos, traktuojamos kaip 
objektyvi, bet grynoji gamta, kuriai dar toli iki konkretaus 
pasaulio. 

Susieję su psichologija, gavome progą to, kas primordiališ- 
ka, ir to, kas konstituota kaip svetimybė, skyrimą išversti į gry- 
nosios psichikos kalbą ir primordialinės bei objektyvios gam- 
tos konstitucijos konstitutyvią problematiką preliminariai (nors 
ir paviršutiniškai) aptarti kaip psichologijos problematiką. 

Tačiau jei vėl grįžime į transcendentalinę nuostatą, tai pa- 
stebėsime, kad ir atvirkščiai, mūsų bandymas aptarti psicholo- 
ginio erdves vaizdinio ir pan. kilmės problematiką savo ruožtu 
nubrėžia lygiagrečios transcendentalinės-fenomenologinės 
problematikos kontūrus, būtent — primordialios gamtos ir pa- 
saulio konkrečios išsklaidos problematikos kontūrus. Tuo būdu 
pašalinama didelė mūsų ankstesnės pasaulio konstitucijos kaip 
transcendentalinio fenomeno aptarties spraga. Šį nepaprastai 
didelį primordialinio pasaulio tyrimų kompleksą (kuris suda- 
ro ištisą discipliną) galime taip pat nusakyti kaip labai plačiai 
suprantamą iranscendentalinę estetiką. Čia šį kantišką pa- 
vadinimą vartojame todėl, kad su erdve ir laiku susiję proto 

kritikos argumentai (nors ir labai ribotai ir ne iki galo aiškiu 
būdu) akivaizdžiai yra nukreipti į jusliniame stebėjime glūdin- 
čio noeminio 4 priori atskleidimą, 2 priori, išplėsto iki grynai 
jusliškai stebimos gamtos (būtent — primordialinės gamtos) kon- 
kretaus a priori, reikalaujančio savo transcendentalinio-feno- 
menologinio papildymo - įtraukti tą 2 priori į konstitutyvinę 
problematiką. Žinoma, tokie tyrinėjimai nebūtų kantiškosios 
„transcendentalinės analitikos“ atitikmuo, analitikos, kuris bū- 
tų „transcendentalinės estetikos“ priešybė ir reikštų aukštesnį 
konstitucinio 4 priori aukštą — paties objektyvaus pasaulio a pr/o- 
ri ir jį konstituojančių įvairovių 4 priori (kurio aukščiausia 
pakopa būtų idea/izuojančių ir teoretizuojančių aktų a priori, 
aktų, kurie konstituoja moksliškai apibrėžtą gamtą ir moksliš- 
kai apibrėžtą pasaulį). Pirmame, virš „trancendentalinės esteti- 
kos“ esančiame aukšte aptinkame svetimų subjektų patyrimo 
teoriją, vadinamojo įsijautimo teoriją. Pakanka tik paminėti tai, 
kad šioje sferoje galioja visa tai, kas buvo pasakyta, kalbant apie 
žemesnės pakopos psichologines kilmės problemas ( Ursprungs- 
probleme), būtent — kad savo tikrąją prasmę ir tikrąjį sprendi- 
mo metodą įsijautimo problema įgijo tik konstitucijos fenome- 
nologijos dėka. Būtent todėl viso ankstesnės teorijos (tarp jų ir 
Maxo Schelerio teorija) neduoda realių rezultatų, lygiai taip pat, 
kaip iki šiol nepavyko pažinti, kaip KĶīto svetimumas yra per- 
keliamas į pasaulio visumą, tuo tik ir suteikiant pasauliui objek- 
tyvumo prasmę. 

Be to, reikėtų pabrėžti, kad visiškai netikslinga būtų in- 
tencionalią psichologiją kaip pozityvų mokslą atskirti nuo 
transcendentalinės fenomenologijos, nors aišku, kad mus do- 
minančiu požiūriu ši pastaroji turi iš tikro atlikti numatytus 
darbus, tuo tarpu psichologija, nesirūpindama kopernikiškuo- 
ju posūkiu, tik naudosis jos rezultatais. Tačiau ne mažiau svar- 

bu pastebėti ir tai, kad, kadangi nei siela, nei objektyvus pasaulis 
apskritai transcendentalinėje meditacijoje (Betrachtung) nepra- 
randa nei savo egzistavimo (Dasein), nei būties prasmės (Seins- 
sinn), bet priešingai, atskleidžiant visus konkrečius aspektus 
ta prasmė įgyja pirmapradį suprantamumą, taip ir pozityvioji 
psichologija nepraranda savo teisėto (rechtmäfßigen) turinio, o, 
išvaduota nuo naivaus pozityvumo, pati tampa transcendenta- 
linės filosofijos disciplina. Šiuo požiūriu galima sakyti, kad virš 
naivaus pozityvumo pakilusių mokslų eilėje intencionali psi- 
chologija yra savaime pirmasis mokslas. 

Tačiau ji turi dar vieną pranašumą prieš visas kitas pozity- 
vias disciplinas. Kai psichologija pozityviai formuojasi remda- 
masi teisingais (rechten) intencionalios analizės metodais, ji gali 
neturėti tokių pagrindų problemų, kurias turi kiti pozityvieji 
mokslai, problemų, kurios kyla iš vienpusiškumo, būdingo nai- 
viai konstituotam objektiškumui, nes, norint atskleisti visus jo 
aspektus, reikia imti Žiūrėti į pasaulį transcendentaliai. Bet in- 
tencionali psichologija jau turi savyje transcendentalumą (das 
Transzendentale) — jai stinga tik galutinio apmąstymo (Besin- 
nung), kad joje įvyktų kopernikiškasis posūkis, kuris nepakeičia 
jos intencijų rezultatų turinio, bet tik grąžina (zurückführt) jiems 
jų galutinę prasmę. Vis dėlto psichologija turi tik vieną pamati- 
nę problemą (Fundamentalproblem), kuri, kaip galėtų kas nors 
prikišti, yra ir pamatų problema (Grundlagenproblem), ta prob- 
lema yra sielos sąvoka. 


S 62 Svetimybės patyrimo intencines išsklaidos 
apžvalginė charakteristika 


Šio skyriaus pabaigoje grįžkime prie to priekaišto, kuris nuo pat 
pradžių diktavo mūsų svarstymų kryptį, priekaišto, kuris buvo 

nukreiptas prieš mūsų fenomenologiją dėl to, kad ji jau pačioje 
pradžioje pretenduoja būti transcendentaline filosofija, t. y. fi- 
losofija, kuri sprendžia objektyvaus pažinimo galimybės prob- 
lemas. Remdamasi transcendentaliniu ego ir griežtai jo lai- 
kydamasi, ji esą nepajėgi šitai padaryti. Esą, nepriimdama šito 
domėn, ji patenka į transcendentalinį solipsizmą ir visas jos žy- 
gis svetimo subjektyvumo bei autentiško objektyvumo link yra 
įmanomas tik dėl to, kad tylomis ji remiasi tam tikra metafizika, 
slaptai tęsia Leibnizo tradiciją. 

Šį nepagrįstą priekaištą atremia mūsų išsklaidos. Pirmiausia 
reikia pastebėti, kad nė karto nebuvome atsisakę transcenden- 
talinės nuostatos, transcendentalinio epoche, ir kad mūsų sveti- 
mų subjektų, Kitų patyrimo teorija nesistengė ir negalėjo būti 
kuo nors kitu, kaip tik bandymu išskleisti prasmę „Kitas“, iš- 
skleisti, remiantis to patyrimo konstitutyvia atliktimi. Ši teorija 
buvo ne kas kita, kaip bandymas išplėtoti ribinę sąvoką (Limes) 
„realiai egzistuojantis Kitas“, remiantis atitinkamomis rišlumo 
sintezėmis (Synthesen der Einstimmigkeit). Tai, ką aš rišliai pa- 
rodau kaip Kitą ir sykiu ne savavališkai, o remdamasis būtiny- 
be pateikiu sau kaip tam tikrą tikrovę, eo ipso yra mano trans- 
cendentalinės nuostatos ribose egzistuojantis Kitas, alter ego, 
kuris įrodomas būtent manojo ego intencionalumo patiriančių 
aktų ribose. Likdami pozityvumo ribose, sakome ir laikome 
savaime suprantamu dalyku tai, kad mano paties patyrime 
patiriu ne tik save patį, bet ir Kitą, patiriu jį svetimų subjektų 
patyrimo ypatingo pavidalo aktuose. Neabejotinai transcen- 
dentalinė išsklaida parodo mums ne tik šių pozityvių teiginių 
transcendentalinį teisėtumą, bet ir tai, kad ir transcendentali- 
nis, konkrečiai traktuojamas ego (kuris transcendentalinėje 
redukcijoje iš pradžių suvokia save su neapibrėžtu horizontu) 


suvokia šalia savęs su savo primordialiniu savastingu buvimu 

(Eigensein) taip pat ir tą Kitą, kitą transcendentalinį ego, kurį 
suvokia realizuodamas svetimų subjektų suvokimo formą. Pa- 
starieji jau nebėra jam duoti originaliai ir tiesiogiai apodiktiš- 
kai evidentiškai, bet 75074/240 suvokimo evidencijai būdingu 
būdu. Manyje patiriu, pažįstu Kitą, manyje jis konstituojasi — 
konstituojasi aprezentatyviai atspindėtas, o ne kaip originalas. 
Kaip tik todėl visiškai teisėtai, nors ir kiek platesne prasme 
galima sakyti, kad ego, aš, kaip meditatyviai atliekantis sklaidą, 
aptinku kiekvieną transcendentą per savisklaidą (Se/bstausle- 
gung), būtent — išskleisdamas tai, ką randu manyje pačiame, 
gaunu tą dalyką kaip transcendentaliai konstituotą objektą, t. y. 
kaip tai, kas jau nėra priimama naiviai pozityviai nusiteikus. Tai- 
gi išsisklaido iliuzija, esą viskas, ką aš kaip transcendentalinis 
ego pats iš savęs pažįstu kaip egzistuojantį dalyką ir ką išsklei- 
džiu kaip manyje pačiame konstituotą dalyką, būtinai turi prik- 
lausyti man, nes tai esą plaukia iš mano esmės. Taip yra tik su 
imanentiniais transcendentais, konstitucija kaip aktualių bei 
potencialių sintezių sistemų rubrika, sistemų, kurios bet kokią 
prasmę ir būtį man, kaip nuosavos esmės ribose esančiam ego, 
padaro savomis, reiškia: imanentiškos objektinės tikrovės kon- 
stitucija. Fenomenologijos pradžioje ir nuo pradžių pradedan- 
čiojo nuostatoje, pradedančiojo, kuris dar tik pirmapradiškai 
nustato (zur Urstiftung bringt) tenomenologinę redukciją kaip 
konstitucinio tyrimo universalų habitą, yra čia pasirodantis 
transcendentalinis ego, kuris nors ir yra apodiktiškai pagauna- 
mas (erfasst), bet su visiškai neapibrėžtu horizontu, horizontu, 
kurį saisto viena vienintelė bendra sąlyga, būtent — kad pasaulis 
ir viskas, ką apie jį Žinau, turi tapti vien fenomenu. Tad pradėda- 
mas tuo būdu, neturiu jokių perskyrų (es fehlen alle Unterschei- 
dungen), kurias sukuria tik intencionali išsklaida, ir kurios, kaip 


įžvelgiu, dėl pačios jų esmės priklauso man. Tad čia pirmiausia 

stinga savęs supratimo, kuriuo suvokiu savo primordialinę es- 
mę, savo savasties sferos griežtąja šio žodžio prasme, ir supratimo 
to, kas pačioje toje esmėje, svetimybės patyrimo rėmuose kon- 
stituojasi kaip svetimybė, kaip aprezentuotas, o ne mano pri- 
mordialinėje sferoje originaliai duotas dalykas, ir kaip dalykas, 
kuris tokiu būdu negali būti duotas. Pirmiausia turiu išskleisti 
savastį (das Eigene) kaip tokią, kad galėčiau suprasti, jog savasty- 
je įgyja būties prasmę ir nesavastis, būtent — kaip analogiškai 
aprezentuotas dalykas. Taigi aš, medituojantysis, iš pradžių ne- 
suprantu, kaip apskritai galiu pasiekti ką nors Kitą ir save patį — 
juk visi žmonės yra suskliausti. Iš esmės dar nesuprantu ir to fak- 
to (kurį tik labai nenoriai pripažįstu), kad aš pars, suskliausdamas 
save kaip žmogų ir kaip žmogišką asmenį, vis dėlto palieku sa- 
ve kaip ego. Tad dar nieko negaliu žinoti apie transcendentali- 
nį intersubjektyvumą, save patį, ego, nenoromis turiu pripažinti 
kaip solus ipse, o visas konstitutyvias esamybes traktuoju kaip 
konstitutyvias atliktis, traktuoju jas vien kaip nuosavus turinius, 
to vienintelio ego turinius, ir darau šitai net tada, kai įgyju pirmą 
dalyko supratimą. Tad tolesnės šio skyriaus išsklaidos buvo bū- 
tinos. Tik jų dėka mums paaiškėjo visa ir tikroji fenomenolo- 
ginio-transcendentalinio ¿idealizmo prasmė. Solipsizmo iliuzija 
atmesta, nors pamatinę reikšmę tebeturi teiginys, jog viskas, kas 
man egzistuoja, gali gauti savo būties prasmę tik iš manęs, iš 
manosios sąmonės sferos. Tad šis idealizmas pasirodo esąs mo- 
nadologija, kuri, nežiūrint sąmoningos sąsajos su Leibnizo me- 
tafizika, visą savo turinį gauna vien iš transcendentalinio paty- 
rimo fenomenologinės išsklaidos, patyrimo, kuris atskleidžiamas 
per transcendentalinę redukciją, t. y. iš pirmapradiškiausios 
evidencijos, kuria turi remtis visos įmanomos evidencijos — arba 
iš pirmapradiškiausios teisės, kuria turi remtis visos kitos teisės 


ir ypač pažinimo teisės (Erkenntnisrechte). Tad fenomenologinė 

išsklaida tikrai nieko bendra neturi su metafizinėmis konstruk- 
cijomis, su atviru ar slaptu teoretizavimu, kai prielaidos ir pa- 
galbinės idėjos imamos iš istorinės metafizinės tradicijos. Fe- 
nomenologija yra griežčiausia viso to priešybė, nes ji veikia 
grynosios intuicijos rėmuose, ar, tiksliau tariant, grynosios pras- 
mės sklaidos per išpildančią saviduotybę (Se/bstgebung). Ypač 
objektyvaus realių objektų pasaulio atžvilgiu (taip pat kiekvie- 
no iš daugelio taip pat objektyvų statusą turinčių idealių pa- 
saulių, kurie yra apriorinių mokslų tyrimo laukas) jos elgesys — 
niekad nėra per daug šitai pabrėžti — apsiriboja tik išskleidimu 
prasmės, kurią tas pasaulis turi mums visiems anksčiau, negu 
pradedame kokiu nors būdu filosofuoti, bet kurią jis, žinoma, 
turi tik iš mūsų patirties, ji išskleidžia prasmę, kuri gali būti fi- 
losofiškai atskleista, tačiau niekad negali būti pakeista, ir kuri 
tik apodiktinės būtinybės diktuojamu būdu, o ne dėl mūsų silp- 
numo, pasirodo kiekviename aktualiame patyrime kaip prasmė, 
apsupta principinio aiškinimo (Klärung) reikalaujančių horizontų. 

S 63 Transcendentalinio patyrimo ir 
pažinimo kritikos uždavinys 


Šios meditacijos tyrinėjimuose, bet taip pat ir dviejų ankstesnių 
meditacijų tyrinėjimuose, judėjome transcendentalinio patyri- 
mo pagrindu, autentiško savi-patyrimo ir svetimų subjektų pa- 
tyrimo pagrindu. Pasitikėjome juo dėl mūsų pirmapradiškai 
išgyventos (durchblebte) evidencijos ir taip pat pasitikėjome visų 
transcendentalinių mokslinių patyrimo būdų apskritai pre- 
dikatyvios deskripcijos evidencija. Šitaip elgdamiesi, išleidome 
iš akių reikalavimą, kuris pradžioje buvo labai rimtai iškeltas — 
apodiktinio pažinimo reikalavimą, pažinimo, kurį tik ir įmano- 
ma realizuoti autentiškai moksliškai, tačiau jokiu būdu šio rei- 
kalavimo neatsisakėme. Tik tiek, kad iš pradžių norėjome bent 
bendrais bruožais nubrėžti milžinišką pirmojo etapo fenome- 
nologijos problematiką, fenomenologijos, kurios pats pobūdis 
rodo, kad tai dar iš naivumo neišsivadavusi fenomenologija 
(apodiktinio naivumo), kurioje tačiau glūdi pilniausia ir auten- 
tiškiausia fenomenologijos realizacija, Eenomenologijos, kaip vi- 
siškai naujo ir aukštesnio mokslo pavidalo. Tad nusprendėme 
geriau pateikti tą apybraižą, negu iš karto imtis spręsti tolesnes 
ir galutines fenomenologijos problemas, kurias nubrėžia jos 
savikritika, kurios ji imasi, siekdama apibrėžti ne tik apimtį ir 
ribas, bet ir apodiktiškumo atmainas. Kaip turi atrodyti ši rei- 
kalaujama transcendentalinio-fenomenologinio pažinimo kriti- 
ka, apie tai kalba mūsų ankstesnės užuominos, kurios bent lai- 
kinai nubrėžia jos bendrus kontūrus. Tai tokios užuominos, 
kaip, pavyzdžiui: su transcendentalinio prisiminimo kritikos 
pagalba išryškinamas jo apodiktinis turinys. Bet kokia transcen- 

dentaline-fenomenologinė pažinimo teorija kaip pažinimo kri- 
tika galiausiai yra transcendentalinio-fenomenologinio paži- 
nimo (pirmiausia transcendentalinio patyrimo) kritika, o feno- 
menologiją esmiškai susiejus su ja pačia, kyla ir šios kritikos 
būtinybė. Tačiau šiuo požiūriu nėra su kai kuriais sunkumais ar 
net beprasmybėmis susijusio begalinio regreso pavojaus, nors 
pati transcendentalinių refleksijų bei kritikų iteracijos galimybė 
yra evidentiška. 


S 64 Pabaigos žodis 


Tikriausiai galime sakyti, kad mūsų meditacijos iš esmės pa- 
siekė tikslą: jos įrodė karteziškosios idėjos — filosofijos kaip uni- 
versalaus, absoliučiai pagrįsto mokslo idėjos konkrečią galimybę. 
Šios konkrečios galimybės, praktinio jos realizuojamumo jro- 
dymas — net jei, savaime suprantama, ta realizacija bus begalinės 
programos realizacija — sykiu yra įrodymas, kad pasirinktas pra- 
džios taškas yra būtinas ir neabejotinas ir kad toks pat būtinas ir 
vis iš naujo taikytinas yra metodas, kuris leidžia nubrėžti ir visų 
apskritai prasmingų problemų sistematikos kontūrus. Iš tikro 
taip toli esame pažengę. Vienintelis dalykas, kuris dar lieka, tai 
parodyti tam tikrą nesunkiai suprantamą transcendentalinės 
fenomenologijos išsišakojimą (kuris pasireiškia fenomenologi- 
joje, kaip pradžios filosofijoje) į objektyvius specialiuosius moks- 
lus ir tų disciplinų santykį su jau egzistuojančių (vorgegebenen) 
naivaus pozityvumo mokslų pavyzdžiais. Į šiuos pastaruosius ir 
kreipiame dabar savo žvilgsnį. 

Kasdienis praktinis gyvenimas yra naivus gyvenimas. Tai pa- 
tiriantis, mąstantis, vertinantis, veikiantis pasinėrimas į iš anks- 
to duotą pasaulį. Visos intencionalios patyrimo atliktys (kurių 
dėka daiktai tiesiog štai yra) čia vyksta anonimiškai: patiriantysis 

subjektas nieko apie juos nežino, taip pat jis nieko nežino ir apie 
savo atliekantį veiksmus (/eistenden) protą — skaičiai, predikaty- 
vūs turiniai, vertybės, tikslai, kūriniai randasi paslėptos atlik- 
ties dėka, formuodamiesi dalis po dalies; tik jie yra regimi. Ne 
kitaip yra ir pozityviuosiuose moksluose. Jie yra aukštesnio 
laipsnio naivumai, išmoningos teorinės technikos dariniai, 
kuriuose jų galutinis šaltinis, intencionali atliktis, lieka neat- 
skleista. Tiesa, mokslas pretenduoja į tai, kad jis gali pateisinti 
kiekvieną savo žingsnį, jis visur remiasi kritika. Tačiau jo kritika 
nėra galutinė pažinimo kritika, t. y. nėra pirmapradžių atlikčių 
studijos ir kritika, visų intencionalių tų atlikčių horizontų at- 
skleidimas, kuris tik ir leistų sugriebti galutinę evidencijų „apim- 
tų“ ir, atitinkamai, įvertinti objektų, teorinių darinių, vertybių 
bei tikslų būties prasmę. Iš to kyla visos tos su pagrindais su- 
sijusios problemos, paradoksai, nesuprantamybės, kyla būtent 
aukščiausioje šiuolaikinių pozityviųjų mokslų pakopoje. Pirma- 
pradės sąvokos, kurios kiaurai persmelkia visą mokslą ir apib- 
rėžia jo objektų sferos bei jo teorijų prasmę, atsiranda naiviai, jų 
intencionalūs horizontai neapibrėžti, jos yra dariniai, atsiran- 
dantys iš neatpažintų, su primityviu naivumu atliekamų inten- 
cionalių atlikčių. Tai pasakytina ne tik apie specialiuosius 
mokslus, bet ir apie tradicinę logiką su visomis jos formaliomis 
normomis. Kiekvienas mokslininko bandymas geriau pagrįsti 
istoriškai susiformavusius mokslus, padėti mokslams geriau 
suvokti save pačių prasmę ir atliktį yra to mokslininko saviap- 
mąstymo (Se/bstbesinnung) dalis. Tačiau egzistuoja tik vienas ra- 
dikalus savivokos būdas — fenomenologinis saviapmąstymas 
(Selbstbesinnung). Radikali savivoka yra neatsiejama nuo visiš- 
kai universalios savivokos, o abi jos — neatsiejamos nuo tikrojo 
fenomenologinio savivokos metodo, savivokos transcendenta- 


linės redukcijos pavidalu, intencionalios transcendentalaus ego, 

kurį atskleidžia ta redukcija, savisklaidos ir sisteminės deskrip- 
cijos, įgyjančios loginę intuityvios eidetikos formą, pavidalu. O 
universali ir esmiška savisklaida reiškia visų manojo egzistavimo 
ir transcendentalinio subjektyvumo įgimtų idealių galimybių 
įvaldymą. 

Vadinasi, nuosekliai išplėtota fenomenologija 2 priori, bet 
griežtai laikydamasi esmiškos būtinybės ir bendrybės konstruo- 
ja galimų pasaulių formas ir konstruoja pastarąsias bet kokių 
galimų būties formų ir jų hierarchinės sistemos rėmuose. Visa 
tai ji daro pirmapradžiu būdu, t. y. per koreliaciją su konsti- 
tutyviu 4 priori— konstituojančių tą formą intencionalių atlikčių 
a priori. 

Kadangi fenomenologija savo veikloje ( Vorgehen) neturi jo- 
kių iš anksto duotų realybių ar realybės sąvokų, bet semia savo 
sąvokas iš atlikties, kuri pati suvokiama pirmapradėmis są- 
vokomis, pirmapradiškumo ir vadovaudamasi būtinybe at- 
skleisti visus horizontus, aprėpia (beberrschf) ir visus apimties 
skirtumus bei visas abstrakčias reliatyvybes, todėl ji savaime turi 
prieiti prie tų sąvokų sistemų, kurios nustato bet kokių mokslo 
darinių pagrindinę prasmę. Tai sąvokos, nubrėžiančios visas 
galimo pasaulio formos idėjos formalias demarkacijas ir todėl 
turi būti visų mokslų tikrosiomis pagrindinėmis sąvokomis. To- 
kioms sąvokoms negali būti jokių paradoksų. Tai galioja visoms 
pagrindinėms sąvokoms, kurios liečia su įvairiais būties regionais 
susijusių ar sietinų mokslų sandaros formą. Tad pasaulio trans- 
cendentalinės konstitucijos tyrimai, kuriuos bendrais bruožais 
nusakėme ankstesnėse meditacijose, yra ne kas kita, kaip tik pa- 
saulio, gamtos, erdvės, laiko, gyvos būtybės, žmogaus, sielos, 
gyvenamo kūno, socialinės bendruomenės, kultūros ir t. t. są- 
vokų prasmės ir kilmės radikalaus aiškinimo pradžios taškas. 
Yra aišku, kad tikroji numatytų tyrimų realizacija turėtų vesti 

visų tų sąvokų link, sąvokų, kurios pozityviuosiuose moksluo- 
se funkcionuoja kaip neištirtos pamatinės sąvokos ir kurios fe- 
nomenologijoje išauga su visapusišku aiškumu ir ryškumu, kurie 
nebepalieka vietos jokiems įmanomiems neaiškumams. 

Dabar galime pasakyti, kad iš apriorinės ir transcendenta- 
linės fenomenologijos, tiriančios koreliaciją ir tuo būdu patei- 
kiančios galutinį pagrindimą, kyla apskritai visi aprioriniai 
mokslai ir kad visi šie mokslai jų kilmės požiūriu priklauso pa- 
čiai apriorinei ftenomenologijai, kaip pastarosios sisteminės at- 
šakos. Šią universalaus 2 priori sistemą galima nusakyti ir kaip 
sistemišką plėtotę universalaus æ priori, įgimto transcendenta- 
linio subjektyvumo (tad ir intersubjektyvumo) esmei arba bet 
kokios įmanomos būties universalaus Logoso plėtotę. Kitaip 
tariant, sistemiškai iki galo išplėtota transcendentalinė feno- 
menologija eo ipso būtų ir tikra bei autentiška (wahre und echte) 
universali ontologija. Bet tai būtų ne tik tuščia, formali onto- 
logija, bet ir tokia, kuri apimtų ir visas regionalias būties gali- 
mybes, paimtas su visomis joms priklausančios koreliacijomis. 

Taigi, ši universali konkreti ontologija (arba universali bū- 
ties logika) būtų pirmasis savyje absoliučiai pagrįstas mokslo 
universumas. Pirmoji iš eilės filosofine disciplina būtų solipsis- 
tiškai apribota egologija ir tik po jos sektų intersubjektyvioji 
fenomenologija, suprantama labai bendrai — kaip nagrinėjan- 
ti pirmiausia universalius klausimus ir tik paskui išsišakojanti į 
apriorinius mokslus. 

Tada šis totalus mokslas apie 2 priori taptų tikrų mokslų, 
tiriančių faktus, pagrindu ir tikros universalios filosofijos Des- 
cartes o prasme, t. y. universalaus absoliučiai pagrįsto mokslo 
pagrindu. Juk bet koks fakto racionalumas glūdi aprioriškume. 
Apriorinis mokslas — tai mokslas, nagrinėjantis tuos principi- 


nius dalykus, kuriais turi remtis (rekurieren) mokslas apie faktus, 

remtis tam, kad ir jis taptų pagrįstas principais. Bet apriorinis 
mokslas negali būti naivus, o turi plaukti iš galutinių trancen- 
dentalinės fenomenologijos šaltinių ir tuo būdu susiformuoti 
kaip visapusiškas, savyje rymantis, save iš savęs paties pateisi- 
nantis 4 priori. 

Galiausiai, kad išvengtume nesusipratimų, norėčiau atkreip- 
ti dėmesį į tai, jog, kaip jau aukščiau buvo parodyta, fenomeno- 
logija atmeta tik tokią metafiziką, kuri yra naivi ir operuoja prieš- 
taringais „daiktais savaime“, bet ne metafiziką apskritai, ir jog ji 
visiškai neprievartauja tų probleminių motyvų, kurie yra būdingi 
senajai tradicijai ir kurie iš vidaus kreipia ją klaidingo klausimų 
kėlimo bei klaidingų metodų taikymo link. Fenomenologija jo- 
kiu būdu nesako, kad ji sustoja prieš „galutinius ir aukščiausius 
klausimus“. Pirmoji savaiminė būtis, kuri yra ankstesnė už bet 
kokį pasaulišką objektyvumą ir grindžia pastarąjį, yra transcen- 
dentalinis intersubjektyvumas, įvairiomis formomis susibend- 
ruomeninanti monadų visata. Tačiau faktinės monados sferoje 
(ir kiekvienoje sferoje, kurią sudaro kokia nors galimybė, jei tik 
ji įmanoma kaip ideali esmė) iškyla visos problemos, susijusios 
su atsitiktiniu faktiškumu, mirtimi, likimu, žmogaus „autentiš- 
ko“ gyvenimo galimybe, iš kurios reikalaujama, kad ji būtų ypa- 
tinga prasme „prasmingai“ surikiuota (geordnete) galimybė, tad 
ir istorijos „prasmės“ problema ir t. t. Galime sakyti ir taip: tai 
etinės-religinės problemos, kurios tačiau svarstomos remiantis 
tokiu pagrindu, kokiu remiantis turėtų būti svarstoma viskas, 
kas mums gali turėti galimą prasmę. 

Tuo būdu realizuojama universalios filosofijos idėja — visiš- 
kai kitaip, negu svajojo Descartes'as ir jo amžininkai, orientavęsi 
į naująją gamtotyrą — ne kaip universali deduktyvios teorijos 
sistema, lyg visa, kas egzistuoja, glūdėtų skaičiavimo vienovėje, 


o (čia radikaliai keičiasi mokslo apskritai pamatinė ir esminė 

prasmė) kaip fenomenologinių koreliatyvių disciplinų sistema, 
kurios pagrindą sudaro ne ego cogito aksioma, o universali savi- 
mąsta (Selbstbesinnung). 

Kitaip sakant, vienintelis kelias į aukščiausia prasme galutinai 
pagrįstą pažinimą, arba (o tai vienas ir tas pat) filosofinį pažini- 
mą, yra universalus iš pradžių monadinio, vėliau intermonadi- 
nio savęs pažinimo kelias. 

Delfų ištarmė: yvððı savróv įgyja naują prasmę. Pozityvus 
mokslas yra mokslas, kuris plėtojamas praradus pasaulį (ón der 
Weltverlorenheit). Reikia pirmiausia prarasti pasaulį per ėToxn, 
kad vėl atgautume jį per universalią savimąstą. Noli foras ire, sa- 
ko Augustinas, im te redi, in interiore homini habitat veritas. 

